
Femeia Apocalipsei 


Dragonul cu şapte capete şi cele zece coarne uneltește 
asupra Pământului. Cu coada doboară o treime din stelele cerului. 

Aripile-i de liliac sunt acoperite de ochi: el stăpâneşte Pământul. 

Femeia din Apocalipsă este înveşmântată cu Soarele, 
ea stă în picioare pe Lună și pe șarpe şi are o ghirlandă de 
douăsprezece stele în jurul capului. Ea este Fraternitatea care 
fuge în deşert cu copilul, Gnoza cea tânără, noua legătură 
în lanţul de aur al Fraternităților, pentru a-l salva de dragon. 
Apoi ea oferă copilul sus în mâinile Tatălui, coroanei, ochiului 
atoate văzător, care-l primeşte în spatele vălurilor Totului. 

Tatăl originar stă de-a dreapta Femeii. El este impulsul 
divin creator, care emite puterea; el ţine zodiacul, sub forma 
unui cerc, în mâna lui. 

Şarpele, careîşi mușcă coada, seînfășoară de douăsprezece 
ori în jurul inelului. Tatăl originar are arătătorul îndreptat către 
Mama originară: el își coboară puterea și o revarsă spre ea. Ea o 
primeşte şi, de aceea, mâinile ei se aseamănă unei cupe. Ea este 
cea care dă rezistenţa, ea este Saturn, timpul, restricţia; de aceea 
poartă pe cap o clepsidră. Faldurile veșmintelor celor doi, se 
retrag din fața Soarelui, care este principiul central — Christos: 
„Nimeni nu vine la Tatăl decât prin Mine”. De aceea şi copilul 
este ridicat deasupra, înspre sferele Soarelui. În Tatăl Atoate 
mai găsim și simbolul lui yin și yang, unitatea completă, cercul: 
Soarele îşi transmite razele prin Totul. 

Cărarea adevărată, pentru elevul gnostic, este drumul 
pe sub arcul din mijloc, câmpul omenesc de viaţă, prin suflet 
mergem către Christos. Apoi mai există şi contactul cu Părintele 
Atoate: „Oricine mă vede pe mine l-a văzut pe Tatăl”. Pentru că 
a se uni complet cu Părintele Atoate înseamnă sfârşitul întregii 
materialități. 

Cuvânt-inainte 


Publicarea celei de-a patra şi ultimei părți a Gnozei 
Egiptene şi a Chemării ei în Prezentul Etern ne umple de 
bucurie şi de recunoștință. 

În conformitate cu sarcina tinerei Fraternităţi Gnostice 
a Rozacrucii de Aur, această carte explică omenirii aflate în 
căutarea continuă, mesajul etern de mântuire în forma lui 
universală, tocmai pentru ca însăşi Calea ce duce la împlinirea 
adevăratului destin al omenirii, să se facă încă o dată vizibilă. 

În aceste timpuri „ale sfârşitului”, în care toate 
certitudinile din vechime sunt răsturnate, nenumărați oameni 
tânjesc după lumina unică, mereu strălucind în întuneric şi 
care nu poate fi înțeleasă, primită de acesta. Pentru toţi acei 
căutători este trimisă chemarea „din Egipt”, această chemare 
a iubirii şi înţelepciunii de la Cel care „niciodată nu îşi 
abandonează lucrul mâinilor Sale”. Cei care ÎL caută vor auzi 
chemarea trimisă prin înţelepciunea hermetică şi vor afla ce 
trebuie făcut. 

Fie ca ei să audă această chemare cât încă mai este 
vreme! Culegătorii prezentului sunt pregătiți: fie ca mulţi să 
se alăture recoltei! 


JAN VAN RIJCKENBORG 


A Treisprezecea Carte 


Hermes Trismegistus către Tat: 
In ce priveşte Spiritul Universal 


Hermes: Spiritul, O Tat, este din chiar esența lui 
Dumnezeu, dacă cineva ar putea vorbi despre un astfel 
de lucru precum esența lui Dumnezeu: oricum ar sta 
lucrurile, numai Spiritul însuşi se cunoaşte pe sine 


perfect. 


De aceea Spiritul nu poate fi deosebit de esenţa lui 
Dumnezeu; pentru că emană de la sursa aceea precum 
lumina emană din Soare. 


Spiritul este Binele din oameni, de unde unii oameni 
sunt Zei: starea lor umană se apropie foarte mult de 
starea divină. Demonul Cel Bun astfel i-a numit pe 
zei oameni nemuritori, iar pe oameni, zei muritori. La 
ființele lipsite de rațiune, sufletul este natura. Oriunde 
se află viaţă, se află şi suflet. La ființele lipsite de 
rațiune, oricum, sufletul nu este altceva decât viaţă, 
golită de Spirit. Dar Spiritul este un binefăcător al 
Sufletelor oamenilor: el lucrează asupra lor şi îi 
creează de dragul Binelui. 


La fiinţele lipsite de rațiune, sufletul cooperează cu 
dispoziția naturală a fiecăruia; cu toate acestea, la 
oameni, el lucrează împotriva acestei dispoziţii. 

Fiecare suflet care a intrat într-un corp este chinuit 
de durere și patimi din moment ce, în acest corp dens, 
durerea şi patima curg ca o văpaie în care este aruncat 
sufletul şi în care este înecat. 


Ori de câte ori Spiritul poate îndruma astfel de suflete, 
îşi trimite lumina spre ei şi se opune înclinațiilor 
lor. Întocmai cum un chirurg bun cauterizează sau 
îndepărtează prin tăiere ceea ce este contaminat în 
corp, astfel şi Spiritul produce suferință sufletului 
îndepărtându-l de patimă, care este însăși cauza stării 
lui deteriorate. 


Dar marea boală a sufletului este negarea de 
Dumnezeu, cu gândirea implicit eronată ce dă naştere 
tuturor relelor şi cu siguranţă la nimic bun. De aceea 
Spiritul, combătând această boală, împărtășește Binele 
încă o dată sufletului, întocmai cum doctorul readuce 
corpului sănătatea. 


Dar sufletele omeneşti care nu permit îndrumarea 
Spiritului, se găsesc în aceeași condiție precum 
sufletele animalelor lipsite de rațiune. Sufletul 
cooperează cu aceste stări şi le dă frâu liber dorințelor 
spre care sunt atrase de intensitatea patimii pe care o 
urmăresc în starea lor iraţională. Ca fiinţe iraționale, 
ei se abandonează neincetat şi fără nicio reţinere 
pasiunilor şi dorințelor proprii, iar păcatele lor nu îi 
vor satisface niciodată, deoarece activităţile patimilor 
şi ale dorințelor sunt un rău fără margini. 


Asupra acestor suflete Dumnezeu a pus legea drept 
sever îndrumător, pentru a putea deveni conștienți ai 
propriei răutăţi. 

Tat: În perspectiva acestor lucruri, o Tată, mi se pare că 
ceea ce ai spus mai înainte în ce priveşte destinul este 
complet compromis. Dacă cineva este predestinat să 
facă adulter, sau sacrilegiu ori altă încălcare de lege, 
va fi el oare pedepsit deşi a făcut fapta în stânsoarea 
coercitivă a destinului? 


Hermes: Orice, fiul meu, este lucrarea destinului, fără de 
care nimic nu se poate întâmpla în ce priveşte lucrurile 
corporale, fie ele rele sau bune. Ci numai prin destin 
se întâmplă ca acela ale cărui fapte au fost frumoase și 
bune să experimenteze rezultatul acelei acţiuni; de aceea, 
toată lumea acționează, pentru a câștiga experienţă prin 
varietatea acțiunilor întreprinse. 


Dar haide să nu mai vorbim despre păcat şi destin, pentru 
că despre acestea am discutat mai devreme. Acum să 
vorbim despre Suflet şi cunoaşterile sale şi cum lucrează 
în mod diferit la oameni și la fiinţele necugetătoare. În 
cele din urmă, nu poate lucra în favoarea lor, dar la 
oameni stinge patimile şi dorinţele. Printre oameni ar 
trebui să se facă distincţia între cei care posedă Sufletul 
și cei care nu au nicio legătură cu Sufletul. Toţi oamenii 
sunt supuşi destinului, nașterii şi schimbării, deoarece 
acestea sunt începutul şi sfârşitul destinului. 


Astfel toți oamenii experimentează hotărârile 
destinului, dar aceia care urmează Rațiunea, aceia 
care, așa cum am spus, sunt îndrumați de către Suflet, nu 
le experimentează la fel ca ceilalți. Din moment ce s-au 
eliberat pe ei înșiși de orice rău, ei nu experimentează 
aceste decizii ca pe ceva rău. 


Tat: Atunci ce vrei să spui, Tată: Nu este o persoană 
adulteră rea? Nu este criminalul o persoană rea? Nici 
ceilalți? 

Hermes: Fiul meu, un om care se lasă îndrumat de 
Raţiune va cunoaşte suferința legată de adulter și 
crimă, întocmai ca un om adulter sau ca un criminal, 
chiar dacă nu practică adulterul sau cultivă crima. 
Este imposibil să scapi schimbării, întocmai cum este 
imposibil să scapi naşterii, dar acela care are Sufletul 
se poate elibera de rău. 


De aceea, fiul meu, mereu am ascultat de cuvintele 
demonului cel Bun. Dacă mi le-ar fi dezvăluit în scris, 
ar fi făcut un mare serviciu omenirii. El singur, fiul meu, 
vorbeşte, spune cu adevărat cuvinte divine, de vreme ce, 
întocmai ca primul născut din Dumnezeu, recunoaşte 
toate lucrurile. Astfel, odată, l-am auzit spunând că toate 
fiinţele create sunt una şi mai ales fiinţele corporale 
înzestrate cu înţelegere ; că trăim din puterea potenţială, 
prin puterea activă şi prin esența eternității. De aceea 
Spiritul, la fel ca şi Sufletul, este bun. 


În consecinţă, lucrurile Spiritului sunt nedivizate, iar 
Spiritul, care guvernează deasupra tuturor lucrurilor 
și este Sufletul lui Dumnezeu, este capabil a face tot 
ceea ce-și dorește. la în considerare toate acestea și 
leagă ce tocmai am spus de întrebarea pe care mi-ai 
pus-o mai devreme despre destin şi Suflet. Dacă pui 
deoparte acum orice interpretare asupra cuvintelor vei 
găsi, fiul meu, că Spiritul, Sufletul lui Dumnezeu, cu 
adevărat domnește asupra a toate: asupra destinului, 
asupra legii şi a orice altceva şi că nimic nu este cu 
neputinţă pentru el. El poate ridica sufletul omului 
deasupra destinului, dar şi să-l supună acestuia, dacă 
a pășit în greșeală. lată cuvintele sublime rostite de 
către Demonul cel Bun. 


Tat: Acestea, cu adevărat, sunt cuvinte ce iluminează, 
adevărate și divine, Tată. Dar te pot oare ruga să 

îmi explici şi următoarele? Mi-ai spus că în fiinţele 
necugetătoare, sufletul acționează în concordanță cu 
dispozițiile şi înclinațiile lor. Acum mă gândesc că 
patima (pathosul) este înclinarea fiinţelor lipsite de 
rațiune. Dacă sufletul cooperează cu aceste înclinații, 
iar acestea sunt patimi, atunci și sufletul să fie oare o 
patimă, de vreme ce el este afectat de pathos? 


Hermes: Foarte bine, fiul meu. Întrebarea ta este 
pătrunzătoare și, cinstit este să îţi răspund la ea. Tot 
ceea ce este imaterial, atunci când se află într-un corp 
este supus la pathos (patimă, suferinţă) și, strict vorbind, 
el însuşi este patimă (pathos). Oricum am numi ceea ce 
dă naștere mișcării, este imaterial. Orice se mişcă şi 
este mişcat este un corp. Imaterialui este și el mişcat cu 
ajutorul Sufletului, dar şi această mișcare este patimă 
(pathos). Aşadar ambele, şi cea care generează mișcarea 
şi ceea ce este mişcat, sunt supuse suferinţei (pathosului): 
prima pentru că impune mişcarea, cealaltă pentru că 
este supusă impulsului mişcării. Dacă, cu toate acestea, 
Sufletul se detaşează de corp, atunci se eliberează şi de 
suferinţă. Ar fi mai bine să spunem, fiul meu, că nimic 
nu este în afara pathosului (a suferinței), dar totul este 
supus lui. Pathosul (suferinţa) nu este același lucru cu 
experimentarea pathosului. Prima este activă, cea de-a 
doua pasivă. Corpurile, şi ele, sunt active. Fie sunt în 
nemişcare, fie sunt mișcate, animate. În ambele cazuri 
există pathos. 


Imaterialul este mereu împins la acțiune şi, din această 
cauză, supus suferinței. Aşadar nu te lăsa indus în 
eroare de către cuvinte: puterea activă și pathosul 
(suferința) sunt unul şi același lucru. Dar nu se opune 
nimic folosirii celui mai pur sau mai potrivit nume 
pentru el. 


21 


21. 


22. 


23. 


24. 


25. 


26. 


27. 


22 


Tat: Explicația ta a fost foarte limpede, Tată. 


Hermes: Mai mult, fiul meu, gândeşte-te că, doar pe 
ființa umană, dintre toate muritoarele, Dumnezeu 
a înzestrat-o cu două daruri: Sufletul şi Cuvântul, 
care sunt echivalente nemuririi. Dacă omul foloseşte 
aceste daruri în mod corect nu va diferi cu nimic de 
cei nemuritori. Chiar şi mai mult de atât: el se va 
elibera de corp şi va fi admis în rândul zeilor și a celor 
binecuvântați. 


Tat: dar nu folosesc şi celelalte ființe vii Cuvântul, Tată? 


Hermes: ele au la îndemână un sunet, o voce. Cuvântul, 
discursul, diferă foarte mult de voce. Toate fiinţele 
umane au cuvintele în comun, în timp ce orice altă ființă 
vie are o voce, un sunet distinct, în întregime al său. 


Tat: Și totuși limba oamenilor diferă pentru fiecare nație? 


Hermes: Într-adevăr. deşi limbajul diferă, fiul meu, 
totuşi omenirea este o unitate. lar cuvintele, și ele, sunt 
o unitate. Dacă ele sunt traduse dintr-o limbă în alta, se 
vădește a avea aceleași înțelesuri în Egipt, în Persia și în 
Grecia. Mi se pare, fiul meu, că nu înţelegi încă minunea 
şi colosala semnificaţie a Cuvântului. Dumnezeu cel 
Binecuvântat, Demonul cel Bun, spune că Sufletul se 
află în Corp, Spiritul în Suflet, Cuvântul în Spirit şi, în 
consecință Dumnezeu este Tatăl tuturor acestora. Astfel 
Cuvântul este imaginea și Sufletul lui Dumnezeu, ideea 
este imaginea Sufletului, corpul este imaginea ideii. 


Așadar cea mai subtilă parte a materiei este aerul 
(eterul), cea mai subtilă parte a aerului este Sufletul, 
cea mai subtilă parte a Sufletului este Spiritul, iar cea 
mai subtilă parte a Spiritului este Dumnezeu. 

Dumnezeu cuprinde și pătrunde tot, Spiritul cuprinde 
Sufletul, Sufletul cuprinde aerul (eterul), aerul cuprinde 
materia. 


Destinul, providența şi natura sunt instrumente ale 
ordinii cosmice şi ale ordinii materiei. Toate lucrurile 
care sunt prevăzute cu un suflet sunt fiinţe, iar starea 
lor de a fi este identică. Cu toate acestea, fiecare dintre 
corpurile din care Totul este compus este multiplu în 
natură: identitatea corpurilor compozite este păstrată în 
imperisabilitate, schimbându-se de la o formă la alta. 


Mai mult, toate corpurile compozite au un număr 
distinct, de vreme ce fără un anumit număr nicio 
combinare și nicio disoluţie nu pot fi atinse. Unităţile 
sunt acelea care generează numărul care le face 
multiple şi care absorb din nou părțile compozitului 
atunci când numărul se dizolvă, în timp ce materia 
rămâne singulară. 


Ei bine atunci, această lume în întregime, acest 
principiu Dumnezeu care este imaginea Lui care este şi 
mai măreț şi cu care este una şi cu care menţine voia și 
ordinea Tatălui, este plinătatea vieţii. Nu există nimic 
în ea, care să nu fie fără viaţă, nici în general nici în 
parte, în întregul curs de reîntoarcere prin eonii vremii, 
proclamati de către Tatăl. Niciodată nu a existat și nici 
nu va exista ceva care să fie mort în lume. 


Voința Tatălui este ca lumea să trăiască, să dureze 
atâta timp cât îşi menţine coeziunea; de aceea lumea 
are nevoie de Dumnezeu. 


Cum este atunci posibil, fiul meu, să existe un lucru 
precum moartea înăuntrul lui Dumnezeu, în El care este 


imaginea Totului, în El care este plinătatea vieţii? Pentru 

că moartea este decădere, iar decăderea înseamnă 
distrugere. Cum ar putea atunci gândi cineva că orice 
parte a ceea ce este nepieritor ar putea trece în decădere, 
ori că orice parte de Dumnezeu ar putea fi distrusă? 


Tat: dar Tată, oare nu mor fiinţele vii, chiar dacă ele 
sunt parte integrantă din lume? 


Hermes: Nu astfel trebuie să priveşti lucrurile, fiul 
meu, căci o astfel de expresie a ceea ce are loc te poate 
îndruma greşit. Fiinţele vii nu mor, ci corpurile lor 
compozite se dizolvă. Această disoluție nu înseamnă 
moartea, nu este moartea, ci anularea unei complexități. 
Această disoluţie nu este menită a fi distrugere, ci o nouă 
devenire, o reînnoire. Căci ce altceva este forța activă de 
viață? Nu este ea mișcare? Și ce este nemişcare în lume? 
Nimic, fiul meu! 


Tat: Tată, dar Pământul nu crezi că stă nemișcat? 


Hermes: Nu fiul meu, el este unic în a fi și plin de 
mișcare şi veșnic, nu ar fi oare absurd să presupunem 
că Cel care susține Totul, Cel care dă naștere la orice 
și fiecare și îi face să crească, să fie lipsit de mișcare? 
Căci fără mișcare nimic nu ar putea lua naştere. Este 
cam absurd să întrebăm, așa cum faci tu, dacă a patra 
parte a lumii este inactivă, pentru că un corp imobil nu 
înseamnă altceva decât inactivitate. 


Să știi atunci, fiul meu, că tot ceea ce există în lume 
este, fără excepție, mişcat, fie în ordine crescătoare fie 
în ordine descrescătoare. lar ceea ce se află în mișcare 
este de asemenea viu şi există o lege sfântă care spune 
că nimic din ceea ce este viu nu rămâne egal cu sine 
însuși, adică, neschimbat. Pe larg vorbind, lumea este 
neschimbătoare, dar toate creaţiile ei se schimbă, 

deşi fără a pieri sau a fi anihilate. Numai cuvintele şi 
numele sau denumirile sunt cele care tulbură oamenii 
și îi aruncă în confuzie. 


Viaţa nu înseamnă naştere, ci conștiință, iar schimbarea 
nu înseamnă moarte, ci uitarea inseamnă moarte. 


In acest sens orice este nemuritor: materia, viaţa, 
respirarea, sufletul, spiritul, intelectul, instinctul, toate 
aspectele din care este compusă fiecare fiinţă vie. 


Din această perspectivă fiecare ființă vie este 
nemuritoare, dar în special fiinta umană, care este 
capabilă să Îl primească pe Dumnezeu şi să fie una 
cu El. Numai cu această ființă vie comunică principiul 
Dumnezeu: în timpul nopții prin vise, iar în timpul zilei 
prin semne. În multe feluri comunică viitorul: prin 
păsări, prin intestine, nori şi stejar, astfel că-i este dat 
omului să afle trecutul, prezentul și viitorul. 


De asemenea, fiul meu, fii atent la faptul că fiecare 
dintre celelalte fiinţe există numai într-una din părţile 
lumii: animalele acvatice în apă, cele terestre pe uscat, 
cele înaripate în aer. Fiinţa umană, cu toate acestea, 
relaționează cu toate elementele: cu pământul, cu apa, 
cu aerul şi cu focul și chiar cu cerurile; el vine în contact 
cu ele cu perspectivă și cunoaștere aprofundată. 


Dumnezeu cuprinde tot și pătrunde tot pentru că El 
este şi puterea activă și puterea pasivă a Totului. De 
aceea nu este deloc greu să-L înţelegi pe Dumnezeu. 


Atunci când în timpul reflecției doreşti să-L înţelegi pe 
Dumnezeu, priveşte ordinea lumii și frumusețea acestei 
ordini. Contemplă necesitatea a tot ceea ce astfel 
percepi şi pe cea a providenței, care stăpânește peste 

trecut şi viitor. Vezi cum materia este în întregime plină 
de viață şi cum mişcarea acestui majestos Principiu 
Dumnezeu lucrează cu toate cele ce sunt bune și 
frumoase: zei, demoni şi oameni. 


Tat: Dar acelea sunt activități ale puterii, Tată! 


Hermes: Dacă acestea sunt numai activități ale 
puterii, fiul meu, de către cine sunt ele făurite? De 
un alt Principiu Dumnezeu? Nu vezi oare că viața 
şi nemurirea, sângele, destinul, providenţa, natura, 
Sufletul și Spiritul sunt aspecte ale lui Dumnezeu, așa 
cum raiul şi apa şi pământul şi aerul sunt parte a lumii, 
iar permanenţa acestui întreg este numită Dumnezeu? 
Așadar nu există nimic din azi sau din trecut în care 
Dumnezeu să nu fie prezent. 


Tat: Atunci Dumnezeu se află în materie, Tată? 


Hermes: Și dacă materia ar exista în afara lui 
Dumnezeu, oare ce loc ai alege atunci pentru ea? Și 
ce altceva ar putea fi, atâta vreme cât nu ar fi adusă 
în activitate, afară numai de o masă confuză, amorfă? 
Și dacă ar fi trebuit a fi adusă în acțiune, atunci de 
către cine? Am spus că puterile active sunt creația 
lui Dumnezeu. Și atunci de unde primesc viaţă toate 
ființele? Cui datorează nemurirea cei nemuritori? Cine 
aduce schimbarea în cele ce se schimbă? 


Fie că vorbim despre materie, sau despre corp, despre 
esența lucrurilor să știi, dar, că acestea sunt şi ele 
activităţi ale puterii lui Dumnezeu: activitatea de 
putere în materie constituie substanța; activitatea de 
putere în corp constituie corporalitatea, iar activitatea 
de putere în esență hotărăște ființa esenţială. Toate 
acestea sunt Dumnezeu, Totul. 

În Totul nimic nu este lipsit de Dumnezeu. De aceea 
Dumnezeu nu poate fi definit prin concepte de mărime, 
loc, calitate, formă, sau timp: pentru că Dumnezeu este 
Totul și, ca atare, El se află în toate și le cuprinde pe 
toate. Venerează aceste cuvinte, fiul meu şi respectă-le: 
nu există decât o singură religie, o singură modalitate 
de a sluji şi de a-L venera pe Dumnezeu, și anume de a 
nu fi rău. 

Inima şi starea de Suflet 


Cea de-a treisprezecea carte a lui Hermes Trismegistus 
este dedicată misterului Sufletului-Spirit, un subiect pe care îl 
tratează în profunzime. Adesea am menţionat acest subiect în 
discuţiile timpurii ale filozofiei hermetice, dar acum trebuie să 
îl privim şi mai detaliat. 

Ori de câte ori ne gândim la sau vorbim despre starea 
de suflet a cuiva şi despre emoţiile unei persoane, atenția ne 
este atrasă involuntar către inimă, către dispoziţia inimii. Inima 
omenească este un organ minunat. El se prezintă în natură 
septuplu, precum capul şi plexul solar. Cele şapte cavităţi 
cerebrale pot fi comparate cu un sfeşnic cu şapte braţe şi pot fi 
făcute comparații similare cu privire la inimă și la plexul solar. 

Sfeşnicul cu șapte brațe al inimii are o funcțiune 
centrală în sistemul de viață; el este un factor esențial în 
conștiința totală a candidatului. Toate fluidele conştiinţei sunt 
transferate, prin medulă, de la sanctuarul capului către inimă, 
unde sunt colectate. Între timp, sfeşnicul plexului solar, situat 
sub stomac între ficat şi splină, trimite şi el tot felul de forţe 
în sus, spre inimă, deoarece ficatul şi splina sunt responsabile 
pentru transmiterea către sanctuarul inimii a tuturor condițiilor 
eterice și astrale ale entității. 

Cele trei sfeşnice: al capului, al inimii și al plexului 
solar lucrează împreună, iar poziția centrală este ocupată de 
cel al inimii, care este hrănit de sanctuarul capului şi de cel 
pelvian. El primeşte fluidele de conștiință de la sanctuarul 
capului, iar de la cel pelvian toate influenţele astrale și eterice 
prezente în microcosmos şi care au jucat un rol important în 
trecutul ființei umane respective. În plus, cel puţin în multe 

dintre cazuri, inima primeşte radiații directe din inima centrală 
a microcosmosului, domeniul rozei. 

Astfel, poziţia pe care inima o ocupă în sistemul uman 
este, într-adevăr, foarte centrală. În inimă se adună multe 
influenţe, impulsuri şi radiaţii şi acolo se amestecă şi sunt 
transformate pentru a forma o stare de suflet fundamentală. 
Aceasta, la rându-i, are şi ea o capacitate de radiere. 

În acest mod, starea de suflet pătrunde în sânge, în 
fluidul nervos şi în şarpele de foc; ea se ridică în sanctuarul 
capului şi ocupă toate organele prezente acolo. Calitatea, 
natura stării de suflet este astfel rezultatul reactorului nuclear 
uman, inima, şi determină starea de viaţă a cuiva, direcția pe 
care o ia aceasta. Astfel fiinţa umană nu are altă opțiune de 
alegere în afară de a urma dispoziţia inimii. O dată ce starea 
de suflet, iar de aici radiaţia sanctuarului inimii, au căpătat 
consistență, deci sunt o realitate, ființa umană este legată să 
urmeze influențele și tendinţele acelei stări în totul. 

De aceea, toate capacităţile voastre, toate împlinirile 
intelectuale sau de orice altă natură depind de şi sunt supuse 
stării voastre de suflet, calității acesteia și razei ei de acţiune. 

Să presupunem că vi s-a dat ceea ce numim în general 
o educaţie minunată; să presupunem că aţi frecventat cele 
mai bune şcoli. Acest lucru este unul pentru care trebuie să 
fiţi recunoscător, de vreme ce, de exemplu, vă poate ajuta din 
punct de vedere social. Cu toate acestea, dacă starea voastră de 
suflet a fost lăsată departe în urmă în cadrul acestei educaţii, 
dacă din momentul copilăriei încolo, starea voastră de suflet 
nu a primit nicio cultură autentică, nicio cultură în sensul 
eliberator de suflet, atunci educația minunată primită ar putea 
deveni un pericol de moarte pentru ceilalți din jurul vostru, 
aşa cum uşor poate fi demonstrat. Dacă viaţa unei persoane 
este pe cale să se schimbe într-un sens cu adevărat eliberator, 
acea schimbare trebuie să înceapă de la inimă, cu inima. De 
aceea sanctuarul inimii este primul care trebuie supus acestui 
proces de transfigurare. 

Importanța stării inimii este adesea menţionată în 

limbajul sfânt al tuturor timpurilor. Starea inimii unei persoane 
o poate transforma într-un ucigaș, un demonizat ori un ipocrit: 
îl poate conduce într-o durere nesfârșită ori îl poate arunca în 
abis. Dar: „Fericiţi cei cu inima curată, căci aceia Îl vor vedea 
pe Dumnezeu”, aşa cum spune jubilând Predica de pe Munte. 
Şi cei puri cu inima sunt cei care sunt descriși în prologul 
celei de-a treisprezecea cărți a lui Hermes: 


Hermes: Spiritul, o Tat, este din chiar esenţa lui 
Dumnezeu, dacă cineva ar putea vorbi despre un astfel de 
lucru precum esenţa lui Dumnezeu: oricum ar sta lucrurile, 
numai Spiritul însuşi se cunoaşte pe sine perfect. De aceea 
Spiritul nu poate fi deosebit de esența lui Dumnezeu; pentru 
că emană de la sursa aceea întocmai cum lumina emană din 
Soare. Spiritul este Binele din oameni; de unde unii oameni 
sunt Zei: starea lor umană se apropie foarte mult de starea 
divină. Demonul Cel Bun astfel i-a numit pe zei oameni 
nemuritori, iar pe oameni zei muritori. La fiinţele lipsite de 
rațiune sufletul este natura. Oriunde se află viaţă, se află şi 
suflet. La fiinţele lipsite de rațiune, oricum, sufletul nu este 
altceva decât viaţă, golită de Spirit. Dar Spiritul este un 
binefăcător al Sufletelor oamenilor: el lucrează asupra lor şi 
îi creează de dragul Binelui. 


Văzută superficial, această concluzie hermetică ne-ar 
putea apărea cumva de necrezut, dar dacă o verificăm aplicată 
la fapte, vom vedea că ea se confirmă. 

Atunci când ne imaginăm cele trei sfeşnice din noi: 
sfeşnicul cu şapte braţe din sanctuarul capului, cel din 
plexul solar şi cel din inimă şi dacă mai trăim şi experienţa 
unirii celor de trei ori şapte lumini din sanctuarul inimii 
într-o singură stare sufletească, cu siguranţă nu ar trebui să 
conchidem că acest proces este unul strict automatic din care 
rezultă, inevitabil, starea de suflet. Nu așa se întâmplă. Nu 
numai subconştientul, vocea trecutului primordial, este cel 
care joacă un rol în inimă, ci şi o conștiință trezită, lumina 

septuplă prezentă în sanctuarul capului; fluidul de conștiință 
cu care sunt umplute cele şapte cavităţi cerebrale. 

Aceste şapte cavități cerebrale pot fi comparate cu 
nişte oglinzi prin care toate forţele, care se adună în conștiința 
care se trezește, sunt reflectate în inimă. Aşadar, atunci când 
vorbim despre o stare de suflet care se formează în sanctuarul 
inimii, trebuie să reținem că tocmai conştiinţa voastră care se 
trezeşte, conştiinţa voastră directă are un rol foarte important 
în această formare. Cu alte cuvinte, de voi depinde. În inima 
voastră întâlniți toate influențele, toate radiaţiile, toate 
impulsurile active în ființa voastră în orice direcție, în orice 
fel. Ele sunt întocmai ca o mulțime de voci, toate vorbindu-vă. 
În plus, cel puţin dacă sunteţi un elev conştiincios și serios al 
Gnozei tinere, atingerea fundamentală este prezentă în inima 
voastră, vocea inimii centrale, vocea trandafirului. 

Astfel, cu conştiinţa voastră trezită normal, veţi întâlni 
în inima voastră de la secundă la secundă, toate influenţele care 
vă vin din toate direcțiile. Și vocea trandafirului, la rându-i, vă 
vorbeşte şi ea şi poate avea un efect decisiv, dătător de formă. 
Puteţi judeca tot ce vine la voi în lumina influenţei rozei; 
ea poate deveni influenţa care hotărăşte normele în propria 
voastră ființă şi este numită câteodată și vocea conştiinţei. 


Astfel, inima este un atelier în care voi, în calitate de 
ființă conştientă, puteți exercita o influenţă foarte importantă 
şi puteţi duce la capăt o lucrare vitală. Şi va trebui să o faceți 
înainte ca celelalte influențe, forțe și lumini active în voi să se 
combine și să formeze o stare de suflet unică şi imposibil de 
eradicat. O dată ce starea de suflet s-a format nu veţi avea altă 
şansă decât să o urmati. 

Aţi auzit vreodată despre conflictul interior al inimii, lupta 
inimii? Despre suferinţa și bucuria inimii? Sau despre împietrirea 
inimii? Cea mai importantă bătălie, bătălia pentru ucenicie, 
trebuie purtată în inimă. Ştiaţi că produsul alchimic cu adevărat 
eliberator, produsul necesar care să împlinească nunta alchimică 
a lui Christian Rozacruce, trebuie pregătit în inimă? 

De-a lungul întregii istorii, nu a existat niciodată vreo 
Şcoală Spirituală gnostică care să se fi lăsat indusă în eroare, 
de exemplu, de către ordinea socială. Nobleţea adevărată este 
întotdeauna noblețea inimii. De aceea se spune în Biblie că 
Dumnezeu, Spiritul, vede în inimă. Așa că nu are nicio valoare 
a fi capabil să vorbeşti din ce în ce mai frumos sau să te afişezi 
şi să te comporți ca şi cum a-i fi însuşi bunul Dumnezeu, 
pentru că Spiritul vede în inimă. Aceasta înseamnă că singurul 
factor decisiv este starea de suflet ce vine din inimă și care 
înconjoară întreaga ființă. Şi spunem acest lucru așa de apăsat 
deoarece, de fapt, mulţi nu cunosc încă lupta din inimă. Ei 
încă se gândesc la inimă ca la un organ al simțţirii. 

Spuneţi: „simt aceasta sau simt cealaltă”. Dar atunci 
este deja prea târziu, căci ceea ce experimentați este starea 
de suflet. Sunteţi conştienţi numai de faptul că inima este un 
organ absolut automat şi acceptați de bune stările de suflet 
care se ridică din ea. Dar nu ați putea face altfel, nu-i aşa? Și 
atunci când experimentați rezultatele stării voastre de suflet şi 
intraţi în conflict cu ele, aşa cum adesea faceţi, lupta pe care o 
purtați este împotriva stării voastre de suflet, care v-a adus o 
mulţime de tulburări şi amărăciuni şi suferințe. 

Dar lupta este fără speranţă. Nu veţi învinge niciodată. 
Vă gândiţi la toate (în sanctuarul capului, nu în cel al inimii): 
„Ce aş putea să fac? Şi din ce anume ar trebui să mă opresc? 
Cum ar trebui să acționez pentru a câștiga?” Purtaţi această 
bătălie în mintea voastră, în capul vostru până când sunteţi 
obosiţi de moarte. Şi totuşi, deja este prea târziu; trebuie să 
transferați acest conflict pe locul de muncă al inimii, acolo 
unde starea de suflet se formează de la o secundă la alta. Dacă 
reuşiți acest lucru, atunci nu veţi mai fi neajutorat dinaintea 
faptelor şi a evenimentelor ce urmează să se întâmple. Voi 
înşivă veţi putea să vă hotărâți destinul, căci tot ceea ce se 
întâmplă în viaţa voastră este controlat şi manipulat de către 
starea voastră de suflet. Așadar, dacă veţi reuși să vă schimbaţi 
starea de suflet, vă veţi fi luat destinul în propriile mâini și 
atunci voi veţi fi cei care să hotărască cursul evenimentelor 

din viața proprie. Astfel, puteţi să vă schimbaţi destinul. 

lar acest lucru se numeşte naşterea Sufletului. 
Naşterea Sufletului, autentica regenerare a Sufletului, nu 
este un sentiment vag: „Simt aceasta, sau cealaltă”. Astfel 
de sentimente vagi, pe care toți le experimentăm din când în 
când, nu sunt altceva decât o stare de suflet pe care cineva 
şi-a format-o. Așadar, vă repetăm: trebuie să intraţi în bătălie 
pe tărâmul sanctuarului inimii.Trebuie să înlăturați şi să 
îndepărtați toate tensiunile și forțele care vă obstrucționează 
mersul pe cale, să permiteti ajutorul forţelor constructive să se 
reverse în voi. În acest fel, voi înșivă vă puteţi forma starea de 
suflet şi să generaţi nașterea Sufletului. 

Starea inimii care vă însuflețește de la o secundă la 
alta este starea voastră de suflet. Aşadar starea de suflet nu 
reprezintă o valoare statică pe care trebuie pur şi simplu să o 
acceptaţi ca atare. Nu, voi vă puteţi schimba starea de suflet; 
şi o puteţi face fundamental. Astfel că dacă auzim pe cineva 
spunând: „Da, iată, acesta sunt. Este felul meu de a fi”, ei 
bine, atunci aflăm cât de departe au mers lucrurile. Pentru că, 
dacă sunteţi un elev serios al Gnozei, vă veţi schimba, dacă 
totul decurge bine, de la o zi la alta. Tipul vostru, caracterul 
vostru se va schimba, se va modifica. 

Ca rezultat al nașterii voastre, vine timpul când 
se formeză un anumit proces sufletesc, o anumită natură 
sufletească. O descoperiţi pe măsura trecerii anilor. Dar nu 
trebuie şi nu este nevoie să vă mulțumiți cu acea stare. O 
puteţi modifica fundamental, prin abandonarea de sine. Acest 
lucru înseamnă că, trebuie să coborâţi în sanctuarul inimii, 
cu tot sinele, cu toată ființa voastră, cu întreaga conştiinţă, cu 
toate puterile sfeşnicului din sanctuarul capului. 

Starea voastră de suflet poate fi schimbată în nenumărate 
feluri. Vă puteţi forma starea de suflet să crească în intensitate 
spre distrugere și rău. La fel de bine o puteţi accepta ca pe un 
dat automat. Sau, în mod conştient, o puteți pregăti astfel ca 
ea să fie capabilă să primească Spiritul. 

Majoritatea oamenilor își acceptă starea aşa cum este ea. 

În astfel de cazuri, natura, caracterul, tipul se formează rapid 
pe măsură ce persoana înaintează în vârstă și toate procesele 
metabolice sunt aduse pe aceeaşi linie cu ea. În acest mod, se 
ajunge la o stare de cristalizare şi astfel de persoane se pierd 
în ce priveşte orice formă de schimbare. 

Într-adevăr, ei încă îşi pot dori să aibă Gnoza, ca o 
consolare în viețile lor. Există unii oameni care acceptă acest 
punct de vedere. „Gnoza vă va ajuta să treceţi prin viaţă”. 
Dar nu acesta este scopul Gnozei. Ea vrea să vă elibereze din 
această stare de nenorocire! Şi de aceea trebuie să coborâţi în 
sanctuarul inimii, iar acolo să vă angajați în luptă cu starea 
voastră de suflet. 

Mai există şi un grup de oameni ai căror reprezentanţi 
nu acceptă starea de viaţă a maselor. Astfel de oameni caută 
puterea, onoarea și faima: autoexaltarea. În natura morții, 
toate acestea nu pot fi obținute decât printr-o susținută 
autoprezervare de sine, călcând pe spinările şi pe cadavrele 
celorlalţi, sau cu ajutorul a tot soiul de trucuri murdare și 
minciuni. Adesea, rezultatul este o stare de suflet ce cade 
mult sub incidenţa normelor medii. Dacă cineva îi ascultă 
pe oamenii din acest grup, acela adesea îi va auzi spunând: 
„Da, obişnuiam să fiu atent la consideraţiile etice, dar mereu 
am suferit de pe urma lor, aşadar mi-am împietrit inima”. 
Probabil cunoașteţi oameni ca aceștia. 

Așadar aceia care nu își acceptă pur și simplu starea de 
suflet și nici nu vor să închidă ori să îşi împietrească inimile, 
ci încep lupta inimii, îşi pot schimba şi reînnoi starea de suflet 
şi astfel, prin aceasta, întregul curs al vieţii. Ei vor primi o 
altă stare de suflet în care viaţa rozei se va putea desfăşura 
complet. lar rezultatul va fi acela că Spiritul, Dumnezeu 
însuși, va fi capabil să pătrundă în sanctuarul inimii. lar dintre 
ei, cineva va putea spune, cu Hermes: Spiritul, o Tat, este din 
însăşi chintesenţa lui Dumnezeu. 

III 


Schimbarea stării de Suflet 


Atunci când cineva intră în atelierul inimii, tânjind 
conştient spre orientarea stării de suflet la un plan mai înalt, 
iar pentru aceasta se angajează în lupta sufletească, acel cineva 
trebuie să conştientizeze că o astfel de transformare de suflet, 
sau naștere a sufletului, este într-adevăr posibilă, structural şi 
fundamental. Trebuie, de asemenea, să înţelegem direcţia pe 
care acest curs de dezvoltare trebuie să o ia şi puterea în care 
se va desfășura. 

Scopul este acela de a regenera întreaga natură 
microcosmică;, să o reacordeze la scopul şi esenţele ei 
originare, unificarea cu Dumnezeu, cu Spiritul. Aşadar să ne 
gândim, în primul rând, la ce puteri vor ajunge la îndemâna 
candidatului la începutul lucrării sale. 

Prima dintre acestea este rațiunea, doctrina rațională, 
mesajul rațional de mântuire. Desigur, dacă ar fi să vă 
vorbească raţiunea, trebuie să existe, în primul rând, să 
fie prezente câteva mijloace de acces. Dacă nu este cazul 
încă, atunci cuvintele, „Auzind, ei sunt surzi” vi se aplică. 
Capacitatea de a înţelege doctrina raţională, o doctrină a 
Gnozei, va fi prezentă numai dacă există îndeajuns de multă 
experienţă a iraţionalului, iar cineva câştigă această experiență 
prin suferință şi durere, prin multă vărsare de lacrimi și prin a 
sorbi mult din cupa amărăciunii. Numai atunci va fi posibil ca 
rațiunea să vă vorbească și numai atunci veți putea vedea dacă 
tânjirea voastră spre eliberare este suficientă pentru a accepta 
şi urma rațiunea. 

Rațiunea pozitivă cere mereu o anumită activitate, o 
acțiune, un mod de viață. Sunt mulţi cei care nu înţeleg acest 


35 


lucru și asimilează responsabilităţile rațiunii cu intelectul, 
crezând că rațiunea poate fi pătrunsă numai prin asimilare 
intelectuală. Ce greşeală! Asimilarea rațiunii implică, de 
asemenea, și adoptarea unui mod de viaţă specific, care poate 
fi în conflict total cu starea curentă de suflet. Astfel, elevul 
care acceptă rațional mesajul primit trebuie să accepte imediat 
şi lupta împotriva oricărui aspect al stării de suflet care intră 
în conflict cu acest mesaj rațional. Viitorul va dezvălui atunci 
dacă mesajul raţional împărtăşit va ieşi într-adevăr într-o 
manieră demonstrabilă eliberatoare. Dacă nu, atunci fie 
mesajul a fost un sofism, sau persoana în cauză nu a coborât 
încă în laboratorul inimii. De aceea vorbim despre o acceptare 
rațional morală a salvării prin Gnoză. Atingerea rațiunii sau 
acceptarea raţională este aspectul intelectual, în timp ce 
acceptarea morală priveşte adoptarea unei abordări a vieţii în 
armonie cu mesajul rațional. 

Așadar trebuie să se coboare în laboratorul inimii pentru 
a testa mesajul rațional în practică. Aceia care nu încearcă să 
aducă doctrina gnostică la realitate, dacă nu încearcă să o 
transforme în realitate, nu au făcut decât să accepte mesajul 
rațional la modul teoretic. Atunci apele potopului tulburi se 
vor ridica din nou până la gâtul lor, înainte ca un efort autentic 
şi serios să poată fi făcut, deoarece a primi un mesaj rațional 
nu înseamnă şi a-l înţelege, pentru că acest lucru înseamnă 
a-l aplica. Câteva înghițituri din paharul amărăciunii sunt, de 
obicei, necesare înainte ca aceste lecții să fie înţelese. 

În general, oamenii protestează împotriva suferinţei, 
iar lumea face tot posibilul pentru a o neutraliza și a o nivela, 
a o ușura. Dar pentru majoritatea oamenilor, suferinţa este 
singura metodă pentru a determina conștiința născută din 
natură şi care este guvernată şi colorată de o stare de suflet 
subdezvoltată, să perceapă că ceva este greșit. Pentru că 
starea de suflet umbrește şi controlează întreaga personalitate, 
întreaga ființă. 

Oricine a trecut prin această experienţă — și oricine o 
face în natura mortii — va începe să caute mai devreme sau mai 

târziu. De îndată ce începe viaţa de căutare, persoana în cauză 
ar trebui să înceapă în inimă lupta împotriva stării de suflet. 
În momentul în care o face, tot soiul de voci vor începe să-i 
vorbească, reacţii la toate radiaţiile și influenţele, care, până 
în acel moment, au jucat un rol important în sanctuarul inimii 
şi astfel sunt la acelaşi nivel cu starea de suflet. Iniţial, toate 
acele voci presează candidatul să încerce o întreagă varietate 
de experimente sociale, politice, etice sau de natură religioasă, 
de care lumea este plină şi care sunt deliberate în a-l face să 
realizeze lipsa de sens ultimativă a tuturor eforturilor la nivel 
dialectic. 

Şi astfel se va întâmpla, fie că este vorba de zece ani, 
sau o mie de ani, sau chiar după un an sideral, ca o persoană 
să se maturizeze îndeajuns pentru ca viaţa lui să ia o direcţie 
diferită. Atunci apare momentul când rațiunea gnostică 
începe să-i vorbească până-ntr-o anumită măsură. Ea indică 
spre singura direcţie ce poate conduce la soluționarea tuturor 
problemelor, direcţia stării de suflet, starea inimii. Și în ea 
trebuie să coboare conștiința născută în natură. Atunci nu 
se va mai permite stării de suflet şi dezvoltării ei să rămână 
un proces automat şi atunci trebuie ca starea de suflet să fie 
asediată cu conştiinţa eului. 


Ca ființă născută în natură nu-i aşa că aveţi un ego 
fulminant? Nu-i așa că sunteţi aşa de bine centraţi pe eu? Și 
că ştiţi atât de precis ce vreţi! Sunteţi foarte conştienţi de sine, 
mai ales dacă vă aflați în Școala Spirituală, este posibil să aveţi 
o personalitate puternică. Aşadar folosiți eul, egoul, pentru a 
vă ataca starea de suflet! Sunteţi capabil să împliniţi atâtea în 
ce priveşte lucrurile obişnuite, comune, nu-i aşa? Şi atunci de 
ce să nu faceţi la fel în ce privește ucenicia voastră și de ce să 
nu vă folosiți conştiinţa eului pentru a vă asedia propria stare 
de suflet? Începeţi această luptă remarcabilă acum, astăzi și, 
din acel moment înainte, îi veţi experimenta rezultatele iar 
viața voastră întreagă se va schimba. Nu spunem că va deveni 
mai liniştită ori mai armonioasă. Nu, va fi chiar diferită. 

În ce fel atunci? Ei bine, natura suferinţei, natura durerilor 
sufletești, natura dificultăţilor voastre în viaţă se va schimba. 
O cupă a suferinţei diferită vă va fi dusă la buze. Şi atunci 
nu va mai fi suferința searbădă şi lipsită de sens de-a lungul 
cursului lucrurilor, ci suferința generată de conştiinţa eului 
însuşi, născută din atacul lui asupra inimii. 

Așadar nu ne preocupă un atac asupra altora — şi 
cât de des excelaţi în astfel de atacuri — ci un atac asupra 
voastră înşivă, asupra propriului sine. Şi cu acesta vine mai 
multă amăraciune care, totuși este extrem de instructivă şi 
purificatoare. Această suferință poate fi mult mai intensă, 
mai dureroasă decât cele dinainte dar, aşa cum am spus, este 
purificatoare. Iar purificarea aduce elevul pe calea eliberării, 
îl conduce în procesul de eliberare. 

Durerea provocată de către focul purificării poate 
câteodată fi atât de cumplită încât elevul începător se 
reîntoarce adesea la starea anterioară de a fi, pentru a evita 
opoziţia crescândă. Atunci când, cu sfeşnicul conştiinţei sale, 
el îşi începe atacurile asupra sfeşnicului inimii, vor apărea 
multe confruntări ca rezultat, de vreme ce în inimă converg 
toate forţele, influenţele și radiaţiile, care, împreună formează 
starea de suflet. Oricine atacă, cu sinele, starea de suflet, care 
a fost cauza atâtor suferințe, va întâlni în inimă forțele şi 
influenţele autodezlănţuite care îi ocupă câmpul de respiraţie. 

De-a lungul cursului vieții voastre veţi fi construit un 
monument de nesfințenie în câmpul respirației voastre! Forme 
gând şi dorinţele fantomă se bucură de cel mai bun trai acolo. 
Şi acum, dacă începeţi să preluaţi controlul propriei voastre 
inimi, al propriei stări de suflet, va trebui să vă confruntaţi cu 
toate acele forţe și influenţe karmice şi subconştiente, precum 
şi cu forţele naturale ale eonilor. Aşadar, oricine intră în inimă 
astfel va stârni, literalmente, o furtună. Gândiţi-vă numai la 
legendele evangheliilor care se ocupă de aceste lucruri, precum 
Matei 8: 24-27 şi Marcu 6:48-51, de exemplu. Furtuna devine 
violentă și durează până ce lisus se urcă pe vas sau până când 
se trezeşte din somn şi ceartă furtuna. Cu alte cuvinte, furtuna 

durează până ce, prin perseverenţa unuia în luptă, „sămânţa 
— grăunte a lui lisus”, inima centrală a microcosmosului, 
se deschide şi puterea rozei, lumina rozei microcosmosului 
începe să radieze, aducând cu sine o linişte sufletului într-o 
anumită măsură. Din acel moment încolo, starea de suflet 
începe să sufere o transformare, o transformare sufletească 
care afectează întreaga ființă ce a trăit pentru atâta vreme sub 
ordinea veche a lucrurilor, o transformare ce implică fostul 
sine în întregime. 


Pentru a rezuma: atacaţi-vă starea de suflet cu egoul 
născut în natură. Rezultatul va fi, inițial, un întreg complex 
de dificultăţi şi frustrări şi, poate, tensiuni teribile. Dar soluția 
este deschiderea rozei, activarea luminii, parfumul rozei. În 
acea putere de iradiere vă veţi schimba cu siguranţă. 

Când această lucrare va începe, vorbim despre 
renaşterea Sufletului sau despre transformarea stării de suflet. 
Apoi, lumina care emană dinspre „sfeşnicul ce stă în mijloc”, 
sfeşnicul septuplu al inimii, va fi complet transformată. Atunci 
o nouă stare de suflet va fi prins viaţă, stare prin care întregul 
caracter şi esența sfeşnicului conştiinţei din sanctuarul capului 
vor fi complet schimbate. 

O dată ce starea de suflet va fi fost schimbată, întreaga 
ființă va fi dirijată spre direcţia indicată. Dacă, cu eul vostru, 
prin predarea de sine a egoului, reușiți să vă schimbaţi 
starea inimii, atunci sanctuarul capului, conştiinţa de bază, 
comună, va trebui să facă dovada unei abordări schimbate 
faţă de viaţă. Gândiţi-vă la ce v-am spus adesea despre cum 
atunci când se schimbă sângele în sanctuarul inimii, sistemul 
circulator periferic transportă sângele schimbat la sanctuarul 
capului, unde schimbă, la rându-i, starea tuturor organelor din 
sanctuarul capului. Astfel, schimbarea stării de suflet duce la 
o schimbare a întregii stări de viață. 


Așadar putem fi chiar siguri că, dacă starea nouă nu 
s-a manifestat , nu aţi purtat încă bătălia egoului de predarea 

de sine. În acest caz, aţi acceptat mesajul raţional prezentat 
ca indicație practică pentru ucenicia voastră într-o manieră 
pur intelectuală, fără a face nimic concret pentru aceasta. 
Astfel, tânjirea spre viaţa eliberatoare nu este prezentă în voi 
şi veţi continua să fiți loviți şi răniți de viață până când, în 
cele din urmă, veţi lua decizia necesară, corectă, pentru a vă 
abandona sinele unui proces interior ce va conduce la întreaga 
transformare a ființei voastre. 

De ce există atunci elevi care sunt în Şcoală de ani de 
zile şi totuşi, au rămas la fel, întocmai ca atunci când s-au 
alăturat ei? Ei nu au purtat încă bătălia aceasta. Nu au acceptat 
lupta. Şi priviţi la nenorocirea care s-a dezvoltat în vieţile lor 
de-a lungul anilor! Măcar de-ar fi folosit mai bine timpul ce 
l-au avut la îndemână! Atunci ei ar fi fost deja purificaţi de 
suferinţă îndeajuns încât să intre în noua stare de viaţă. 

Noi ştim că, în ciuda dificultăţilor întâmpinate, 
mulți dintre elevi au urmat, sau sunt în procesul de urmare 
a căii pe care o descriem. Ca rezultat, starea lor de suflet 
se schimbă, într-un ritm propriu pentru fiecare dintre ei, 
conform individualității lor. Astfel, ei dobândesc noi calități 
sufleteşti, iar acest lucru este demonstrabil în multe sensuri 
prin acțiunile pe care aceştia le întreprind. Printre multe alte 
lucruri această acţiune nouă oferă candidatului o perspectivă 
complet nouă asupra vieții, pentru a câştiga mai multă linişte 
şi încredere plus o mai mare bunătate. Cu toate acestea, este 
important să nu uităm că acest lucru aduce cu sine un anumit 
sentiment de superioritate. Acesta este unul dintre produsele 
auxiliare ale bunătăţii. Persoana bună are un fel de sentiment 
de superioritate, chiar dacă acesta este combinat cu o anumită 
măsură de umilinţă. I se dă sentimentul de a fi fost „ajuns”, 
„sosit”. Aşadar, acest produs suplimentar, auxiliar prezintă un 
pericol — şi încă unul grav — pentru cei care au atins această 
limită. Care altul să fie deci scopul noii stări de suflet , al 
noii calități sufleteşti? Care să fie țelul procesului naşterii de 
suflet? Cu siguranţă el este acela de a aduce sinele într-o stare 
în care întreaga ființă să fie capabilă a întâlni și a primi pe 

Dumnezeu însuşi, Spiritul însuşi; numai atunci veţi deveni cu 
adevărat o ființă omenească. 

loan Vestitorul se luptă să aducă schimbarea stării de 
suflet şi, în această endura el trebuie, în cele din urmă, să 
piară în întregime. Victoria începutului de transformare este 
manifestarea în sine a lui lisus, noul Suflet. Lumina sfeşnicului 
care stă şi se află în mijlocul schimbărilor. Și, în cele din 
urmă, Spiritul coboară asupra lui ca un porumbel. Fiul lui 
Dumnezeu, adevărata ființă umană, s-a născut. „Acesta este 
Fiul meu în care am binevoit”. 

De aceea, lucrarea se sfârşeşte numai atunci când 
Spiritul poate intra, atunci când poate celebra întâlnirea cu 
sufletul în sanctuarul inimii, pentru ca, astfel, Spirit, suflet, 
corp să fie una. Numai atunci pot fi înţelese cuvintele lui 
Hermes, rostite la începutul celei de-a treisprezecea cărți: 


Spiritul, o Tat, este din însăşi chintesenţa lui Dumnezeu 
Numai Spiritul se cunoaşte pe sine la perfecție. 

IV 


Conștiinţa născută din natură 


Spiritul este din însăși esenţa lui Dumnezeu. Am vorbit 
pe larg despre înţelesul acestor cuvinte. Ele privesc o întoarcere 
către punctul de pornire al adevăratei stări umane, legătura 
restabilită dintre Spirit, suflet şi corp. În această stare, ca ființă 
creată de Dumnezeu, ca fiu al lui Dumnezeu, fiinţa omenească 
este capabilă să se manifeste pe sine şi să transforme în realitate 
planul divin care stă la baza lumii şi a omenirii. 

Hermes continuă spunând că numai Spiritul singur este 
cel care se cunoaște la perfecţiune. Am vrea să ne gândim la 
ce înseamnă acest lucru. În primul rând, a se cunoaște pe sine 
se referă, evident, la o stare de conștiință. Dacă cineva dorește 
să cunoască ceva, atunci, acel cineva trebuie să fie conştient de 
acel lucru. Toate fiinţele umane posedă conştiinţă, dar ea este cel 
mult o conştiinţă născută din natură. lar această conștiință este 
una dintre formele cele mai rudimentare forme de conștiință pe 
care o fiinţă o poate avea. Ea face capabilă ființa omenească să 
reacționeze la anumite percepții senzoriale şi aceasta în timp ce 
este sub controlul stării sale de suflet şi la dispoziţia inimii. De 
aceea tronul naturii umane, nucleul conştiinţei se află în inimă, 
după cum explică doctrina Universală. 

De ce este oare omul atât de conştient în sanctuarul 
capului? Deoarece toate simţurile sunt acolo, ca şi sistemul 
cerebral. Unele specii de animale nici nu au creier; altele au 
numai unul rudimentar. Omul, şi el, are un sistem cerebral 
rudimentar care îi permite să performeze operaţii intelectuale. 

De fapt, omul natural este şi el o specie animală, așa 
cum adesea afirmă Hermes subliniind apăsat. Conştiinţa 
naturală nu este nimic altceva decât rezultatul unui proces 

atomic elementar. De aceea cineva ar putea spune că toate 
animalele, inclusiv omul născut în natură, generează şi se 
susțin unele pe altele. Aceasta vrea să însemne că orice tip de 
viață animală presupune supraviețuirea, autoprezervarea care 
este împlinită prin expresii diferite ale acelei vieţi animale. 
Lupta pentru existență, de exemplu, reprezintă, planificarea 
şi punerea în aplicare a mijloacelor și acţiunilor deliberate să 
asigure un loc mai bun şi mai sigur pentru cineva în natura 
morţii şi protecţia sa de pericole. Aceste expresii de viaţă, 
aceste modalităţi de viață, aduc cu ele dezvoltarea radiaţiilor 
organelor vitale, radiaţii de natură astrală și eterică. Prin 
aceste radiații şi prin formarea de elemente, apar mai multe 
specii de animale, cum ar fi felurite tipuri de microorganisme, 
bacterii şi viruși, precum şi multe specii de insecte, având ca 
rezultat dezvoltarea mai multor specii de animale. 

Spunem acest lucru pentru a vă atrage atenţia la 
conştiinţa pe care o au fiinţele umane ca punct de plecare şi 
tipologia de care aparține conştiinţa lor. Această conștiință 
este rezultatul natural al nașterii lor în formă corporală. Așadar 
numai natura vorbește în conştiinţa umană și nimic altceva, 
cu excepţia câtorva factori ereditari aşa cum se întâmplă cu 
fiecare specie animală. 

Acum, fie că ființele umane au devenit ceea ce sunt, 
animale cu o conştiinţă naturală plus o mentalitate — prin 
selecție naturală, prin cultură, prin eonii timpului, trecând prin 
forme inferioare de dezvoltare animală, fie că s-au cufundat în 
starea prezentă degenerativă — dacă persistă în aceeași stare, 
nu le va fi de niciun folos să afle cum s-a ajuns acolo. Singurul 
fapt semnificativ va fi acela că ei sunt aşa cum sunt. De aceea 
ştiinţa biologiei nu va ajunge niciodată la vreo soluție prin 
întrebările controversate pe care le ridică şi le pune constant, 
atâta vreme cât investigaţiile ei nu vor trece dincolo de 
conştiinţa naturală şi punctele ei de plecare. 

Cu amăgirea teribilă a superiorității ei, umanitatea cu 
conştiinţa sa naturală a mai dezvoltat şi ştiinţele oculte de-a 
lungul cursului secolelor şi mulți oameni experimentează 

antrenarea în ele. Şi care este singurul rezultat? În cel mai 
bun caz este vorba despre o extensie a percepției senzoriale a 
conştiinţei naturale, care nici nu diminuează, nici nu adaugă 
nimic la natura ei animală naturală. 

Dacă termenul de „conştiinţă animală”, atât de des 
folosit de Hermes, este o piedică pentru voi, atunci putem 
folosi unul mai exotic; fiolozofia indiană, de exemplu, 
vorbește despre conştiinţa kama-manas. Doamna Blavatsky 
spune despre aceasta: „Conştiinţa kama-manas se înrudeşte 
cu cele mai joase stadii ale conștiinței instinctive animale 
şi umane. De aceea, această conștiință aparţine şi rămâne 
închisă în câmpului percepţiei. La fiinţele umane, acest câmp 
de percepție a devenit raţional până-ntr-o anumită măsură”. 
Apoi ea oferă câteva exemple. Printre altele ea spune: „Un 
câine pe care îl închidem într-o cameră are impulsul instinctiv 
de a evada, dar nu o poate face pentru că instinctul lui nu 
este îndeajuns de rațional pentru a se folosi de mijloacele 
necesare, în timp ce o ființă umană înțelege situația și se 
eliberează conştient din cameră”. În cele din urmă ea spune: 
„Omul maselor ocupă al șaptelea şi cea mai înaltă treaptă 
a conştiinţei kama-manas. Cu alte cuvinte, omul, cu a lui 
conștiință naturală este, şi rămâne, un animal. 

Şi am dori să adăugăm că ştim despre câini care, 
dacă ar vrea să scape dintr-o cameră, sunt chiar capabili să 
deschidă uşa. Spunem acest lucru pentru a sublinia faptul că, 
până într-un punct limită, există toate tipurile de gradaţii în 
dezvoltarea conştiinţei animale. 

Şi acum un alt exemplu. Dacă v-aţi antrena ochii pentru 
a percepe vibrații de frecvență înaltă sau joasă, care v-ar 
putea face capabili să vedeţi mai mult decât alți oameni, acest 
lucru nici nu ar adăuga nici nu ar știrbi din natura calității 
conştiinţei voastre. Așa se întâmplă și în cazul celorlalte 
simțuri. De asemenea, se poate demonstra cu ușurință că 
multe dintre speciile animale posedă astfel de extensii ale 
simțurilor. Un ocultist se bate pe piept şi spune: Sunt un 
clarvăzător. Sunt un clarauditiv. Stăpânesc o metodă de a mă 

separa de corp, pentru a putea să mă mişc, pe deplin conştient, 
în sfera reflctătoare”. Dar există multe specii de animale care 
sunt la fel de capabile de a se separa de corp, de a-şi separa 
personalităţile. Gândiţi-vă numai la păianjeni, de exemplu. 
Astfel de creaturi se exprimă simultan și în sfere eterice şi în 
sfere materiale. Pentru ei nu există nicio diferenţă între cele 
două. Aşa că atunci când un medium se laudă cu abilităţile lui, 
îi puteți replica: „Da, şi păianjenii pot face acest lucru”. 

Şi pentru păsări este uşor să vadă în lumea eterică şi, 
de fapt, ele sunt chiar controlate de forțele eterice. Spiritele 
de grup ale păsărilor sunt forme eterice, expresii eterice ale 
vieții. Dacă aţi privit vreodată zborul unui stol de păsări, poate 
să vă fi întrebat cum de este posibil pentru ele toate să se miște 
împreună aşa cum o fac. Ele sunt ţinute laolaltă de un spirit 
de grup, de o forţă eterică, de o anumită vibraţie, o anumită 
energie de lumină pe care o pot percepe foarte clar şi care le 
ghidează în spaţiile potrivite de trai; vara într-o regiune, iarna 
în alta. Majoritatea pisicilor, și ele, posedă o viziune astrală şi 
toți câinii, iar majoritatea animalelor sălbatice au un simţ acut 
al mirosului, după cum ştiţi. 

Astfel că putem afirma că extensia simţurilor în orice 
fel nu îl ridică pe om deasupra naturalului, deasupra stării 
animale de viață. Aşadar, dacă deveniți mai sensibili, de 
exemplu printr-o viaţă simplă și abstinenţă sau, pe măsură 
ce înaintează anii, printr-un proces de declin corporal, astfel 
încât vă ajunge la îndemână să percepeţi vibraţiile eterice şi 
activitățile astrale, iar de aici să ţineţi cont de ele, acest lucru 
nu are nimic de a face cu nicio schimbare eliberatoare în 
starea voastră de conștiință naturală. Toate pretenţiile de acest 
gen sunt false şi greșite, rezultat al autoamăgirii. O astfel de 
sensibilitate nu are nimic de a face cu geneza celei de-a doua 
stări de conştiinţă, cea nouă, cealaltă. 

Atunci când schimbările senzoriale sunt menţionate în 
legătură cu Gnoza (iar dezvoltarea gnostică implică într-adevăr 
schimbări senzoriale foarte remarcabile), o astfel de schimbare 
are un scop, un ţel, eminamente diferit, o semnificaţie cu 

totul diferită şi care duce la un rezultat complet diferit față de 
expansiunea conștiinței naturale. Chiar una contrară! Dacă 
dezvoltarea gnostică devine realitate, conştiinţa naturală se 
diminuează în multe feluri. Ea începe să se retragă în fundal. 


Acum să ne întrebăm dacă ființa omenească posedă, 
dimpreună cu a sa conştiinţă născută în natură, o altă 
conştiinţă, capabilă de a o ridica deasupra condiţiei animale. 
Să ne gândim la subconștient, la mintea subconştientă, sub a 
cărei influenţă arde sfeşnicul din plexul solar, care conectează 
ființa umană la întregul trecut al existenţelor în microcosmos. 

Acest trecut este înregistrat în fiinţa aurică şi astfel are 
o influenţă puternică asupra stării de născut în natură a fiinţei 
umane. Cu toate acestea, dacă subconştientul i s-ar dezvălui 
complet, încât acesta să meargă înapoi prin trecut chiar la cauza 
originară (şi considerăm acest lucru posibil, în principiu), 
acest lucru tot nu ar schimba starea de conştiinţă naturală în 
niciun fel. Gândiţi-vă, în acest context, la 1 Corinteni 13, unde 
se spune: „Dacă aş cunoaște toate lucrurile, dacă aș înţelege 
toate lucrurile şi aş avea toate lucrurile, dar nu aş avea acel 
lucru esenţial, atunci nimic nu aş avea, nimic nu aș fi”. 

Sondând în natura voastră și experimentând diversele 
forţe naturale nu vă vor face capabili să schimbaţi acea natură, 
afară numai de un sens degenerativ, pentru că prin interferența 
în legile naturale cineva poate cauza degenerarea propriei 
stări de viaţă. Faptul că propria voastră conștiință naturală 
nu a fost niciodată capabilă să se ridice deasupra normalului, 
naturalului, nivelului de animal, dovedeşte că nimeni nu poate 
trage nicio influenţă nobilă nici din trecut, pentru că ceea ce 
este conştient în natură este mereu în umbra subconştientului. 

Aşa că singurul lucru rămas este acela de a explora 
starea inimii. Care este starea sanctuarului inimii voastre? 
Aveţi conștiință în sanctuarul inimii? Nu, doar emoţii. 
Cu siguranţă că nu există conștiință în plinătatea sensului 
cuvântului. 

Așadar să ne reîntoarcem acum la punctul nostru de 
plecare și să afirmăm că omul nu posedă decât o conștiință 
eu naturală, asociată cu sanctuarul capului. Despre această 
conştiinţă nu se poate spune că „se cunoaște perfect” în sensul 
intenționat în cartea a treisprezecea a lui Hermes. O astfel de 
afirmație ar fi pură amăgire. lar sanctuarul inimii voastre este 
controlat în întregime de starea voastră de suflet, reactorul 
nuclear central al existenţei voastre, în care sunt combinate 
toate radiaţiile, influenţele şi forțele care joacă un rol în ființa 
voastră. 

Astfel, realizând această analiză, putem observa că, în 
calitate de fiinţe umane născute în natură, stăm, într-adevăr, 
aici cu mâinile goale. Și mai putem spune şi că o conștiință 
divină, în sensul la care se referă Hermes Trismegistus, 
trebuie asociată cu Sufletul, cu starea de Suflet schimbată şi, 
în consecință, cu inima purificată. Și astfel trebuie să afirmăm 
încă o dată că trebuie să se nască o nouă stare de conştiinţă 
conectată la Suflet. Va fi o conștiință atât de clar trezită, 
absolut pozitivă, încât va cunoaşte şi pe Dumnezeu şi pe sine, 
atât Sufletul cât şi trecutul primordial, în totalitatea lor. 

V 


Mergi şi nu mai păcătui 


Conştiința capabilă de a ridica omul deasupra nivelului 
animalic şi de-al transforma într-un adevărat copil al Domnului, 
nu trebuie văzută ca pe nicio extensie a conștiinței născute 
în natură, care nu este altceva decât o conștiință a senzaţiei, 
a percepţiei, amestecul întregii condiţii senzoriale într-unul, 
organ compozit de simţuri. Fiecare ființă, fiecare animal, chiar 
şi cel mai puţin evoluat, posedă un organ de percepție într-o 
formă sau alta. Aşadar, faptul că ființa umană posedă un astfel 
de organ de percepţie, deşi echipată cu un aparat intelectual, nu 
o ridică în niciun fel deasupra nivelului animal. 

Majoritatea studenților în științele ezoterice ştiu că 
nucleul organismului de percepţie este localizat în glanda 
pineală, care este un organ remarcabil situat chiar sub coroana 
capului. El are un câmp radiant pe care îl numim aură pineală. 
Acest câmp de radiaţie se extinde deasupra capului cu câţiva 
centimetri în medie și se întinde în jurul capului şi mai ales 
deasupra coroanei acestuia. 

Îl numim câmp de radiaţie deoarece străluceşte, dar, 
în realitate el este surprinzător, magnetic şi atractiv. De 
asemenea, natura acestuia este septuplă. Şapte culori, șapte 
gradaţii sunt clar vizibile în el. Ori de câte ori este mişcat — 
iar acest lucru se întâmplă neîncetat, de la o secundă la alta 
— se poate percepe în el un joc de culori şi radiaţii, deoarece 
glanda pineală este organul de percepţie prin excelență, cea 
mai importantă antenă a omului animal; şi întreg sanctuarul 
capului, cu toate organele lui variate, răspunde acestuia. 

Mai mult, imediat ce glanda pineală este agitată, motivul 
luminos de putere se dirijează direct în inimă. Într-o fracțiune de 

secundă, orice va fi atins câmpul de radiaţie al glandei pineale 
va fi prezent şi în inimă, în sanctuarul ei. Inima, de asemenea, 
are şi ea, la rându-i, un câmp de radiație: gândiţi-vă numai la 
stern. Și inima are şapte aspecte, şapte ventricule. Ori de câte 
ori câmpul de radiaţie al pinealei este agitat, cele şapte cavități 
cerebrale reacţionează, în general, instant. Puteţi compara 
cavitățile cerebrale cu nişte oglinzi. Ele primesc impresia 
şi imediat o reflectă într-o manieră septuplă în cele şapte 
ventricule ale inimii. Astfel, sfeşnicul inimii începe imediat 
să radieze în armonie cu impresia care a agitat glanda pineală. 
Şi, de dragul de a completa, trebuie să spunem că tot ceea ce 
a radiat în conștiința perceptuală afectează, de asemenea, și 
şarpele de foc, întregul sistem nervos. 

Orice intră în sanctuarul capului la un moment dat, va 
fi, în același timp prezent şi în vârful degetelor, cum s-ar putea 
spune. Sistemul corporal este organizat astfel ca atunci când o 
impresie atinge partea pineală a creierului, aceeași radiație își 
croieşte drum până în cele mai îndepărtate părți ale sistemului 
nervos. Aşadar este clar că dacă o ființă umană are numai o 
conștiință de percepţie pozitivă, dacă numai conştiinţa naturală 
este activă în sanctuarul capului și conştiinţa din inimă — 
intenţionată a fi conştiinţa centrală — lucrează automat, astfel 
încât starea de suflet și sfera ei de activitate rămân neafectate, 
atunci aceasta este cauza declinului vitalităţii, bolii şi al morții. 
Nu puteți controla ceea ce intră în sanctuarul capului şi astfel, 
nu aveţi control asupra a ce, în aceeaşi clipă, trece prin întreg 
sistemul vostru nervos. Acest lucru generează o cumplită 
tensiune în voi, din când în când. Ce puteţi face pentru a putea 
scăpa de toate aceste tensiuni? Ce se va alege de ele? Dacă 
nu există o reacție pozitivă, dacă nu cunoaşteţi niciun mijloc 
ori metodă de a expulza din sistemul vostru lucrurile care vă 
deranjează şi vă stânjenesc ori tulbură, care generează tensiuni, 
atunci vă puteți imagina cât de repede vi se va deteriora corpul, 
cât de rapid veți întâmpina tot felul de probleme fizice. 

Tot timpul, de la secundă la secundă sunt transmise, 
prin câmpul pineal, nenumărate impresii către inimă şi spre 

sistemul nervos. Dacă nu apare nicio reacție pozitivă la ele, 
dacă nu apare nicio reacţie autocreatoare din partea sistemului 
nervos central și a conştiinţei centrale, atunci, întreg sistemul, 
supus la atâtea tensiuni, va fi incapabil să evite o degradare 
rapidă, o deteriorare rapidă. De aceea oamenii îmbătrânesc; 
de aceea, în cele din urmă, vine vremea când nu mai pot 
rezista și voi ştiţi care este sfârşitul în natura morții. 

Există o terapie antică bazată pe această cunoaştere şi care 
a fost practicată în China încă de pe vremea lui Lao Tze. Este 
bazată pe folosirea metodelor de vindecare respinse de Şcoala 
Spirituală a Rozacrucii de Aur. Această tehnică de vindecare 
este chiar și mai nocivă elevului decât metodele de vindecare 
occidentale, deoarece acţionează asupra sistemului într-o manieră 
mult mai directă şi câteodată este combinată şi cu hipnoza. 

Această metodă chineză antică este importată în 
occident în zilele noastre şi este folosită în mod curent de 
către mulți vindecători care caută cu disperare veriga lipsă 
în terapiile cunoscute în Vest. Nici medicina alopată, nici 
homeopatia, nici naturopatia nu s-au dovedit eficace în a opri 
cursul degradarii fizice. Dacă citiți reviste şi alte literaturi știți 
cât de disperat caută mulți oameni metode felurite care să 
ajute omenirea suferindă. 

Desigur, aceste eforturi de a ajuta sunt de înțeles, pline 
de compasiune şi umane. Dar Şcoala Rozacrucii trebuie să fie 
atentă pentru că, în mijlocul acestor experimente și căutări, 
posibilităţile pentru o experiență a uceniciei rămân deschise. 
În cele din urmă, acesta este motivul pentru care deveniți elevi 
ai tinerei Gnozei. Așadar, atunci când pe cale apar factorii 
care ar putea împiedica dezvoltarea voastră, suntem obligaţi 
să vă spunem, în calitate de conducători ai şcolii: „Frate sau 
soră, acest lucru nu va merge. Nu ar trebui să-l faci”. 

Şi dacă, atunci, veţi spune: „Îmi rezerv dreptul la libertatea 
totală. O voi face indiferent de ceea ce spuneţi”, atunci acesta 
este prerogativul vostru, dar şi responsabilitatea tot a voastră va 
fi. Este logic. Şcoala urmează un plan, o metodologie, un curs; 
ea vă oferă informaţii detaliate despre cale şi despre noua viață 

şi despre metoda care duce la ele. Dacă nu sunteţi de acord cu 
această metodă, atunci alegerea vă aparţine, dar în acest caz 
ucenicia voastră nu îşi mai află sensul. 

Acesta a fost punctul nostru de vedere încă de când 
Şcoala Spirituală a Tinerei Gnoze şi-a început activitatea, în 
1924 şi, ca rezultat a trebuit să refuzăm mulți oameni care 
aveau potenţial considerabil. Dar dacă am fi permis cu calm 
elevilor să accepte tratamentul din partea magnetizatorilor, 
vindecătorilor spirituali şi aşa mai departe, tot felul de forţe 
negative și-ar fi făcut de cap în Şcoală şi atunci ne-ar fi distrus 
întreaga lucrare sau chiar ar fi împiedicat-o în totalitate. 

Este minunat că oamenii încearcă să slujească omenirea, 
dar metodele şi mijloacele trebuie să fie acceptabile. În Suedia, 
o metodă nou descoperită a fost testată pe mii de câini. Nici 
măcar unul dintre ei nu mai este în viaţă. Toţi au fost uciși, 
deoarece oamenii au vrut să slujească omenirea cu ajutorul 
razelor protonice, un produs adiacent, auxiliar al atomului. 
Ideea este că, dacă aceste raze protonice sunt trase cu viteză 
prin corpul pacientului, atunci acesta va fi eliberat de toate 
bolile şi dificultățile. Ceea ce se întâmplă nu este pomenit. În 
general, adevărul iese mai târziu la iveală. 

În Școala Spirituală avem nevoie să fim precauţi, în 
mijlocul mijloacelor şi experimentelor artificiale, pentru ca 
practica experimentării uceniciei să rămână deschisă. Grupul 
central al Şcolii face un efort foarte mare pentru a duce 
ucenicia la bun sfârşit cu toți cei care i s-au alăturat. De aceea 
trebuie să slujim unii altora şi să lucrăm împreună în toate. 

Privim acupunctura ca pe un pericol foarte serios. Ea 
presupune străpungerea cu ace de aur a anumitor părţi ale 
sistemului nervos pentru a uşura durerea sau disconfortul. 
Deja am menţionat că durerile nervoase sunt îndeaproape 
conectate cu câmpul pineal, de vreme ce toate impresiile 
primite prin glanda pineală sunt transmise de către sistemul 
nervos la fiecare parte a corpului. Să presupunem că unul 
dintre organele voastre devine dureros, sensibil sau chiar se 
îmbolnăveşte deoarece tensiunile generate de radiații nu se 


51 


pot descărca imediat într-un mod pozitiv. 

Şi dacă vă plângeţi de o durere la cap sau în braţ, în 
picior sau oriunde altundeva, atunci doctorul ia un ac mare de 
aur, îl apucă ferm cu degetele şi străpunge punctul specific. 
Astfel doctorul care performează punctura îşi transferă fluidul 
magnetic în corpul vostru într-o manieră directă și pozitivă. 
În general, oamenii reacţionează ca şi cum ar primi un şoc 
electric. Cu un astfel de ac ce acționează precum un conductor, 
fluidul magnetic este transferat în corp mult mai puternic şi 
mai direct decât metoda vestică de folosire a coridoarelor 
magnetice. Cu un astfel de ac magnetic, doctorul conduce, 
îşi dirijează fluidul său, magnetismul personal, care curge 
constant din vârful degetelor sale, în corpul vostru şi în viața 
voastră. Atunci, procesele voastre de viaţă nu vor mai fi ale 
voastre, pentru că doctorul le va obstrucţiona cu propria lui 
stare de viaţă. 

Mai mult, durerea voastră fizică ar putea fi un ajutor 
imens în procesul măreț de dezvoltare a unei conștiințe mai 
înalte. Acesta este motivul pentru care, într-o Şcoală Spirituală 
de bună credință, elementul personal este exclus pe cât posibil 
de mult. Intruziunea directă a fluidului magnetic al unei 
persoane în sistemul nervos al alteia este o metodă cât se poate 
de contra productivă, atât pentru donator cât şi pentru receptor. 
După o experienţă amară, acest lucru s-a revelat și terapeuților 
antici chinezi care, de aceea, în majoritatea cazurilor, nu mai 
performau operaţia ei înşişi. Ei aveau o hartă a corpului omenesc 
care arăta toate meridianele nervoase. Apoi au asigurat asistenţa 
unei fete care avea rolul similar unei asistente. Ei foloseau harta 
pentru a arăta asistentei unde să insereze acul şi apoi aceasta îl 
insera. Astfel se transfera orientarea mentală a doctorului către 
pacient. Acest lucru dădea adesea naştere unui fel de contact 
hipnotic. Spunându-vă aceste lucruri, dorim numai să vă 
explicăm că tratamentul prin acupunctură, care este încurajat 
de atât de mulţi oameni, nu este compatibil cu ucenicia Şcolii 
noastre Spirituale, mai mult decât orice altă formă de terapie 
implicând transferul de fluid magnetic de la o persoană la alta. 

Nu sfătuim ori susţinem nicio metodă prin care elevii noştri ar 
putea fi vătămaţi în procesul de trezire la conștiința nouă. 


Această explicaţie pe scurt poate că vă va fi ajutat să 
înţelegeți cum subiectul pe care îl discutăm este de o importanță 
vitală şi ar trebui să fie în centrul interesului vostru. 

Să presupunem pentru un moment că sunteți angajaţi 
de mult în transformarea, în transmutarea stării voastre de 
suflet cu ajutorul conştiinţei voastre naturale, transformând-o 
într-un sens eliberator. Atunci, cu organismul percepţiei, şi 
mai ales cu glanda pineală, veţi fi stabilit un contact magnetic 
între glanda pineală şi sanctuarul inimii. Să presupunem că, 
rezultatul în consecință al acestei lupte personale a reușit în 
mod autentic în a vă ridica starea de suflet astfel că sufletul 
de viaţă eliberator începe să se manifeste în sanctuarul inimii 
voastre. Apoi o calitate sufletească complet nouă se dezvoltă 
în sanctuarul inimii; o stare complet diferită începe să se 
manifeste pe sine în și prin voi. O dată ce aceste evidențe de 
manifestare apar, este la fel de evident că, prin magnetul de 
percepţie, glanda pineală, o putere radiantă în armonie cu noua 
stare de a fi, este de îndată atrasă, astfel încât un foc diferit, un 
joc diferit de flăcări va deveni vizibil deasupra sanctuarului 
capului. Şi o putere nouă va fi conectată cu sanctuarul inimii. 
Această putere de radiaţie care este adaptată la noua stare a 
fiinţei, este întotdeauna de esenţă spirituală în calitate; este 
puterea regală a Spiritului Septuplu. 

Vă puteţi imagina acest lucru? Conştiinţa Eu își începe 
lupta în sanctuarul inimii şi perseveraţi, prin toate. Sanctuarul 
inimii se schimbă, starea voastră sufletească se schimbă şi, 
în același timp, glanda pineală se deschide pentru a primi 
Spiritul Septuplu. 

În nunta alchimică a lui Christian Rozacruce candidaţii 
pentru o viață mai înaltă acced prin scara în spirală către 
sanctuarul capului şi acolo pot contempla Regele şi Regina, 
acompaniaţi de șaizeci de fecioare: glanda pineală are șaizeci 
de aspecte; lotusul are şaizeci de petale. Şi, o dată ce această 

întâlnire este celebrată acolo, procesiunea coboară în sanctuarul 
inimii. Această scurtă povestire din Ziua a Patra a Nunții 
Alchimice înfăţişează exact ceea ce încercăm să vă explicăm. 

Dacă, o dată intraţi în lupta cu starea voastră de suflet, 
veţi birui, sfera de activitate a glandei pineale va fi schimbată 
imediat, iar cele șapte raze ale Spiritului vor cobori în ea. De 
îndată ce puterea Spiritului Septuplu se conectează la sfeşnicul 
inimii, o nouă stare de conştiinţă se va dezvolta în sanctuarul 
inimii. Apoi inima de îndată se va transforma dintr-un organ al 
simţirii într-unul al conştiinţei. De aceea Predica de pe Munte 
spune: „Fericiţi sunt cei cu inima curată, căci ei vor vedea pe 
Dumnezeu”. Ei vor întâlni Spiritul, ei vor deveni conştienţi de 
Spirit. 

lar apoi pot fi rostite cuvintele: Spiritul, o Tat, este din 
însăşi esenţa lui Dumnezeu. Şi ce fel de eseţă este aceasta? O 
esenţă care se cunoaște pe sine la perfecție. 

Din acel moment încolo, Sufletul nu va mai putea fi 
deosebit de esenţa lui Dumnezeu însuși. Din contră, el este unit 
cu el, întocmai cum este lumina Soarelui de Soare. Da, acest 
Spirit-Suflet este ființa omenească care a devenit asemenea lui 
Dumnezeu: de unde unii oameni sunt Zei: starea lor umană 
se aseamănă îndeaproape cu starea divină. Astfel vorbeşte 
Hermes în primele versete ale celei de-a treisprezecea cărți. 

Pe baza acestei evidențe operează lucrarea de vindecare 
Rozenhof, iar această vindecare este disponibilă oricărui elev 
care îşi confesează ucenicia autentic. Cu alte cuvinte, ea 
este deschisă tuturor elevilor care cu adevărat încep să preia 
controlul stării lor de suflet în felul descris. Numai atunci când 
Spiritul intră într-o ființă umană se ridică cu adevărat noua 
conștiință. Ea este o stare despre care nici nu se poate povesti 
şi nici nu se poate scrie. Toate stările de conştiinţă cunoscute 
în natura morţii pălesc în comparație și sunt întocmai precum 
flacăra lumânărilor faţă de lumina puternică a Soarelui. 

Spiritul a intrat în Corpul Viu al Şcolii Rozacrucii de Aur. 

Corpul Viu, vasul celest clasic, este parte din Lanţul 
Gnostic Universal, iar tot ceea ce este Lanţul Universal, tot 

ceea ce posedă Lanţul Universal se află la dispoziţia Tinerei 
Gnozei . 

Lanţul Universal este grupul puternic şi mare de entităţi 
umane zeificate care atinge Pământul şi de ființe umane 
care încă se află şi există în natura morţii. Marele mister al 
mântuirii este atingerea omenirii în natura morții, prin tânăra 
Gnoză. De aceea oamenii care abordează Școala Spirituală 
sunt literalmente foarte aproape de Principiul Dumnezeu. 

O plenitudine puternică radiantă care emană de la 
Spiritul Gnozei Universale ne atinge, se află la îndemâna 
noastră. Există vreo altă putere cu care să o puteţi compara? 
Există vreun alt ajutor cu care îl puteți compara? Când, prin 
acceptarea procesului, grupul devine din ce în ce mai conștient 
de acest lucru, va fi posibil ca fiecare boală care nu are legătură 
cu sfârşitul călătoriei prin această viaţă pământească să fie 
vindecată într-un mod direct şi absolut. Lucrarea Rozenhof 
deja oferă dovezi ample ale acestui lucru. Dar posibilitățile 
ar putea fi infinit mai mari dacă grupul ar coopera cu noi 
în maniera corectă. Aşadar nu găsiți drept tragic lucrul că 
oamenii caută ajutor în tot felul de modalităţi negative, în 
timp ce resping ajutorul, uneori într-un fel rușinos? 

Să nu credeți că plănuim să-i excludem pe frații noștri 
care sunt membrii ai breslei profesionale medicale şi care se 
simt totalmente acasă în Şcoală. Dimpotrivă. În plus faţă de 
îndatoririle lor medicale zilnice, ei vor avea un rol extrem de 
important în lucrarea măreaţă și glorioasă care se întinde în 
faţa noastră.. Tot ceea ce încercăm să spunem pe moment este 
că vindecarea autentică prin Spirit este acum posibilă pentru 
omenire, în starea ei prezentă de subjugare şi boală. 

Ştiţi, şi puteţi citi aproape zilnic, despre experimentele 
ce continuă de la sfârșitul ultimului război mondial pentru a 
găsi modalităţile de a lucra cu Spiritul Sfânt şi cât de mult 
din toate acestea se află sub influenţa sferei reflectătoare. 
Acum că această furtună s-a domolit un pic şi umanitatea se 
află aproape în disperare; acum când oamenii din multe părți 
ale lumii recurg la narcotice ca mijloc de evadare din toate 

tensiunile generate de frică şi groază, iar efectele câmpului 
radioactiv greu atârnă deasupra lumii, este necesar, în 
mijlocul acestui haos, în mijlocul acestei teribile nefericiri, 
să explicăm adevărata vindecare prin Spirit care este posibilă 
pentru omenirea bolnavă şi subjugată. Dar cu o singură 
condiţie prinsă în cadrul familiar al cuvintelor: „Mergi şi nu 
mai păcătui”. 

VI 


Spiritul Sanctificator 


Cea de-a treisprezecea carte a lui Hermes Trismegistus, 
o carte așa de puternică, spune în versetul al treilea că: 
Demonul Cel Bun astfel i-a numit pe zei oameni nemuritori, 
iar pe oameni zei muritori. 

Conştiința centrală a fiinţei umane se află localizată în 
sanctuarul inimii şi se află în contact continuu cu sanctuarul 
pelvian, subconştientul şi cu conştiinţa naturală, care își află 
sediul în sanctuarul capului. 

Acestea trei, ca unitate cooperantă, nu rămân statice, 
în general vorbind. Dimpotrivă, în majoritatea oamenilor 
conştiinţa se află într-o stare de agitaţie intensă, care 
afectează în mod special inima, sediul conştiinţei centrale. 
Sunteţi familiarizați cu această neliniște a inimii, agitația şi 
diviziunea, anxietatea, grija şi frica ce pot răsari de acolo, 
solicitându-vă în mod constant atenţia şi aducând întregul 
sistem nervos într-o stare de tensiune cumplită. 

Dacă acest conflict continuu ar fi într-adevăr unul static, 
o stare de suflet neschimbată, atunci acel cineva în cauză s-ar 
afla în situaţia biblică de „împietrire a inimii”. O astfel de 
stare este în general incurabilă, lipsită de speranță. 

Fluctuațiile din conştiinţa voastră, care adesea sunt 
dureros acute, toate acele schimbări constante din starea de 
suflet, sunt dovezile unui scop care încă nu a fost atins. Atâta 
vreme cât țelul nu a fost atins, starea de suflet rămâne în şi sub 
condiţia de neliniște cumplită.. de aceea Hermes spune în cel 
de-al treilea verset: Spiritul este un binefăcător al Sufletelor 
oamenilor: el lucrează asupra lor şi îi creează de dragul 
Binelui. 

Chiar şi în corpul rasial actual cu starea lui foarte 
cristalizată, viaţa omenească are un scop. Atâta vreme cât 
acest scop nu a fost încă atins, omul va fi ţinut constant într-o 
stare de agitație. Şi care este acel scop? Ei bine, omul zilelor 
noastre este un zeu muritor. Aceasta înseamnă că este chemat 
la regalitatea Spiritului; acesta este destinul pentru care a fost 
hărăzit. Atâta timp cât această regalitate nu este atinsă, nu va 
exista echilibru în starea de suflet, în punctul focal al inimii. 
Pacea poporului lui Dumnezeu vine la copilul lui Dumnezeu 
când Dumnezeu însuşi, Spiritul însuşi, este capabil să se 
manifeste în copil. Cuvântul „Dumnezeu” înseamnă Spiritul 
perfect infinit. Dacă acest Spirit nu își poate încă face sălaș 
în ființa umană, atunci aceasta din urmă nu este cu adevărat 
o ființă umană încă. Ea este hăituită de-a lungul vieții şi i se 
poate întâmpla orice: poate rătăci şi se poate pierde, se poate 
cristaliza, poate să se calcifieze complet și poate fi chinuită 
cu toate fenomenele bolii şi ale morţii. lar boala şi moartea 
sunt rezultatul faptului de a nu fi atins încă scopul vieţii, iar 
consecințele pot să apară. 


Starea de suflet şi activitățile ei sunt alimentate de fluidul 
nervos, eterul nervos şi alte fluide sufleteşti corespunzătoare. 
Eterul nervos nu este altceva decât focul astral, primit şi 
inhalat de puternicul organ pineal şi care radiază în tot 
sistemul corporal. Prin glanda pineală şi în acord, în armonie 
cu calitatea ei, ceea ce a fost inhalat este radiat în fiecare parte 
a personalității. Glanda pineală şi tot ceea ce ţine de ea este 
cea mai importantă parte a organismului omenesc. Chiar de la 
naştere, ea se află într-o condiţie specifică ce corespunde stării 
de rasă, familie și trecutului individual microcosmic. 

Glanda pineală are, de asemenea, un câmp de radiaţie, 
aura pineală. Ea are un diametru de aproximativ cincizeci 
de centimetri. Tocmai ca rezultat al acestui câmp de radiație 
şi al calității lui (o calitate hotărâtă de nucleul aurei), eterul 
nervos este adus la condiţia sa particulară. Tot ce nu se află 
în armonie cu natura şi calitatea aurei pineale, pur şi simplu 

nu poate intra în sistem; nu poate fi inhalat de glanda pineală. 
Calitatea eterului nervos, pe care Paracelsus l-a numit 
arheu, determină, printre altele starea de sănătate, nivelul de 
putere sau de slăbiciune, orice posibilă boală sau tendinţă de 
îmbolnăvire şi chiar natura şi calitatea stării voastre de suflet, 
cât și fluctuațiile acesteia. 

Astfel, din punctul de vedere al eliberării voastre este 
minunat că — şi de aceea Spiritul este un așa binefăcător al 
Sufletului, aşa cum spune Hermes — atâta vreme cât calitatea 
arheului este sub un anumit nivel, toate dificultăţile voastre, 
oricare ar fi acelea, vor continua să existe. Atâta vreme cât 
nu veţi fi rezolvat puzzle-ul vieţii voastre, dificultățile vor 
continua. De aceea starea voastră de suflet este împinsă 
la nesfârșit, până ce veţi înţelege toate cauzele suferințelor 
voastre şi până ce veți lovi în însăși rădăcina lor. 


Centrul pineal este menit a fi punctul de contact, punctul 
de intrare și sălașul Spiritului. El a fost făcut pentru acest scop. 
Întreaga Nuntă Alchimică a lui Christian Rozacruce culminează 
în acest lucru. Şi acum, conduşi înainte de starea voastră de 
suflet, făcuţi capabili de starea voastră de suflet, trebuie să faceţi 
sacrificiul întregului vostru sine, în abandonarea, în predarea 
totală, necondiționată. Din acest sacrificiu, va lua naștere o 
nouă stare de suflet şi Spiritul, adică, Dumnezeu va putea să vă 
atingă și să se reverse în arheu. 

Când Spiritul vă atinge, atunci Sfântul Spirit, Spiritul 
vindecător, doctorul divin vă atinge. Şi se întâmplă ca răspuns 
la strigătul noii stări de suflet această atingere a Spiritului 
găsind glanda pineală, aura pineală şi arheul într-o condiție 
anumită. Şi imediat, veţi experimenta o durere acută, o 
angoasă aprigă, o tensiune extremă. Este Spiritul sanctificator, 
care arde prin fiinţa voastră ca un foc teribil arzător, un foc al 
purificării. Dar dacă cineva acceptă acest foc și este capabil să 
aplice rezultatele lui, acel cineva, după întâlnirea cu Spiritul 
Sanctificator, îl va întâlni pe Mângâietorul, care înseamnă 
contactul cu Spiritul într-un aspect mai înalt. Înainte ca 

Mângâietorul să apară în voi, sistemul trebuie mai întâi să fie 
purificat. De aceea Spiritul sanctificator vine înaintea marii 
milostiviri a Mângâietorului. 

De aceea lucruri precum tranchilizantele și alte 
terapii nervoase variate nu sunt, de fapt, capabile să rezolve 
problemele voastre fizice, şi ar fi prostesc pentru un elev 
gnostic să creadă că ele o pot face. Desigur că este posibil 
să vă liniştiţi sistemul nervos cu narcotice sau variate alte 
remedii, iar de aici să vă influențați arheul, împotriva naturii 
sale, în sistemul nervos. Dar trebuie să realizaţi că procedând 
astfel nu veţi face altceva decât să vă transferați dificultățile. 
Vă veţi schimba natura tensiunilor voastre, de exemplu, către 
alte aspecte ale veșmântului de lumină cum ar fi sângele, 
sistemul endocrin sau șarpele de foc sau chiar asupra celor 
şapte oglinzi din sanctuarul capului, a celor şapte greutăți, a 
celor şapte cavităţi cerebrale — iar acest lucru ar fi cel mai rău 
dintre toate. 

Dacă folosiţi astfel de metode pentru a vă calma 
sistemul nervos, ar putea avea un efect de calmare și asupra 
inimii. Veţi suspina ușurat și cine ar fi să vă poarte pică pentru 
aceasta? Dar este un calm fals, care uneori dovedeşte că cele 
şapte oglinzi, cele şapte sfeşnice au fost, temporar mutate 
de la locul lor, aşa cum o spune Cartea Apocalipsei. Pentru 
că toate forţele care intră în centrul pineal sunt proiectate în 
sistem prin cele şapte cavităţi, cele şapte oglinzi. Şi se poate 
întâmpla ca pentru o perioadă scurtă de timp aceste șapte 
oglinzi să nu mai funcționeze, suspendându-și activitatea. Ele 
se aburesc şi de aceea nu mai proiectează. În timpul acestor 
momente veţi experimenta sau puteţi experimenta un calm 
fals. Sfeşnicele vor fi fost temporar mutate de la locul lor. 

Să presupunem că acest lucru nu se întâmplă, că 
Spiritul sanctificator nu se retrage din sistemul vostru, ci este 
capabil să rămână activ. Atunci el îşi va continua lucrarea de 
purificare într-un mod diferit. Problemele voastre vor continua 
să existe sau, cum adesea se întâmplă, chiar se vor înrăutăți. 
Dar oricine acceptă această suferință, ca fiind necesară pentru 

el, acest foc al purificării, cu bucurie şi înţelegere pe baza noii 
stări de suflet, va fi izbăvit în cel mai scurt timp și în cel mai 
pozitiv mod posibil. 

Şi ne face o mare bucurie să ştim că există doctori care 
ei înşişi sunt angajaţi în acest proces şi care pot da sfaturi 
foarte bune, de exemplu, în legătură cu dieta şi alte obiceiuri 
fiziologice şi că sunt doctori care, în anumite cazuri, pot 
ajuta organele care funcționează greşit şi implicit joacă un 
rol foarte important. Așadar suntem foarte recunoscători că 
există doctori care s-au alăturat Școlii, deoarece şi ei au fost 
atraşi de procesul pe care aceasta îl urmează. 

Cu toate acestea, ceea ce vrem să spunem şi unde vrem 
să ajungem este că suntem obligaţi să vă arătăm cum puteţi, 
în calitate de elevi, să generați ajutorul Sfântului Spirit. Toată 
lumea are nevoie de ajutor, fără el nu suntem nimic şi nu 
putem face nimic, iar suferința va continua să existe. Așadar, 
dacă Spiritul Sanctificator şi-a început lucrarea în voi și dacă 
aţi fost pătruns de sabia Spiritului — aşa cum, într-adevăr s-a 
întâmplat deja sau se va întâmpla în mulţi dintre voi, slavă lui 
Dumnezeu — atunci nu ar fi mare păcat dacă, impulsionaţi de 
neliniște, îngrijorare sau frică s-ar întâmpla să staţi în calea 
acestui proces? 


Liniştea în arheul vostru, iar de aici o mai armonioasă 
stare de suflet, poate lua formă în voi atunci când Spiritul 
Sanctificator v-a sanctificat cu adevărat, sau este angajat în 
această lucrare de compasiune. De aceea, experimentați starea 
voastră de suflet ca pe un binefăcător al sufletului omenesc, 
chiar dacă vă este foarte greu. Căci scopul Demonului cel 
Bun, scopul întregului creator, a naturii originare aşa cum 
se manifestă el în Sufletul omenesc adevărat, este acela de a 
transforma toate ființele omenești în fiinţe nemuritoare, ființe 
transfigurate, în zei umani. 

VII 


Vindecarea prin Spiritul Septuplu 
Sanctificator 


Ca introducere la discuţiile continuate despre cartea 
a treisprezecea din Corpus Hermeticum, am vrea să cităm 
versetele 4-8: 


La ființele lipsite de rațiune, sufletul cooperează cu 
dispoziția naturală a fiecăruia; cu toate acestea, la oameni 
el lucrează împotriva acestei dispoziţii. Fiecare suflet care 
a intrat într-un corp este chinuit de durere şi patimi din 
moment ce, în acest corp dens, durerea şi patima curg ca 
o văpaie în care este aruncat sufletul și în care este înecat. 
Ori de câte ori Spiritul poate îndruma astfel de suflete, își 
trimite lumina spre ei şi se opune înclinațiilor lor. Întocmai 
cum un Chirurg bun cauterizează sau îndepărtează prin tăiere 
ceea ce este contaminat în corp, astfel şi Spiritul produce 
suferinţă sufletului îndepărtându-l de patimă, care este însăși 
cauza stării lui deteriorate. Dar marea boală a sufletului 
este negarea de Dumnezeu, cu gândirea implicit eronată 
ce dă naştere tuturor relelor și cu siguranță la nimic bun. 
De aceea Spiritul, combătând această boală, împărtăşeşte 
Binele încă o dată sufletului, întocmai cum doctorul readuce 
corpului sănătatea. Dar sufletele omenești care nu au primit 
îndrumarea Spiritului se găsesc în aceeaşi condiție precum 
sufletele animalelor lipsite de rațiune. Sufletul cooperează cu 
aceste stări și le dă frâu liber spre dorinţele spre care sunt 
atrase de intensitatea patimii pe care o urmăresc în starea lor 
iraţională. Ca fiinţe iraționale, ei se abandonează neîncetat și 
fără nicio reținere pasiunilor şi dorințelor lor, iar păcatele lor 

nu îi vor satisface niciodată, deoarece activitățile patimilor şi 
ale dorințelor sunt un rău fără margini. 


Am vrea să adăugăm ceea ce afirmă versetul al treilea 
subliniind puternic: La ființele lipsite de rațiune, sufletul este 
natură. Astfel şi creatura lipsită de rațiune posedă un suflet 
explicat şi explicabil în întregime prin natură. În consecință, 
această creatură animal nu poate face altminteri decât să fie 
una cu natura, în armonie perfectă. Este chiar mulțumit astfel, 
deoarece acesta este scopul existenţei sale. Natura și dispoziția 
interioară a creaturii se află în echilibru perfect. Mulţi oameni 
sunt astfel, oameni care sunt în întregime înfășuraţi în natură 
şi complet armonizați cu ea, şi chiar se mândresc că sunt 
astfel, alegând o atitudine față de viaţă întocmai precum față 
de o religie. Gândiţi-vă numai la atâtea feluri de oameni care 
venerează natura şi la mulțimile lacome înclinate în întregime 
spre materie şi spre mulțumirea simţurilor. 

Natura se dizolvă neîncetat, așa cum explică Doctrina 
Universală. Ea nu este o realitate. De îndată ce se încearcă o 
prindere a ei, o agăţare de ea, antiteza îşi intră în rol. Aşa că 
natura, aşa cum o ştim noi nu este reală, este dialectică. Şi 
orice este legat de natură şi depinde de aceasta, este ireal cu 
mult peste orice măsură. 

Natura este, sau cel puţin ar trebui să fie, o oglindă 
limpede a imaginaţiei, împărtășindu-ne cu imagini ale 
bunătăţii, frumuseţii şi iubirii. Imaginea, totuşi, alunecă 
în opusul ei, în conformitate cu legile naturii. De multe ori 
v-am atras atenția, dar nu pentru a schimba atitudinea cuiva 
care este una cu natura. Acest lucru ar fi lipsit de sens, căci 
în ființele lipsite de rațiune sufletul se află în completă 
armonie cu natura. Dar în dispoziţia originară, adevărată şi 
astfel fundamentală a omenirii, or, cel puţin în cazul multora 
dintre oameni, există un element puternic care îi întoarce 
de la natură. Este vorba despre trezirea şi întărirea acelui 
element despre care Doctrina Universală vorbește în mod 
repetat, despre ceea ce păleşte, despre dialectică şi arată cât 

de lipsit de înțelepciune este să te agăţi de el. Şi atunci când, 
în urmarirea acestei amăgiri, oamenii descoperă că nu o pot 
apuca, atunci Şcoala le vorbeşte despre dialectică. 

Este imposibil să negi natura şi amăgirea ei, pentru că 
ființa umană, personalitatea născută în natură, este o parte a 
naturii antitezei. Personalitatea voastră este născută din ea. 
Îşi trage susţinerea din ea și în cele din urmă moartea îi este 
generată tot de ea. Dar ceea ce omul, sau măcar o parte din 
omenire are, este un Suflet care nu poate fi explicat prin această 
natură. Microcosmosul unor astfel de entităţi are un nucleu, 
inima centrală a microcosmosului. Acest nucleu, această roză, 
este legată într-o anumită măsură de inima născută în natură 
şi îi vorbește din ea însăși. Când acest nucleu vă vorbeşte 
din voi înşivă, atunci, încă o dată starea sufletului se opune 
faţă de tot ceea ce este trecător, iar individul se va revolta cu 
disperare împotriva irealităţii, astfel încât este incitat să facă 
tot felul de lucruri ciudate, stranii. 

De-a lungul secolelor au existat mulţi oameni care 
s-au arătat uimiţi de faptul că pe de-o parte poate exista un 
lucru precum Sufletul absolvit de natură — Sufletul pe care 
îl cunoaștem ca pe roză, sau atomul originar — şi, pe de altă 
parte, aceeaşi persoană se poate dovedi aşa de strâns legată 
de natură. Cauza acestui lucru este explicată de către Hermes: 


Fiecare suflet care a intrat într-un corp şi astfel se 
află închis în personalitatea născută în natură, este chinuit de 
durere şi patimi din moment ce, în acest corp dens, durerea 
și patima curg ca o văpaie în care este aruncat sufletul și în 
care este înecat. 


Anumite mistere sunt conectate cu toate acestea. În mod 
ideal, chipul omenesc ar trebui să fie instrumentul Sufletului Viu 
care îl locuiește. Dar în forma cristalizată pe care o cunoaștem, el 
nu este potrivit pentru acest lucru. Văzută din punctul de vedere 
al sufletului, ființa umană a primit acest chip de la natură, de 
la mama și tatăl său. Din acest motiv, ea are caracteristici care 

sunt puternic distructive pentru suflet. Sau cel puțin, sufletul 
este luat prizonier de ele. Descoperim caracteristicile acestea 
distrugătoare de suflet, printre altele, în curenții vitali asociați 
cu forma fizică, eterul nervos, arheul, sau, aşa cum îl numește 
Jacob Böhme, „salniterul corupt”. În această esenţă de viaţă, 
în aceşti curenţi vitali, sufletul este înecat. Influențele acestui 
arheu nu pot fi neutralizate cu ajutorul medicinei. Măcar de-ar 
fi posibil! Nici aceşti curenți vitali nu pot fi înlăturați chirurgical 
ori prin alte mijloace. Nu, arheul, sau „salniter corupt” trebuie 
neutralizat din interior. Pentru a împlini acest lucru, trebuie să 
vă angajaţi într-o luptă pe viaţă. 

Dacă sunteţi pe cale să duceţi la capăt acest proces, 
prima necesitate este, desigur, să aveţi un Suflet, un Suflet care 
să se revolte împotriva nefericirilor, împotriva experienţelor 
prin care trece. Nu într-un sens negativ, împotriva lumii, a 
omenirii ori a societăţii, sau împotriva unui aproape, împotriva 
unei ființe omeneşti. Trebuie să vă împotriviţi răului din 
propriul vostru sistem ceea ce înseamnă să rezistaţi suferinţei 
şi patimii care sunt însăși substanța alcătuirii „salniterului 
corupt” din voi înșivă. 

Cunoașşteţi suferinţa. Aspectele ei — atât de multe şi 
variate — sunt experimentate de fiecare ființă umană. În ce 
priveşte patima, trebuie să nu uitaţi că în timpurile anterioare 
acest cuvânt nu conţinea conotaţiile defavorabile pe care le 
are acum. Înţelesul pe care filozofia hermetică îl ataşează 
acestui cuvânt poate cel mai bine fi descris ca starea în care 
toată activitatea senzorială este direcționată către natură şi 
către toate rezultatele acestei direcționări. 

Acum, când Sufletul începe să se revolte împotriva 
tuturor acestora, deoarece paharul experienţei este plin ochi, 
acest lucru arată că atomul primordial, nucleul, începe să 
exercite o influenţă puternică asupra conştiinţei care este 
localizată în sanctuarul inimii. Acesta este cazul mai ales când 
în special o experiență amară trebuie să fie îndurată. Întreaga 
stare de suflet a cuiva va reacționa puternic la o astfel de 
situaţie. Și, aşa cum spune şi Hermes, printr-o astfel de ardere 

a Sufletului, o strălucire, o lumină, o radiaţie ia ființă. Această 
radiaţie a Sufletului este desigur total nenaturală; ea nu poate 
fi explicată prin starea comună a naturii, pentru că vine din 
inima centrală a microcosmosului. Ei bine, atunci, după cum 
spune şi Hermes, această strălucire, această radiaţie, această 
influență, se opune răului din voi. Noi spunem: sufletul intră, 
sau, cel puţin, poate intra într-o nouă stare de viaţă, o stare 
care poate duce la o schimbare totală, la o renaștere totală 
a Sufletului. Radiația sufletului provoacă „salniterul corupt”, 
eterul nervos , în mod direct, fără nevoia niciunui ocoliş. Ea 
acționează ca un chirurg de mare precizie, care cauterizează 
sau înlătură din corp partea îmbolnăvită. De ce? De dragul 
sănătăţii sufletului şi a corpului. Nu a sănătăţii dialectice, ci 
a adevăratei sănătăţi, în sensul Gnozei universale — sănătatea 
care merge înainte pe calea către împlinirea scopului vieţii. 

De ce aveţi un corp? Să fie pentru a vă pocni din călcâie 
aici pentru câțiva ani, trecând prin necazuri şi zâzanii de toate 
felurile și pentru a urma o carieră în societate, să vă ţineţi 
capul deasupra apei numai ca, în cele din urmă, să muriţi? 
Şi astfel să puteți petrece toţi aceşti ani înecându-vă în eterul 
vostru nervos, în rău? Numai să vă luptaţi şi să vă încăierați şi 
să vă străduiţi? Acesta să fie scopul vieţii voastre? 

De ce posedaţi un corp? Forma corporală, spune 
Hermes, este un instrument, un atribut al sufletului, deliberat 
să fie capabil să intre în serviciul sufletului, întocmai ca o 
menajeră a sufletului. 

Așadar există o stare a sufletului care se află în întregime 
în închegare cu natura şi care funcţionează în coeziune cu 
eterul nervos. Dar există şi o stare în care Sufletul uman 
originar şi pur se opune dictaturii şi dominaţiei exercitate 
asupra lui de către corp. 


Imaginați-vă că se naşte un copil, un copil înzestrat 
cu un Suflet originar. Când acest Suflet ajunge să se lege cu 
corpul, el întâlneşte răul asociat cu natura dialectică. Acum 
se pune întrebarea: când acest copil se dezvoltă şi creşte şi 

trebuie să accepte viaţa va combate el răul prezent în sine? 
Sau pur şi simplu îl va accepta şi își va permite să urmeze 
liniile rezistenței celei mai mici? 

Ca entitate sufletească, voi experimentați dictatura 
fiinţei umane fizice, ca rezultat al căreia sufletul este amenințat 
cu exterminarea, cu înecul. Pentru că, așa cum spune Biblia: 
„Sufletul care păcătuieşte trebuie să moară”. Acea stare 
specială de a fi, care îndrăzneşte să se alăture luptei împotriva 
naturii, răsare când „Spiritul poate oferi îndrumare acestor 
Suflete” aşa cum spune şi Hermes. Vorbim despre o nouă 
stare de suflet, din care radiază o lumină, o luminiscenţă, o 
radiaţie şi care acționează în fluidul nervos ca un medicament, 
generând foarte multă durere cu focul ei purificator. Omul a 
primit această stare de suflet ca ajutor. Și dacă tu, cititorule, 
cunoşti această stare, vei fi ținut în mișcare continuă de 
durerea medicamentului ei. În fiecare zi se va întâmpla câte 
ceva în această luptă sufletească. Nu veţi avea pace pentru o 
secundă. Fiecare moment va veni şi va aduce cu sine un nou 
impuls pentru a trece prin acest proces purificator de tăiere şi 
ardere. Până ce sufletul descoperă că marea boală a sufletului 
este negarea de Dumnezeu. 

În general vorbind, oamenii tind să conducă această 
luptă la un nivel mult mai scăzut, luptând împotriva durerii şi 
a suferinţei, așa cum suferă în corp. Până ce sufletul descoperă 
că marele păcat, marea boală a sufletului este negarea de 
Dumnezeu şi toată gândirea greşită care rezultă de aici. 

Dacă, în lupta sa de zi cu zi împotriva „salniterului 
corupt”, atenţia sufletului rămâne concentrată numai pe ceea 
ce suferă corpul, va obosi, în cele din urmă. Sufletul ar trebui, 
în loc de aceasta, să aştepte Spiritul, plin de dorinţă de salvare, 
aşa cum atât de des pomenește Biblia. Gândiţi-vă de exemplu 
la poetul Psalmilor care a spus: „Cum doreşte un cerb apa de 
izvor, aşa te doreşte sufletul meu pe tine, Dumnezeule!” 

Corpul, chemat să devină un instrument, o unealtă sau 
un atribut al Sufletului Spirit, așa cum îl numeşte câteodată 
Hermes, rămâne în starea de prizonierat în natură atâta vreme 

cât Spiritul însuşi nu a corborât în el, indiferent cât de ferventă, 
cât de ardentă este rugămintea Sufletului. 


În discuţiile anterioare v-am pregătit pentru acest subiect 
important atrăgându-vă atenţia la centrul pineal. Fiinţa umană 
legată de natură va rămâne în această stare de prizonierat în 
natură, atâta vreme cât Spiritul nu a coborât în ea. 

Acum aţi putea întreba: „Ce folos are, atunci, radiaţia 
Sufletului? Oricât de fervente sunt chemările puterii sufletului, — 
lumină împotriva prizonieratului său, ce folos atunci fără Spirit?” 

Radiația Sufletului are un dublu beneficiu. În primul 
rând, sistemul este împiedicat în a se scufunda sau a se 
îneca şi mai mult în noaptea involuţiei, sub această radiație 
a Sufletului, activă în „salniterului corupt”, deşi fără legătura 
cu Spiritul, sufletul va muri, întocmai ca şi trupul. Într-adevăr, 
nu se poate pune problema unei staționări pe loc şi nu există 
decât fie ridicare, fie cădere mai jos, mai adânc, totuși, şi aşa, 
radiaţia Sufletului este capabilă de a ţine departe scufundarea 
şi mai adâncă, cel puţin pentru o perioadă de timp, câteodată 
chiar pentru mult timp. În acest sens radiaţia Sufletului este 
întocmai ca un dop de plută pe care ființa umană mai poate 
supravieţui plutind pe marea vieţii pentru încă o perioadă de 
timp. Astfel, căderea mai departe este întârziată de renașterea 
sufletului. 

Aceasta este o problemă care trebuie foarte bine gândită 
în Corpul septuplu al Şcolii Spirituale. După moartea celor 
ce au fost „suspendaţi” cum s-ar zice, în radiaţia Sufletului, 
adesea este posibil ca ei să fie ţinuţi într-un câmp de viață 
pe care noi îl numim „Capul de Aur”, pentru ca de acolo să 
se poată încerca direcționarea lor mai departe înspre viața 
eliberatoare. 

Cu toate acestea, încetinirea căderii prin puterea 
sufletului nu este același lucru cu a fi mântuit, nici pe departe 
ca ridicarea autentică, ca o mântuire reală şi o ridicare, o 
accedere la adevăratul destin. Nici nașterea Sufletului nu 
presupune o transfigurare. lar transfigurarea este țelul Școlii 

Spirituale moderne. Şcoala Spirituală a Triunităţii Luminii 
țintește către transfigurare, la geneza Omului Nou. 

Astfel, în calitate de elev al acestei Şcoli nu vă puteți 
mulţumi cu primul beneficiu, cu noua stare de suflet, cu pluta 
pe care vă puteţi menţine pentru o vreme plutind la suprafaţă. 
Pentru că Sufletul nou posedă o a doua abilitate. O dată ce a 
intrat în starea de renaștere, starea de suflet nou, el este capabil 
a invoca şi a realiza coborârea Spiritului în centrul pineal: 
„Cum doreşte un cerb apa de izvor, aşa te doreşte sufletul meu 
pe tine, Dumnezeule pentru Dumnezeul cel viu!”. 

Când Sufletul se ridică astfel, Spiritul va coborî în 
centrul pineal pregătit din mijlocul creierului. Apoi Spiritul 
Septuplu însuşi va influenţa eterul nervos cu puterea lui 
sanctificatoare, într-un mod absolut eliberator. Este chiar acel 
Spirit pe care îl aşteptăm în Şcoala noastră. Fie ca acest Spirit 
să vă atingă în totalitate. 

VIII 


Panaceul dublu 


Logosul a promis fiecărei fiinţe omeneşti care a dobândit 
un Suflet două remedii vindecătoare, cu ajutorul cărora poate 
vindeca toate relele corpului. Aceste două remedii sunt 
radiaţia Sufletului şi a Spiritul vindecător, sanctificator. 

Dar, acest panaceu dublu îşi va face simţite efectele pe 
deplin, numai dacă cineva l-a eliberat în propria-i ființă. Cu 
alte cuvinte, problema cheie este un proces de autovindecare. 
Toate celelalte metode cunoscute de vindecare şi aplicate în 
această lume, oricare ar fi ele, sunt mai mereu parţiale, chiar 
şi vindecările și sanctificările făcute de Domnul Iisus şi alți 
mai mari ai Spiritului. Acest lucru reiese imediat, de exemplu, 
din cuvintele pe care Domnul Iisus le-a rostit atunci când a 
vindecat pe cineva: „Mergi şi nu mai păcătui”. Dacă persoana 
în cauză a recidivat reluându-şi vechiul mod de viaţă, 
dificultățile vor fi apărut fără întârziere. Sanctificarea apare 
numai atunci când cele trei, Spiritul, sufletul şi corpul sunt 
unite într-un sens absolut. Aşadar acesta este scopul pe care 
candidatul în misterele gnostice trebuie să îl aibă în vedere. 

În acest punct, domină cea mai puternică şi periculoasă 
confuzie, iar divergenţa iese la lumină, acest lucru 
datorându-se stării foarte cristalizate a ființei umane 
moderne. Ea este dominată de mânie și dorinţe iraționale şi 
este complet orientată către natură. Viaţa ei este în întregime 
hotărâtă de către radiaţiile eonilor naturii dialectice. 

De vreme ce tratăm acest subiect, am vrea să vă 
atragem atenția la chakre. Există șapte chakre majore, şi încă 
un număr dintre unele mai mici. Cele şapte chakre nu pot 
fi descrise ca fiind materiale, dar ele sunt prezente la toate 

nivelurile personalităţii. Pe nivelul material ele sunt prezente 
în stare gazoasă. În plus, sunt eterice, cât şi active în corpul 
astral. O excepţie în acest caz face glanda pineală, care este 
un organ unic. Această glandă endocrină poate fi detectată 
la nivelul material grosier, deoarece este un organ aflat în 
sanctuarul capului, dar, în acelaşi timp, ea este conectată la 
chakra coroanei: de unde şi radiaţia ei foarte puternică. 
Chakrele, care, uneori, sunt numite „roţi”, fiecare 
avându-și rolul ei precis, se află în mişcare continuă. Văzute 
dinspre interior, ele se mişcă în sensul acelor de ceasornic, de 
la stânga la dreapta și atrag forţe astrale variate în armonie cu 
starea individuală a persoanei în cauză. Prin rotirea chakrelor 
aceste forțe sunt convertite în eteri şi, în acea stare, prin corpul 
eteric sunt transmise sistemului corporal. Pe lângă cele şapte 
chakre majore mai există cel puțin patruzeci și două minore 
care împreună formează o rețea de centre de putere septuplă. 
Corpul astral, corpul eteric şi cel material sunt foarte 
îndeaproape conectate, astfel că starea astrală este transmisă, 
transferată asupra celei eterice într-o fracțiune de secundă, iar 
starea eterică merge spre corpul material la fel de repede. 
Cum se întâmplă acest lucru? În primul rând, prin 
intermediul câmpului de viaţă care înconjoară persoana 
în cauză. Centrul pineal, chakra coroanei, funcţionează și 
ca centru al respirației. În primul rând o varietate de forţe 
puternice diferențiate în aspecte pozitive şi negative intră în 
centrul pineal, iar de acolo sunt distribuite către toate chakrele, 
atât către cele majore cât şi către cele minore. Cu alte cuvinte, 
toate aceste forțe sunt continuu alimentate și dispersate în 
sistem. Radiaţii, forţe, prana, eoni ai naturii dialectice, de 
orice fel determină starea de viaţă a unei fiinţe în întregime. 
Aceşti curenţi de forţă dau naştere unor stări speciale, 
particulare în corpul astral; şi toate acele roţi care se învârt, 
la viteze diferite, în conformitate cu funcția de îndeplinit, 
convertesc forțele astrale în eteri care, mai apoi, sunt introduşi 
în corpul fizic. 
Astfel, este menţinută în corp deplina conformitate cu 

legile dialecticii. Şi dacă supremaţia sistemului este deținută 
de conștiința derivată din corp — aşa cum este cazul la peste 
90% dintre fiinţele umane — microcosmosul este antrenat 
într-o cădere continuă, constantă, în rotația de creştere, 
strălucire şi disipare, într-o moarte perpetuă. lar sufletul, care 
a fost introdus într-un astfel de sistem remarcabil la naștere, 
este astfel înecat în toate aceste fluide vitale ale corpului. 

Cea mai bună dovadă în acest sens este că ființa 
omenească posedă o conştiinţă trează şi una adormită. În 
timpul somnului, corpul material grosier se odihneşte, în 
timp ce dublul eteric şi cel astral, deşi rămân legate de corpul 
fizic, îl lasă pentru a face „călătorii” în sfera reflectătoare. 
Atunci când cea mai fină, mai subtilă parte a personalității 
părăseşte corpul în timpul somnului, acest lucru se întâmplă, 
în general, prin chakra corespunzătoare splinei. Această stare 
de somn este completă atunci când dublul eteric a ieşit prin 
chakra splinei. Atunci când cineva priveşte la dublul eteric al 
majorităţii oamenilor, aceasta este o viziune, cel mai adesea, 
oribilă. Ne putem îmbrăca sau cultiva corpul fizic până-ntr-o 
anumită măsură și putem adopta „o poză” a civilizației şi 
culturii. Dar ați auzit vreodată ca dublul eteric să fie cultivat? 
Oamenii nu sunt încă capabili de acest lucru! 

Desigur că există sisteme pentru a face îmbunătăţiri 
întrucâtva asupra dublului eteric, dar omul obişnuit nu cunoaşte 
aceste metode. Astfel dublul eteric revelează adevărata formă a 
fiinţei umane corporale. 

Şi oricine o vede, cască gura cu oroare, deoarece în forma 
ființei umane eterice se vede toată degenerarea, fragmentarea şi 
haosul ființei umane născute în natură. După acea primă aruncătură 
de ochi asupra ororii suntem prinşi de o compasiune fără limite, 
pentru că ar fi putut fi chiar contrariul, ar fi putut fi altfel! 

Cu toate acestea, mai înainte de toate, trebuie să se nască 
Sufletul, starea nouă de suflet trebuie trezită. O străluminare, o 
lumină, o radiaţie emană dinspre ea. Străluminarea Sufletului 
începe să cuprindă toate chakrele, cele şapte majore şi cele 
patruzeci şi două minore. Astfel, străluminarea Sufietului 

cuprinde omul fizic; ea intră în bătălie împotriva mâniei şi 
a poftelor corporalităţii, împotriva tuturor înclinațiilor fiinţei 
umane. De asemenea se angajează în luptă împotriva diverselor 
fluide vitale care circulă în ea şi o rețin în strânsoarea lor. 
Astfel, primul remediu începe să dea roade. 


Aşadar, toate aceste chakre, mari şi mici, se rotesc 
în procese specifice: tot felul de forțe şi curenţi sunt, în 
mod constant, proiectate în personalitate şi eliberate acolo; 
persoana este îndrumată de-a lungul acestei căi prin viaţă. Şi 
acum Sufletul şi lumina lui își fac intrarea în scenă. Această 
radiaţie, această lumină a Sufletului, subminează toate 
procesele care îmbolnăvesc ființa omenească și care o ţin în 
chingi. Remediul începe să rodească. ŞI, ca o voce ce vine de 
la distanță de mii de ani în urmă, Hermes ne spune că atunci 
când radiaţia Sufietului începe să strălucească, acest lucru dă 
naştere unei dureri cumplite. Şi cum ar putea fi altfel? 

Din momentul în care îndrăzniți să spuneți „Da” 
Sufletului, generaţi o durere aprigă în întreg sistemul vostru. Și 
am văzut cum, imediat şi în mod fundamental, căderea fiinţei 
omenești corporale este stopată de acest remediu. Activitatea 
tuturor acelor chakre, a impulsurilor dinăuntrul vostru — prin 
sistemul de chakre — activitatea tuturor acelor forţe ale naturii, 
vă conduce inexorabil către moarte. lar acum își face apariția 
străluminarea Sufletului şi generează stagnarea tuturor acestor 
procese. Încercaţi să vă imaginaţi cum ființele umane alunecă 
şi glisează cu viteze fulgerătoare în noroi, în nimicnicie. Și 
vedeţi cum , prin atingerea Sufletului, acest proces nu poate fi 
numai încetinit ci chiar apare imposibilul — o stagnare — poate 
fi atinsă pe calea negativă a morții. 

Acest lucru are de a face cu o schimbare remarcabilă şi 
o mişcare ce are loc în chakre, care se rotesc în sensul acelor 
de ceasornic, de la stânga la dreapta. Prin străluminarea 
Sufletului este posibil să încetinim aceste rotații ca apoi să le 
aducem într-o stagnare şi, în cele din urmă, să le facem să se 
rotească, din nou, în sens invers. 

Când se întâmplă acest lucru concepţia persoanei 
respective despre lume împreună cu dispoziția sa interioară se 
schimbă complet. Prin aceste schimbări în operarea chakrelor, 
omul intră într-o lume nouă și devine o cu totul altă persoană. 

De îndată ce stagnarea începe să se manifeste în 
diversele procese ale chakrelor, iar străluminarea Sufletului 
este un succes în ființa elevului, atenția persoanei care a fost 
prinsă de Suflet este atrasă de faptul că cel mai mare păcat 
şi astfel cea mai gravă carenţă, este viața fără de Dumnezeu, 
negarea lui Dumnezeu în viaţa lor şi că cele două — sufletul şi 
corpul — trebuie, de aceea să lupte pentru influxul Spiritului; 
că vor trebui să facă loc, astfel ca cele două, de acum înainte, 
să fie trei. 

De ce trebuie cele două să devină trei? De ce trebuie 
ființa umană fizică să îndeplinească un rol important în acest 
proces? 

Ei bine, din cauza glandei pineale, care nu este numai 
un organ eteric şi astral, ci şi unul fizic. Glanda pineală este 
demonstrabilă fizic; ea poate fi desemnată, arătată, anatomic. 
O dată ce procesul sufletesc a făcut progrese; o dată ce 
parfumul sufletului, străluminarea lui, poate fi percepută 
în sistem şi astfel sistemul suferă, experimentează efectele 
primului remediu, atunci, mai înainte de toate, glanda pineală 
va trebui să se deschidă într-o modalitate nouă. Pentru că este 
necesar ca elevul, candidatul, să înceapă să inhaleze o prana 
complet diferită. Fără aceasta el nu poate merge mai departe. 
Va trebui să se dezvolte o cu totul altă formă de respirare; 
glanda pineală va trebui să se deschidă la influxul Spiritului 
Septuplu. Cele şapte raze vor trebui să intre împreună şi să 
susțină procesul sufletesc. 

Când cele trei vor fi devenit una, Spiritul va trebui, 
prima dată, să sanctifice, să vindece, întregul sistem. Şi acesta 
este cel de-al doilea aspect panaceu al transfigurării. 

Transfigurarea este marea restaurare. Este scopul ultim 
al Gnozei. Este țelul suprem al Şcolii Spirituale gnostice. Este 
nunta alchimică a lui Christian Rozacruce. lar aceasta este 

Gnoza lui Hermes Trismegistus: să se asalteze, în principal, 
personalitatea cu ajutorul străluminării Sufletului; a deschide 
centrul pineal pentru o nouă respiraţie, pentru influxul de noi 
forțe vitale, de noi fluide vitale, care de îndată își vor începe 
activitatea vindecătoare. 

În Şcoala Spirituală modernă atenţia grupului este, în 
mod constant, atrasă de acest proces măreț, în moduri diferite 
şi cu accente crescânde. Acest lucru generează o tulburare 
internă pe care majoritatea elevilor o experimentează ca pe 
o povară. 

Dar de ce această emfază, această subliniere? Pentru a vă 
face să realizaţi necesitatea triunităţii în starea voastră de viață și 
pentru că străluminarea Sufletului este activă până-ntr-o anume 
măsură în majoritatea grupului. Cele două, suflet și trup, sunt 
legate. Dar nu ne putem opri la această stare. Școala trebuie să 
meargă mai departe, pentru că numai atunci ea îşi poate începe 
lucrarea esențială. Pentru că noi nu formăm o Școală de Suflete, 
ci pentru că suntem chemaţi să formăm o Școală Spirituală! 

Sunt mai mult decât de ajuns de multe şcoli de suflete 
şi programe de antrenare sufletească. Sunt mulțimi de oameni 
care sunt împiedicaţi de la căderea iminentă de străluminarea 
Sufletului. Ca rezultat, astfel de oameni sunt serios preocupaţi, 
de exemplu, de cerinţele etice; ei vor să se ridice deasupra 
animalului şi tânjesc a aduce omenirea împreună într-o 
măreață şi glorioasă comunitate de Suflet. Și grupul nostru, 
de asemenea, poate număra mulți astfel de oameni admirabili 
şi integri, printre ai săi. Dar trebuie să vă daţi seama, trebuie 
să realizaţi, că acum trebuie să mergem mai departe, că sunteți 
chemați la Împărăţia lui Dumnezeu, la Împărăţia Spiritului. 
Şi că această împărăție nu este din această lume: „Carnea şi 
sângele nu pot moşteni Împărăţia lui Dumnezeu. Faptul că 
acum există o explozie de criminalitate și dezmăţ printre 
oameni trebuie să vă limpezească necesitatea ca o Școală 
Spirituală să fie formată încă o dată. Nu vă transformați starea 
de suflet într-o stare Jălnică! 

Sufletul care a devenit un Suflet- Spirit este o bază 
pentru construirea pe mai departe. Deja vă aflaţi pe pătratul 
construcţiei? Luaţi în considerare la modul serios cerinţele 
Sufletului, valorile Sufletului şi forțele lui în viaţa pe care o 
duceți? Ei bine, construiți mai departe! Devotaţi-vă Școlii 
Spirituale, pentru a clădi legătura cu Spiritul din voi. Prezenţa 
străluminării Sufletului este o cerință pentru un elev al 
Lectorium Rosicrucianum, pentru că străluminarea Sufletului 
vă înzestrează cu facultatea deosebirii. 

Vedeţi cât de frumos şi minunat este acest lucru: când 
străluminarea Sufletului este activă în voi, veţi recunoaște 
întotdeauna ceea ce este greşit. Atunci veți fi primit facultatea 
deosebirii dintre bine și rău. Unii oameni nu posedă o astfel 
de facultate, dar, pe de altă parte, nu posedă nici un Suflet 
nou. De îndată ce există un Suflet nou, va apărea şi abilitatea 
de a distinge dintre bine şi rău. Şi trebuie să ascultați de 
ea; trebuie să o luaţi constant în considerare şi să acceptaţi 
orice consecinţe se derulează din acest lucru. Și va trebui să 
vă dezvoltați propria moralitate, propriul vostru cod etic, în 
armonie cu străluminarea Sufletului, pentru că vă împărtășește 
abilitatea de a discerne adevărata față, adevăratul caracter 
al naturii morţii. Fără această abilitate, ființa omenească nu 
este altceva decât un animal golit de rațiune, aşa cum spune 
Hermes în versetul al optulea, aceleaşi lucruri i se vor întâmpla 
întocmai ca unui animal fără de rațiune. lar în versetele opt şi 
nouă la care am vrea să vă atragem atenţia, Hermes continuă 
spunând că activităţile lipsite de rațiune ale patimilor şi 
dorințelor constituie un rău fără limite şi că: Asupra acestor 
suflete Dumnezeu a pus legea drept sever îndrumător, pentru 
a putea deveni conștienți ai propriei răutăți. 


Straluminarea Sufletului nu este numai un panaceu, ci 
şi o activitate a legii sfinte care funcționează şi ca îndrumător 
sever şi ca acuzator. Unul dintre rezultatele acestui lucru este 
că atunci când o persoană a experimentat nașterea Sufletului, 
de atunci încolo aceasta nu va mai avea pace interioară. De 

îndată ce experimentează străluminarea Sufletului, tot ceea ce 
este întunecat şi trebuie să dispară este dirijat la suprafaţă şi nu 
mai are nicio secundă de linişte, de pace. Apoi străluminarea 
Sufietului nu doar că generează durerea purificării, ci acționează 
şi ca o pedepsire, ca o suferință, deoarece persoana în cauză 
este adusă zilnic în ceea ce urcă spre un conflict al conștiinței. 

Conștiinţa este un acuzator, iar conflictul de conștiință, 
severul îndrumător. De câte ori aţi suportat consecința acestui 
lucru? Aproape în fiecare zi? Şi vedeți cum continuaţi să o 
experimentați , neîncetat, zi de zi! Aşadar vă aflați într-o stare de 
neliniște continuă, într-o tulburare interioară constantă. De ce? 
Pentru că fiinţa Suflet este ceva complet diferit de ființa omenească 
născută în natură. Cele două se află în conflict constant una cu 
cealaltă. Stridenţa, autoacuzarea, tânjirea, jinduirea, speranța 
şi disperarea alternează neîncetat. lar tensiunile fluctuante 
dau naştere la tot soiul de dificultăţi fizice. Adevărata bucurie, 
adevărata împlinire în viaţă şi pacea interioară care ar fi putut 
constitui rezultatul rămân foarte, foarte departe. 

Fiinţa umană sufletească nu se poate afla într-o stare de 
echilibru. Acest lucru este imposibil, deoarece conexiunea cu 
corpul omenesc generează contraste mult prea divergente. Acesta 
este şi motivul pentru care, de-a lungul secolelor, sistemele 
mistice de natură ocultă au fost născocite cu scopul de a induce 
ființa umană Suflet să se piardă în tot soiul de reflectări mistice, 
prin penitenţă şi subjugare a ființei umane corporale: cu cărți 
groase de rugăciune, drept mici cadouri pentru suflet: dimineaţa, 
la prânz, noaptea, noaptea, la prânz și dimineaţa, citind, citind, 
rugăciuni și exaltându-se pe sine în meditaţie. În timp ce ființa 
omenească corporală — întocmai ca o zdreanţă într-un colț — nu 
este folosită, ci numai chinuită şi torturată de tot felul de penitenţe: 
subjugare, subjugarea forțată a ființei omeneşti corporale. 

Chiar și dacă cineva poate înţelege bine aceste eforturi, 
ele sunt totuși complet greșite. Deşi în practică şi în starea 
scufundată a naturii morții, ființa umană fizică constituie o 
stînjenire pentru Suflet, un blocaj, o piedică, totuşi şi ea este 
chemată la o sarcină sublimă, magnifică — sarcina de a se 

ridica deasupra stării sale căzute prin transfigurare şi de a 
deveni slujitoarea exaltată, unealta Sufletului-Spirit. 


În cartea a treisprezecea în versetele de la 10 la 15 
există o conversaţie între Hermes şi Tat despre destin și soartă. 
Această parte este chiar remarcabilă, în sensul în care aruncă 
o lumină de confirmare asupra a mult din ceea ce este expus 
în filozofia gnostică. 

Universul este manifestat cu ajutorul legilor naturale, 
care guvernează cursurile și rotațiile sistemelor stelare, sori şi 
planete, şi astfel se aplică în plinătatea lor și la planeta Pământ 
şi la multiplele şi succesivele valuri de viață manifestate aici. 

Aceste legi operează cu ajutorul radiaţiilor. Întreaga 
rețea de chakre din organismul omenesc nu este altceva decât 
un sistem pentru a primi şi a asimila radiații. Astfel, în acest 
sens, în această direcţie, personalitatea poate fi comparată cu 
un reactor atomic. 

Există trei grupuri, trei ordine de radiație, de curenți vitali: 
există unul care se leagă de existența ființei umane fizice, unul 
care are legătură cu ființa omenească sufletească și unul care 
priveşte ființa omenească spirituală. Astfel ființa omenească 
există într-o anumită stare de viață în care destinul său fizic, 
soarta ei, este împlinită. De aceea, anumite radiaţii au acces 
la ea şi astfel ea urmează destinul așternut de legile naturale. 
Nu soarta care a început la nașterea ei, ci destinul ce era deja 
fixat în microcosmosul său dinaintea nașterii. Pentru că glanda 
pineală are o influenţă puternică asupra corpului material şi, de 
asemenea, o conexiune unică cu corpul astral şi eteric, cât şi cu 
fiinţa aurică. Tot ceea ce a fost asimilat şi inhalat într-o existență 
anterioară de către personalitatea care a locuit microcosmosul, a 
fost, după aceea, la sfârşitul vieţii, reîntors în ființa aurică. 

Numai pe baza acestei situații, ce-şi are originea în 
trecut, se dezvoltă inhalarea sistemului pineal la naştere. Astfel, 
el urmează o linie continuă, un destin continuu, destinul ființei 
umane născute în natură. Dacă o astfel de persoană încalcă 
legile elementare ale naturii care i se aplică, ea este corectată de 

către acestea şi atunci destinul său devine soarta sa. Atunci, o 
putere de nestrămutat o va ţine țintuită, aducând-o într-o situaţie 
sau stare de a fi pe care nici nu şi-a dorit-o, nici nu a vrut-o. 

Când elevul intră, când voi intraţi, în lumea Sufletului 
şi, astfel, vă legaţi de o ordine complet diferită de radiaţii, care 
începe să îşi exercite influența asupra voastră, ele vor tulbura 
şi vor slăbi radiaţiile ordinii fizice cu legile lor naturale. Dacă 
veţi continua să mergeţi, dacă perseverați în cele din urmă, 
vă veţi detaşa de destinul curent, iar cursul sorții voastre va 
fi şters, distrus. Dar dacă rămâneţi în starea în care, pe de-o 
parte, trăiţi viața personalității la maxim, timp în care, pe de 
alta, permiteţi sistemului să fie tulburat de tot felul de radiaţii 
sufleteşti, astfel chemând la fiinţă tulburarea teribilă și intensă 
menționată mai devreme, ei bine, vă veți înrăutăți şi mai rău 
soarta. Apoi se va dezvolta o stare compulsivă în care vă veţi 
fi vârât, vă veţi fi manipulat voi înşivă. 

De aceea şi sufletul şi corpul trebuie să trăiască în sfera 
străluminării Sufletului, prin propria dispoziţie, prin acțiunea 
pozitivă și consistentă şi cu ajutorul unei înalte moralităţi. De 
îndată ce veţi îndrăzni să spuneţi un „Da!” absolut Sufletului, 
strânsoarea sorții va descreşte în intensitate și în cele din urmă va 
înceta să mai existe. Apoi, întregul sistem va trebui încredinţat 
unui al treilea ordin de radiaţii, adică, Spiritului Septuplu însuşi. 

În măreţul proces de dezvoltare, nicio entitate nu poate 
evita suferinţa generată de panaceul dublu, de acţiunea lui 
vindecătoare şi purificatoare. De aceea Hermes Trismegistus 
spune în versetul al cincisprezecelea: 


Este imposibil să scapi schimbării, întocmai cum este 
imposibil să scapi nașterii, dar acela care are Sufletul se 
poate elibera de rău. 


Aceasta este calea pe care trebuie să mergeţi, pe care 
trebuie să o urmaţi. 

Dacă veţi persevera cu hotărâre şi putere, atunci veţi 
ajunge acasă. 

IX 


Unicul Fiu al lui Dumnezeu 


Acum ne-am dori să ne gândim la versetul al 
şaisprezecelea şi al şaptesprezecelea al celei de-a treisprezecea 
cărți a lui Hermes: 


De aceea, fiul meu, mereu am ascultat de cuvintele 
Demonului cel Bun. Dacă mi le-ar fi dezvăluit în scris, ar fi 
făcut un mare serviciu omenirii. El singur, fiul meu, vorbeşte, 
spune cu adevărat cuvinte divine, de vreme ce, întocmai ca 
primul născut din Dumnezeu, recunoaște toate lucrurile. 
Astfel, odată, l-am auzit spunând că toate fiinţele create sunt 
una și mai ales ființele corporale înzestrate cu înţelegere, cu 
intelect; că trăim din puterea potenţială, prin puterea activă 
și prin esența eternității. De aceea Spiritul, întocmai precum 
Sufletul, este bun. În consecinţă, lucrurile Spiritului sunt 
nedivizate, iar Spiritul, care guvernează deasupra tuturor 
lucrurilor şi este Sufletul lui Dumnezeu, este capabil a face 
tot ceea ce-și doreşte. 


Am vrea să încercăm să vă explicăm ce a vrut Hermes 
să spună cu aceste cuvinte. Dacă vom reuşi, veţi putea vedea 
foarte bine strălucind în ele întregul compendiu al doctrinei 
gnostice. 

Vocea Demonului cel Bun nu este altceva decât vocea 
Sufletului originar. În lumea occidentală cuvântul „demon” 
are conotații peiorative, deoarece termenii „demon” sau 
„demonism” sunt asociați cu diverse forțe și influențe rele 
din natură. Cu toate acestea, în antichitate, cuvântul „demon” 
era folosit cu referire la o forță sau o ființă a naturii. Vocea 

Demonului cel Bun în contextul nostru nu este altceva decât 
vocea Sufletului originar creat în fiecare microcosmos şi 
despre care voce Hermes spune că a ascultat întotdeauna. 

Oricine este dotat cu un Suflet care funcționează corect, 
este capabil să evite orice rău; el este capabil să biruiască prin 
toată rezistența răului. Așadar, dacă eliberăm vocea Binelui 
în inimile noastre, mereu vom avea cu noi arma care să ne 
poată duce la eliberare. Rasa umană ar putea beneficia foarte 
mult de pe urma acestui lucru dacă l-ar cunoaşte din interior, 
dar inima persoanei care îşi permite să se lase condusă de 
natura sa fizică, se va închide; se pietrifică, sau aşa cum o 
spune Biblia, se împietreşte, se îngrașă. Nu din cauza faptului 
că acea persoană este dezagreabilă sau din cauza faptului că 
ar trebui complet negată aşa cum susţin unele sisteme yoga, 
ci deoarece are nevoie să fie îndrumată de către Spirit şi de 
către Suflet. Pentru că Demonul cel Bun, Sufletul originar, 
este primul născut sau unicul Fiu al lui Dumnezeu. 

Aţi putea fi familiarizați cu această expresie, mai ales 
dacă aţi fost crescut şi educat într-o biserică creştină. „lisus 
Hristos este unicul Fiu al lui Dumnezeu” este ceea ce aţi fost 
învățați, nu-i aşa? Şi continuu dogma v-a sunat în minte că 
„Iisus Hristos este unicul şi Fiul absolut al Tatălui”. 

În calitate de confesori ai Gnozei, acceptăm pe deplin 
acest lucru. Credem în acest om, unul absolut şi fără de 
greşeală: lisus Hristos şi El crucificat. Dar noi dezbrăcăm 
acest adevăr divin inefabil de toate aceste lanţuri dogmatice 
şi teologice. ÎI eliberăm de toate acele structuri ecleziastice 
fatale, deoarece Demonul cel Bun sau Sufletul pur originar 
este, şi a fost de la început, unicul Fiu al lui Dumnezeu. 

Când zorii manifestării universale au început să se crape 
şi valul uman de viaţă a început să se diferenţieze în miriade 
de microcosmosuri, o lumină strălucitoare a fost prezentă 
în fiecare microcosmos. Această lumină era capabilă de 
realizarea de sine: era unicul Fiu al lui Dumnezeu manifestat 
în natură, era Demonul cel Bun, sau Sufletul originar. 

Numai prin el, Singurul zămislit, puteţi atinge 

binecuvântarea, întregirea. Nu există altă modalitate. Așa că, 
dacă staţi să căutaţi departe în afara voastră pe Acela, dacă Îl 
căutați prin cine ştie ce lume cerească îndepărtată, atunci da, 
viziunea voastră va fi distorsionată. Apoi veți fi întors de la 
cele ce sunt în interior spre cele din afară. Și dacă, cu mâinile 
împreunate, vă rugaţi pentru ajutor la acesta unic, despre care 
viziunea voastră îndrumată greşit vă spune că se află undeva 
în vreun domeniu celest sau altul, atunci acel ajutor nu poate 
ajunge la voi, nu vă poate fi acordat. Revelația creștină a 
mântuirii va fi deturnată complet negativ. 

Cunoscând acest lucru, Rozicrucienii cu inima întreagă 
mărturisesc în ce priveşte Biblia că: „Binecuvântat cel ce o are; 
şi mai binecuvântat cel ce o citește; şi cei mai binecuvântați sunt 
cei care cu adevărat o înțeleg; în timp ce el, cel mai aproape de 
Dumnezeu, o şi înțelege, o şi urmează cu ascultare”. 

De aceea toţi confesorii Triunităţii Luminii sunt christo 
centrici. Într-adevăr, erau astfel chiar şi în urmă cu zeci de 
mii de ani înainea erei noastre, înainte chiar şi de a exista 
vreo menţiune despre lisus din Nazaret. Atunci când Sfântul 
Spirit se coboară deasupra mântuitorului, Domnului Iisus 
în formă de porumbel se aude o voce care spune: „Acesta 
este fiul meu întru care am binevoit”, atunci acest lucru nu se 
referă la persoana lisus născută în natură, așa cum întreaga 
biserică a creştinătăţii, înșelată de teologie, o înțelege. Aceasta 
înseamnă că Sufletul originar se află, în acel moment încă o 
dată, conectat cu Sfântul Spirit Septuplu. În acest unic Fiu al 
lui Dumnezeu, în această ființă umană care a crescut în Suflet, 
ceea ce exista de la începuturi a prins viaţă și consistenţă reală 
încă o dată. Şi astfel, persoana în cauză este îndrumată către 
acest destin înalt şi măreț. 

V-aţi putea întreba de ce Sufletul originar este numit 
Unicul Fiu al lui Dumnezeu. Ei bine, acest lucru se întâmplă 
pentru că inima aceasta centrală, principiul viu arzător a fost 
creat în microcosmosul originar, ca singurul şi cel mai înalt 
lucru creat, „principiul de viaţă” generat de către Dumnezeu: 
Unicul zămislit. 

Văpaia, pe care o mai numim şi bobocul de trandafir 
sau atomul originar, există în microcosmosul originar. 
Astfel, unicul fiu zămislit al lui Dumnezeu se află latent în 
voi. Acest principiu divin, ancorat de către Logos în fiecare 
microcosmos, înțelege totul şi este capabil să se manifeste pe 
sine: din puterea potențială, prin puterea activă şi prin ființa 
eternității, aşa cum o spune Hermes. Tot ceea ce este întreprins 
de Sufletul originar poate şi va birui. „Pot face toate lucrurile”, 
spune Paul, Omul Suflet, „prin Hristos care îmi dă putere şi 
mă întărește”, puterea Spiritului. De aceea atunci când Fiul se 
unește cu Tatăl, aceasta înseamnă: puterea ce cooperează cu 
principiul şi astfel formează o unitate vie; este activitatea care 
rezultă din această uniune, care mereu își va împlini scopul la 
nivel absolut perfect şi fără nicio dificultate, oricare ar fi ea; 
şi care, prin libertatea ei totală de orice fenomen dialectic, va 
conduce rezultatul acestei activităţi, Cel fără de început, fiinţa 
eternității, către adevăratul ei ţel în fără-de-timp. 

De aceea lisus Hristos ar putea spune, cum și poate, 
şi așa ar trebui să spună fiecare ființă Suflet adevărată: Eu 
şi Tatăl una suntem. Tatăl mi-a dat toate lucrurile în mâinile 
mele. Și astfel este în continuare logic ca Domnul lisus să 
spună: „Fără mine, Sufletul originar, nu puteţi face nimic”. 

Orice aţi încerca să faceţi cu inteligenţa stării fizice, nu 
vă va duce decât la moarte. Dacă veţi corela informaţiile despre 
salvare cu fiinţa omenească (care este greşeala fundamentală 
a Creștinismului), dacă mergeţi într-atât de departe chiar să 
le corelați cu ființa umană în starea actuală şi persistaţi în 
a lua drept punct de plecare presupunerea greșită că ființa 
umană este în centrul procesului de salvare, atunci totul se va 
transforma într-o amăgire, într-o iluzie. Dacă veți continua fie 
şi ca elev al unei Şcoli ca a noastră, în a da expresie eforturilor 
ființei umane de a se menține, de a se prezerva pe sine, deși 
într-o manieră camuflată sau cumva schimbată, atunci totul va 
merge prost; atunci ucenicia voastră nu va fi decât o ficțiune. 

Așa că permiteți-ne să vă spunem cu frățească iubire 
să încetaţi cu vorbăria! Ce trebuie să faceţi este să actionati, 

nu să sporovăiţi, pe baza unei noi atitudini față de viaţă ce se 
ridică din principiul Sufletului central. Informaţiile creştine 
despre mântuire nu sunt intenționate pentru personalitate. Ele 
sunt numai pentru ființa Suflet, care este unicul Fiu, care a 
căzut şi trebuie din nou readus la viaţă. lar în acest proces 
ființa personalitate cel mult poate oferi o mână de ajutor. 

Când vom începe să discutăm despre a paisprezecea 
carte a lui Hermes vom fi ghidaţi, îndrumați spre un munte; 
vom asculta o predică de pe munte. Și primul sfat pe care 
îl primim de la Hermes, primul sfat către cei mai tineri este 
acela de a observa tăcerea. Semnătura Sufletului este tăcerea 
şi activitatea prin putere: puterea, activitatea și veşnicia. Dacă 
nu suntem atenţi la acest lucru, dacă nu îl luăm în considerare, 
atunci, termenul de „Creştin” sau „Rozacrucian” devine o 
caricatură, aşa cum adesea s-a întâmplat de-a lungul istoriei. 
Atunci ar trebui să ne dispreţuim personalitatea așa cum 
ne învață anumite sisteme de yoga? Nu, bineînţeles că nu: 
această personalitate are nevoie să fie transfigurată. 

Cartea a paisprezecea a lui Hermes, de asemenea, tună 
împotriva intelectualismului. Fiinţa personalitate crede că știe 
tot. Dar Hermes spune că nu cunoaşte nimic şi, într-adevăr, 
este incapabilă a cunoaşte ceva esenţial. 

De aceea orice vorbărie trebuie să înceteze și trebuie 
ca noi să intrăm în starea de tăcere. Putem să vă recomandăm 
călduros, încă o dată, acest lucru? Căci în sporovăială şi 
vorbărie se află un pericol imens pentru elev. 

Personalitatea trebuie transfigurată. Dar nu înţelegeți 
aceste cuvinte greşit: ea nu se transfigurează pe sine; ci numai 
Sufletul, unicul Fiu al principiului Dumnezeu poate realiza 
acest miracol. Căci Fiul una cu Tatăl este. În ce privește ființa 
personalitate, nimeni nu este bun, nici măcar unul, aşa cum 
spune Domnul lisus. Numai Fiul lui Dumnezeu este absolut; 
numai Sufletul şi radiația ce emană de la el sunt bune. În 
natura corporală există o mulțime de forme şi manifestări. 
Măcar dacă această mulțime ar putea să devină perfectă prin 
legea Spiritului, sau dacă s-ar putea supune acestei legi, atunci 

Sufletul, care este de la Dumnezeu, ar putea să împlinească 
orice doreşte; măcar de v-aţi pune în acord cu Unicul zămislit 
din voi înşivă. 

Dacă eliberaţi puterea ce stă scufundată în atomul 
primordial prin abandonarea de sine în tăcere interioară şi 
calm; dacă, astfel, „parfumul trandafirului” își poate găsi 
expresia, atunci Sufletul, care este de la Dumnezeu, va fi 
capabil să facă şi să împlinească tot ceea ce-şi doreşte. Dacă, 
indiferent de starea actuală de a fi, ființa personalitate se 
plasează în întregime sub aripile Sufletului, atunci din putere, 
activitate şi veşnicie va răsări singura formă umană adevărată. 

De aceea omenirea are nevoie să înțeleagă aceste lucruri. 
Şi de aceea vorbim din nou despre ele. Deoarece, aşa cum şi 
Biblia deplânge: „Poporul meu, frații şi surorile mele într-ale 
Sufietului sunt pierduţi din lipsă de cunoaștere”. Şi tocmai de 
aceea, Fraternitatea Rozacrucii revelează, dezvăluie știința 
eliberării, cunoașterea mântuirii. Dar dacă veţi absorbi această 
cunoaştere intelectual şi o veți privi ca pe un concept intelectual, 
luând ca punct de plecare sinele născut în natură, atunci totul va 
merge prost; atunci niciodată nu vă veți atinge țelul. De aceea 
oamenilor trebuie să li se dea înţelegerea necesară pentru a 
putea coopera cu procesul în mod corect şi conştient. 

Acum aţi putea spune: „Deja ştiu acest lucru; este 
aşa şi pe dincolo şi trebuie să fac aceasta şi pe aceea...”, dar 
nu trebuie să faceți nimic! Numai să vă predaţi, în tăcere 
interioară, Dumnezeului din voi înşivă. Vă rugăm, înțelegeţi: 
în interiorul microcosmosului vostru arde lumina, inima 
centrală; și către ea trebuie să vă întoarceți. Inima centrală 
trebuie să crească, iar voi să pieriţi. Şi de vreme ce trebuie să 
pieriţi, va trebui să înţelegeți acest proces. De aceea vi se oferă 
această cunoaştere. Nu să vă împuiaţi capul cu ea, pentru ca 
mai apoi să spuneţi: „acum știu totul”, ci să vă facă capabili să 
păşiți pe calea eliberării. Biserica creştină nu cunoaşte nimic 
despre adevărul eliberator şi de aceea poate fi atât de uşor 
indusă în eroare de diversele autorităţi. De aceea, în versetul 
al șaptesprezecelea i se spune lui Tat astfel: 

Dacă pui deoparte acum orice sfadă asupra cuvintelor 
vei găsi, fiul meu, că Spiritul, Sufletul lui Dumnezeu, cu 
adevărat domnește asupra a toate: asupra destinului, asupra 
legii şi a orice altceva şi că nimic nu este cu neputinţă pentru 
el. El poate ridica sufletul omului deasupra destinului, dar şi 
să-l supună acestuia, dacă a pășit în greșeală. 


Hermes nu ar fi putut-o spune într-o manieră mai pozitivă 
decât aceasta. Acest pasaj implică faptul că, deşi omul născut 
în natură a păcătuit şi a încălcat cât se poate de grav legile 
elementare de viaţă, daca el se predă şi se încredinţeaza pe sine 
Singurului Fiu zămislit al lui Dumnezeu, Sufletului nemuritor, 
acest Suflet nemuritor va fi capabil să treacă dincolo până şi de 
cel mai fatal destin autoinvocat; aceasta este singura iertare a 
păcatelor. De aceea citim în Biblie, de exemplu, cu privire la 
femeia adulteră ce se căiește şi care se întoarce către Suflet: 
„Dintre voi să arunce piatra acela care este fără de greşeală”. 

De aceea nu avem nicio obiecţie asupra niciunui elev 
oricare ar fi el, indiferent de ce va fi făcut în trecut; cu condiţia 
ca cei aflați în această situaţie să se încredințeze pe sine 
Sufletului, autentic şi deschis și să facă dovada acestui lucru 
în viețile lor, în modul lor de viaţă. Atunci, vor fi rostite, şi în 
Şcoala Spirituală modernă, cuvintele: „Acela dintre voi care 
este fără de păcat, să arunce primul cu piatra”. 

Ucenicia trebuie arătată într-un mod concret şi împlinită 
prin demonstraţie. Doctrina vinei şi a iertării păcatelor şi a milei 
şi graţie divine este o temă clasică a învăţăturii hermetice. Ne 
umple de bucurie faptul că suntem capabili să vă spunem acest 
lucru şi că îl putem demonstra cu ajutorul evangheliei Gnozei, 
care are atâtea zeci de mii de ani vechime. Această măreață şi 
slăvită mângâiere ne vine în acest pasaj al cărții a treisprezecea 
cu asigurarea că Sufletul adevărat este mai înalt şi mai puternic 
decât orice destin. Această alinare ne mai este dată și de Biblie 
cu un limbaj mai familiar: „De-ar fi păcatele voastre roşii ca 
sângele, mai alb decât zăpada se vor albi; de-ar fi roşii ca-n 
apusuri, vor deveni ca lâna albă”. 

Cel care a rostit aceste cuvinte este Sufletul viu, ce 
locuiește în voi. Acolo unde este vină, acolo este şi căinţă. 
lar acolo unde este căinţă în singurul mod posibil, acolo este 
şi Sufletul să răscumpere şi să mântuiască. Şi astfel tot aşa 
este şi Sufletul ce stă gata să îmbrățișeze în iubire pe fraţii şi 
surorile lui, care odinioară au căzut şi totuși au fost salvaţi. De 
unde şi cuvintele: „Mare bucurie este în rai pentru un suflet 
ce se căieşte”. 

Fie să primiţi aceste spuse din vechime într-un fel cu 
totul nou, în lumina hermetică şi să extrageţi din ea stimulul 
pe care îl conţine. 

X 


Pasiunea 


În versetele de la 17 la 20 ale celei de-a treisprezecea 
cărți Hermes spune: 


În consecință, lucrurile Spiritului sunt nedivizate, iar 
Spiritul, care guvernează deasupra tuturor lucrurilor şi este 
Sufletul lui Dumnezeu, este capabil a face tot ceea ce-și dorește. 
Ia în considerare toate acestea și leagă ce tocmai am spus de 
întrebarea pe care mi-ai pus-o mai devreme despre destin şi 
Suflet. Dacă pui deoparte acum orice sfadă asupra cuvintelor 
vei găsi, fiul meu, că Spiritul, Sufletul lui Dumnezeu, cu 
adevărat domneşte asupra a toate: asupra destinului, asupra 
legii şi a orice altceva și că nimic nu este cu neputinţă pentru 
el. El poate ridica sufletul omului deasupra destinului, dar şi 
să-l supună acestuia, dacă a pășit în greşeală. lată cuvintele 
sublime rostite de către Demonul cel Bun. 

Tat: Acestea, cu adevărat, sunt cuvinte ce iluminează, 
adevărate şi divine, Tată. Dar te pot oare ruga să îmi explici şi 
următoarele? Mi-ai spus că în ființele necugetătoare, sufletul 
acționează în concordanță cu dispozițiile şi înclinațiile 
lor. Acum mă gândesc că patima (pathosul) este înclinația 
ființelor lipsite de rațiune. Dacă sufletul cooperează cu aceste 
înclinații, iar acestea sunt patimi, atunci şi sufletul să fie oare 
o patimă, de vreme ce el este afectat de pathos? 

Hermes: Foarte bine, fiul meu. Întrebarea ta este 
pătrunzătoare şi, cinstit este să iți răspund la ea. Tot ceea 
ce este imaterial, atunci când se află într-un corp este supus 
la pathos (patimă, suferinţă) şi, strict vorbind, el însuşi este 
patimă (pathos). Oricum am numi ceea ce dă naștere mișcării 

este imaterial. Orice se mișcă şi este mișcat este un corp. 
Imaterialul este şi el mișcat cu ajutorul Sufletului, dar şi 
această mişcare este patimă (pathos). Așadar ambele, şi cea 
care generează mişcarea și ceea ce este mișcat sunt supuse 
suferinței (pathosului): prima pentru că impune mişcarea, 
cealaltă pentru că este supusă impulsului mișcării. Dacă, cu 
toate acestea, Sufletul se detașează de corp, atunci se eliberează 
de suferință (pathos, patimă). Ar fi mai bine să spunem, fiul 
meu, că nimic nu este în afara pathosului (a suferinţei), ci totul 
este supus lui. Pathosul (suferința) nu este același lucru cu 
experimentarea pathosului. Prima este activă, cea de-a doua 
pasivă. Corpurile, şi ele, sunt active. Fie sunt în nemișcare, fie 
sunt mişcate, animate. În ambele cazuri există pathos. 

Imaterialul este mereu împins la acțiune şi, din această 
cauză, supus suferinței. Aşadar nu te lăsa indus în eroare de 
către cuvinte: puterea activă şi pathosul (suferinţa) sunt unul 
și același lucru. Dar nu există nimic împotriva folosirii celui 
mai pur sau mai potrivit nume pentru el. 


Așa cum veţi fi observat deja toate aceste texte povestesc 
despre pasiune. Pathos, termenul grecesc pentru pasiune se 
referă și la suferință în general și la suferința Sufletului în 
particular cât şi la suferinţa cauzată de patimă. 

Tat îşi întreabă Maestrul Hermes, îi cere informații 
despre aceste lucruri în urma perspectivei afirmației cum că 
în ființele lipsite de rațiune, sufletul lucrează în armonie cu 
instinctul acestora. lar Tat continuă: „Credeam că instinctul 
ființelor lipsite de rațiune este pasiunea, patima. Aşadar 
sufletul este şi el o patimă, o pasiune?” 

În replică, Hermes arată că toate activităţile ce au loc 
într-un corp, şi de acolo toate acele activităţi puse în mișcare 
de către starea de suflet, sunt pasiune. Trebuie să ne formăm 
un concept foarte clar în această privință. 

Toate corpurile omenești sunt mişcate de către o „stare 
de suflet” şi, stau în centrul unui microcosmos. În anumite 
cazuri microcosmosul este deja dezvoltat considerabil şi 

de o foarte bună calitate. În altele, așa cum se întâmplă în 
cazul scânteilor de viaţă, nu există microcosmos, ci numai 
un principiu astral elementar. Dar indiferent de caz, în fiecare 
microcosmos, și în fiecare principiu astral, fie că este vorba 
despre entități scânteie de viaţă sau animale, există un nucleu. 
De la acest nucleu emană o radiaţie şi ţinteşte inima creaturii 
în cauză generând o mişcare, o anumită dispoziţie, înăuntrul 
acestuia. 

Așadar, mai întâi există un nucleu cu radiația lui, la 
care ne referim ca la „o stare de suflet”. Radiația nucleului 
însufleţeşte inima creaturii, care, la rându-i este legată să 
reacționeze în conformitate cu acea însufleţire. Aşadar este 
o mişcare imaterială, o radiație care emană dinspre nucleul 
microcosmosului şi mai este ceva, ce este mişcat — corpul, 
personalitatea. 

La animale, radiaţia nucleului nu întâlneşte nicio 
piedică în inimă, iar radiația ce emană dinspre inimă nu 
întîlneşte nicio piedică în corp. De aceea animalele se 
comportă similar celorlalte din specia lor. La ființele umane, 
totuşi, situaţia se prezintă într-un mod diferit. La intrarea în 
inima umană, radiaţia nucleului mereu întâlneşte piedici, 
care, adesea, sunt mari. În multe dintre cazuri radiația 
nucleului nici măcar nu poate intra în inimă. Este ca și cum 
această inimă s-ar fi pietrificat, ca şi cum ar fi devenit seacă, 
goală, insensibilă. Şi dacă, după multă vreme, ceva, ceva din 
radiaţia aceea a nucleului poate intra în inimă şi, mai târziu, 
prin inimă în personalitate, atunci va da naştere unui conflict 
teribil: cumplitul conflict şi suferința uceniciei. 


Probabil că este nevoie a explica toate acestea în 
detaliu. Corpul, personalitatea, are o viață a lui însuși. 
Conștiința vitală care sălășluieşte în fiecare personalitate este 
o conștiință atomică, care, în fiinţele umane dialectice, se află 
mereu în conflict cu radiația nucleului ei microcosmic. 

Personalitatea dialectică nu mai este o personalitate 
ideală; ea este cristalizată, iar prin cristalizarea ei, a degenerat. 

Diverse organe au devenit latente, iar altele au fost adăugate 
pentru a o face capabilă să se manifeste în starea materială 
grosieră. Ca rezultat al acestei densificări şi inima umană 
s-a degenerat. Cele şapte centre ale ei s-au închis şi chiar, 
în marea majoritate a ființelor umane nici nu s-au deschis 
vreodată. Astfel de indivizi nu mai sunt, tocmai din cauza 
aceasta, motivaţi de radiaţia nucleului, ci numai de conștiința 
naturală. 

Atunci când Hermes îi numește pe oamenii aflați în 
această condiţie „animale”, el este, de fapt, foarte optimist, 
prea optimist: multele milioane de oameni care au inimile astfel 
închise, sunt în realitate subanimale, sau în orice caz, nu mai 
sunt umani în adevăratul sens al cuvântului. Sunt creaturile lui 
Authades. Exact această realitate teribilă este ceea ce Gnoza ia 
drept punctul de plecare. Pentru fiecare personalitate care intră 
într-un microcosmos ca rezultat al nașterii în natură, reprezintă 
o posibilitate de a readuce acel microcosmos la starea lui 
originară. Teoretic, această posibilitate există, dar ceea ce se va 
întâmpla practic, rămâne de văzut. 

Acum trebuie să vă prezentăm un adevăr pe care unii 
îl pot găsi înspăimântător. În era noastră, multe puteri mari 
ale Lanţului Universal sunt angajate în stimularea intensă a 
activității fiecărui microcosmos şi, majoritatea omenirii vii 
experimentează rezultatele radiației rozei din inimă. Inima 
umană este pătrunsă, cum ar veni. Intrarea este forţată, dacă 
este posibil şi, incidental, acest lucru generează înmulţirea 
îmbolnăvirilor. 

De ce toată această activitate? De ce tot acest efort 
intens? Deoarece dacă o astfel de intrare forțată nu are succes, 
nu va mai exista nicio posibilitate de salvare şi, exclusă 
din orice impuls regenerator, viața va continua fără niciun 
sens, fără nicio rațiune, până la moarte. Cineva ne-ar putea 
atunci întreba: „Oare marile puteri din Lanţul Universal pe 
care tocmai le-aţi menționat, pot să presupună că a forța 
inima va avea un efect eliberator asupra radiaţiei nucleului 
microcosmic? La care, vine răspunsul nostru: „Priviţi la 

rezultatele unei astfel de forțări, la faptele şi fenomenele 
corespuzătoare din societatea noastră!” 


Hermes spune în versetul 19: Orice se mișcă și este 
mișcat este un corp. Imaterialul este și el mișcat cu ajutorul 
Sufletului, dar şi această mişcare este patimă (pathos). Așadar 
ambele, şi cea care generează mişcarea și ceea ce este mişcat 
sunt supuse suferinței (pathosului). 


Atunci când o inimă umană este forţată să se deschidă 
de către radiaţia microcosmică, roza inimii, şi lumina care 
se face cunoscută în personalitate ca radiaţie a Sufletului, 
atunci va apărea un conflict aprig între personalitatea cu 
sursele ei de hrană și Suflet. Fiecare va experimenta, în 
consecinţă, durerea intensă ca rezultat al acestui conflict: 
amarul Sufletului, deoarece este incapabil să impună cea mai 
mică armonie în personalitate, ci generează și experimentează 
numai dizarmonie; și amarul personalităţii, deoarece influenţa 
Sufletului este total contrară naturii ei, încât este complet 
dezechilibrată, generând tot felul de probleme cum ar fi bolile 
fizice, dar şi defecte morale diferite, pasiuni copleşitoare, 
anomalii sexuale și forme variate de comportament criminal. 

Cauza acestei situaţii conflictuale este ușor de imaginat. 
Ea se află în confruntarea dintre personalitate, care este 
creată în întregime din pământ, deci pământească şi radiația 
rozei. Totuşi, poate fi mai greu de văzut sau de înţeles cum 
acest lucru poate duce la comportamentul infracțional sau la 
anomalia morală. 

Imaginați-vă, de exemplu, o personalitate cu o 
dispoziție umană bună combinată cu o conştiinţă egocentrată 
(astrologii ar vorbi aici despre influenţa lui Jupiter) şi care 
se manifestă într-un imbold puternic spre binele iluzoriu. 
Acum să ne imaginăm că această persoană experimentează 
radiaţia nucleului inimii fără a fi pregătită pentru ea în 
niciun fel. Astfel, amăgirea va fi întărită şi adesea dusă la 
excese copleșitoare. Dacă persoana respectivă este puternic 

intelectuală, radiația nucleului la care este expusă, poate da 
naştere la o gravă necinste, ca rezultat al reacției negative. 
Dacă fiinţa emoţională, cu o influenţă puternică, negativă a lui 
Marte, conduce corpul, atunci radiația nucleului poate cauza 
defecte de tip moral. Tot felul de patimi se pot dezvolta astfel. 
Aici intră şi încercările unora de a aduce Şcoala în aceeaşi 
linie cu natura. 

Şi acum aţi putea din nou întreba: „Cum pot conduce 
toate acestea la ceva folositor?” Cât de nebuneşte este să 
arunci pe cineva în tot acest conflict, chiar dacă ei nu pot 
reacţiona pozitiv?” 

Ei bine, dacă priviţi valurile de delincvenţă şi degenerare 
ce răvăşesc lumea, dacă observați modelele comportamentale 
ciudate ale ființelor umane, ce par a fi scăpat de sub orice 
control şi abstinenţă, va trebui, cel puţin, să conchideţi că 
omenirea îşi creează în acest moment o karma foarte grea. 

lar acest lucru, oricât de paradoxal ar suna, este o 
mare binecuvântare; singura binecuvântare, la care, aparent, 
majoritatea omenirii este încă susceptibilă. Adesea singurul 
rezultat este conflictul în suferinţă și durere, într-o disperare 
fără nume. Aceste experiențe, pline de amărăciune sunt atât de 
adânc gravate în ființa aurică încât, din acel moment încolo, 
microcosmosurile în cauză sunt „marcate”. lar acest lucru 
aduce cu sine posibilitatea colosală ca, într-o reîncarnare 
viitoare a microcosmosului, karma grea din sfera aurică să 
pregătească noua personalitate într-o modalitate complet 
nouă. Pentru că atunci suferința anterioară va avea o influență 
puternică asupra arheului, asupra sistemului endocrin și a 
sângelui şi va deschide inima într-o anumită măsură. 

Ca rezultat vor fi mult mai puține şansele de conflict 
aşa cum l-am descris să apară sau, dacă apare, consecințele 
lui vor fi mult mai puţin grave. În multe dintre cazuri 
suferința experimentată în trecut va face persoana în cauză 
mai puternică, sau îndeajuns de puternică pentru a încerca 
o reacție serioasă la radiaţiile Sufletului originar. În aceste 
cazuri există o mare şansă ca, dacă ucenicia este întreprinsă, 

ea să fie dusă la bun sfârşit. Lucrarea pe care Fraternitatea 
universală o întreprinde cu fiinţele umane are țeluri fixate pe 
lungă durată: „Cu Dumnezeu o mie de ani sunt ca o zi”. 

Nu spunem aceste lucruri pentru că ne bucurăm de 
comportamentele criminale şi de imoralitate, ci pentru că 
există pasiune „pe viață” şi patimă „pe moarte”. Prima este 
o victorie a luminii; cea de-a doua va deveni într-o bună zi o 
victorie a luminii, deşi printr-o imensă suferință. lar pasiunea 
de care avem nevoie pentru a fi mișcaţi, ca aceia ce vor să 
îi slujească lui Dumnezeu, este aceea a compasiunii intense 
pentru toţi aceia care sunt târâți prin adâncuri, pentru ca, într-o 
bună zi, să poată experimenta zorii propriei lor dimineți. 

XI 


Sufletul şi Cuvântul 


Am discutat explicaţiile lui Hermes despre cea mai 
profundă esență a pasiunii, despre suferință. Am văzut cum 
impulsul Sufietului se află în spatele radiaţiei inimii astfel 
încât fiecare ființă umană este împinsă spre o înviere sau spre 
o cădere şi cum, chiar şi o cădere se preschimbă, în cele din 
urmă, într-o binecuvântare. În versetul 22 Hermes continuă 
arătând că, dintre toate entitățile muritoare, numai omul 
a primit două daruri: Sufletul şi Cuvântul şi că aceste două 
atribute poartă şi au valoarea nemuririi. Dacă fiinţa umană ar 
folosi aceste atribute în mod corect, atunci nu s-ar distinge 
de cei nemuritori. Mai mult, ar lăsa în spate corpul muritor şi 
ar fi condusă de aceste două daruri în corul zeilor şi al celor 
binecuvântaţi. 

În versetul 26 Hermes vorbeşte mai departe despre 
aceste două facultăți cognitive excepţionale, sublime: 
Dumnezeu spune că Sufletul se află în Corp, Spiritul în Suflet, 
Cuvântul în Spirit şi, în consecință Dumnezeu este Tatăl 
tuturor acestora. 


Am vrea să investigăm ce anume vrea Hermes să 
spună prin aceasta. Să începem prin a sublinia încă o dată 
natura adevărată a Sufletului. El îşi are sălașul în nucleul 
microcosmosului. Acest nucleu este marele principiu de 
viață; el a fost însuflețit, aprins de către Logos și, de aceea, 
este în și din Dumnezeu, deci este nemuritor. Aşadar acest 
principiu nemuritor se află prezent în microcosmosul vostru 
şi acest lucru ar trebui să fie un stimul în plus pentru voi, spre 
a începe să-l folosiţi. 

Atunci când vorbim despre principiul nemuritor al 
ființei umane, ar trebui să înțelegeţi termenul de „ființă umană” 
corect. Personalitatea pe care suntem obişnuiţi a o eticheta 
cu termenul de „fiinţă umană” este numai o mică parte din 
entitatea umană întreagă. Radiația nucleului microcosmic, 
care, în filozofia noastră, este cunoscut ca inima-roză, sau 
inima centrală, nu este îndreptată numai spre inima fizică 
pentru a o pătrunde, ci se mişcă în întregul câmp de respirație 
microcosmic. Așadar radiația nucleului nu este prezentă 
numai în inimă, ci în întregul împrejur al fiinţei umane, aşa 
cum și microcosmosul este prezent în jurul ei. Aceste radiaţii 
care emană dinspre inima centrală sunt de natură astrală şi pot 
fi comparate cu puterea siderală pură a substanței originare, 
despre care a scris odinioară Paracelsus. 

Acum, când radiaţia pătrunde în inima corpului, vine 
momentul când Sufletul se află în corp, Spiritul în Suflet, iar 
Dumnezeu „este Tatăl lor”. Apoi Hermes continuă spunând 
că, şi el, Cuvântul se află în Suflet. Ceea ce vrea să spună este 
că, de îndată ce personalitatea este însufiețită, atunci radiația 
nucleului va câştiga accesul şi la unul dintre celelalte centre 
ale personalităţii umane — sistemul de chakre. Și aici vorbim 
în special despre chakra gâtului care este afectată. 

Această chakră este situată aproximativ la nivelul 
medulei. Dacă vă puneţi mâna pe gât, veţi atinge această 
chakră, care guvernează întreaga zonă a gâtului și toate 
organele aflate acolo. Printre alte lucruri, ea are o influență 
puternică asupra faringelui, cavitatea din spatele gurii. În 
faringe se află situat un centru foarte puternic al simţurilor, 
care este conectat la toate organele din craniu, inclusiv nasul, 
sinusul frontal — care este casa Rozei de Aur — cât şi la gât 
şi laringe. Așadar faringele controlează toate aceste organe 
minunate. 

În acest context este semnificativ că mai nimeni 
nu pare să scape de problemele regulate ce apar la faringe 
cum ar fi răcelile sau infecțiile în gât. Astfel de lucruri sunt 
la ordinea zilei — boli obişnuite cum s-ar zice. Şi poate, şi 

mai semnificativ, aceste infecții apar tot mai des sub formă 
de epidemii. Faptul că practic fiecare ființă omenească suferă 
în mod repetat de infecții ale faringelui, una dintre cele mai 
importante zone în întregul sistem al personalităţii, dovedește 
cât de mult a încălcat omenirea legile sfinte ale vieții. 


Ca rezultat al radiaţiei nucleului care intră prin inimă și 
se răspândeşte în tot corpul, prind contur câteva idei. Tot felul 
de sentimente se adună în corp. Întregul sistem al eterului 
nervos se pune în mișcare şi toate meridianele chakrelor devin 
foarte sensibile, şi astfel o concentrare puternică de fluid astral 
şi de eteri are loc în zona gâtului. 

Așadar gâtul este un centru vibrator în care, de la o 
secundă la alta, se reflectă și se dezvoltă situația prezentă. 
Pe baza aceasta apare o vibraţie corespunzătoare care merge 
în sus spre toate acele organe extraordinare aflate chiar sub 
coroana capului şi, mai jos, prin sânge, prin eterul nervos, la 
toate organele și fluidele. În plus, vibrația călătorește de la 
gât la laringe, la organele vorbirii. Ceea ce este, există la un 
moment dat ca un câmp de vibraţie în sanctuarul capului; iar 
ceea ce este, este gândul. Şi, în 99 la sută dintre cazuri ceea ce 
este, este spus. Cu alte cuvinte, ceea ce este, este transformat 
de către cuvânt, de către vorbire într-un fapt de netăgăduit. 
Prin vorbire el este făcut operativ, funcțional, pe niveluri 
multiple, atât în sistemul vostru cât și în afara lui. 

Adesea v-am spus despre gânduri, că sunt foarte 
active. Gândurile se ridică și dau naștere şi formă imaginilor 
astrale care, dacă sunt constant reanimate, vor fi prezente în 
câmpul de respiraţie şi vor conţine posibilități variate. Prin 
vorbire, gândurile sunt convertite în procese vii, active, 
înăuntrul şi în afara corpului, pentru că vorbirea este un 
organ creator. Vorbirea este magică. Mai mult, vorbirea este 
puternic magnetică. Atrage și respinge şi generează tot felul 
de întâmplări şi procese. Astfel descoperim ce putere enormă 
este vorbirea omenească. Prin efectele ei, gândirea poate 
fi extrem de benefică sau extrem de nocivă şi otrăvitoare. 

Poate fi o binecuvântare sau un blestem, o autoînălțăre sau o 
automutilare. 

Vi s-a întâmplat vreodată să vă faceți rău considerabil 
prin pălăvrăgeală inutilă sau limbaj licenţios? Doctrina 
Universală spune despre viața gândurilor că „Cinci minute de 
gândit rău pot anula lucrarea a cinci ani”. Poate că sunteți 
familiarizați cu aceste cuvinte inspirate. Am vrea să adăugăm 
că fie şi un minut de vorbire necontrolată, la întâmplare, poate 
anula lucrarea a cincizeci de ani. 


Atunci când radiația nucleului intră în inimă, ea intră 
simultan şi în faringe prin chakra gâtului. Astfel, Cuvântul, 
puterea prezentă în inima vie a microcosmosului, intră şi el 
şi prinde formă în voi. Astfel, în faza iniţială de deschidere, 
Cuvântul este vorbit în voi; astfel, la început, mereu este 
Cuvântul, iar Cuvântul este de la Dumnezeu. Înţelegeți acum 
prologul din Evanghelia după loan? Vă folosiţi pozitiv de 
Cuvântul care este de la Dumnezeu și care devine prezent şi 
activ în voi cu ajutorul vorbirii? Sau vă folosiţi de el în mod 
distructiv, ca rezultat al întunecimii din voi, al contranaturii? 
Aceasta este problema cu care ne confruntăm acum. Cuvântul 
este o forţă creatoare, iar când Sufletul începe să trăiască, astfel 
încât Spiritul începe să se reverse în centrul pineal, persoana 
în cauză este nevoită să trăiască în armonie cu acel Cuvânt, 
sau să moară. Dacă Sufletul vă afectează; dacă, într-un câmp 
de putere, cuvântul este vorbit în voi, atunci sunteţi obligați să 
trăiţi din el. Şi dacă nu faceți astfel, consecinţele vă vor face să 
vă înfioraţi. 

Dacă Cuvântul, care este de la Dumnezeu, este vorbit 
în voi, puteţi activa această putere creativă în voi într-un mod 
eliberator prin vorbire, prin a trăi din acel Cuvânt, din acea 
putere. De aceea Hermes spune că vorbirea este o putere a 
nemuririi şi de aceea vi se spune să „vă pecetluiți buzele”. 
Gândiţi-vă numai cum v-aţi tot vătămat, poate de ani de zile, şi 
cum vă întârziaţi eliberarea. Pentru că atunci când folosiți greşit 
o putere a nemuririi din ființa voastră, veți suferi vătămări. 

Majorităţii oamenilor li se poate imputa: nu aveţi vorbirea 
în control. Nu sunteţi capabili să vorbiti limbajul viu din cauza 
haosului interior. Gândiţi-vă, de exemplu, la nenumăratele 
cuvinte care generează durere. Cât de des răniţi, chiar și fără a vă 
gândi, din cauza limbii voastre ascuţite. Gândiţi-vă la cuvintele 
care insultă sau depreciază ori denigrează alți oameni. Gândiţi-vă 
la manifestarea temperamentală și a marii centralizări pe eu. Şi, 
mai gândiţi-vă, de asemenea, şi la limbajul nociv al minciunilor, 
al ipocriziei, al criticii excesive şi al dispreţului. Cât de mult 
rău, în acest sens, este posibil să fi făcut de când v-aţi trezit de 
dimineaţă?! 

Din păcate, când ne gândim la toate obiceiurile 
omenirii, toate acestea sunt foarte uşor de înţeles. Dar cel 
puţin, nu ar mai trebui să ne lăsăm surprinși că infecțiile la 
gât şi problemele legate de ele se află la ordinea zilei. Aceste 
lucruri sunt aşa de obişnuite că nici nu ne mai gândim la ele. 
Dar acum înțelegeţi cum câmpul vibrațional al faringelui este 
în mod repetat otrăvit? Abia dacă mai este posibil să vorbim 
despre o boală; este o stare de a fi, din care fiului omului, îi 
este imposibil să mai scape. Alergaţi la doctor sau la medicul 
internist. Înghiţiți tot felul de medicamente, cu litrul sau cu 
pumnul. Dar totul este o pierdere de vreme dacă nu începeţi să 
trăiţi prin Cuvânt. Deoarece prin vorbire activaţi toate forțele 
prezente în voi, le actualizaţi. Și omul maselor o face şi elevul 
Şcolii Spirituale o face. lar acum știți şi înțelegeţi câte ceva 
din rezultate. 

Ocultistul, şi el, foloseşte vorbirea, puterea magică 
a ființei umane pentru a activa forţele. Dar ocultistul, ca 
ființă umană egocentrică, știe cum să se folosească pe larg 
de această putere și cum funcţionează ea. Şi sunt forme 
nenumărate de ocultism, nenumărate forme de a folosi greșit 
puterile nemuritoare garantate omului. 

Am aflat că, aplicând aceste metode, cei în cauză se 
leagă mai puternic ca niciodată de roata naşterii şi a morţii. 
Aşa că nu găsiți oare absurd de prostesc atunci când elevi ai 
Gnozei tinere se complac în aceste greşeli? Pe de-o parte ei 

vor viaţa eliberatoare, în timp ce, pe de alta, ei sporovăiesc la 
întâmplare. Cine-şi poate imagina ceva mai prostesc? 

Gândiţi-vă şi la oamenii care se încing în hainele 
strâmte ale unor anumite prejudecăți culturale, obiceiuri care 
implică și felul în care cineva vorbește. De exemplu, oameni 
care încearcă să îşi facă vocile să sune cultural: foarte blândă 
şi afectuoasă, pasională, în funcție de rezultatele intenţionate. 
De aici o întreagă ştiinţă, mai ales în timpurile moderne. Ce 
amăgire, ce nebunie generează toate acestea. Ce amăgire se 
petrece. Și încă una proastă. Căci totul va reveni înapoi şi ce 
răzbunare va aduce cu sine! Gândiţi-vă şi la preoţii care au fost 
învățați să pronunţe şi să cânte mantre în scopuri dialectice. 

Toţi aceşti oameni nu folosesc vorbirea; ei nu folosesc 
Cuvântul aşa cum ni-l dă spre înţeles Hermes, ci numai vocea, 
vocea antrenată pentru scopuri speciale. Şi aici Hermes pe 
drept observă că toate celelalte fiinţe vii, animalele, au o 
singură voce. Animalul poate ciripi ca o privighetoare, ori 
croncăni precum un corb. Vocea omenească poate cânta 
îngereşte sau poate înfățișa ființa exaltată, dar în spatele ei 
se află oare îngerul sau fiinţa exaltată? Aceasta-i întrebarea! 
De aceea Hermes conchide spunând: Cuvântul, vorbirea, sunt 
foarte diferite de voce. Şi aici am vrea să mai adăugăm că 
aşa-zisul înger sau aşa-zisa persoană exaltată, când se uită pe 
sine , vor vorbi un limbaj complet diferit decât atunci când îşi 
joacă rolurile. Sunteţi echipați cu două puteri magice, două 
atribute magice: Sufletul şi Cuvântul. Începeți să trăiţi după 
Suflet. Intraţi în nemurire și aplicaţi adevărata magie gnostică 
— cu ajutorul vorbirii. 

XII 


Eliberarea inimii 


Fiecare entitate umană are două însuşiri nemuritoare: 
Sufletul care este născut din Spirit, şi Cuvântul, care se dezvoltă 
de asemenea din același Spirit. Prin urmare, vă va fi ușor să 
vă imaginaţi tensiunea extraordinară experimentată de către 
un elev care consacră Gnozei întreg interesul său, începând 
astfel să-şi deschidă inima la radiaţia nucleului microcosmic, 
care este atât de contrară în toate privinţele stării de a fi a 
personalităţii. Invocată de egoul însuşi, puterea care intră 
este complet anihilată de acesta și de tot ceea ce ar putea să 
preţuiască încă. Deci, este clar că acest mare conflict cu care 
avem de luptat trebuie să înceapă în inimă. Toate dorințele de 
automenţinere, autocentrarea pe eu, sunt emanate de inimă, 
iar obiectele dorinţei sunt atrase de inimă. Ca urmare a acestor 
capacităţi ale sanctuarului inimii, prezente în fiecare ființă 
umană, inima este într-o stare constantă de agitaţie chiar și 
în timpul somnului. În consecință, inima omului este extrem 
de cristalizată şi obosită, şi nu există niciun moment în care 
poate fi liniştită, când poate deveni tăcută. 

Cea mai mare bătălie a elevului se dă întotdeauna în 
inimă, de către inimă şi cu inima. Inima este marele teren 
de luptă, aşa cum explică atât de clar Bhagavad-Gita. Inima 
aleargă totdeauna după ceva, condusă de dorințele egoului 
uman. Dar din moment ce în lumea noastră funcționează 
legea antitezelor, este evident că, de îndată ce dorinţele inimii 
sunt emise, tot felul de factori neutralizatori şi forţe vor fi 
de asemenea, invocate. Aceştia vor lua, de exemplu, forma 
oamenilor care vi se opun. Fără să-i știți şi neavând macăr o 
singură suspiciune, îi veţi vedea ca adversari, datorită stării 

voastre egocentrice. Radiațiile inimii voastre vor încerca apoi 
să neutralizeze acești oameni pe care îi credeţi adversari, pentru 
că ei stau între voi şi obiectivele voastre. Şi toate funcțiile 
întregii voastre personalităţi vor fi chemate în ajutorul vostru, 
în special capacitatea de exprimare. Prin vorbire, prin cuvinte, 
se distrug oamenii unii pe alţii, se dezbină unii pe alţii, se ucid 
unii pe alţii. 

Așadar inima omului este foarte impură. Acest 
lucru devine deosebit de evident când fiinţa umană intră în 
Corpul Viu al tinerei Gnoze. În lumina Gnozei nimeni nu 
are o inimă pură, o inimă curată, pentru că inima a fost un 
câmp de luptă pentru o lungă perioadă de timp. Deci, dacă 
o persoană doreşte să urmeze calea, inima ei trebuie să fie 
purificată, aceasta trebuie să devină tăcută. Ea trebuie să 
devină „liniştită înaintea lui Dumnezeu”, aşa cum spune 
Biblia. Agitaţia constantă, conflictul şi turbulenţele egoului 
trebuie să ajungă la sfârşit. Dacă nu puneţi capăt proceselor 
obișnuite de atracție și conflict ale inimii, inima voastră nu 
va fi capabilă niciodată să primească într-un mod armonios 
radiaţia nucleului microcosmosului, iar apoi vă va distruge. 

Numai atunci când inima devine cu adevărat liniştită, 
atunci când a fost purificată, se poate dedica sarcinii reale la 
care fiecare ființă umană a fost chemată şi să aleagă pe seama 
ei cele două capacităţi divine. Acea sarcină este de a depăşi 
moartea, intrând în acest fel, în adevărata, noua stare a vieţii. 

Cum poate cineva începe? Cum se poate aduce 
liniștea inimii, purificarea inimii? Prin decuplarea acesteia 
de la procesul dialectic al vieţii și dedicarea ei în întregime 
procesului Sufletului, care începe să se realizeze, radiației 
emanate din centrul microcosmosului. 

Se poate înfăptui aceasta? E posibil? Da, este. Dacă vă 
propuneţi să o realizaţi, veţi descoperi că puteţi să adoptați 
şi să perseveraţi într-un mod de viaţă cu totul nou, fără a fi 
nevoie să vă forțați în vreun fel; veţi descoperi că nava vieții 
voastre va intra pe un alt curs, prin care şi de-a lungul căruia 
va fi purtată. Dacă vă decideţi cu privire la un astfel de nou 

mod de viaţă, atunci eul, egoul naturii, va fi în continuare în 
Voi, dar va trebui să vă hotărâți să fiţi foarte conştienţi şi să nu 
mai folosiţi inima în jocul de zi cu zi al vieţii; egoul va fi decis 
să-şi netezească căile pentru Dumnezeul său. 

Poate suna ciudat să spui că egoul nu va mai implica 
inima în procesul vieţii sale dialectice, deoarece inima îşi va 
continua în mod natural satisfacerea funcţiilor sale biologice. 
Cu toate acestea, inima se va retrage de la tot ceea ce este de 
„Aici”; aceasta va fi decuplată de la orice turbulenţă şi conflict 
dialectic. Inima va intra în starea profundă de pace, pacea din 
Betleem. Nu va mai dori lucruri dialectice. Nu va mai lupta 
împotriva oamenilor, lucrurilor şi circumstanțelor. 

Chiar și așa, nu va fi indiferentă față de oameni şi 
lucruri. Cu inima, puteţi aborda dialectica din trei unghiuri 
diferite: puteți atrage lucruri, sau le puteţi respinge, dar puteţi 
să fiţi şi complet indiferenți faţă de ele. Şi această indiferență 
faţă de oameni, lucruri și lume este probabil cea mai rea 
dintre cele trei. În cazul în care, ca elev, începi să decuplezi 
inima de la lucrurile dialectice, cu siguranţă nu ar trebui să 
cazi în indiferenţă. Înseamnă doar că inima nu mai doreşte să 
participe pe câmpul de luptă al vieţii. Nu mai luptă împotriva 
oamenilor și lucrurilor și menține această poziţie chiar până la 
cel mai mic detaliu. Toate funcţiile care trebuie să fie efectuate 
aici pentru a trăi, pentru a îndeplini obligaţiile sociale, sunt 
efectuate numai cu ajutorul organelor de inteligenţă, şi, astfel, 
fără a implica inima. Dacă veţi face acest lucru, veţi descoperi 
că vă puteți efectua activităţile în societate mult mai bine decât 
înainte. Gândiţi-vă, de exemplu, la aversiunea pe scară largă 
faţă de a lucra. Aversiunea este o activitate a inimii. Deci, cu 
inima vă puteţi face munca de zi cu zi cu mult mai grea. 

Veţi afla, de asemenea, că în cazul în care egoul nu mai are 
inima şi funcţiile sale la dispoziţie, natura automenţinerii va fi 
complet încătușată din interior. Dacă retrageţi inima de la toate 
turbulenţele și o deschideţi radiației nucleului microcosmic, 
veţi pierde toate instinctele voastre de autoconservare. Și dacă 
adoptați această nouă atitudine a inimii, veţi experimenta că 

eterul nervos va intra într-o stare de linişte intensă. Veţi sta în 
mijlocul vieţii, vă veţi face datoria, dar nu veţi dori să reţineţi 
nimic din acestea. 

Acum nu ar trebui să credeţi că inima va fi pur şi simplu 
inactivă trecând prin toate acestea. În cazul în care cineva nu 
mai permite inimii să facă nimic într-un sens dialectic, atunci 
va putea să-şi îndeplinească adevărata, sublima sa activitate, 
sarcina pentru care a fost aleasă de Dumnezeu. Când inima 
se predă radiaţiei atomului originar, acest trandafir începe 
să înflorească şi poate fi ataşat la crucea naturii fără nicio 
interferență. Numai atunci poate cineva să devină un adevărat 
rozacrucian. O dată ce această cruce a fost ridicată, aceasta 
va avea un efect purificator, de transformare, asupra întregii 
personalităţi. Pe scurt, întreaga viață, întreaga abordare a 
vieţii, se va schimba. Persoana va începe să dovedească faptul 
că a devenit un rozacrucian, că a intrat în Frăția Rozacruciană 
Roşie. Odată ce inima lui a devenit liniştită, o astfel de 
persoană nu mai poate face nimic altceva decât să fie un 
rozacrucian. 

Deci, inima voastră trebuie mai întâi să devină cu 
adevărat liniştită şi dedicată adevăratului său scop, care 
este acela de a primi şi de a asimila radiaţia nucleului 
microcosmosului. Când, în acest fel, inima a devenit tăcută 
şi pură, roza va începe să se deschidă Gnozei universale şi 
Cuvântul poate fi făcut viu în voi. O imensă bucurie va veni 
peste voi, o bucurie care nu va dispărea. Inima voastră va fi 
încărcată cu o fericire mare și glorioasă și veţi simți o afinitate 
intensă cu oricine şi cu orice. Prima, puternica, nemuritoarea 
capacitate a omului va intra în sistem într-un mod eliberator. 
Spiritul, care este de la Dumnezeu, se va însufleți atunci în voi 
şi nu va mai întâlni nicio opoziţie în inimă, locul revitalizării. 
Acesta va fi apoi capabil să purifice complet inima. Acesta va 
fi capabil să se adapteze la personalitate foarte armonios şi va 
iradia întregul sistem al personalităţii cu restabilirea sănătații 
şi rezultate în prevenirea bolilor. Acesta este secretul de a 
fi sănătos, la standard dialectic. Acesta este secretul de a fi 

capabil să vă continuaţi mai departe munca, chiar până la o 
vârstă înaintată extremă, chiar dacă corpul vostru a fost slab 
la naştere. 

Când aţi intrat în grădina rozei în felul acesta, clasica 
primă zi a noii săptămâni va răsări pentru voi, prima zi în 
grădina lui Iosif din Arimateea. Această grădină este situată 
pe un munte, iar cuvântul „Arimateea” înseamnă „un loc 
înalt”. În acest loc înalt, pe acest munte, a doua capacitate 
nemuritoare a omului nou se va ivi în voi: Cuvântul viu. 
Cuvântul viu şi vocea vor deveni apoi unite în voi, într-o 
realitate vie, vibrantă. Marea sărbătoare a învierii poate fi 
apoi celebrată în voi. Născută în liniștea inimii, într-un loc 
înalt care a existat la început, va fi încă o dată dedicată vieţii. 
Capacitatea puternică a Sfântului Graal, magia gnostică, poate 
fi atunci pusă în practică. Emoţionată de Cuvânt, vocea va 
vorbi, şi, iată, este acolo. Va comanda, şi iată, se face. Deoarece 
prin Cuvânt, intrarea Spiritului va fi celebrată în ființa ta. În 
acel moment, cele Şapte Spirite vor fi conectate cu Sufletul 
şi Nunta Alchimică a Rozacrucii Creştine, transfigurarea, va 
începe. 

Şi atunci veţi fi capabili să intraţi prin Poarta de Aur. 
Visurile minunate ale Semnului interior vor începe apoi să 
vorbească. Şi Hermes va adăuga: 

Sufletul este în trup, Spiritul în Suflet, Cuvântul în Spirit 
și Dumnezeu este Tatăl tuturor. Deci Cuvântul este imaginea 
și Sufletul lui Dumnezeu, ideea este imaginea sufletului, iar 
corpul este imaginea ideii. 


105 


XIII 


Cele două însuşiri nemuritoare 


Cuvântul este imaginea și sufletul lui Dumnezeu, ideea 
este imaginea sufletului, iar corpul este imaginea ideii. În 
aceste cuvinte ale lui Hermes și tot ce urmează în capitolul 
XIII, se află cheia transformării care trebuie să fie adusă de 
către candidat în însăşi misterele gnostice, cu ajutorul celor 
două însuşiri nemuritoare, Sufletul şi Cuvântul. 

Am discutat despre aceste două capacităţi divine şi am 
subliniat modul în care acestea pot fi trezite şi dezlănţuite. 
Nu există o singură entitate care ar putea merge pe calea 
adevăratei eliberări fără ele. Pentru a dobândi o înţelegere 
clară a semnificației acestor două însuşiri, ar trebui să începeţi 
prin investigarea microcosmosului. 

Puternica ideație — puterea Logosului, omniprezent şi 
complet — pătrunzând Unul, se proiectează singură în ceea 
ce numim spaţiu. Spaţiul, după cum declară Rozacrucienii, 
nu este gol: „Nu există niciun spaţiu gol”; spațiul este plin 
cu substanţa primordială. În cazul în care ideea de divin cu 
privire la planul lui Dumnezeu pentru creatura sa, omul, 
este emisă în spaţiu, microcosmosul se naşte. V-aţi putea 
gândi la o concentrare a substanţei primordiale de atomi. 
Iniţial, microcosmosul nu este încă o monadă întruchipată, 
o concentrare de substanță primordială formată ca urmare a 
unui principiu magnetic. Clasicii Rozacrucieni au denumit 
uneori un astfel de principiu al emiterii de lumină o scânteie, 
scânteia divină. Scânteia este nucleul monadei şi de la el se 
emană radiații care dau naștere la o rotaţie de şapte ori, un 
câmp magnetic de şapte ori. Cu radiaţia acestei scântei, ca 
centru, câmpul magnetic înconjurător devine apoi un câmp 

microcosmic de creație, un câmp de manifestare. Se pare că în 
acest câmp trebuie să aibă loc marele proces de autorealizare. 

Vine timpul când o manifestare, o formă, un organism 
se dezvoltă în câmpul microcosmic al creației. Această 
manifestare este, într-un limbaj ermetic, „imaginea”, sculptura, 
expresia radiaţiei dătătoare de viață a nucleului microcosmic. 
Această radiaţie se află în acord cu ideea de Logos. De aici 
cuvintele din versetul 26: Corpul este imaginea ideii. Ideea 
se manifestă prin suflet, sufletul se manifestă prin principiul 
nuclear, în timp ce nucleul la rândul său este o imagine a 
Dumnezeirii. lar în versetul 27 Hermes spune: 

Deci, partea cea mai subtilă a materiei este aerul sau 
substanța primordială, partea cea mai subtilă a aerului este 
Sufletul, partea cea mai subtilă a Sufletului este Spiritul, și 
partea cea mai subtilă a Spiritului este Dumnezeu. 

Deci, în trecutul primordial, omul a fost o entitate de 
sine manifestă în sensul absolut al Cuvântului. Prin radiația 
nucleului monadei, o personalitate glorioasă s-a manifestat 
în câmpul de creaţie al monadei ca o imagine pură, o idee 
pură a Dumnezeirii. Această entitate a fost echipată cu talente 
puternice care i-au permis să acționeze şi să îndeplinească 
o sarcină în Totul. Dar un grup din aceste entități a devenit 
implicat într-un proces cunoscut sub numele de „Căderea”, 
proces pe care ne-am dori să-l discutăm cu voi în detaliu mai 
târziu. Unul dintre rezultate a fost că imaginile ideii divine, 
corpurile, s-au cristalizat. Organismele au devenit din ce în 
ce mai dense până când, în cele din urmă, a venit momentul 
când a avut loc un incident, care a implicat radiaţia nucleului 
pe de o parte, şi organismele cristalizate, pe de altă parte. 
În cele din urmă, nu a mai fost posibil ca această radiație 
să furnizeze organismelor suficientă energie. A fost atunci 
când procesul pe care îl cunoaştem ca fiind moartea, a apărut 
pentru prima dată. Cristalizările eliminate au fost înlocuite 
de noi manifestări, deoarece radiaţia nucleului continua să-şi 
îndeplinească misiunea. Cu timpul, o nouă formă a apărut în 
microcosmos. Acesta este motivul pentru care există mituri 

care afirmă că, la început, omul a fost o fiinţă androgină, o 
ființă bărbat femeie, un hermafrodit. 

Această condiţie nu putea dura, totuşi. O proiecţie 
umană care funcţionează în mod constant, în opoziţie cu 
natura sa va da naştere în cele din urmă la un conflict intens, 
iar, în acest caz, nu s-a putut opune radiaţiei nucleului 
microcosmic. Astfel, nu s-a mai putut exprima în personalitate, 
care la acel moment trăia mult mai mult decât o face acum, 
şi a fost aproape în întregime de natură eterică astrală. 
Când acest incident între radiaţia nucleului și personalitatea 
care se solidifica din ce în ce mai mult a culminat, a avut 
loc separarea sexelor, astfel încât personalitatea putea fi 
menţinută cu ajutorul actului sexual. De atunci, procesul de 
naştere a devenit necesar iar relaţiile au fost inversate: fără 
corp, microcosmosurilor goale li s-a oferit posibilitatea, prin 
naşterea unor noi personalități, de a le învălui pe acestea 
din urmă în timpul nașterii lor în natură, astfel încât, dacă 
cumva ar fi posibil, procesul îmbătrânirii să poată fi restabilit 
şi moartea să poată fi eliminată. Așa că atunci când se naşte o 
personalitate, aceasta este adusă în acelaşi timp în contact cu 
un microcosmos. Scopul de a realiza această conexiune între 
personalitate şi microcosmos, este de a restabili starea iniţială 
şi de a aduce originara, nemuritoarea ființă umană înapoi la 
manifestare, în conformitate cu ideea radiației microcosmice. 

Să cooperezi cu acest scop, pentru a ajuta la refacerea 
Gnozei originare în lumea voastră microcosmică, este ceea 
ce vi s-a pus la dispoziţie prin ucenicia în Şcoala Rozacrucii 
de Aur. Şcoala Spirituală modernă este dedicată numai 
acestei munci; şi este, cu siguranţă, nu pentru glorificarea sau 
îmbunătăţirea prezentului vostru, a personalității din naştere, 
sau pentru a vă face mai divini. Există mai multe metode 
primitive și neinteligente care vizează astfel de eforturi 
inutile. Sunteţi un elev al acestei Şcoli în scopul unic de a 
vă supune personalitatea actuală, care este în acelaşi timp 
conştiinţa voastră, la marea restabilire a procesului puternic 
de transformare, în colaborare cu monada voastră. Dacă 

aceasta nu este ceea ce aţi vrut, nu va exista nicio Cale în 
ucenicia voastră, va fi doar o povară. Şi dacă într-adevăr vreţi 
să aduceţi acest proces de restabilire, dacă întreaga voastră 
ființă, toată inima voastră este dedicată acestui obiectiv, 
atunci veţi avea două facultăţi puternice la dispoziţia voastră: 
Sufletul şi Cuvântul, pe care le puteţi elibera şi aplica ori de 
câte ori este necesar. 

Adesea este ca o ghicitoare pentru noi să înţelegem de 
ce unele persoane s-au alăturat Școlii noastre, având în vedere 
înclinațiile, mentalitatea şi comportamentul lor în general. 
De-a lungul secolelor, atunci când Frăția Rozacrucii trebuia 
să lucreze mai mult în secret, un neofit era acceptat numai în 
cazul în care poseda o aspirație autentică şi hotărârea fermă 
de a intra în procesul glorios de transformare. Neofitul se 
dăruia pe sine cu totul acesteia, făcând uz de fiecare atom al 
fiinţei sale. 

Dar ce ar trebui să gândim în timpurile noastre moderne 
despre elevii care promit şi se decid să intre în proces, dar 
de fapt nu fac aşa? Este cu siguranță ceva destul de lipsit 
de inteligenţă, irațional? Şi nu este, de asemenea, destul de 
imoral, văzut din punctul de vedere al Corpului Viu în care 
s-au infiltrat? Nu sunt astfel de situaţii o dovadă de cum a 
degenerat, cât de cristalizat a devenit organismul rasial 
prezent? Și cât de anormale au devenit persoanele în cauză? 
Nu este oare o dovadă a faptului regretabil că, în practică, 
astfel de oameni nu mai pot fi ajutaţi? 


În conformitate cu sarcina Lanţului Universal, Şcoala 
Spirituală modernă şi-a deschis larg porţile. Oricine doreşte 
poate intra, îndeplinind anumite cerinţe, este acceptat. Deci, 
dacă o persoană prin propria sa voință a acceptat aceste 
cerințe în mod formal, ne putem aştepta ca ei să fie oameni 
cinstiți, normali, care vor trăi pentru hotărârile lor, ţinându-şi 
promisiunile. Dacă se dovedește că aceştia nu pot, atunci se 
poate doar conchide că sunt într-o stare de scufundare destul 
de serioasă. 

Există două capacități puternice care sunt capabile de a 
transforma ucenicia într-o candidatură, şi care vă pot conduce 
la victorie. Ele n-au nevoie să vă fie conferite, ele n-au nevoie 
să fie introduse în sistem pentru că ele aparțin deja sistemului 
monadei voastre. Cu toate acestea, va trebui să le eliberaţi. Atunci 
vă vor duce irezistibil spre scopul final. Aceste două facultăţi 
nemuritoare pot fi găsite în nucleul microcosmosului. Prima este 
ceea ce prologul Evangheliei după loan numeşte Cuvântul. Este 
ideea divină, emisă de Logos de-a lungul veșniciei. A doua este 
radiaţia nucleului care corespunde ideii divine. 


Prin aducerea inimii în linişte, prin retragerea ei din 
toate conflictele şi determinând-o să intre într-o stare de pace 
profundă, faceţi din inimă un sanctuar deschis pentru Suflet, 
afluxul armonios al luminii monadei. Atunci când sunteţi 
însuflețiți de această lumină, va exista o serie de rezultate 
minunate şi atunci când acestea se manifestă, se va putea 
vorbi despre ucenicie în adevăratul sens. Atunci va fi posibil 
să se vorbească cu adevărat şi literalmente, de o conexiune 
profundă între Suflet şi personalitate. Atunci va fi stabilită 
baza pentru reconstrucţie, fundamentul transformării. 


lar apoi va fi adăugată cea de-a doua facultate: Cuvântul. 
Chakra gâtului va funcţiona atunci în sistemul vostru într-un 
mod nou şi cu o intensitate tot mai mare. Nervul central din gât 
va concentra puterea noii lumini, care trebuie să fie aplicată cu 
ajutorul vocii. 


Luaţi în considerare această minune: oricine eliberează 
facultățile de bază, noua stare a sufletului, în ființa lui, 
abandonând întreaga inimă Gnozei și trăind din această stare, 
va câştiga o nouă, grandioasă capacitate creativă: Cuvântul, 
cu ajutorul căruia toate forțele care controlează sistemul 
pot fi aplicate sau, în cazul în care sunt dăunătoare, pot fi 
neutralizate și eliminate. 

Fiecare elev va primi aceste două însuşiri, doar dacă se 
va retrage din conflictul inimii; doar dacă este dispus să intre în 
pacea profundă din Betleem şi să elimine anarhia vocii. Dacă 
sunteţi dispuşi să folosiţi vocea doar în mod corespunzător 
şi pentru a depăşi stadiul strigătului animal, atunci noul Cer 
Pământ, se va deschide cu adevărat pentru voi, prin ucenicia 
aplicată. 

XIV 


Legea interioară 


Pentru a continua studiul nostru asupra celei de-a 
treisprezecea cărți din Corpus Hermeticum, este necesar să 
vorbim despre moarte, un subiect care ne preocupă pe toţi 
îndeaproape şi care este un motiv de frică pentru atât de mulți. 
Perspectiva morţii este un spectru cât se poate de real care face 
mulți oameni să-şi pună întrebarea: „Cum a fost posibil pentru 
ființa umană originară, care a trăit într-o așa slavă, să moară? 
Nu aruncă acest lucru o umbră asupra perfecțiunii divine?” 
Răspunsul este că moartea de fapt este dovada perfecțiunii şi 
că în cea mai profundă esenţă nu există un lucru ca moartea. 
Dacă testați acest răspuns față cu realitatea și adevărul, mereu 
vi se va confirma. 

Spritul se manifestă pe sine în materie, în oceanul 
substanţei primordiale, cu ajutorul puterilor sale radiante. Ca 
rezultat, un principiu emitent de lumină, un microcosmos, o 
monadă ia ființă în substanța primordială. 

Substanţa primordială este neîngrădită, nemărginită, un 
ocean omniprezent de atomi. De aceea vechii Rozacrucieni 
afirmau că „Nu există spaţiu gol”. Atomii sunt vii, în mişcare, 
particule infinit de mici, universuri şi sisteme solare în 
miniatură. Aşadar există un singur spațiu infinit. O singură 
viață atotputernică pulsatoare. Nu există nimic, niciunde 
în întregul Tot care să fie lipsit de viață, oriunde am sonda. 
Esenţa Totului este indestructibilă, fundamental vie. De aceea 
noi cântăm în templele noastre: „Cel mai mic lucru de pe 
Pământ este demn de admiraţie; pulsează de viață divină.” 

Nu există moarte. Gândiţi-vă, din nou, la monadă. Ce 
altceva este o monadă în afară de o colecţie de atomi vii, făcută 

de Spirit, de Dumnezeu însuși? Atomul este viață; monada 
este un concentrat de viață, aprins de Spiritul lui Dumnezeu. 

Această viaţă cooperantă, compozită şi aprinsă are un 
scop; porneşte de la o idee, un plan, care este îndeplinit de 
radiația, de un complex de energii de lumină. Radiația emanată 
de la microcosmos creează o imagine a ideii în câmpul 
magnetic al monadei, la momentul critic desemnat pentru acest 
scop. Această imagine, în schimb, nu poate fi altceva decât un 
ansamblu de atomi vii, care ar trebui, în combinaţie, să poarte 
imaginea, scopul ideii transformate în efect. 

Curgerea ideii în întrupare este factorul însufleţitor, 
ce este menținut între idee și întrupare, prin mijloacele şi 
cu ajutorul luminii. Urmează ca întruparea, sau ca imaginea 
ideii vii, să fie instrumentul măreț ce împlineşte ideea. 
Așadar, oricare ar fi situația, corpul nașterii în natură este 
întotdeauna Dumnezeu manifestat în carne, deoarece dincolo, 
sau în spatele acestei activități nelimitate din microcosmos stă 
Spiritul, Dumnezeu. 

Întreaga desfăşurare are loc sub îndrumarea diferitelor 
legi ale naturii, care, în Antichitate erau numite cosmocratori, 
care înseamnă conducătorii lumii. Astfel există o lege naturală 
a amalgamării. Cu ajutorul acestei legi, atomii vii sunt adunaţi 
împreună de către radiaţia monadică pentru a forma imaginea 
unei idei, un corp. Legea amalgamării atomice reglează acest 
proces. Cu toate acestea, legea este supusă unor limitări, 
deoarece dacă atomii vii s-ar combina, într-un corp, fără 
restricţii, atunci corpul s-ar cristaliza, s-ar pietrifica şi nu ar 
putea să se miște şi astfel nu şi-ar împlini scopul. De aceea 
toate corpurile făcute sub legea amalgamării sunt reglate şi 
ținute în armonie cu divinul Tot, prin operarea unei a doua legi, 
legea dezintegrării. Toate corpurile sunt controlate de aceste 
două legi naturale, cea a amalgamării şi cea a dezintegrării. 
Ele sunt cauzele oricărui proces metabolic și astfel legea 
expansiunii şi a contracției se aplică universal. 

Într-un ciclu care durează miliarde de ani, dezvoltarea 
omenirii se desfăşoară în şapte perioade. Helena Blavatsky, 

Rudolf Steiner, Max Heindel și alții au descris aceste lucruri 
în detaliu. Heindel, de exemplu, vorbeşte despre şapte cercuri, 
despre şapte globuri, în şapte ere. De șapte ori şapte sau șapte 
cicluri astronomice. Vă povestim despre toate aceste lucruri 
pentru a limpezi faptul că Universul, oceanul nesfârşit de 
atomi, formează un sistem întreg în care sunt manifestate 
diverse dezvoltări într-un mod organizat, în armonie cu legile 
naturale. 

Aşadar, Universul nu este static. În el se petrec sistematic 
schimbări. Fără a intra mai departe în detalii, pentru moment, 
am mai vrea să spunem că legea amalgamării se exprimă pe 
sine în modalităţi diferite, în fiecare dintre diversele cicluri 
astronomice. În anumite perioade macrocosmice, permite 
o amalgamare mai intensă a atomilor, un grad mai mare de 
cristalizare, decât în perioadele antecedente ori următoare. 
Omenirea de astăzi trăiește într-o perioadă — acum aproape 
sfârşită — de-a lungul căreia solidificarea corpurilor a atins 
maximul. Cu toate acestea, se înţelege, fără a mai spune, că 
într-o astfel de perioadă şi legea dezintegrării funcționează 
peste măsură, într-un mod puternic. Legea dezintegrării 
atomilor şi a corpurilor funcționează în aceeaşi măsură pe cât 
de activă dinamic este legea amalgamării. 


Oamenii sunt obişnuiţi să numească intervenţia aceasta 
pronunţată a dezintegrării drept „moarte”. Dar, în esenţă, 
moartea nu este altceva decât stimularea metabolismului viu. 
Un corp se dezintegrează în atomii vii. Atomul însuşi, unitatea 
în univers, nu se pierde niciodată: atomii se combină pentru a 
forma corpuri apoi se separă, din nou. Viaţa rămâne absolută. 
Moartea este numai în minte. 

Acum v-ar putea trece prin minte ideea, aceasta în 
caz că aţi avut o educaţie bisericească, „credeam că moartea 
era plata păcatului. Şi ce să mai cred acum despre înţelesul 
binelui şi-al răului?” 

Ei bine, de-a lungul ciclurilor astronomice, vine o vreme 
când omenirea atinge nadirul amalgamării atomice. Imaginea 

ideii, corpul, devine din ce în ce mai solidificat şi, în cele din 
urmă, nu mai poate fi controlat bine de către radiaţia nucleului 
microcosmic care, în mod ideal, ar trebui să lucreze cu corpul. 
Puneţi-vă imaginaţia la lucru și vizualizați dinaintea voastră. 
Vizualizaţi sfera microcosmică. Înăuntrul ei se află un nucleu 
dinspre care emană radiaţia. Prin activitatea însufleţitoare a 
acestei radiaţii, se manifestă o amalgamare de atomi: corpul, 
care este în permanență susținut de către această radiație. 
Nucleul, pe de-o parte şi corpul, amalgamarea de atomi 
pe de cealaltă, rămân împreună; ele sunt legate de esenţa 
însufleţitoare. Astfel există o unitate de Spirit, Suflet şi corp. 

Şi acum vine un moment în timpul ciclului astronomic 
când acest sistem intră într-o stare de solidificare. Substanţa 
corporală devine din ce în ce mai concentrată. Pe măsură ce 
acest proces se desfăşoară, vine și momentul când radiația 
nucleului nu mai este capabilă să se facă simțită suficient în 
sistem. Şi apoi, dacă purtătorul de imagine nu este doritor să 
coopereze cu acea radiaţie din interior, va fi forțat să rămână 
într-o stare de inactivitate. Va stagna. Sufletul se va retrage 
în sine, iar imaginea ideii, corpul, nu va mai primi hrana din 
centrul său microcosmic, astfel că va trebui să se propage prin 
procesul familiar de reproducere sexuală. 

O dată ce radiaţia nucleului nu mai este capabilă 
să controleze întruparea, corpul se dezintegrează şi unul 
nou trebuie reintrodus în microcosmos prin procesul de 
reproducere. Acest corp este atunci crescut până la maturizare 
de legea amalgamării, iar apoi dizolvat, din nou, de legea 
dezintegrării. Acest corp este cel la care ne referim ca la 
„corpul ordinii de necesitate”. Prin aceste mijloace se asigură 
că monada are mereu un corp la îndemână, astfel ca acest 
purtător de imagine — care sunteţi voi — să devină conştient 
de starea lui de a fi, de chemarea lui. Chemarea voastră, 
chemarea noastră, este aceea de a mai coopera încă o dată cu 
ideea originară de Logos şi astfel să restabilească procesul 
acesta vechi. 

Acum, dacă, în maniera descrisă, purtătorul de imagine 

coboară direct în nadir, iar apoi uită că există un lucru precum 
Sufletul originar şi se concentrează numai pe nivelul orizontal 
al vieţii, crezând că este complet dependent de această lume, 
de acest nadir, atunci apare o problemă. Este problema de cum 
se asigură că fiecare purtător de imagine rămâne capabil de a 
urma calea de întoarcere cu ajutorul corpului de necesitate. 

Cu toate acestea, se mai adaugă o problemă. Fiecare 
corp, aşa cum am explicat, este viaţă, deoarece corpul este o 
amalgamare de atomi şi fiecare atom este viață. Nu există un 
astfel de lucru ca materie moartă în univers. Hermes spune în 
versetele 31, 32 şi 33: 


Nu există nimic în ea, care să fie fără viaţă, nici în 
general nici în parte, în întregul curs de reîntoarcere prin eonii 
vremii, proclamaţi de către Tatăl. Niciodată nu a existat și 
nici nu va exista ceva care să fie mort în lume. Voința Tatălui 
este ca lumea să trăiască, să dureze atâta timp cât își menţine 
coeziunea; de aceea lumea trebuie să fie Dumnezeu. Cum este 
atunci posibil, fiul meu, să existe un lucru precum moartea 
înăuntrul lui Dumnezeu, în El care este imaginea Totului, în El 
care este plinătatea vieții? Pentru că moartea este decădere, 
iar decăderea înseamnă distrugere. Cum ar putea atunci gândi 
cineva că orice parte a ceea ce este nepieritor ar putea trece în 
decădere, ori că orice parte de Dumnezeu ar putea fi distrusă? 


„Nu fi într-atât de naiv cât să presupui”, îi spune 
Hermes lui Tat atât de emfatic „că ar putea exista un astfel de 
lucru ca moartea”. Totul este viață, un ocean viu de atomi. De 
aceea fiecare corp este viaţă. Şi de aceea, fiecare corp posedă 
conștiință. Şi fiecare conștiință deţine o putere nelimitată care, 
natural, este divină. Căci atomul este viaţă. Și viaţa provine 
mereu din fântâna primordială. De vreme ce personalitatea 
voastră consistă dintr-o amalgamare de atomi, esența 
fundamentală a fiinţei voastre este Dumnezeu, Dumnezeu 
revelat în corp, în carne. 

Cu toate acestea, dacă personalitatea, în trecerea ei prin 
nadir, nu mai este direct legată de monadă, nu mai este direct 
generată de monadă aşa cum era înainte, atunci acel corp nu va 
mai avea nicio lege interioară: principiul însufleţitor originar. 
Numai atunci când renaştem, în sensul pomenit de evanghelii, 
vom avea din nou o lege interioară; numai atunci legea va 
vorbi din nou în inima noastră. Atâta vreme cât legea rămâne 
mută, atâta vreme cât legătura dintre noi şi monada noastră 
rămâne ruptă, legea nu poate vorbi decât din afară. De aceea 
viața voastră este adesea atât de complicată, atât de dificilă. 
Căci ce auziti din afară, ceea ce vă vine din afară poate fi uitat 
cu ușurință. Și veți uita deoarece sunteţi mult prea preocupaţi 
cu lucrurile de pe nivelul orizontal. 

În trecerea lui prin nadir, corpul nu mai are acces la 
legea dinăuntru, ci trebuie ghidat, trebuie îndrumat de o lege 
din afară. De aceea doctrina ezoterică antică ne spune că, la 
un moment dat în cursul dezvoltării umane, ochiul interior 
fizic al omului a fost adormit; s-a micşorat, s-a stafidit. Iar 
acel ochi este glanda pineală, cel de-al treilea ochi al fiinţei 
umane originare. 

În esenţă, nimic nu este adormit: glanda voastră pineală 
se află în starea originară. Dar nu folosiţi acest ochi; nu îl 
puteţi folosi, deoarece încă vă ţineţi inima strâns închisă. 
În general vorbind, inima voastră este plină ochi cu toate 
lucrurile imaginabile, dar nu cu cel necesar. Atâta timp cât vă 
ţineţi inima închisă pentru radiaţia nucleului este ca şi cum 
ființa umană ar fi oarbă la influența şi intervenţia directă a 
acesteia. De aceea Noul Testament vorbeşte atât de des despre 
oameni care se nasc orbi. Nu au venit ei în această lume într-o 
stare de orbire? Și, în acelaşi fel, nu sunteți şi voi, o persoană 
care s-a născut oarbă? 

Cum ar putea fi ştearsă această maladie fundamentală 
a naşterii voastre în natură? Aveţi nevoie să fiți vindecat în 
graţia lui Christos, ceea ce înseamnă: în lumina însufleţitoare 
a rozei inimii. O persoană care este fundamental oarbă este 
întocmai ca cele descrise în Biblie: văzând, este oarbă, auzind, 

este surdă. Într-o astfel de stare nu cunoaşteţi modalitatea 
corectă de a acţiona și atunci faceţi cele mai prostești lucruri. 
Cineva care bâjbâie în întuneric se va lovi de tot felul de 
lucruri şi se va răni, va cauza accidente, va face greşeli şi va 
crea probleme, nu-i aşa? 

Când, în timpul trecerii prin nadir, acestea s-au 
manifestat pentru prima oară, răul a pătruns în lume, răutatea a 
apărut în domeniul nadirului şi toate acestea au fost rezultatul 
pierderii facultăţii văzului interior, percepţiei interioare. 
Într-o astfel de situaţie, muritorul devine o victimă, ținută 
în controlul vieţii exterioare. Așadar, răul, nu este prezent 
fundamental în ființa umană. El este manifestat ca întunericul 
în care persoana oarbă merge pe drumul ei, ignorantă, 
bâjbâind și din când în când lovindu-se de lucruri. De aceea 
ignoranța este cel mai mare păcat. Gândiţi-vă la plângerea 
biblică: „Poporul meu este pierdut din lipsă de cunoaştere.” 
Oare aceasta înseamnă cunoașterea de carte sau învățătura din 
şcoală? Sau cunoaşterea transmisă vouă de către un slujitor al 
Şcolii Spirituale? Nu, înseamnă cunoaşterea interioară! 

Tot ceea ce se află în existenţă, tot ceea ce a revelat 
Dumnezeu se află scufundat în monada voastră. Deschideţi-vă 
fiinţa pentru radiaţia monadică şi toate bolile voastre vor dispărea 
şi vă veţi însănătoşi din nou, întocmai cum era monada voastră la 
început. Dacă veţi continua să rătăciți și să bâjbâiţi prin întuneric, 
lovindu-vă de lucruri, legea dezintegrării va trebui să vă corecteze 
foarte dinamic și prompt. Din momentul în care ființa umană a 
orbit complet, legea dezintegrării nu a mai acționat nedureros. 
De aceea rezultatele greşelilor generează mari suferinţe în viaţa 
voastră. Astfel moartea a devenit o sursă a durerii, pentru că 
moartea era „plata păcatului”. 

Acest proces atât de dificil este însoțit de cele mai 
teribile suferințe. Legea externă, care şi-a făcut apariţia în 
timpul trecerii prin nadir, este stabilită în Vechiul Testament. 
În timp ce cireada este dirijată, condusă înainte — cireada 
ignorantă, care priveşte fără a vedea şi ascultă fără a auzi — 
trebuie protejată cât se poate de legea care operează din afară. 

De aceea se aude constant vocea amenințătoare: „Să nu...” 
Dacă nu faci acest lucru, atunci rezultatul va fi acela. În ziua 
în care vei face aceasta, se va întâmpla aceea. Astfel vorbeşte 
legea externă, legea celor zece porunci. 

Țineam odinioară legătura cu un cleric care ne-a 
întrebat: Respectaţi legea celor zece porunci la voi în Şcoală? 
Noi am replicat: „Da. Trebuie! Altfel Şcoala noastră nu ar fi 
nimic”. Dacă legea interioară nu este operațională în voi înşivă, 
dacă încă nu v-aţi născut în lumina Noului Testament, atunci 
se va aplica Vechiul Testament: vor fi războaie și zvonuri de 
războaie şi tot felul de nenorociri în multe locuri. Acesta este 
felul lumii. Așadar legea externă nu este o lege a urii, ci o 
lege de protecţie şi ghidare a entităţilor care sunt oarbe; o lege 
pentru a proteja pe cât posibil un purtător de imagine care 
este asociat cu monada, dar nu are conștiința acestui fapt şi de 
aceea nu acţionează în consecinţă. Este o lege care are ca scop 
să menţină deschisă oportunitatea de a readuce această fiinţă 
la starea ei iniţială. Din acest motiv, purtătorii de imagine sunt 
îndrumați și, la nevoie, pedepsiţi de legea externă. Şi tocmai 
din cauza acestui lucru am vrea să vă atragem atenţia asupra 
ultimului verset al cărții a treisprezecea: 


Venerează aceste cuvinte, fiul meu și respectă-le: nu 
există decât o singură religie, o singură modalitate de a sluji 
şi de a-L venera pe Dumnezeu, şi anume de a nu fi rău. 


Aceasta înseamnă că, dacă aruncaţi răul la o parte, pe cât 
de departe posibil, veți menţine deschisă în voi posibilitatea 
ca într-o bună zi să întâlniți lumina cea adevărată încă o dată. 

Şi acum este posibil să vă fi răsărit o altă întrebare 
în minte: „De ce a trebuit să fie inclus în cursul ciclurilor 
astronomice o astfel de trecere prin nadir? De ce a trebuit să 
se piardă o aşa măreaţă slavă? A fost predestinat? Chiar nu era 
altă soluţie? 

Haideţi să încercăm să răspundem la aceste întrebări. 


119 


XV 


Sabia Spiritului 


Cuvântul nadir înseamnă „cel mai de jos punct”. 
Așadar trecerea prin nadir în cursul ciclurilor astronomice nu 
poate fi văzută ca un soi de cădere, în sensul unei coborâri în 
obscuritate. Aceasta deoarece, în nadir, la punctul crucial în 
ciclurile astronomice, trebuie câştigat meritul, scopul măreț 
stabilit de către Logos trebuie atins, planul divin pentru lume 
şi omenire trebuie să devină o realitate. 

Şi atunci care este lucrul esenţial în legătură cu mersul 
prin nadir? Care este scopul unei atari experiențe în întuneric? 
Este acela de a găsi lumina în timpul unei astfel de odisei şi, cu 
ajutorul luminii pe care o găsim, să biruim răul şi să readucem 
microcosmosul la starea lui originară. Toate misterele 
culminează într-acesta; de îndată ce ființa umană devine 
conştientă de acest lucru, linia dezvoltării ei se reorientează 
din nou în sus şi se reîntoarce la origini. Dar cu ce diferenţă de 
nemăsurat! Fiinţa umană a pornit ca o entitate ignorantă; se va 
întoarce ca una care cunoaşte. A pornit întocmai precum fiul 
rătăcitor, acum este fiul care a fost regăsit şi care se întoarce 
la casa Tatălui. 

Acesta este motivul pentru procesul de salvare care are 
loc prin întregul Tot, de-a lungul tuturor erelor astronomice. 
Are ca scop purificarea conștiinței umane şi o experiență 
plină, câştigată prin urmarea unei cărări descendente şi care 
trece chiar prin nadir; prin trecerea drept printr-o perioadă a 
Vechiului Testament plină de hazard, dezastru şi suferință, 
până când întregul proces este inversat în Christos și se intră 
în urcare în Noul Testament. 

Aceasta înseamnă ceea ce voiau să arate vechii 

Rozacrucieni prin spusele: „Aprinși de Spiritul lui Dumnezeu, 
morţi în lisus Domnul, renăscuţi prin focul Spiritului Sfânt”. 

Monada este creată de către Dumnezeu, Sufletul se 
dezvoltă şi personalitatea cvadruplă este formată ca imagine a 
unei idei şi ulterior este însufleţită de monadă. 

Aceasta este ființa umană septuplă total aprinsă de 
Spiritul lui Dumnezeu. Este începutul manifestării atotputernice 
a lui Dumnezeu în şi prin creatura lui. Și când creatura este 
completă, proiectul trebuie să acumuleze valori; trebuie să 
câștige o plinătate de experiențe în marea școală de antrenament 
a lui Dumnezeu şi, astfel să devină complet realizată de sine. 
De unde şi cursul de dezvoltare prin epocile astronomice, în 
şapte cercuri, pe şapte globuri, de-a lungul a șapte perioade. 

Rozacrucienii se refereau la toate acestea ca la „moartea 
în lisus, Domnul”. Este calea crucii de roze, de la început la 
sfârşit, prezentată în nenumărate mituri şi legende ca pe o 
istorie ce se desfăşoară de-a lungul unui număr de ani. Ea are 
ca rezultat învierea, marea reîntoarcere umplută de comoara 
maturității: eterna renaștere de la, prin şi în Sfântul Spirit. 

Prin toate acestea, de-a lungul întregii călătorii 
evolutive, moartea este o ficțiune, răul un produs adiacent şi 
rămâne numai viața absolută, unică. 

De aceea ne referim, la trecerea prin nadir, ca la nașterea 
în natură, nașterea corpului în ordinul de necesitate, care este, 
astfel, continua repetare a şansei de restabilire în întregime, 
pentru a câștiga plinătatea experienței. Singurul pericol care 
amenință acest proces este răul, răutatea, amăgirea. Este o 
amăgire de care fiecare entitate mai devreme sau mai târziu 
trebuie să se debaraseze, descoperind că tot răul este o ficțiune, 
generat de interacțiunea polilor opuşi, deci de către dialectică. 

Astfel îl putem înțelege pe Hermes atunci când afirmă 
că nu a existat niciodată un singur lucru mort, deoarece fiecare 
atom este şi rămâne un principiu viu. Puterea unui atom 
poate fi epuizată, dar va continua să fie revitalizată, umplută 
cu energia fundamentală a principiului Dumnezeu. Moartea 
este decădere, iar decăderea pieire. Dar un astfel de proces de 

decădere nu ar putea fi inclus în Atotmanifestarea, aşa cum 
afirmă atât de limpede Hermes. 

Procesul care are loc şi care adesea vă amăgeșşte, 
procesul pe care îl numiţi moarte, este dezintegrarea unui corp 
compozit. El este dezintegrat ca să poată trăi din nou, pentru a 
putea fi reînnoit. Pentru că nu există decât o singură, continuă 
mişcare prin Totul, un progres etern al tuturor lucrurilor. De 
fapt, mişcarea este lucrarea fundamentală a Totului. Totul este 
mişcat, aşa cum zice şi Hermes cu bucurie. 

Prin această mișcare continuă, prin transformarea 
constantă a tuturor lucrurilor şi interacțiunea acompaniatoare 
a opusurilor, răul intră în existenţă şi trebuie să fie neutralizat 
independent de fiecare entitate. De aceea trebuie să aveți o 
foarte riguroasă înţelegere a esenței răului. 

Trecerea prin nadir este călătoria către cel mai de 
jos punct, călătoria prin abis. Este starea în care se atinge 
certitudinea interioară, consumarea interioară. 

Dacă sunteţi înzestrați cu posibilități mari „dacă sunteți 
chemaţi să duceți la capăt o lucrare așa importantă, va trebui 
să fiți antrenați în avans şi să câștigați prin experienţă, astfel 
ca să ştiţi cum pot fi făcute lucrurile şi cum nu pot fi făcute. 
Dar scopul trecerii prin nadir cu siguranță nu este acela de a 
târî ființa umană prin întuneric, prin adâncuri şi nenorocire, 
numai pentru a o conduce la experienţă. 

Nu, trecerea prin nadir înseamnă consolidarea unei 
certitudini în ce priveşte mântuirea și manifestarea ei. Toate 
călătoriile prin ciclurile astronomice împreună constituie 
manifestarea salvării divine cu privire la creatură. Fiecare 
fibră a întregului sistem monadic trebuie să fie absorbită în 
această unică siguranță de nestrămutat, astfel ca Dumnezeu- 
în-Dumnezeu să poată fi autentic manifestat și nu un soi de 
entitate complet automată, care lucrează cu precizie de ceas 
şi populează universul cu miliardele. Logosul se manifestă pe 
sine prin creaturile sale. De aceea fiecare monadă este adusă 
la nadirul ei, astfel ca, întocmai ca un copac, să îşi poată găsi 
solul fertil pentru rădăcinile sale. 

O dată ce acest ţel stă limpede dinaintea ochilor 
voştri, totul va arăta complet diferit. Cum puteţi atinge 
această certitudine interioară în ce priveşte viaţa? Nu doar 
prin experiență, ci și prin conflict. De ce apare conflictul 
în viaţa voastră? Deoarece sunteți cufundaţi în dialectică; 
deoarece sunteți confruntați cu existenţa antitezei: lumină şi 
întuneric, bine și rău. Totul se transformă în opusul său. Prin 
existența opusurilor, a contrariilor, prin situația conflictuală a 
dialecticii, intraţi în viaţa descoperirii de sine: prin experiență 
şi conflict. Încercaţi să vă agățaţi de ceva: vă scapă printre 
degete. Încercaţi să împliniți ceva, dar de îndată ce aţi adus-o 
în pragul fructificării, o pierdeţi din nou. Construiți ceva şi 
apoi se năruie. 

Gândiţi-vă la povestea familiară a lui Percival, în 
căutarea Sfântului Graal. În depărtare candidatul vede un 
Oraş de Aur. El se grăbeşte spre el, dar când ajunge unde ar 
fi trebuit să fie oraşul, acesta dispare. El vede un chip de o 
neasemuită frumuseţe. Se grăbeşte spre el; chipul se preface 
în praf. Aceasta este dialectica. Totul, dar absolut totul se 
năruie, dispare în mâinile voastre. 

Când sunteţi tineri aveţi multe așteptări de la viață. Pe 
măsură ce îmbătrâniţi, aflaţi că foarte puţin ori mai nimic din 
ceea ce speraţi atât de ardent s-a materializat. Cu ce aţi rămas? 
Cu experienţa. Cu ce v-aţi ales? Cu esenţa conflictului. Mulţi 
oameni sunt complet încâlciţi în conflict. Conflictul este rău. 
De aceea Hermes îi spune fiului său, Tat: „Desprinde-te de 
conflict”. Altfel spus distanțează-te de dialectică; eliberează-te 
de ea dintr-o singură lovitură. 

Mereu puteţi alege între două opţiuni. În acest sens 
ați făcut nenumărate experimente și, într-adevăr, încă faceţi 
acest lucru cu egoul vostru, cel născut în natură. Pentru că 
egoul vostru trebuie să-şi înveţe lecţia. Iar Spiritul și Sufletul 
originar așteaptă până ce descoperiți şi vedeți prin această 
situație penibilă și, asumându-vă destinul, deschideţi larg ușa 
inimii voastre. 

Egoul vostru trebuie să pătrundă cunoaşterea şi să 

înțeleagă. Egoul vostru trebuie să se debaraseze de zidurile 
groase ale automenţinerii ce vă înconjoară. Câteodată, unii 
elevi vin la templu parcă înfăşuraţi în armură, de parcă ar vrea 
să spună: „Nu vă gândiţi că o să-mi străpungeţi învelișul”. 
De ce se comportă astfel? Din automenţinere. Au fost bătuţi 
de viață atâta vreme, atât de des umiliți și hăituiţi, încât 
adoptă o atitudine defensivă. În toată lumea văd dușmani. 
Astfel de ziduri trebuie să dispară. Egoul trebuie să pătrundă 
la cunoaştere şi înțelegere. Cu alte cuvinte descoperirea 
singurului Bine stă ascunsă în esenţa nadirului şi a naturii sale. 
În acea natură primordială va trebui să găsiţi „solul profund”. 

Așadar este adevărat că oricine trece prin nadir, trebuie 
să bea cupa amărăciunii până la capăt? Nu, nici vorbă! 
Ceea ce se întâmplă depinde de voi. Voi numai trebuie să 
experimentați amărăciunea, nenorocirea și suferința până 
veţi fi atins perspectiva interioară şi certitudinea interioară 
rezultată din această experiență, câştigată în mijlocul 
interacțiunii contrariilor. 

Niciodată nu veți isprăvi cu interacţiunea schimbărilor. 
Ea nu are început şi nici sfârşit. În armonie cu legile naturale 
dialectica constituie cea mai mare adâncime la care cineva 
poate merge. Și vă găsiți în acel tărâm de graniță. Dar nu 
este nevoie să mergeţi prin el. Trebuie să vă ridicaţi deasupra 
lui. Aici poate se află greşeala în care persistaţi: vreți să 
penetraţi chiar prin graniţa adâncimilor. Dar voi trebuie să 
vă ridicaţi deasupra ei. Puteţi părăsi acest tărâm al graniței 
în orice moment şi să vă începeți călătoria în sus, călătoria 
ascendentă. Într-adevăr, mulţi oameni se ridică din adâncimi 
cu fiecare moment care trece, dar recad din nou cu un zgomot 
surd. Până ce, în cele din urmă, îndeajuns de multă înţelegere 
se acumulează ca rezultat al conflictului și al experienţei. Și, 
dacă există înțelegere, atunci va exista și suficientă putere să 
se întreprindă cu succes călătoria ascendentă. 

De aceea, în primul rând, este necesar ca introspecţia 
profundă să se nască. Şi tocmai de aceea Biblia spune: 
„Poporul meu este rătăcit din lipsă de cunoaştere”. lar acest 

lucru nu înseamnă cunoaștere intelectuală. Nu, ci priveşte 
cunoaşterea experienței, purificată de conflict. Şi atunci când 
o persoană a atins acest punct prin calea amărăciunii, ea va 
începe să înţeleagă cuvintele lui Hermes: 


Venerează aceste cuvinte, fiul meu și respectă-le: nu 
există decât o singură religie, o singură modalitate de a sluji 
şi de a-L venera pe Dumnezeu, şi anume de a nu fi rău. 


Acest lucru înseamnă că trebuie să vă luaţi rămas bun 
de la dialectică. Trebuie să vă închideți conturile cu această 
lume și să părăsiţi tărâmul de graniță. Trebuie să vă ridicaţi 
deasupra şi să vă eliberaţi, în sens absolut, de orice conflict 
în rău. 

Acesta este înțelesul ispitirii din deșert. Puterile 
tărâmului de graniță oferă candidatului totul, orice. Dacă nu 
poate rezista ispititorului, el se va încurca în plasă. Oricine se 
va fi trezit sau îşi va fi trezit introspecţia cu adevărat, se va 
detaşa de toate acestea. Veţi putea face acest lucru de îndată 
ce veţi avea suficientă înțelegere interioară, de îndată ce veţi 
şti încotro să vă îndreptați şi când veți ști să vă rupeţi de 
jocul contrariilor. Dacă sunteţi conștienți de toate acestea, nu 
vă veţi mulțumi să le cunoașteţi numai. Trebuie să acționaţi 
imediat şi, prin ştiinţa gnostică, să vă rupeţi cu fermitate, 
direct şi absolut: „Dacă astăzi auziţi vocea, vocea cunoașterii 
interioare, nu vă împietriți inima, ci lăsaţi-vă îndrumat în 
Tărâmul Nou”. 

ŞI atunci vă veţi ruga nu doar, ca o persoană la ananghie, 
cu durere: „Doamne şi ne iartă nouă greşalele”, ci, în acelaşi 
timp, trebuie să spuneţi: „după cum iertăm şi noi greșiţilor 
noștri”. Căci de urmaţi calea Sufletului, veți fi conectat cu 
fiecare cealaltă ființă umană. (Individualiştii, sunt rugați să 
înțeleagă acest lucru!). Este exclus să mergeţi pe cale singuri, 
ca ego. În viaţa Sufletului nu există ego; este numai Sufletul, 
iar Sufletul ştie că este conectat la toate celelalte ființe. Aşadar, 
dacă dezlănţuiţi puterea care duce la viaţă, va fi o putere care 

va acţiona numai ca grup, la nivel de grup şi, prin folosirea ei, 
vă veţi desprinde ferm, în ceea ce priveşte natura, de toate; nu 
veţi mai fi implicați în rău, nu veţi mai dori să mai aveţi de-a 
face cu el, şi nu vă veţi mai lăsa târâţi de el. 

Se poate întâmpla aşa ceva? Da, deoarece cunoașterea 
izvorâtă din experienţă şi purificare vă pun la dispoziție 
două capacități cognitive nemuritoare: Sufletul şi Cuvântul. 
Când ființa umană, imaginea ideii, îşi sărbătoreşte teribila 
descoperire şi intră în unica religie în care, „prin a nu fi rău”, 
va avea la dispoziție capacităţile monadice ale începutului, 
pe care Dumnezeu însuşi le-a făcut manifeste în monadă, de 
vreme ce se reflectă perfect acolo, în ea. 

Dacă ţineţi însă la amărăciunea voastră, nu veți putea 
auzi niciodată vocea monadei. Şi atunci nu veţi putea intra 
niciodată în tihna detașării, tihna menţionată, de exemplu, 
în Evrei Cap. 3 şi 4. Dacă, astăzi, auziți vocea dinăuntru, nu 
vă împietriţi inima, aşa cum, adesea, aţi făcut în trecut. Dacă 
auziți vocea Cuvântului și a Sufletului, atunci deschideți-vă 
inima complet. Și, când vă veți fi deschis inima, nu vă gândiţi 
că instant veți intra în tărâmul de basm al raiului. Nu, atunci 
veţi fi loviți de sabia Sfântului Graal. Pavel spune despre acest 
lucru: Cuvântul Spiritului este viu şi activ, mai ascuţit decât o 
sabie cu două tăișuri, care străpunge între suflet şi Spirit, între 
încheieturi şi măduvă, sesizând gândurile și intențiile inimii”. 

Acela care este lovit de sabia Spiritului va intra într-un 
proces de sanctificare, care înseamnă vindecare; el va intra în 
procesul de transmutare și transfigurare. 

XVI 


Cuvântul care a fost la început 


Cunoașterea, născută din experiență şi purificare, 
face capabilă ființa umană să câştige cele două facultăți 
nemuritoare: Sufletul și Cuvântul. Hermes comentează asupra 
acestui lucru în versetul 41 al celei de-a treisprezecea cărți: 


Din această perspectivă fiecare ființă vie este 
nemuritoare, dar în special ființa umană, care este capabilă 
să Îl primească pe Dumnezeu și să fie una cu El. Numai cu 
această fiinţă vie comunică principiul Dumnezeu: în timpul 
nopții prin vise, iar în timpul zilei prin semne. În multe feluri 
comunică viitorul: prin păsări, prin intestine, nori și stejar, 
astfel că-i este dat omului să afle trecutul, prezentul şi viitorul. 


Dumnezeu este omniprezent. El este activitate şi putere. 
Nu este deloc greu a-L înțelege. Probabil că aceste cuvinte ale 
doctrinei hermetice le găsiți uimitoare întrucâtva. Haideţi să 
încercăm să le înțelegem. În primul rând, haideţi să rezumăm 
ceea ce deja am discutat. 

Procesul monadei, născută din Dumnezeu are trei 
aspecte. Primul este influxul Spiritului, sau al intervenţiei 
divine. Cel de-al doilea este Sufletul, care este radiaţia produsă 
de nucleul monadic datorită conexiunii cu Spiritul. Cel de-al 
treilea este revitalizarea sanctuarului inimii de către Suflet în 
personalitatea cvadruplă. Când această revitalizare a devenit 
realitate în ființa umană născută în natură şi care s-a deschis în 
întregime pentru procesul renaşterii, atunci ființa umană are, 
din nou, la dispoziție o putere nemuritoare, divină. 

În forma sa naturală, ființa umană este numai o 

purtătoare de imagine a lui Dumnezeu, o imagine a ideii divine, 
în principiu. Pentru că rătăcirea ei în dialectică, consecinţele 
nenumăratelor conflicte și interminabila sa căutare a Sfântului 
Graal i-au afectat considerabil forma naturală. Cu toate 
acestea, prin influxul Sufletului, persoana a primit din nou 
puterea de a deveni un copil al lui Dumnezeu, de a deveni 
imaginea perfectă a ideii, încă o dată. În acel moment, 
procesul monadic a fost restabilit în întregime, iar procesul 
transfigurării se poate acum desfăşura. Trebuie făcut totul 
pentru a rechema la existență chipul originar, pe baza formei 
ordinii de necesitate, îndrumată de Spirit şi Suflet — regele şi 
Regina din Nunta Alchimică a lui Christian Rozacruce. 

Cu toate acestea, acest proces puternic nu se poate 
întâmpla automat. Cei care sunt implicaţi trebuie să coopereze 
într-o manieră cât se poate de personală, cu interes mărit şi 
inteligență. Ei vor trebui să exploreze calea ei înşişi, pas cu 
pas. O dată ce posibilitatea de bază este prezentă, datorită 
influxului de Suflet, se dezvoltă o a doua facultate. Şi aceasta 
este nemuritoare şi Hermes o numește Cuvântul. Cu ajutorul 
celei de-a doua facultăţi se dezvoltă ceea ce Biblia numeşte 
„comuniunea ascunsă cu Dumnezeu”. Acest lucru se întâmplă 
deoarece Spiritul se manifestă într-o modalitate foarte diferită 
în candidat, astfel că, la un moment dat, a-L înţelege pe 
Dumnezeu nu mai prezintă nicio dificultate. 

Este posibil să vă fi gândit că această „comuniune 
ascunsă cu Dumnezeu” este un fel de expresie mistică pentru 
a trăi o viață de devoțiune. Dar acest lucru este o greşeală. 
Toată cunoaşterea înaltă, orice introspecţie adâncită, toate 
realizările ce slujesc la îndrumarea candidatului în afara casei 
amăgirii dialectice, apar cu ajutorul acestei de-a doua facultăți 
cognitive. 

Tot ceea ce, în trecut, s-a numit iniţiere — în sensul 
pozitiv, de bună credință — este manifestat cu ajutorul 
acestei a doua facultăţi cognitive nemuritoare, Cuvântul viu, 
creator. Astfel, începutul căii cu adevărat eliberatoare stă şi 
în „Cuvântul care a fost la început”. Afirmând acest lucru în 

prologul său, Evanghelia după loan dovedeşte că este cea mai 
importantă evanghelie şi cea mai iubită din toate timpurile 
de Fraternitățile gnostice. Prologul acesteia o face Evanghelia 
Gnostică prin excelenţă. 


O dată ce radiaţia nucleului a pătruns în sanctuarul inimii 
şi umple întreaga ființă, această radiație va intra şi în sanctuarul 
capului, cu condiția ca ființa umană să fie, într-o anumită 
măsură, acordată la această vibraţie puternică și începe să fie 
atentă la influxul Gnozei în inima sa. Sistemul de chakre ca 
întreg, și cele trei chakre aflate la nivelul capului în special, 
acţionează ca un intermediar în acest proces. Chakra pineală 
formează punctul de intrare pentru monadicul kundalini, care 
aduce cu sine influxul Spiritului Septuplu. Chakra tâmplei, a 
frunţii este localizată în spaţiul gol din spatele osului frontal și, 
de acolo trebuie alungat egoul născut în natură, iar noul Suflet, 
ca factor de guvernare, trebuie repus pe tronul lui. Cea de-a 
treia chakră este chakra gâtului cu ajutorul căreia este eliberată 
facultatea cognitivă creatoare, eliberatoare, înaltă. Această 
facultate face capabil candidatul să transforme cel de-al doilea 
element de nemurire, într-un factor activ în viața lui. 

Dacă posedaţi un ego foarte puternic, acest lucru poate 
fi văzut din lumina ce emană dinspre fruntea voastră. O 
radiație singulară, un foc special emană atunci dinspre frunte 
şi este trimis spre ochi. În procesul pe care îl discutăm, egoul 
trebuie să cedeze, să facă loc; el trebuie să dispară. De fapt, 
pe măsură ce procesul genezei conștiinței gnostice noi se 
derulează, egoul pur şi simplu alunecă în jos până ce, în cele 
din urmă, dispare prin plexul sacral. De îndată ce egoul natural 
a dispărut, nou născutul Suflet îşi reia poziţia pe tronul menit 
lui încă de la început. Din acel moment nu egoul, ci Sufletul 
va fi factorul îndrumător al conştiinţei în viaţa voastră. 

Prima facultate cognitivă nemuritoare, aceea a Sufietului 
poate fi comparată cu scutul Cavalerului Sfântului Graal, cea 
de-a doua facultate cognitivă nemuritoare, Cuvântul, poate fi 
văzută precum sabia Sfântului Graal. 

Intrarea Spiritului — sau a Mirelui ori a Regelui, aşa 
cum o numește Nunta Alchimică a lui Christian Rozacruce, 
în centrul pineal poate fi vizualizată ca un curent pozitiv de 
energie. Intrarea Sufletului — sau a Miresei ori a Reginei — 
în centrul frunţii priveşte un pol de energie negativă. Aceste 
două curente ajung într-un punct focal în aria superioară a 
gâtului şi, acolo, dau naştere unei facultăţi creatoare, active, 
radiante, scânteietoare care face candidatul pe deplin capabil 
să se elibereze pe sine din nadir și să se ridice din tărâmul de 
graniță dialectic. 

Poate că deja aţi descoperit, sau sunteţi pe cale să o 
faceţi, că tărâmul dialecticii este un tărâm de graniță absolut. 
Nu puteți evita materia; nu puteţi trece această graniță, pentru 
că, în dialectică totul se transformă în opusul său. Țintiţi 
spre ceva și vă găsiţi față în faţă cu opusul său. Încercaţi să 
îl atingeți altfel, dar mai devreme sau mai târziu adversarul, 
contranatura, apare din nou, chiar în fața voastră. De aceea nu 
veţi putea să vă croiţi drum prin dialectică; este un tărâm al 
graniţei. 

Acum, ce de-a doua facultate nouă este capabilă să 
vă elibereze din acest tărâm de graniță. Ea este capabilă 
să vă ridice în viaţa eliberatoare. Este sabia miraculoasă a 
Sfântului Graal. Despovărată de înfăşurările ei legendare, 
de simbolismul ei, ea este transformată în factor activ în 
viața voastră. Toţi cei care şi-au restabilit conexiunea dintre 
monadă şi personalitatea fizică, primesc această sabie pentru 
a intra în procesul de transfigurare. 

Pentru a oferi câteva indicaţii ale activității şi puterii 
acestei arme, Hermes spune: 


Numai cu această fiinţă vie — care posedă această armă 
— comunică principiul Dumnezeu: pe timpul nopții prin vise și 
în timpul zilei prin semne. Ea prezice viitorul în nenumărate 
feluri: prin păsări, măruntaie, nori sau ghinde pentru a i se 
da omului să cunoască trecutul, prezentul și viitorul. 

Este nevoie să intrăm un pic mai adânc în aceste 
enunţuri, pentru că, fără o explicaţie cât de cât, nu veţi înțelege 
cum trebuie, pe deplin. Oamenii nu au înţeles aceste cuvinte 
ale lui Hermes. Ele sună prea mediumnic, foatre negativ ocult 
şi au făcut ca mulţi dintre autori să condamne hermetismul ca 
păgânism blestemat susținându-și aserțiunea cu tot felul de 
avertismente biblice, ca aceea care previne împotriva atenţiei 
asupra păsărilor, ale ţipetelor lor sau implicarea în vrăjitorie 
sau activităţi similare. Dar nu avem niciun motiv să credem că 
Hermes folosește aceste cuvinte pentru a atrage atenţia asupra 
unor astfel de lucruri. Cuvintele lui sunt îndrumări mascate ce 
privesc elevii serioşi şi nu profanii. Am vrea să vă explicăm ce 
a vrut Hermes să spună prin vise, semne, semne rele, păsări, 
intestine sau ghinde. 

Toate procesele legate de transformările din sanctuarul 
capului și al inimii sunt îndeaproape conectate cu noi curenţi, 
radiații şi desfăşurări în atmosfera astrală. Atunci când urmaţi 
calea şi căutaţi conexiunea cu monada, atmosfera astrală pură 
va veni la voi pentru a forma o legătură cu voi. Vine timpul 
când întregul vostru corp astral este pătruns de ea. Substanţa 
astrală pură şi eterii puri — hrana sfântă — vor fi în legătură 
cu voi. Acum, dacă staţi şi vă gândiţi la procesul triplu pe 
care tocmai l-am explicat, procesul care se desfășoară în 
centrul pineal și în centrul frontal, precum şi în gât, unde 
aspectele pozitive şi negative ale noii atingeri converg, dând 
naştere unei scântei, unei noi facultăţi, atunci veţi putea să vă 
imaginaţi că noua substanță atmosferică ce intră în contact cu 
voi prin principiul scânteietor, nou în sanctuarul capului, va 
intra în contact şi cu eterul nervos. 

Eterul nervos, fluidul nervos, va experimenta toate 
reflexele, toate influenţele noii dezvoltări. După o vreme, 
aceste noi impulsuri din eterul nervos, vor începe să vorbească 
cu anumite organe vitale, deoarece cu ajutorul eterului nervos, 
lucrează procesele de gândire şi toate organele de simţ, cu 
ajutorul lui trăiesc, ard și funcţionează. Calitatea eterului 
vostru nervos, mai hotărăşte şi capacitatea mentală, aspectele 

variate ale comportamentului vostru senzorial şi așa mai 
departe. 

Aşadar atunci când puterea cea nouă este revărsată 
asupra voastră și intră în voi după toate pregătirile pe care vi 
le-am descris, vi se va face cunoscută prin eterul nervos, prin 
activitățile şi stimulii acestuia. Atunci când impulsurile noi 
încep să lucreze şi să vorbească în eterul nervos, candidatul 
va începe să le înțeleagă cu ajutorul noii facultăţi creatoare. 

lar ceea ce Hermes vrea să spună este că, atunci când 
se întâmplă acest lucru, candidatul intră într-o comuniune 
pozitivă, autentică, vie, cu Logosul. Noua lumină astrală, 
substanţa astrală pură şi toate activitățile ce vin o dată cu ea, 
se reflectă în eterul nervos. Ar trebui să vă gândiţi, în acest 
context, la Capul de Aur, ca la vârful Corpului Viu, unde 
sunt concentrate multe valori astrale pure. Astfel, cel care a 
fost înnobilat cu această stare de a fi, care a ajuns până în 
acest punct, va intra într-o comuniune interioară autentică, 
vie cu Capul de Aur. Astfel de impulsuri pot fi asimilate şi 
înțelese de a doua facultate nouă, care controlează organele 
din sanctuarul capului. 

Aceasta a vrut Hermes Trismegistus să spună prin 
„vise”. Ele nu sunt altceva decât impulsuri vizionare, 
introspecţii vizionare, impresii ce corespund, de exemplu, cu 
ceea ce vorbea Petru în cuvântarea de la Cincizecime când, 
citând vorbele profetului a zis: „Și va veni vremea în zilele 
din urmă, spune Dumnezeu, când tinerii voştri vor avea 
vedenii şi bătrânii vor avea vise”. Aceste cuvinte se referă la 
o nouă intuiţie de tip vizionar, la o nouă condiţie senzorială. 
Aşadar, visele la care se referă Hermes sunt un lucru foarte 
diferit de ceea ce se înţelege în general prin acest cuvânt şi 
de ceea ce experimentăm ca „ego” în centralitatea „Eului”. 
Ele privesc felul în care sugestiile şi impulsurile înțelepciunii 
gnostice — care sunt dezvoltate în Lanţul Universal prin cele 
şapte Şcoli — sunt transmise către toți candidaţii care sunt 
înnobilați astfel. 

În acest mod se dezvoltă o comuniune între toţi copiii 

lui Dumnezeu. Această comuniune exclude orice posibilitate 
de înţelegere greşită şi nici nu poate fi stânjenită nici de 
timp sau distanță. Cu ajutorul acestei noi facultăţi intraţi în 
contact cu toţi ceilalți. Instrucţiunile de urmat pe cale nu pot 
fi transmise conştiinţei voastre decât prin intermediul acestor 
proiecții nervoase. Rezultatul este o comuniune intimă cu 
Nevăzutul. Aici începe. lar acest început nu este mai puţin 
spectaculos, deoarece este începutul „comuniunii ascunse cu 
Dumnezeu”, în sufletele care au intrat în pacea Betleemului. 
Aceia care au intrat în această comuniune intimă cu Logosul 
nu vorbesc despre ea. Ei își parcurg drumul în linişte şi își 
duc sarcinile la bun sfârșit. Acesta este înțelesul revărsării 
Sfântului Spirit, miracolul Cincizecimii. Noua limbă vorbită 
de Apostoli înseamnă folosirea acestei noi facultăți creatoare, 
acestei a doua facultăţi nemuritoare, în focul arzător al 
reînnoiri astrale. 

Cu adevărat, acesta este lucrul despre care vorbeşte 
Hermes şi care, mai târziu a fost discutat de către profetul 
Joel, după pilda lui Hermes: „Şi va veni vremea când îmi voi 
revărsa spiritul asupra a tot ceea ce trăieşte, iar fiii şi fiicele 
voastre vor profeți, bătrânii voştri vor avea vise, iar tinerii vor 
avea vedenii”. 

Dacă sunteţi cu adevărat fiul sau fiica Fraternității 
gnostice tinere, în plinătatea și în cel mai serios sens al 
cuvântului, atunci acesta va fi viitorul vostru, măcar de aţi 
dori să păşiţi pe cale. Şi să citiţi încă o dată, în Cartea Faptelor, 
că Sfântul Spirit, a doua funcţie a facultăţii creatoare, este 
revărsat peste mii de oameni deodată. 

Este un privilegiu să ni se permită să vă vorbim despre 
toate aceste lucruri şi sperăm că nu veţi înțelege greșit ce vi se 
comunică. Păziţi-le în inimile voastre. 

XVII 


Semne, prevestiri, păsări, 
măruntaie, ghinde 


Nu am terminat încă de explicat ceea ce Hermes a 
vrut să spună prin vise, semne, previziuni, păsări, intestine şi 
ghinde. Ne-am ocupat de vise, dar acum am dori să aruncăm 
un pic de lumină asupra celorlalți termeni pe care Hermes îi 
menționează, pentru că ne-ar duce mult prea departe dacă am 
insista pe detalii cu fiecare dintre ei. Pentru că, acum, am vrea 
să ne uităm în principal asupra limbajului Bibliei, pentru că 
acest limbaj ne este mai cunoscut decât acela al lui Hermes 
şi pentru că vrem să vedeţi cât de mult fac referință cărțile 
biblice la textele antice ale lui Hermes. 

În antichitatea îndepărtată, preoții și regii erau 
întotdeauna inițiați, echipați cel puţin cu cele două facultăți 
nemuritoare. Preoţimea veche era educată în marile Şcoli 
ale trecutului iar cei care lucrau pentru lume şi omenire erau 
aduşi în contact cu publicul numai după o pregătire temeinică 
şi după o maturizare în aceste Școli. 

Unul dintre ţelurile nobile şi înalte ale Fraternității 
Catare era să revitalizeze acel statut preoţesc în era noastră. 
Dar Roma a zdrobit și înăbuşit eforturile lor în sânge și prin 
arderea pe rug. De atunci, aşa-zisa preoţie pe care acum 
o cunoaștem foarte bine a putut înflori nestânjenită. Și, 
indiferent de ce calităţi ar putea avea reprezentanţii ei, cu 
siguranţă nu posedă cele două facultăţi nemuritoare. Pentru că, 
dacă aceste două facultăţi s-ar trezi în preoţii bisericii, ei s-ar 
retrage imediat din biserică. Un frate sau o soră a Comunității 
Luminii nu şi-ar oferi ajutorul şi susţinerea comunităţilor ale 
căror mâini sunt pătate cu sângele Catarilor și al altor sfinți. 

Regalitatea clasică la care misterele fac referire a 
decăzut cu mult înaintea erei noastre, aşa că nu are sens să 
zăbovim asupra ei. Cu toate acestea, în limbajul misterelor 
adevărații preoţi și iniţiaţi ai trecutului erau comparați cu şi li 
se spunea „copaci”. Cunoscând acest lucru îl putem înţelege 
pe Hermes atunci când spune că Dumnezeu este în esenţă una 
cu acel candidat care se trezeşte în El şi căruia îi vorbeşte cu 
ajutorul acestor lucruri precum stejarii: o referință camuflată 
la inițiații din Lanţul Universal. 

Acest lucru ne aduce pe terenul biblic. Gândiţi-vă, 
numai, la cedrii Libanului, despre care mitologia ne spune 
că au fost folosiţi la construirea templului lui Solomon. 
Acel templu nu a fost niciodată distrus! Nici nu s-a ridicat 
în Ierusalimul geografic, pentru că templul lui Solomon este 
unul dintre templele vii, adevărate ale câmpului de viață 
divin, construit şi menţinut de copacii vii, de fiinţele suflet 
trăitoare în Dumnezeu. Așadar, în limbajul misterelor, un 
copac reprezintă omul însuşi. De aceea lisus era numit 
Copacul Vieţii. În Biblie, adevărații copii ai lui Dumnezeu 
sunt, literalmente, numiţi „stejari ai lui Dumnezeu”, care, 
printre alte lucruri, este o referință la puterea extraordinară 
şi durabilitatea stejarului. Biblia mai spune, de asemenea, 
şi despre „stejarii dreptăţii” şi despre pădurile de stejari din 
Mamre şi Moreh în care se întâmplau lucruri uimitoare. 
Cuvântul „Moreh” se referă la profesorul inițiat, în timp ce 
„Mamre” denotă prosperitatea abundentă. 

Pur şi simplu prin a avea noua facultate creatoare la 
dispoziţie, candidatul poate şi va intra într-o comuniune vie 
cu întregul Lant Universal şi cu siguranță până în măsura în 
care Lanţul Universal comunică cu Capul de Aur al Corpului 
Viu al Gnozei tinere. 

Comuniunea cu inițiaţii Lanţului Universal, cu „stejarii 
lui Dumnezeu”, nu vine, de exemplu, prin întâlniri cu domni 
şi doamne distinse. Nici vorbă despre așa ceva! Contactul viu 
constă dintr-o experienţă interioară, o întâlnire interioară, pe 
baza celor două facultăți nemuritoare. Egoul nu are niciun rol 

în această întâlnire. Nimeni nu va putea fi capabil a percepe 
„Stejarii lui Dumnezeu”, inițiații Fraternității Gnostice, cu 
facultăți precum vederea eterică, clarviziunea, claraudiţia şi 
aşa mai departe, care se dezvoltă de o manieră ocultă. Cu 
facultăţi ca acestea, de care unii oameni sunt mândri, nu se 
poate comunica decât cu sfera reflectătoare. 


Acum, de ce este oare copacul şi, în special stejarul, 
folosit ca simbol? 

Sistemul șarpelui de foc este numit copacul vieţii. 
Așadar fiecare persoană are în posesie acest copac care 
trebuie să se dezvolte în „stejarul Domnului”. Cele trei canale 
ale coloanei spinale pot fi văzute ca şi copacul vieţii, cu 
sistemul îndeaproape conectat al celor șapte chakre ca fructe 
ale sale, cu sistemul nervos îndoisprezecit, întins ca ramurile 
şi frunzele acestuia, iar eterul nervos sau arheul, ca un sistem 
modular vital al acestui copac sfânt. 

Acum în marii inițiați, noua facultate despre care 
am vorbit a atins un nivel foarte înalt, de o calitate înaltă, 
ca rezultat al căreia întregul sistem al şarpelui de foc a fost 
transfigurat şi se află în slujba stării umane transformate, 
trezite în Dumnezeu. În ei, Manas, gânditorul, şarpele clasic, 
corespunzător facultăţii cognitive, a devenit o putere nouă, 
mai mare a gândului. Acest șarpe nu îi mai seduce, ci rămâne 
în spate în tărâmul de graniţă al dialecticii. 


Acela care şi-a readus copacul vieţii la imaginea 
ancestrală a ideii, va avea şi aripile şi puterea de a se elibera 
pe sine din natura morții şi de a intra în noua stare de viaţă. 
Aceasta ne aduce la simbolismul păsării: Sfântul Spirit 
coboară asemeni unui porumbel deasupra capului Domnului 
lisus. Nemurirea, puterile monadice ale Spiritului și Sufletul 
au fost mereu comparate cu păsările. Gândiţi-vă la vultur în 
simbolismul biblic; gândiți-vă la Hansa, pasărea nemuririi. 
Astfel, Spiritul Domnului poate şi va vorbi ființei umane 
trezite, iar stolul de păsări, atingerea divină, va cobori asupra 

persoanei — Suflet, şi ziua şi noaptea. Şi astfel, fiinţa — Suflet 
eliberată îşi va desfăşura aripile de Mercur într-o bună zi, în 
lumina unei noi dimineţi, întocmai precum celebra pasăre de 
foc, Phoenixul. 

lar acum, de dragul completării, am vrea să menţionăm 
vechea zicere despre străfundurile pământului, despre 
măruntaiele pământului şi despre a fi mişcat înspre interior, 
„spre propriile-i măruntaie”, aşa cum puteţi citi şi în Biblie. 
Desigur, că aceasta nu se referă la sistemul intestinal. Biblia 
spune că Spiritul Domnului pătrunde ființa umană, chiar „prin 
inimă şi rinichi”. Și mai spune: „Sufletul mi-a fost mișcat 
până în adâncime”. 

Sperăm şi ne rugăm ca aceste explicaţii să vă fi vorbit 
în cel mai profund mod, atingându-vă fiinţa interioară, până 
în adâncimile măruntaielor voastre şi că sunteți ferm hotărâți 
să păşiţi pe singura cale, mai serios ca niciodată. 

XVIII 


A Paisprezecea Carte: 


Predica secretă de pe Munte, 
privind Renaşterea și Jurământul 
de Tăcere 


Tat: Tată, în discursul tău general ai fost enigmatic și 
vag atunci când ai vorbit despre natura divină. Nu mi-ai 
arătat acea natură, spunându-mi că nimeni nu poate fi 
salvat dacă nu a renăscut. 


Dar când, după ce ai vorbit cu mine, te-am rugat atunci 
când am coborât de pe munte şi te-am întrebat despre 
doctrina renașterii pentru ca într-o bună zi să ajung să 
o cunosc 

— deoarece aceasta este singura parte din doctrină ce 
îmi este necunoscută 

— mi-ai promis că mi-o transmiţi de îndată ce mă voi fi 
detaşat de lume. 


Acum am făcut întocmai Şi m-am întărit interior faţă 
de iluzia lumească. Aşadar rogu-te, completează-mi ce 
îmi lipseşte, aşa cum mi-ai promis şi învaţă-mă despre 
renaştere, fie prin vorba rostită de tine, fie cu ajutorul 
misterelor. Deoarece nu știu, o Trismegistus, din ce 
matrice se naşte omul adevărat, din ce sămânță. 


Hermes:Fiul meu, el se naşte din înţelepciunea care 
gândește în tăcere şi din sămânţa care este Unicul Bine. 


10. 


II. 


12. 


Tat: dar atunci cine o sădește, cine o seamănă, Tată? 
Toate acestea îmi sunt complet de neînțeles. 


Hermes: aceasta este vrerea lui Dumnezeu, fiul meu. 


Tat:Și ce calitate are cel care renaşte, Tată? Căci el nu 
participă nici la ființa mea umană, nici nu ia parte la 
gândirea mea intelectuală. 


Hermes: Cel renăscut va fi, într-adevăr, diferit; va fi 
un Zeu, un fiu al lui Dumnezeu, în întregime şi dotat cu 
toate facultățile. 


Tat: Vorbești în ghicitori, Tată, iar nu ca un tată care îi 
explică fiului său. 


Hermes: Aceste lucruri nu pot fi predate, fiul meu. 
Ci numai prin vrerea lui Dumnezeu, El însuși îți va 
restabili amintirea lor. 


Tat: Îmi spui lucruri care se află dincolo de înţelegerea 
mea şi care mă uimesc complet. Singurul răspuns pe care 
îl găsesc este a spune: Sunt un fiu care este un străin în 
casa tatălui său. Nu continua să îţi reții înţelepciunea, 
Tată, căci sunt fiul tău legitim. Explică-mi în detaliu cum 
are loc renașterea. 


Hermes: Ce pot să iți spun, fiul meu? numai aceasta: 
Când am perceput în mine o viziune de nedescris, adusă 
dinainte-mi de mila lui Dumnezeu, am ieșit din mine 
într-un corp nemuritor. Aşadar nu mai sunt cel care a 
fost înainte, ci am fost Zămislit de Spirit. Un astfel de 
lucru nu poate fi învăţat de la cineva nici nu poate fi 
perceput de elementul fizic prin care vedem aici. De 
aceea nu îmi mai fac griji de forma compozită ce am 
fost odinioară. Nu mai am nici culoare, nici sentiment, 

13. 


14. 


15. 


16. 


14. 


18. 


19. 


20. 


21. 

nici dimensiune; toate acestea îmi sunt străine. 


În acest moment mă vezi cu ochii tăi, fiul meu, dar ceea ce 
sunt nu poți înțelege privind cu ochii tăi fizici. Într-adevăr, 
nu mă vezi acum cu acei ochi, fiul meu. 


Tat: M-ai aruncat într-o stare de confuzie considerabilă 
şi uimire conceptuală, Tată. Căci acum nu mă mai văd 
nici pe mine! 


Hermes: Să dea Dumnezeu să ieşi din tine ca aceia 
care visează în somnul lor; dar atunci, în cazul tău, 
fără a dormi. 


Tat: Acum mai lămureşte-mă şi cu aceasta: Cine este 
cel care împinge la renaştere? 


Hermes: El este fiul lui Dumnezeu, singurul om, după 
vrerea lui Dumnezeu. 


Tat: Acum chiar că m-ai lăsat fără grai, Tată, căci 
chiar nu mai înţeleg nimic: încă te văd cu același corp, 
cu aceaşi aparență exterioară. 


Hermes: Aici greşeşti, pentru că forma exterioară se 
schimbă de la o zi la alta. Imaginară, așa cum este, ea se 
schimbă de-a lungul timpului trecător și descrescător. 


Tat: Și atunci ce este adevărat şi real, Trismegistus? 


Hermes: Ceea ce nu este pângărit, fiul meu, ceea ce 
este fără margini, fără culoare, neschimbat, descoperit, 
fără formă, radiant, capabil să se sondeze numai el 
însuși, Dumnezeu cel neschimbat, cel imaterial. 


22. 


23. 


24. 


25. 


26. 


27. 


28. 


29. 


Tat: Acest lucru este dincolo de posibilitatea mea de 
înțelegere, Tată. Credeam că am devenit mai înţelept 
prin tine. Dar toată perspectiva mea interioară s-a 
împotmolit în aceste concepte. 


Hermes: Aşa stau lucrurile, fiul meu, cu ceea ce arde 
în Sus ca focul, sau cade precum pământul, sau este 
lichid precum apa sau suflă în univers ca aerul. Dar 
cum ai putea percepe cu simţurile tale ceea ce nu este 
nici solid, nici lichid, ceea ce nu poate fi nici adunat, 
nici prins şi care poate fi înțeles numai prin aptitudinea 
și puterea lui activă — ceva ce este posibil numai pentru 
cel care poate înțelege nașterea în Dumnezeu? 


Tat: Şi atunci sunt chiar incapabil de acest lucru, Tată? 


Hermes: Nu aceasta am vrut Să spun, fiul meu. Retrage-te 
în tine însuţi şi va veni de la sine. Doreşte-ţi-o şi fi se va 
întâmpla. Linişteşte-ţi activităţile senzoriale ale corpului 
și naşterea celui divin va deveni realitate. Purifică-te de 
biciuirile iraționale ale materiei. 


Tat: Oare am mustrări severe în mine, Iată? 
Hermes: Nu ai puţine, fiule şi sunt terifiante şi numeroase. 
Tat: Nu le cunosc, Tată. 


Hermes: Această ignoranță este prima dintre ele, fiul 
meu; cea de-a doua este amărăciunea și suferința; a 
treia este lipsa de cumpătare; a patra este dorința; a 
cincea este nedreptatea, a şasea este lăcomia; a șaptea 
este amăgirea; a opta este invidia; a noua este viclenia; 
a zecea este mânia; a unsprezecea este nechibzuinţa, 
a douăsprezecea este malițiozitatea. Aceşti dascăli 
severi sunt doisprezece, dar mai sunt mulți care, cu 

30. 


ajutorul temniței trupești, prin natura lor, silesc fiinţa 
omenească să sufere prin activitatea simţurilor. Cu 
toate acestea, când lui Dumnezeu i se face milă de fiinţa 
umană, ele încetează, deşi nu imediat. lar aceasta din 
urmă explică natura şi semnificaţia renașterii. 


Dar taci, acum, fiul meu şi ascultă cu recunoștință și 
respect. Mila lui Dumnezeu nu ne va mai părăsi atunci. 


Bucură-te, fiul meu, acum că puterea lui Dumnezeu 
te purifică riguros astfel ca segmentele Cuvântului să 
poată fi alăturate. * 


Gnoza lui Dumnezeu a venit la noi: prin apariția ei, 
ignoranfa a fost înlăturată. 


Gnoza bucuriei a venit la noi. Prin arătarea ei suferinţa 
va pleca la cei care au loc pentru ea. 


După bucurie puterea pe care o invoc este curajul 
nobil. O putere minunată! 


Să o primim cu mare bucurie, fiul meu; iată cum sosirea 
ei a alungat nechibzuinţa. 


În al patrulea rând numesc autocontrolul, o putere ce 
rezistă dorinţei. 


Următorul pas este, fiul meu, susținerea dreptăţii, căci 
iată cum fără nicio ceremonie a alungat nedreptatea. 
Așa am devenit cei drepţi, acum, că nedreptatea a 
dispărut. 


* Aceasta se referă la naşterea noului Om, care este „Cuvântul 
lui Dumnezeu” în noi. 

3]; 


32. 


33. 


Cea de-a şasea putere pe care o invoc este cea care 
poartă război împotriva  lăcomiei; este puterea 
mărinimiei, a generozităţii, care se împarte pe sine 
tuturor. 


Și când lăcomia a dispărut, mai departe invoc adevărul; 
de îndată ce fățărnicia îşi ia zborul, adevărul se va 
apropia de noi. Vezi, fiul meu, cum Binele a devenit 
complet acum că a apărut adevărul, deoarece invidia 
ne-a părăsit. 


Binele urmează adevărului, însoțit de viaţă şi lumină, 
şi nici măcar un bici al întunericului nu ne mai poate 
lovi, căci, fiind înfrânte, toate au zburat cu viteza 
vântului. 


Acum ai aflat, fiul meu, felul în care are loc renașterea: 
prin ivirea celor zece aspecte se împlinește nașterea 
spirituală şi celelalte douăsprezece aspecte sunt 
alungate. Astfel, prin acest proces de naștere suntem 
zeificați. 


Așadar, cine va fi împlinit, prin mila lui Dumnezeu, 
această naștere din Dumnezeu şi a lăsat deoparte 
simțurile fizice, se cunoaşte pe sine, a fi alcătuit din 
forțe divine și se umple de bucurie interioară. 


Tat: Acum am atins viziunea prin grația divină, nu 
mai văd lucrurile cu ajutorul văzului comun, ci prin 
facultatea spirituală a puterilor primite. Sunt în rai, pe 
pământ, în apă şi în aer; sunt în animale şi în plante; 
sunt înainte, în timp şi după naştere, da, sunt peste 
tot. Dar spune-mi acum aceasta: cum Sunt alungate 
biciurile întunericului, care sunt douăsprezece la 
număr, numai de cele zece forțe? Cum se întâmplă 
acest lucru, Trismegistus? 

34. 


35. 


36. 


37. 


38. 


39. 

Hermes: Sălaşul pe care l-am părăsit este compus 
din cercul zodiacului care, la rându-i constă din 
douăsprezece elemente; o singură natură, dar variată 
în concepție, în armonie cu gândurile greşite ale 
omului. 


Printre aceste biciuri, fiul meu, există unele care 
acționează în combinație. De exemplu, graba excesivă 
şi nechibzuința nu pot fi separate de mânie. Ele nici nu 
pot fi distinse una de cealaltă. Astfel, este de înțeles și 
logic ca ele să dispară dimpreună când sunt alungate 
de cele zece forțe. Chiar aceste zece forțe, fiul meu, 
sunt cele care dau naştere Sufletului. Viața şi Lumina 
sunt unite. Şi tot aşa numărul Unității se naşte din 
Spirit. De asemenea, conform cu rațiunea, Unitatea 
conține numărul zece, decada, şi numărul zece conține 
unitatea. 


Tat: Tată, percep deopotrivă și întregul Tot şi pe mine 
în Sufletul-Spirit. 


Hermes: Aceasta este renașterea, fiul meu — nu ne 
putem forma o concepție tridimensională a ei. O 
cunoşti şi o experimentezi acum mulțumită acestui 
Discurs asupra Renaşterii, pe care l-am aşternut în 
scris în beneficiul tău, de vreme ce nu vom dezvălui 
toate acestea mulțimilor, ci numai acelora pe care 
Dumnezeu i-a ales. 


Tat: Spune-mi, Tată, se va dizolva oare și acest corp 
nou care este compus din cele zece puteri? 


Hermes: Nu mai vorbi despre lucruri imposibile, pentru 
că aceasta te va face să păcătuieşti şi să acoperi ochii 
Sufletului-Spirit. Corpul natural al simțurilor diferă 
foarte mult de naşterea esențială, divină. Primul poate 


fi dizolvat, al doilea nu; primul este muritor, cel de-al 
doilea este nemuritor. Nu ştii că ai devenit un zeu, un 
fiu al celui Unic, întocmai ca mine? 


40. Tat: Tată, aş vrea să aud cântecul de laudă pe care, așa 
cum mi-ai spus, l-ai auzit cântat de puteri când ai ajuns 
la Ogdoad.* 


41. Hermes: În armonie cu ceea ce ne-a revelat Pimandru 
în Ogdoad, sunt de acord cu graba ta de a sfâșia acest 
cort sălaş, deoarece acum ești pur. Pimandru, Spiritul, 
nu mi-a revelat mai mult decât am scris, ştiind bine că 
pot să înțeleg și să aud şi să văd tot ceea ce doresc, iar 
el mi-a ordonat să fac tot ceea ce este bine. De aceea 
puterile care se află în mine cântă tot timpul. 


42. Tat: Tată, şi eu vreau să aud şi să cunosc toate aceste 
lucruri. 


43. Hermes: În continuare, atunci, fiul meu, ascultă la 
Cântecul de laudă ce privește aceste lucruri — Imnul 
Renașterii. Nu intenționasem să îl fac cunoscut aşa 
degrabă, cu excepția ta care ai ajuns la sfârșitul 
inițierii. Acest Cântec de laudă, de aceea, nu se învaţă, 
ci rămâne ascuns în tăcere. Mergi, atunci, și stai în 
loc deschis, cu fața către vântul din sud după apus. 
Apoi îngenunchează şi roagă-te şi procedează la fel şi 
în zori, dar atunci întoarce-te cu faţa spre răsărit. Și 
acum fii liniştit, fiul meu: 


*Ogdoad înseamnă „optimea”, este faza de a intra în 
Dumnezeu, Fiinţa Spirit absolută. 

45. 

CÂNTECUL SECRET DE LAUDĂ 
Toată natura cosmosului să asculte acest Cântec de Laudă. 


Deschide-te, o, Pământule! Apele raiului să-și deschidă 
porțile de revărsare la auzul vocii mele. 
Nu foşniţi, voi, arborilor! Căci doresc să cânt laudă 
Domnului Creaţiei, Unicului şi Totului. 


Deschideţi-vă, voi, ceruri! Voi, vânturi, potoliți-vă 
pentru ca ciclul nemuritor al lui Dumnezeu să-mi 
accepte Cuvântul. 


Căci voi cânta Laudă Lui ce a creat întregul Tot, și a 
dat Pământului locul său şi a fixat firmamentul; care 
a poruncit apei dulci să părăsească oceanul şi să se 
răspândească peste pământul locuit şi nelocuit, slujind 
supraviețuirii şi existenței tuturor oamenilor;care a 
poruncit focului să apară pentru orice şi-ar dori zeii și 
oamenii. 


Să-L lăudăm, dar pe El, care este mai presus de ceruri 
— Creatorul întregii naturi. El este ochiul Spiritului: 
Lui i se cuvine lauda tuturor puterilor. 


O voi puteri care vă aflați în mine: cântaţi laudă 
Unicului şi Totului; cântaţi în armonie cu voința mea, 
o voi puteri care sunteţi în mine. 


Gnoză, o sfântă cunoaștere de Dumnezeu, luminat de 
tine, mi se dă a cânta laudă luminii cunoașterii şi a mă 
bucura în bucuria Sufletului-Spirit. 


O voi puteri, cântaţi cu mine acest cânt de laudă. Și tu, 
o, modestie și tu, dreptate din mine cântaţi pentru mine 
lauda a ceea ce este onorabil. 


46. 


47. 


48. 


49. 


50. 


O, iubire pentru Totul din mine, cântă în mine lauda 
Totului; cântă lauda, o, adevăr al adevărurilor; cântă 
mărirea, o virtute, despre ce este Binele. 


Cântul de Laudă, o, Viaţă şi Lumină, de la tine vine și 
la tine se va întoarce. 


Îți mulțumesc, Tată, care faci văzute puterile. Îţi 
mulțumesc, Tată, ţie care împingi potenţialul spre 
acțiune. 


Cuvântul Tău Îți cântă laudă prin mine. Primeşte prin 
mine Totul, ca pe Cuvânt, ca pe o ofrandă a Cuvântului. 


Auzi ce strigă puterile din mine: ele cântă lauda 
Totului, ele împlinesc voinţa Ta. Voința Ta izvorăşte din 
Tine şi totul se reîntoarce la Tine din nou. Primeşte de 
la toate ofranda Cuvântului. 


Mântuieşte Totul ce se află în noi. Luminează-ne, o, 
Viaţă, Lumină, Respirare, Dumnezeu, căci Sufletul- 
Spirit este păzitorul Cuvântului tău. 


O, purtător al Spiritului, o, Demiurg, Tu ești Dumnezeu! 
Aceasta este chemarea aceluia care îți aparține, prin 
foc, prin lumină, prin pământ, prin apă, prin Spirit, 


prin creaturile Tale. 


De la Tine am primit acest Cântec de Laudă din 
eternitate şi prin vrerea Ta am găsit pacea căutată. 


Tat: Am văzut, Tată, cum, în armonie cu vrerea ta, 


trebuie rostit acest Cânt de Laudă. Acum l-am făcut 
cunoscut şi lumii mele. 

51. 


52. 


53, 


54. 


JJ; 


56. 


37: 

Hermes: Spune-i, fiul meu, adevărul, adică: lumea 
divină. 


Tat: Da, Tată, în lumea adevărată am puterea. Prin 
Cântecul tău de Laudă şi prin ofranda mulțumirii tale, 
iluminarea Sufletului-Spirit al meu s-a împlinit. De 
la fiinţa cea mai dinăuntru și eu, acum, doresc să-i 
mulțumesc lui Dumnezeu. 


Hermes: Nu te pripi să faci acest lucru, fiul meu. 


Tat: Auzi, Tată, ce spun eu în Spirit-Sufletul meu: Tie, o 
primă cauză a renașterii, Ție, Dumnezeul meu, eu, Tat, 
îți prezint ofranda Cuvântului. O, Doamne, Tu, Tată, 
Domn şi Spirit: acceptă de la mine ofranda pe care 
o doreşti. Pentru că toate acestea se împlinesc după 
vrerea ta. 


Hermes: Astfel, fiul meu, îi prezenți lui Dumnezeu, 
Tatăl atoate lucrurile, o ofrandă plăcută Lui. Dar acum 
adaugă ceva la ea: prin Cuvânt. 


Tat: Mulţumesc, Tată, pentru sfatul pe care mi l-ai dat. 


Hermes: Mă bucur, fiul meu, pentru că ai dobândit 
fructele bune ale adevărului; o recoltă cu adevărat 
nemuritoare. Acum, că ai învăţat acestea de la mine, 
promite-mi că vei fi rezervat cu privire la această 
miraculoasă facultate şi că nu vei transmite oricui 
metoda de realizare a renașterii pentru a nu fi judecaţi 
ca unii dintre cei care deteriorează doctrina. Este 
suficient că amândoi ne-am achitat de partea noastră: 
eu prin a-ţi vorbi, tu prin a asculta. În lumina Spiritului 
acum şi tu ştii; şi tu şi Tatăl nostru. 


XIX 


Matricea Renașterii 


Cartea a paisprezecea a lui Hermes conţine Predica 
secretă de pe Munte şi povesteşte despre renaştere, problema 
centrală a întregii Gnoze. Conţinutul acestei cărți este, de 
aceea, foarte important şi intenționăm să o studiem în detaliu, 
deoarece sarcina noastră este aceea de a sonda cât se poate de 
profund subiectul. 

Dacă planul nostru este acela de a reuşi, atunci veţi avea 
nevoie să vă gândiţi la tot ceea ce Şcoala Spirituală v-a făcut 
cunoscut în ceea ce priveşte Gnoza şi țelurile ei. Dacă procedaţi 
întocmai, atunci versetul întâi din cartea a paisprezecea a lui 
Hermes nu va fi o surpriză pentru voi. Acolo se afirmă că nimeni 
nu poate fi mântuit fără să fi renăscut, cu alte cuvinte, nicio fiinţă 
umană nu poate intra în viaţa eliberatoare fără acel proces bine 
cunoscut nouă teoretic drept renaștere, baza pentru dezvoltarea 
transfiguratoare. Desigur firesc, Tat vrea ca Hermes Trismegistus 
să-i spună metoda de renaștere, iar Tat zice: Tată, în discursul 
tău general ai fost enigmatic și vag atunci când ai vorbit despre 
natura divină. Nu mi-ai arătat acea natură, spunându-mi că 
nimeni nu poate fi salvat dacă nu a renăscut. Dar când, după 
ce ai vorbit cu mine, te-am rugat atunci când am coborât de pe 
munte şi te-am întrebat despre doctrina renaşterii pentru ca într-o 
bună zi să ajung să o cunosc — deoarece aceasta este singura 
parte din doctrină ce îmi este necunoscută — mi-ai promis că 
mi-o transmiţi de îndată ce mă voi fi detașat de lume. 


Înţelesul este limpede. Dacă vreți să înţelegeți 
discursul despre renaştere, trebuie să vă detaşaţi complet de 


lume. Ce beneficiu ar putea avea orice muritor din înţelegerea 

intelectuală a cum şi de ce are loc renaşterea, fără o tânjire, 
născută în adâncul inimii lui, după o soluţie pentru existența 
sa lipsită de speranţă; fără a întoarce spatele lumii și căilor ei. 

Acesta este un lucru la care trebuie să vă gândiţi serios. 
Şcoala Spirituală modernă aşteaptă de la toţi cei care i se 
alătură, la o tânjire spre eliberare, una născută în inimă. Dacă 
acea tânjire, acea jinduire nu este prezentă, atunci ucenicia va 
fi numai o sursă constantă de nefericire, atât pentru elev cât 
şi pentru Şcoală. Şi acest lucru se întâmplă din cauza faptului 
că motivele fundamentale, înțelesul, esenţa renașterii se află 
în antiteză cu această lume. Astfel, candidatul la misterele 
gnostice trebuie să se ocupe de această antiteză în el însuşi 
prin întoarcerea cu spatele la lume. Dacă acesta nu vrea sau nu 
poate încă să o facă, atunci, ucenicia într-o Şcoală Spirituală 
gnostică nu reprezintă soluţia pentru el. Şi iată şi motivul 
pentru care, această carte a paisprezecea vorbeşte despre o 
predică secretă pe muntele renașterii. 

A te precipita în filozofia gnostică cu egoul născut în 
natură şi cu pofta comună de viaţă dialectică, nu va conduce 
la dezvăluirea niciunui mister al renașterii, oricât de mult v-aţi 
strădui. Nimeni în această stare de a fi nu ar putea înțelege 
misterul sau nu ar putea reacţiona corect la discursul secret 
şi orice încercare de a imita procesul se va sfârşi în ratare. 
Înţelesul discursului despre renaștere va fi mereu ascuns celor 
care rămân în afară, chiar de ar fi să înveţe fiecare cuvânt 
care a fost scris pe acest subiect. Ni se amintesc cuvintele 
din Matei capitolul 11, versetul 25: „Te laud pe tine, Părinte, 
Domn al Cerului şi al Pământului, că ai ascuns acestea de cei 
înţelepţi şi le-ai descoperit copiilor lui Dumnezeu”. 

Înţelepţii acestei lumi, dacă sunt religioşi la înfăţişare, 
gândesc că ei sunt deja copii ai lui Dumnezeu. Ei privesc 
asupra raţiunii lor, asupra cunoștințelor lor ca la un dar divin. 
Ei chiar se referă la ele ca la abilități spirituale şi toată lumea 
se pleacă dinaintea unor astfel de autorități. 

Dar acest lucru blochează calea către mister, deoarece 
dacă încă mai urmați amăgirea egoului în orice fel, dacă 

menţineţi şarpele naturii în locul lui, nu veţi afla, nu veţi avea 
acea jinduire fundamentală şi atunci Școala Spirituală nu va 
avea nimic a vă spune. Discursul ascuns va rămâne ascuns. 

În cel de-al treilea verset al textului nostru, Tat spune: 
Acum am făcut întocmai şi m-am întărit interior faţă de iluzia 
lumească. Aşadar rogu-te, completează-mi ce îmi lipseşte, 
aşa cum mi-ai promis şi învață-mă despre renaștere, fie prin 
vorba rostită de tine, fie cu ajutorul misterelor. 

Acesta este strigătul inimii care, în cele din urmă, 
dovedește şi vădește prezenţa uceniciei adevărate. Imboldul 
către renaştere devine realitate prin pregătirea interioară şi 
detaşarea de lumea dialecticii. Aceasta ne amintește de cealaltă 
Predică de pe Munte, cea din evanghelii, atât de familiară nouă, 
căci începe cu următoarele cuvinte: „Fericiţi cei ce tânjesc după 
Spirit, căci a lor este împărăţia cerurilor”. Din această jinduire 
se naşte rugăciunea: „M-am pregătit. Mi-am eliberat Sufletul 
de iluzia lumii. Te rog acum învaţă-mă despre renaștere”. Când 
această rugăminte se adresează din străfundurile fiinţei, atunci 
poarta către misterele divine se deschide şi cuvintele discursului 
asupra renașterii, ascunse până în acel moment, vor începe să 
vorbească, să se audă. Locul unde au fost ascunse este chiar 
Împărăţia cerurilor însăși. Dar acum, urechea interioară va fi 
deschisă pentru ca voi să puteţi înțelege acest discurs. 

O dată ajunşi în această stare veți vedea că există unele 
probleme ce trebuie rezolvate. Ele sunt menţionate în text şi 
am vrea să le trecem în revistă. 

Prima întrebare care se pune este: din ce matrice 
renaşte omul adevărat, din ce sămânță? Hermes replică: Fiul 
meu, el renaşte din înţelepciunea ce gândește în tăcere şi din 
sămânţa care este Singurul Bine. 

Tat: dar atunci cine o sădește, cine o seamănă, Tată? 
Toate acestea îmi sunt complet de neînțeles. Hermes: aceasta 
este vrerea lui Dumnezeu, fiul meu. 

Tat: Și ce calitate are cel care renaşte, Tată? Căci el nu 
participă nici la ființa mea umană, nici nu ia parte la gândirea 
mea intelectuală. Hermes: Cel renăscut va fi, într-adevăr, 

diferit; va fi un zeu, un fiu al lui Dumnezeu, în întregime, dotat 
cu toate facultățile. 

Tat: Vorbeşti în ghicitori, Tată, iar nu ca un tată care 
îi explică fiului său. Hermes: Aceste lucruri nu pot fi predate, 
fiul meu. Ci numai prin vrerea lui Dumnezeu, El însuşi îți va 
restabili amintirea lor. 


Dacă ne gândim la aceste patru probleme în lumina a 
tot ceea ce cunoaştem despre ucenicie, atunci ar fi relativ uşor 
să le rezolvăm 

Din ce sămânță, din ce matrice renaşte ființa omenească, 
din ce matrice? Din Sofia, din înţelepciune. Mulţi oameni se 
gândesc la înțelepciune ca la o cunoaștere mai vastă, mai 
înaltă a lucrurilor. Oamenii vorbesc, de exemplu, despre 
„cunoaşterea înţelepciunii”. Această idee v-ar putea face să 
credeți că înţelepciunea poate fi absorbită şi experimentată 
de către intelect. Dar, deşi această atitudine este comună, 
obişnuită, nu vă lăsaţi amăgiţi. În lumea dialecticii filozoful 
este așa-zisul posesor al Sofiei, cineva care îşi foloseşte 
intelectul pentru a analiza totul. El adună fiecare sursă de 
informaţie disponibilă şi apoi o foloseşte ca bază pe care 
îşi formulează propria opinie, propria introspecție. Această 
introspecție poate fi frumos formulată; poate fi pură şi bună în 
multe sensuri, în multe direcţii, dar în calitate de construcţie 
intelectuală va rămâne mereu pur speculativă, pentru a fi 
valorizată şi urmată pentru un timp, dar mai devreme sau mai 
târziu, suprimată de un produs nou al înţelepciunii dialectice, 
de o altă modă filozofică. 

Această perindare globală, adesea atât de sterilă şi 
greşită nu este, desigur, ceea ce Hermes vrea să spună atunci 
când vorbeşte despre matricea Sofiei. El se gândeşte la sfera 
în care operează cele patru corpuri ale personalităţii — corpul 
material, dublul eteric, corpul astral şi facultatea cognitivă. 
Organismul material este menţinut de către eterii corpului 
eteric. Dacă circulaţia acestor eteri este înceată ori inertă, va 
rezulta o perturbare sau o slăbire a corpului material. 


152 


Corpul eteric este activat de radiaţiile corpului astral. 
Acum, ceea ce ar trebui să se întâmple este că acest corp astral 
ar trebui să fie complet motivat de către facultatea cognitivă. 
Facultatea cognitivă, la rându-i, ar trebui să respire în Sofia, 
care este un material încă mai subtil şi mai rafinat decât 
substanța mentală. Cu toate acestea, în practică, facultatea 
cognitivă este departe de a fi matură şi abia dacă se poate 
vorbi despre ea în ce privește majoritatea ființelor umane. Ea 
este prezentă numai într-o formă rudimentară şi nu se poate 
dezvolta pe mai departe, atâta vreme cât cineva rămâne în 
starea prezentă de a fi. Facultatea cognitivă a omului din ziua 
de azi nu se poate maturiza. 

Organele intelectuale şi funcţiile lor constituie numai 
baza pentru un corp mental adevărat în toată noblețea lui. În 
starea lui actuală, gândurile joase ale omului sunt motivate în 
întregime de cele trei vehicule mai grosiere ale personalității 
lui. De aceea este imposibil pentru o ființă umană comună 
să se ridice deasupra stării ei naturale. Gândurile sale rămân 
legate de Pământ, pământeşti şi nu se pune problema vreunei 
Sofia, pentru că întreg sistemul său este hrănit de substanţa 
astrală a naturii morții. 

Ar trebui să o vedeți cam aşa: vă aflați aici în 
personalitatea dialectică — corp material, dublu eteric şi 
vehicul astral. În cel mai bun caz, facultatea voastră cognitivă 
este vizibilă ca centru la vârful sanctuarului capului, radiind 
lumină mai mult sau mai puţin. În acea stare, facultatea 
cognitivă nu este capabilă a vă face să absorbiți Sofia. Totuşi, 
personalitatea voastră trebuie să se mențină pe sine. Aşadar 
este inevitabil ca ea să fie hrănită de substanţa astrală a naturii 
morții. Voi nu trăiţi, ci sunteți trăiţi. Sunteţi prinşi în mişcarea 
retrogradă despre care am vorbit ceva mai devreme. Aceasta 
este realitatea. 

Așa că este foarte important și o problemă concretă 
pentru voi de a afla din ce matrice se naște omul adevărat și 
din ce sămânță. lar Hermes spune că aceasta este de la Sofia 
care gândeşte în tăcere. 

Această matrice, această substanță primordială a Sofiei, 
se află, există dincolo de frământarea și ruina acestei naturi a 
morţii. Sofia se află în tăcere, adică, în spaţiul originar liber 
şi fiecare particulă a acestei substanţe este încărcată cu forţe 
divine, cu idei ale Logosului. Aceasta este sămânţa Unicului 
Bine. 

Atunci când sămânța glorioasă, substanța Sofiei, poate 
accesa din nou, poate cîştiga accesul la facultatea cognitivă 
rudimentară, cea din urmă va începe să funcţioneze ca un corp 
normal şi viața cvadruplă originară menită omului va deveni 
realitate. Apoi, prin sanctuarul capului, figura glorificată va 
putea, încă o dată, să respire în Sofia. Procesul de gândire 
rezultat va anima atunci corpul astral, voinţa astrală va anima 
corpul eteric, iar cel eteric pe cel material. Şi astfel începe 
transfigurarea. 

XX 


Sămânţa tăcerii 


Când Sofia se uneşte cu corpul mental, renașterea 
devine realitate. 

Persoana de natură comună trăieşte şi există din 
substanţa astrală a naturii morţii. Ea nu se poate elibera de 
natura morţii, deoarece vehiculul ei cel mai înalt nu are acces 
la Sofia tăcerii. De aceea drumul mântuirii, calea eliberării, 
trebuie să înceapă cu un proces de pregătire, de la fundație 
în sus. Această pregătire trebuie să înceapă întorcând spatele 
la ordinea lumii dialectice cu toate amăgirile ei, și prin 
purificarea inimii septuple de toate dorințele pământești. Dacă 
faceţi acest lucru, veți fi atins şi însuflețit de radiaţia nucleului 
monadic. Această însufleţire este cea care pregătește facultatea 
cognitivă pentru influxul Spiritului sanctificator, pentru Sofia, 
esenţa tăcerii. 

Cine seamănă sămânța tăcerii în candidat? Să nu 
vă imaginați că vreun fel de maestru, adept ori iniţiat v-ar 
putea-o oferi. În esență, voi înşivă sunteţi cei care o faceți, 
prin a vă pregăti — pregătire executată în abandonarea de sine. 
Astfel, vă deschideţi aparatul de gândire rudimentar spre 
înțelepciunea divină, la influxul Spiritului. Şi de îndată se 
împlineşte o lege divină: înţelepciunea divină coboară în toţi 
aceia care se deschid ei. 


Tat întreabă: Și ce calitate are cel care renaşte, Tată? 
Căci el nu participă nici la ființa mea umană, nici nu ia parte 
la gândirea mea intelectuală. Hermes: Cel renăscut va fi, 
într-adevăr, diferit; va fi un zeu, un fiu al lui Dumnezeu, în 
întregime și dotat cu toate facultățile. 

El încorporeză toate forțele manifestate prin planul 
divin. Tat încă mai crede că Hermes îi vorbeşte în limbaj 
metaforic, camuflat, dar Arta Regală nu poate fi nici învățată, 
nici predată; nici nu poate fi studiată sau înţeleasă dinainte. 
Nu există decât o singură variantă de a intra în procesul 
de sanctificare şi numai dacă ucenicul urmează acea cale, 
adevărul va radia din el. Apoi, de îndată ce deschiderea 
necesară îşi manifestă prezenţa, Sofia va descinde în sanctuar 
şi se va face cunoscută în memorie. Atunci Arta Regală va 
fi înţeleasă dinăuntru. Numai atunci ucenicul va putea avea 
cunoaşterea înțelepciunii. De aceea versetul al zecelea spune: 
Astfel de lucruri nu pot fi predate, fiul meu. Dar prin vrerea 
lui Dumnezeu, El însuși îti va restabili amintirea lor. 

Şi totuși, Tat îl îndeamnă pe Hermes să îi spună mai 
multe. Şi iată replica pe care o primește: 

Ce pot să îți spun, fiul meu? numai aceasta: Când am 
perceput în mine o viziune de nedescris, adusă dinainte-mi de 
mila lui Dumnezeu, am ieşit din mine într-un corp nemuritor. 
Așadar nu mai sunt cel care am fost înainte, ci am fost Zămislit 
de Spirit. Un astfel de lucru nu poate fi învăţat de la cineva, 
nici nu poate fi perceput de elementul fizic prin care vedem 
aici. De aceea nu îmi mai fac griji de forma compozită ce am 
fost odinioară. Nu mai am nici culoare, nici sentiment, nici 
dimensiune; toate acestea îmi sunt străine. În acest moment 
mă vezi cu ochii tăi, fiul meu, dar ceea ce sunt nu poți înţelege 
privind cu ochii tăi fizici. Într-adevăr, nu mă vezi acum cu 
acei ochi, fiul meu. 


Ca răspuns la tânguirea, la rugămintea lui Tat, Hermes 
încearcă să îi explice ceva ce, de fapt, nu poate fi așezat în 
cuvinte. Conştiinţa lui care este luminată de către Suflet 
şi reînnoită de Sofia, vede cum se dezvoltă o nouă stare 
în vehiculele lui. Această stare este încă indefinibilă, vag 
perceptibilă, deşi imaginea acestei stări este deja prezentă. 
Este un veșmânt temporar numit cîteodată „veşmântul de 
nuntă auriu”, care este nemuritor, deoarece se va dezvolta 

într-un sistem de vehicule perfect nou. Veşmântul auriu ia 
fiinţă prin mila lui Dumnezeu. În radiaţia de aur a Sufletului, 
înțelepciunea care gândește în tăcere, sămânţa Unicului Bine 
convertește imaginea încă neformată într-o realitate. 

Acesta este secretul: într-o fulgerare, în momentul în 
care nou născutul Suflet şi coborârea Spiritului intră în contact 
unul cu celălalt, acolo se naşte starea de a fi pe care o numim 
veșmântul auriu de nuntă, corpul Sufletului, soma-psyehikon. 

O dată ce radiaţia nucleului monadic a intrat în 
sanctuarul inimii şi începe să circule în sistem, pasul următor 
pentru esenţa nouă a Sufletului, această putere a Sufletului 
nou, este să îşi ocupe locul dinapoia osului frontal, între 
sprâncene. Această bătălie, naşterea Sufletului, este prima 
prin care candidatul trebuie să treacă. Apoi, în momentul în 
care această calitate de suflet întâlneşte Spiritul în sanctuarul 
capului, mantia regală, veşmântul auriu de nuntă ia ființă. lar 
ceea ce se întâmplă imediat după, Hermes descrie după cum 
urmează: Am pășit în afara mea într-un corp nemuritor. Aşa 
că acum nu mai sunt cel ce eram înainte, ci zămislit am fost 
de Spirit. 

Înţelesul acestor cuvinte este limpede, deoarece în ființa 
umană dialectică egoul este cel care ocupă locul central din 
camera regelui, spaţiul liber dinapoia osului frontal. Aceasta 
este starea de lucruri normală, naturală. Totuşi, Sufletul nou 
ce creşte trebuie să elimine ființa ego din camera regală, prin 
sistemul de chakre. De îndată ce Sufletul şi-a reluat locul de 
drept, cel menit de Dumnezeu şi natura egoului a dispărut, 
apare starea descrisă de Hermes: Am pășit în afara mea într-un 
corp nemuritor. Aşa că acum nu mai sunt cel ce eram înainte, ci 
zămislit am fost de Spirit, sau, cu alte cuvinte, renăscut din ideea 
originară de monadă. Aceste lucruri nu se lasă a fi învăţate, ci 
trebuie experimentate şi trebuie să se treacă luptând prin ele. 

Aici trebuie subliniat că nu se va atinge o viziune 
adevărată cu ajutorul corpului comun, născut din natură, 
compus din elemente. Experimentele senzoriale profunde sau 
înalte ale misterelor gnostice nici nu se pun în discuţie în ce 

priveşte ființa omenească din această natură. Mulţi oameni vor 
să pătrundă spre cunoaşterea absolută, să înțeleagă, să vadă şi 
să experimenteze realități mai înalte cu sistemul lor comun de 
vehicule, dar acest lucru este imposibil şi orice efort în această 
direcţie este complet zadarnic. Orice manifestare împlinită 
astfel, oricât de minunată ar părea, este pământească, legată de 
natura neeliberatoare şi, din punct de vedere gnostic, nereală. 
Aceasta este poziţia noastră în ce priveşte ocultismul atât cel 
pozitiv cât și cel negativ şi suntem foarte stricţi în a o menţine. 

Așadar, cu un corp alcătuit din elemente nu se poate 
atinge o viziune adevărată. Nici conştiinţa gnostică. Ce este 
un corp compus din elemente? Este un corp născut din această 
natură. Există atunci şi un altfel de corp? Sigur că da! Hermes 
ne spune despre corpul zămislit de Spirit, sau Sofia: Sufletul- 
Spirit, născut din uniunea Sufletului cu Spiritul. 

Sufletul nou se naşte în sanctuarul inimii şi apoi 
pătrunde în sanctuarul capului, unde își ocupă locul său 
dinapoia osului frontal. În acest proces egoul este alungat, 
iar candidatul permite Sufletului să preia conducerea în viața 
lui. Ca rezultat, Sufletul este atunci manifestat ca un trandafir 
de aur între sprâncene şi, în acel moment Spiritul se unifică 
cu Sufletul. Atunci apare un foc puternic, o străfulgerare care 
îmbracă ucenicul în veșmintele de aur ale unui rege, veşmântul 
auriu de nuntă, baza unei noi personalităţi, corpul cel nou. De 
unde şi replica lui Hermes la întrebarea dacă mai există şi un 
alt corp: există unul zămislit de Suflet şi de Sofia; el ia formă 
din substanța originară, prin radiația nucleului monadic și este 
un corp care începe cu veşmântul de nuntă. 

Am dori să realizaţi diferența enormă dintre corpul 
format din elemente şi cel creat de Sofia. Un element este un 
material brut, ce nu mai poate fi separat în altceva mai simplu 
şi astfel apare în natură ca masă de neschimbat. Corpurile vii 
pot fi create din elemente deoarece fiecare element şi fiecare 
atom din elementul respectiv conţine forță vitală. Conştiinţa 
voastră, conştiinţa egoului născut în natură este o simplă 
combinaţie a forțelor vitale prezente în fiecare dintre atomii 

constituenți ai corpului. Suma forțelor vitale din acești atomi 
defineşte şi este conştiinţa voastră. O astfel de conştiinţă nu 
poate transcende niciodată natura din care este compusă. 
Un corp compus din elemente ale pământului nu se poate 
niciodată elibera de pământ, oricât de mult ar încerca. 

În lanţurile acestei încarcerări există diferite lucruri 
pe care cineva le poate face. Urmând direcţiile ştiinţei oculte 
se poate, de exemplu, schimba starea corpului compus din 
elemente, poate prin slăbirea unui element şi întărirea altuia, 
sau schimbarea constituţiei mineralogice a personalității cu 
ajutorul substanțelor astrale şi al eterului reflectător. 

De-a lungul vremii s-au făcut eforturi considerabile 
de către ştiinţa ocultă şi adesea cu rezultate puternice, dar 
indiferent de rezultatul la care s-a ajuns, el va rămâne mereu 
în granițele naturii. Nu putem spune, cât de des am vrea, că 
cineva, cu ajutorul personalităţii compuse din elemente, nu 
va atinge niciodată eliberarea; nu se poate contempla Sofia, 
deoarece un astfel de corp este și mereu va rămâne prins în 
natura morții. 

Există elemente materiale, eterice şi astrale. Totuşi, 
ființele umane nu au acces la elementele mentale pure, la 
elementul eliberării, materialul tăcerii, substanța Sofiei 
deoarece corpul lor mental, aparatul de gândire, nu este 
complet. Ceea ce noi numim gând intelectual este numai un 
fragment minuscul al adevăratei facultăți cognitive. Gândirea 
intelectuală nu vă va putea aduce niciodată nimic eliberator. 
Adevărata facultate cognitivă este singura poartă, singura 
ieşire ce duce la esenţa tăcerii. 

Amintiţi-vă groapa lui Christian Rozacruce. Pe fundul 
gropii toată lumea se zbate şi se luptă pentru libertate. Dar toată 
lupta lor este în zadar. Singura lor şansă este funia ce este lăsată 
în groapă. Cu ajutorul celor şapte corzi, despre care puteți citi 
în Nunta Alchimică a lui Christian Rozacruce, se poate urca 
afară din groapă. În groapă sunt disponibile elemente astrale, 
eterice şi materiale, dar substanţa tăcerii lipseşte. Așa că omul 
şi microcosmosul rămân încarceraţi fie la nivel material, eteric 

ori astral. Pe planul material, corpul din materie densă este 
consumat. Pe planul eteric, dublul eteric se dizolvă. În natura 
astrală a ordinii noastre lumești, carapacea astrală a personalității 
dispare. Ceea ce rămâne este microcosmosul, care nu are altă 
şansă decât să caute re-animarea în groapa morții. 

E posibil să vă fi trecut prin minte că ştiinţa nucleară 
a trecut de graniţele acestei închisori, pentru că a descoperit 
cum să separe și să schimbe elementele. Totuşi, nu vă lăsați 
păcăliți. Nici chiar știința nucleară nu vă poate elibera. Arta 
fisunii nucleare a fost dintotdeauna cunoscută științei oculte, 
deşi la o rată mai înceată. Aceste schimbări, modificări ale 
vehiculelor trupeşti, aduse prin metode oculte sunt, de 
asemenea împlinite prin schimbarea elementelor din care este 
compusă personalitatea. În fisiunea nucleară acest lucru se 
întâmplă forțat. Totuşi, dacă această știință este aplicată nu 
poate avea ca rezultat decât schimbarea de decor. 

Prin aplicarea unei călduri imense, oamenii de ştiinţă 
pot separa anumite elemente, astfel transformând elementele 
materiale în cele eterice şi astrale. Sunt eliberate o căldură 
considerabilă și radiaţii electromagnetice în timpul acestui 
proces care sistematic întrerupe ordinea materială, naturală. 
Întreaga economie a naturii — tot ceea ce aparține de omul 
născut în natură, de regnul animal și cel vegetal — se schimbă 
prin această rupere a ordinii normale. Astfel, viața este 
împiedicată a se mai manifesta în materie, în cele din urmă, şi 
nu mai poate lua formă decât la nivelurile eteric și astral. Acest 
lucru înseamnă o regresie forțată la o perioadă preistorică, 
timpurie de existenţă când viaţa se exprima pe sine în special 
în planul eteric și, încă şi mai devreme, la nivel astral. Şi cam 
aceasta este tot. Așa că iniţiatul ocult în veșmântul său astral a 
regresat exact înapoi în epoca Hyperboreeană. Rezultatul nu 
este o reînviere din nadir, ci un curs lung, jefuitor de timp şi 
lipsit de sens prin dematerializare, o pieire a lumii prin foc. 

De aceasta se ocupă acum oamenii de ştiinţă cu fisiunea 
nucleară, la ordinele guvernelor lor. Așa că oamenii discută 
dacă să continue sau nu cu acest lucru şi dacă ar trebui sau nu 

să fie folosită ca armă de război. Dar noi ştim că vor continua, 
şi dacă nu în scopuri de război, în cele de pace şi, indiferent de 
scopuri,ea va avea acelaşi rezultat: dematerializarea. 

Sperăm acum că v-aţi dat seama că dezvoltarea 
conştiinţei gnostice nu presupune și nu implică nici elemente 
materiale, nici eterice ori astrale. Conştiinţa nouă, gnostică 
nu se poate dezvolta de la un corp format din elemente și 
rămâne vădit separată de toate planurile conectate cu acele 
elemente. Fiinţa conştientă gnostic nu se află și nu se găseşte 
pe pământ. Nici pe Venus sau Marte. Nu veţi deveni un domn 
venusian nici nu veţi deveni o doamnă venusiană. Dacă reuşiți 
să vă dezvoltați conștiința gnostică vă veți ridica deasupra 
sistemului zodiacal. 

Generarea acestei conştiinţe trebuie să înceapă cu 
însuflețirea prin radiația nucleului microcosmic. Această 
radiaţie trebuie să prindă şi să umple întreg sistemul de 
vehicule, iar acest lucru este cel care poate face posibil 
influxul de Sofia, de substanţă a tăcerii. Ca rezultat al acestui 
influx, al acestei revărsări, ia fiinţă veşmântul auriu de nuntă, 
baza pentru Nunta Alchimică a lui Christian Rozacruce. 
Aceasta este substanța tăcerii combinată cu radiația Sufietului 
şi îmbracă ucenicul într-un veşmânt nou, vehiculul -Suflet. 
Într-o străfulgerare, de îndată ce Sofia intră în sistem, Sufletul 
formează acest veșmânt din substanţa tăcerii. Corpul Suflet 
este foarte subtil. El este baza nemuritoare pentru corpul 
glorios al învierii. Așadar şi aceasta este o dematerializare, de 
asemenea, dar una ce duce la eliberare. 

Vedeţi, dar, acum, amăgirea acestor timpuri? Vă daţi 
seama de amăgirea şi neşansa colosală a radiaţiei nucleare? 
Dematerializarea eliberării este un lucru chiar diferit şi, în 
lumina acestei cunoașteri, îl puteți înțelege pe Hermes atunci 
când spune: De aceea nu mă mai îngrijorez pentru forma 
compozită ce eram odinioară. 

De îndată ce noul Suflet începe să locuiască în spatele 
ferestrei frunţii, el va ocupa locul central în ființa noastră şi 
constituie conştiinţa, nu aceea a încarcerării în natură, ci a 

noului veşmânt-Suflet al întregului Celuilalt care este aproape 
de voi şi parţial în voi. Persoana care posedă noul corp Suflet 
nu mai ocupă o poziţie centrală în corpul născut în natură, dar 
nici nu este separată de el. Persoana respectivă poate măsura 
şi simţi corpul compozit, aşa cum spune și Hermes, în timp ce 
noul Suflet, cel mult, este legat cu el. 

Bhagavad Gita spune că esenţa Sufletului, esența a 
ceea ce este originar în măsura în care a luat formă în om, 
ar trebui salutată şi abordată ca un prieten. Hermes întoarce 
aceste spuse şi spune că acest prieten, Sufletul nou, deja a 
preluat conducerea sistemului din momentul în care soma 
psychikon, veșmântul auriu de nuntă, a luat ființă. Apoi, 
din poziţia lui centrală în veşmântul auriu de nuntă, Sufletul 
conduce personalitatea născută în natură ca pe un instrument 
în natura morții astfel încât, pentru atâta timp cât este necesar, 
poate înainta în noapte întocmai ca unul trimis de Dumnezeu, 
să salveze ceea ce poate fi salvat. 

În momentul în care Hermes rosteşte aceste cuvinte, 
ființa umană regească este încă în chipul natural; nu este 
separată de el, pentru că încă este posibil să îl experimenteze 
şi să îl abordeze în acel corp. Cu toate acestea, el nu mai stă ca 
centru al lui, ci în chipul Sufletului. El nu mai este din pământ, 
pământesc. În cel mai bun caz, el este legat de pământ ca un 
prieten. El se manifestă pe sine în două chipuri, una care este 
pieritoare, în timp ce cealaltă va trăi în toată eternitatea. 

XXI 


Dezvoltarea conștiinței gnostice 


Să ne imaginăm o persoană care tocmai a abordat 
misterele gnostice pentru prima dată în viaţa ei. Tocmai a 
descoperit că dezvoltarea conştiinţei gnostice nu implică 
elementele materiale, eterice sau astrale în niciun fel. A mai 
aflat că viziunea adevărată nu poate fi atinsă cu un corp născut 
în natură şi compus din elemente, ci numai cu un vehicul 
diferit, format nu din substanța morţii ci din cea a Sofiei. 
Confruntată cu această introspectivă pentru prima oară, este 
posibil ca ea să fie umplută de uimire. 

În multe dintre cazuri, aşa cum ne-a învăţat experiența, 
urmează negarea şi se întoarce cu spatele la Gnoză. Tat, şi 
el, simte această perplexitate, această uimire și strigă: M-ai 
aruncat într-o stare de confuzie considerabilă şi uimire 
conceptuală, Tată. Căci acum nu mă mai văd nici pe mine! 
Dar nu mult după aceea el spune: Acum chiar că m-ai lăsat 
fără grai, Tată, căci chiar nu mai înţeleg nimic: încă te văd cu 
acelaşi corp, cu aceași aparenţă exterioară. 

Egoul este detronat chiar dinaintea ochilor ființei 
umane născute în natură. Dar, în acea stare este posibil pentru 
el să descopere că personalitatea compusă din elemente este 
neîndoielnic baza pe care şi cu ajutorul căreia se împlineşte 
învierea. Dacă este să fie o înviere, atunci trebuie să fie şi un 
mormânt; cineva trebuie să treacă prin acel mormânt pentru 
ca învierea să poată avea loc. 

Acum putem înţelege cuvintele gravate pe mormântul 
lui Christian Rozacruce, în Fama Fraternitas R.C.: „Toate 
acestea, cât timp eram în viaţă, le-am făcut mormântul meu”. 
Personalitatea născută în natură nu trebuie văzută ca un vehicul 

lipsit de importanţă, nefolositor ce doar ne stă în drum, demn 
de-a fi aruncat ca o zdreanţă murdară. Dimpotrivă, Sufletul viu 
îl foloseşte, trebuie să îl folosească întocmai ca pe o unealtă. 
Cu toate acestea, mai întâi, unealta trebuie să fie pregătită 
cum trebuie. Dar candidatul nu mai trebuie să aştepte de la ea, 
sau să vadă în ea, mai mult decât este cu adevărat. De aceea 
Hermes spune în versetul al doisprezecelea: 


De aceea nu îmi mai fac griji de forma compozită ce 
am fost odinioară. Nu mai am nici culoare, nici sentiment, 
nici dimensiune, toate acestea îmi sunt străine. 


Când Domnul lisus se ridică din mormânt, atunci este o 
chestiune de logică hermetică faptul că acesta va fi găsit gol. 
Dar personalitatea născută în natură şi corpul Sofiei rămân 
împreună până la sfârşit. De aceea, în evanghelia gnostică 
Pistis Sofia, Iisus le apare discipolilor săi ca Maestrul viu care 
nu a murit încă, în timp ce este înconjurat de un veșmânt triplu 
puternic și măreț. 

Acum să ne reîntoarcem pentru o clipă la cartea a 
treisprezecea a lui Hermes. Monada, sau microcosmosul 
coboară în nadirul materialităţii, până ce vine vremea când 
nu mai poate să păstreze veşmântul de lumină al personalității 
originare. Așadar, personalitatea originară a trebuit să 
fie înlocuită de personalitatea ordinii de necesitate, o 
personalitate adaptată la legile vieţii din nadir. Personalitatea 
ordinii de necesitate şi viaţa existentă în ea trebuie să ajungă 
să experimenteze nadirul ca pe o graniţă pe care nu o poate 
trece, din cauza legilor dialecticii. Rezultatul firesc al acestui 
lucru este trezirea unei tânjiri spre eliberare. Poate lua un 
timp lung sau mai scurt, dar această tânjire trebuie să apară în 
cele din urmă, deoarece impulsul monadic ne împinge mereu 
înainte, mereu mai în sus, până ce eternitatea este atinsă. 

Dar legile nadirului mereu stau în cale şi de aici şi 
tensiunea dinamică crescândă dă naştere unei idei noi, ideea 
urcării din nadir. Oamenii se gândesc: „Dacă nu pot trece prin 

graniță, poate o pot transcende şi astfel dobândi eliberarea”. 
Şi încearcă să facă acest lucru cu egoul. Astfel și călătoria 
spaţială izvorăște din dorința egoului de a transcende natura 
morții prin întreg spațiul. 

În cele din urmă, apare revelaţia că atâta vreme cât se 
foloseşte egoul granița nadirului nu poate fi trecută. Corpul 
ordinii de necesitate, pur şi simplu, nu este făcut pentru 
aceasta, deoarece este un corp compus din elemente, format 
în nadirul materialităţii. De aceea personalitatea născută în 
natură trebuie să experimenteze realitatea acestui lucru. Când 
această experiență v-a inundat îndeajuns și urmaţi calea 
endurei, atunci puteți „muri în timp ce trăiţi” astfel ca, atunci 
când se practică modul corect de vieţuire, veșmântul monadic 
de lumină originar, veşmântul de lumină al Sofiei, va veni 
peste voi şi va cobori în voi transformând învierea prezentă 
sau viitoare, într-o realitate. 


Ce este atunci adevărat, sau real? Întrebaţi voi ca un 
ecou al filozofiei hermetice. lar replica vine: Este ceea ce 
nu este pângărit, fiul meu, ceea ce este nelimitat, lipsit de 
culoare, neschimbabil, de neacoperit, fără formă, radiant, 
sondat numai de sine însuși, Binele inalterabil, imaterialul. 


Aceasta este semnătura de nouă ori a veşmântului de 
lumină monadic originar şi scânteietor ce este manifestat încă 
o dată de toţi cei care transcend cu lisus, Domnul. Așa că, 
îndrumați de impulsul vostru de a transcende natura morții, 
vă acordați pe voi înșivă la modul corect de vieţuire pentru ca, 
prin acest mod de vieţuire, să îl puteți transforma în realitate. 
Dar dacă doriţi să faceţi acest lucru, trebuie să fiți conştienţi 
că acest proces necesită neutralizarea şi purificarea sistemului 
născut în natură cu toate simțurile şi activităţile lui. El trebuie 
curăţat de toate viciile stării de născut în natură pentru ca 
vehiculul din care egoul s-a retras, să fie transformat într-o 
unealtă potrivită. 

Imaginaţi-vă că, mânaţi de puterea Suflet, vă aflaţi în 
procesul de urcare în afara naturii morții. Imaginaţi-vă că 
veşmântul de lumină scânteietor este pe cale să se desfăşoare în 
jurul vostru — iar primele semne ale acestui lucru sunt evidente 
în mulți frați şi surori ai Gnozei tinere — şi imaginaţi-vă că 
veşmântul de lumină crește în forță şi vitalitate. Apoi, cu ajutorul 
Sufletului viu trebuie să vă purificați personalitatea născută în 
natură și să o faceți potrivită a acţiona întocmai ca o unealtă în 
serviciul lumii și al omenirii. 

Uimit, Tat îl întreabă pe Hermes: Oare am acești 
pedepsitori aspri în mine, Tată? Prin „pedepsitori” Tat vrea 
să spună „„vicii” şi mulţi dintre elevi ar fi peste măsură de 
îndureraţi, de uimiţi, dacă viciile le-ar fi arătate cu degetul. 

Hermes îi răspunde că, în plus faţă de piedicile pe 
care fiecare animal născut în natură le are, ființa umană 
posedă douăsprezece vicii fundamentale, înspăimântătoare 
la privit. Acestea sunt: ignoranța, întristarea şi mâhnirea, 
lipsa de cumpătare, dorința, nedreptatea, lăcomia, amăgirea, 
invidia, viclenia, mânia, nechibzuința şi răutatea. Aceste 
vicii fundamentale sunt prezente în fiecare ființă omenească 
născută în natură. Nu există excepție. Lucrătorului în via 
lui Dumnezeu, trimis să muncească în natura morţii, i se 
reamintește zilnic: „Ai grijă la contactul cu locuitorii naturii 
morţii. Nu uitaţi de cele douăsprezece vicii. Dacă unul dintre 
ele dispare în fundal, cu siguranţă, celelalte vor acţiona cu 
forță dublă”. 

Şi astfel omul interior poate fi ţinut prizonier, dacă 
fraţii şi surorile în care Sufletul a fost înviat nu îşi folosesc 
puterea Suflet pentru a neutraliza propriile lor vicii. lar dacă 
ei nu o fac, nu se poate face niciun progres. Oamenii adesea 
se luptă pentru a-şi controla propriile vicii. Ei le observă în 
ei înșişi, sau alți oameni le arată, iar apoi, plini de intenţii 
bune, adesea încearcă să le neutralizeze cu propriul lor ego. 
Dar aceasta nu are niciun sens, în direcţia eliberatoare. Aceste 
vicii fundamentale nu pot fi dezrădăcinate decât cu ajutorul 
puterii- Suflet vii. 

Perioada în care influenţa Sufletului începe să se exercite 
din ce în ce mai mult, dar în care naşterea omului interior din 
substanța Sofiei nu a avut încă loc, este una critică, de aceea 
mulți dintre elevii care deja posedă ceva din omul interior 
nou, sunt adesea împiedicaţi în progresul lor de prezenţa 
celor dousprezece vicii fundamentale. Nu ne putem permite 
a le uita niciun moment. Totuşi, dacă înţelegeţi procesul de 
renaştere, dacă vedeţi într-adevăr, cum se dezvoltă veşmântul 
de lumină, radiant al Sofiei — şi numai acceptarea completă 
poate face posibil acest lucru — dacă recunoașteţi cu adevărat 
Gnoza, Sofia, atunci ignoranța, primul dintre vicii, va fi 
înlăturată. Hermes spune că, atunci când cu adevărat ajungeţi 
la recunoaștere, la introspectivă, din interior, atunci veţi fi 
purificați. Dacă pur şi simplu nu acceptaţi adevărul Gnozei 
prin autoritate, dar îl experimentați din interior, ignoranţa se 
va lua de la voi. 

Prin purificare şi autocunoaştere crescândă, ignoranţa 
este alungată și de îndată un fior de bucurie vă va traversa 
reverberând în toată ființa. Această bucurie alungă orice 
tristeţe: cel de-al doilea viciu. Ea, bucuria, nu poate fi 
comparată cu nicio bucurie din natura morţii, sau cu nicio 
altă fericire răsărită din interacţiunea contrariilor. Este o forță 
scăpărătoare dinspre sfera de viaţă a stării de Suflet viu; vă va 
conferi o stare interioară ce nu se va disipa niciodată. 

Imaginați-vă că ignoranţa a fost fundamental luată de 
la voi, a fost îndepărtată, iar în starea voastră de experiență 
de născuţi în natură este ca și cum au fost îndepărtate văluri. 
Ignoranța a dispărut. Şi de îndată, coboară asupra voastră 
o radiaţie glorioasă dinspre radiația de lumină a Sofiei — 
dacă o aveţi — aducând cu sine o bucurie interioară ce vă 
umple complet şi depăşeşte orice înțelegere. Şi, iată, lipsa 
de cumpătare este şi ea gonită la fel, pentru că revărsarea 
de bucurie interioară continuă să curgă în voi într-un ritm 
constant, hrănindu-vă şi susținându-vă. Şi, ca rezultat, orice 
tendinţă spre dezechilibru — care este ceea ce Hermes vrea să 
spună prin lipsa de cumpătare — dispare. 

Dacă trăiţi într-un astfel de torent de abundență, nu veţi 
mai vrea să vă reînnoiţi ataşamentul de natura morții. Această 
renunțare la tot ceea ce este dialectic, această abţinere, vă 
va scoate din viciul dorinței. Prin „dorință” Hermes vrea 
să spună „urmărirea scopurilor pământeşti” — urmărirea 
constantă a lucrurilor pe nivel orizontal, lucruri care sunt pur 
pământeşti. Astfel că, atunci când staţi constant în curentul 
curgător al energiei ce provine de la veşmântul de lumină ce 
vă înconjoară, viciul dorinţei va fi şi el alungat. 

Dacă priviţi viaţa şi acţiunea în natura morţii cu un ochi 
obiectiv, deoarece posedați şi experimentați omul interior, 
atunci, aşa cum spune Hermes, acest lucru vă va furniza baza 
pentru dreptate. Şi atunci orice nedreptate va fi alungată, fără 
nicio problemă. 

Persoana cu un Suflet iluminat îşi lasă lumina să 
strălucească asupra binelui și răului deopotrivă, asupra a orice 
şi oricui. Hermes numeşte această virtute mărinimie, care 
alungă viciul lăcomiei. Hermes nu se referă aici la lăcomia 
de bani sau bunuri sau orice similar, ci lăcomia, zgârcenia cu 
privire la expresia simpatiei şi de dăruire a radiațiilor voastre 
de iubire. 

Există mulți oameni, de asemenea și printre elevii 
Şcolii Spirituale gnostice, care se ignoră total unii pe ceilalți. 
Câteodată nici nu se văd. Ei nu privesc unii în ochii celorlalți. 
Ei chiar se uită unii prin alţii, ca și cum persoana respectivă 
nu ar fi acolo. Şi este şi mai rău dacă oamenii fac acest lucru 
în mod voit, cum adesea se întâmplă. 

Să presupunem, ca persoană cu Sufletul născut, având 
veșmântul radiant auriu, că aţi permite corpului vostru născut 
în natură, intenţionat a fi o unealtă funcțională în slujba 
Sufletului viu, să păstreze simpatii şi antipatii. Cu siguranţă, 
veţi vedea atunci că această unealtă ar fi complet nepotrivită, 
stricată de la bun început. Sufletul aparţine tuturor și se află în 
fiecare. Sufletul nu face distincţii. Întocmai precum soarele, 
el străluceşte şi asupra celor buni şi asupra celor răi. Toate 
asentimentele și dezaprobările, toate acele simpatii şi antipatii 

pe care le au oamenii, nu semnifică nimic altceva decât 
prostie, nedreptate meschină şi prejudecată și, în termenii 
lui Hermes, acest viciu poate fi numit cel mai rău, cea mai 
rușinoasă dorință. Dacă vă eliberaţi de acest viciu prin a 
radia puterea Sufletului vostru către toată lumea, indiferent 
cine sunt ei, veţi sta în puterea adevărului. Atunci adevărul 
se va revela pe sine, adevărul ce disipează orice minciună, 
ce împrăștie orice amăgire. Minciunile şi amăgirea, în acest 
sens, sunt ataşările şi simpatiile pe care ființa umană născută în 
natură le adăposteşte din obișnuință sau din cauza aşteptărilor 
societăţii. 

Or, aceste simpatii pot fi menținute numai din motive 
politice sau diplomatice. Ziarele sunt pline de astfel de 
lucruri. Ar trebui să le studiați și să le citiți până vi se face 
rău. Şi când vi se face rău, veţi fi învăţat o lecţie, o lecţie, 
care, poate, veți fi avut nevoie să o învăţaţi de o sută de ori, 
dar cu care este bine să începeți. Veţi citi cum, în întâlnirile 
diplomatice, convorbirile de pace, dezbaterile parlamentare şi 
altele asemenea, cum partidele în opoziţie se admonestează și 
se ciondănesc unele cu altele cu aparenţa că o fac în beneficiul 
opiniei publice, dar fără să-şi dorească niciun contact oricare 
ar fi el. Şi puteţi citi cum, cinci minute mai târziu, se relaxează 
într-un spaţiu privat, la masa de prânz, discutând şi colaborând 
cum să organizeze una sau alta. Amăgire şi minciuni, nu 
simţite, nu deliberate, numai acţionate. În mod evident, 
această păcăleală are rezultate dezastruoase, deoarece menţine 
masele împărţite, divizate, făcându-le, ca la luptele de cocoşi, 
să se consume unii împotriva celorlalți prin ură şi frică. 

Lumea suspină şi însetează după adevăr. Numai dacă 
adevărul, în sensul lui absolut, intră în candidat, numai 
atunci Binele Unic poate deveni perfect şi complet în el. 
Când adevărul găsește acceptare, Binele, Viaţa şi Lumina își 
fac apariţia. Toată gelozia şi orice alt viciu trebuie atunci să 
dispară, să plece. Şi, în cele din urmă, vine momentul când, 
din corpul născut în natură, dialectic şi întunecat nu mai 
răsare niciun viciu. Toate viciile sunt expulzate, zdrobite de 

furtuna generată de soma psychikon. De îndată ce toate cele 
zece virtuţi şi-au făcut intrarea, cele douăsprezece vicii sunt 
învinse, numai în acest fel procesul renașterii din Sofia poate 
fi adus la împlinire. Mulţi dintre voi aveţi calitatea de Suflet 
glorioasă şi minunată şi cu ea ar trebui să dezrădăcinați toate 
aceste vicii din personalitatea voastră, cu hotărâre fermă, ca 
o furtună. Apoi vă veţi face corpul, personalitatea voastră, 
potrivită pentru a fi folosită ca unealtă în slujba lui Dumnezeu 
şi a omenirii. Atunci nu va mai exista nimic care să vă 
împiedice din a vă ridica din nadirul materialităţii, iar învierea 
va deveni o realitate. Sperăm şi ne rugăm ca în curând să 
duceți la bun sfârşit această muncă de purificare. 

XXII 


În Lume dar nu din Lume 


Atunci când, prin mila lui Dumnezeu, aşa cum o spune 
şi Hermes Trismegistus, veţi fi atins nașterea din Dumnezeu, 
lăsând în spatele vostru orientarea către cele materiale şi trăiţi 
din bucuria interioară, veți fi fost făcut statornic de către El. 
Atunci când cuvintele „în lume dar nu din lume” astfel au 
devenit o realitate, Tat îl întreabă pe Hermes: 


Dar spune-mi acum aceasta:cum sunt alungate biciurile 
întunericului, care sunt douăsprezece la număr, numai de cele 
zece forțe? Cum se întâmplă acest lucru, Trismegistus? 


Hermes îi răspunde: Sălașul pe care l-am părăsit este 
compus din cercul zodiacului care, la rându-i constă din 
douăsprezece elemente; o singură natură, dar variată în 
concepție, în armonie cu gândurile greșite ale omului. Printre 
aceste biciuri, fiul meu, există unele care acționează în combinaţie. 
De exemplu, graba excesivă și nechibzuinţa nu pot fi separate de 
mânie. Ele nici nu pot fi distinse una de cealaltă. Astfel, este de 
înțeles şi logic ca ele să dispară dimpreună când sunt alungate 
de cele zece forțe. Chiar aceste zece forțe, fiul meu, sunt cele 
care dau naștere Sufletului. Viaţa și Lumina Sunt unite. Și tot 
așa numărul unităţii se naşte din Spirit. De asemenea, conform 
rațiunii, unitatea conţine numărul zece, decada şi numărul zece 
conţine unitatea. Răspunsul lui Tat la această explicaţie vine după 
cum urmează: Tată, percep deopotrivă şi întregul Tot şi pe mine 
în Spirit-Suflet. lar Hermes conchide: Aceasta este renașterea, 
fiul meu — nu ne putem forma o concepție tridimensională a ei. 
O cunoşti şi o experimentezi acum mulțumită acestui Discurs 

asupra Renașterii, pe care l-am așternut în scris în beneficiul 
tău, de vreme ce nu vom dezvălui toate acestea mulțimilor, ci 
numai acelora pe care Dumnezeu i-a ales. 


Așa că acum trebuie să ne extindem reflecțiile noastre 
asupra acestui discurs ascuns, de la cosmos către microcosmos. 
Acest lucru este necesar din cauza întrebării lui Tat: cum sunt 
alungate biciurile întunericului, care sunt douăsprezece la 
număr, numai de cele zece forțe? şi din cauza răspunsului lui 
Hermes la această întrebare. 

Acest răspuns arată că personalitatea care sunteţi voi 
înşivă nu este numai pământească, ci depinde și de zodiac. 
Dacă aţi studiat vreodată astrologia ştiţi că sistemul nostru 
solar se mișcă înăuntrul şi este închis în cele douăsprezece 
semne ale zodiacului, astfel încât zodiacul şi tot ceea ce 
conține formează un sistem. Sistemul generează tot ceea ce 
se întâmplă în viaţa voastră şi personalitatea voastră este 
determinată de acesta. Acest sălaș își datorează existența 
întreagă acțiunii celor douăsprezece semne ale zodiacului. 
Dacă studiaţi aceste lucruri veţi realiza că zodiacul formează 
un sistem astral din care toți locuitorii lui trebuie să trăiască, 
indiferent de planeta de pe care vin. 

Așadar acest sistem şi tot ceea ce conţine el este natura 
morţii, tărâmul nestatic în care forțele antitezei domină 
constant anulându-se reciproc. Chiar şi fără astrologie puteţi 
găsi probe cu ușurință în susținerea acestei situaţii, deoarece 
şi astronomia arată cum fiecare proces în universul morţii 
este caracterizat de o ascensiune continuă, de o strălucire şi o 
disipare. Puteţi voi înşivă confirma validitatea ideii lui Jacob 
Boehme cum că sistemul zodiacal este un spațiu închis în 
care „Dumnezeu a cuprins omenirea astfel ca răul ce ia formă 
acolo să nu pătrundă în întregul univers”. 

Hermes afirmă clar că cele douăsprezece vicii sunt un 
rezultat direct al activităţii zodiacale. El spune: zodiacul este 
alcătuit din douăsprezece elemente; o singură natură, dar 
multiplă în concepţie. Acest lucru vrea să spună că sunteţi 

născuți sub un singur semn al zodiacului, o singură activitate 
zodiacală. Aşadar există un singur aspect care este fundamental 
în viața voastră, iar celelalte unsprezece se unesc cu el. Ele 
lucrează împreună să îndrume greşit omenirea. Ele formează o 
unitate insurmontabilă şi, de aceea, cele douăsprezece vicii sunt 
fundamental ancorate în om. Nu le-aţi învăţat. Nu le-aţi cultivat. 
Nu sunt rezultatul răului şi nici nu sunt rezultatul acumulării de 
păcate. Nu, sunt douăsprezece imperfecţiuni fundamentale ce 
apar în viața voastră ca vicii. Gândiţi-vă la cele două cuvinte: 
„defect” şi „imperfecțiune”. Atâta vreme cât orice defect este 
prezent nu poate exista perfecţiune, iar rezultatul va fi o anumită 
intensitate a dezordini. 

Ca să o spunem cu alte cuvinte, natura noastră este 
o natură în geneză, este numai un aspect a ceea ce trebuie 
să devină într-o bună zi. De aceea vorbim despre naşterea 
în natură şi naşterea în Spirit, despre naşterea Sufletului şi 
naşterea Spiritului şi despre a fi de două ori născut. 

Cele douăsprezece vicii sunt prezente în om în aspectele 
lor pozitive și negative, în aspectele lor cele bune și în cele rele 
şi astfel sunt capabile de a construi o karmă grea sub care omul 
rătăceşte cocoşat sub o mare povară de păcat. Şi astfel ceea ce 
nu este perfect încă poate fi ţinut în ghearele imperfecțiunii. 

Existența acestor activităţi şi a efectelor lor a 
fost dintotdeauna cunoscută omenirii. Oricât de departe 
mergem înapoi în istorie, veți găsi cunoștințe despre forțele 
zodiacului. Gândiţi-vă, de exemplu, la Marea Piramidă, acest 
simbol egiptean puternic, a cărei construcţie este bazată în 
întregime pe măsurători şi date derivate din sistemul zodiacal 
şi sistemul solar. Veţi mai vedea și cum forțele zodiacului au 
fost mereu o sursă a celor mai mari confuzii pentru căutători. 
Această confuzie durează până ce ucenicul care merge pe 
cale descoperă că unitatea insurmontabilă şi absolută a celor 
douăsprezece poate fi ridiculizată de către cele zece forţe; că 
numai cele zece forţe pot aduce cu ele o soluţie, deoarece 
atunci când încep să se facă simţite, cele douăsprezece imediat 
bat în retragere şi se diminuează. 

Să recapitulăm: naşterea în care există ființa umană, 
chipul natural în care ea vine în contact cu ceilalți, nu este 
perfectă, nu este completă. Este necesar să aibă loc o a doua 
naștere. Această necesitate nu poate fi sub nicio formă evitată. 
Atâta vreme cât veți continua să existaţi în parametrii primei 
nașteri , veți rămâne în prizonieratul imperfecțiunii. Sufletul 
care sălășluieşte în corpul — Suflet, trebuie să îşi purifice 
personalitatea de cele douăsprezece vicii pe care le are. Numai 
atunci când acestea au fost alungate, personalitatea va fi 
eliberată de pământesc şi numai atunci ea poate funcţiona ca un 
instrument în slujba Gnozei. Următorul pas este logic: de îndată 
ce personalitatea începe să trăiască exclusiv sub influenţa celor 
zece forţe, se va schimba rapid; va transfigura rapid. 

Numai atunci natura poate deveni ea însăşi. Nimic din 
ce este imperfect, nimic defect, nu poate exista în universul lui 
Dumnezeu. Nu este strict adevărat a spune că tot ceea ce vedeţi 
în jurul vostru este pur şi simplu rezultatul manifestării răului; 
răul este adus în existenţă de către ființele umane care trăiesc 
într-o stare de imperfecţiune. Dar există un plan care stă la 
baza universului lui Dumnezeu. Şi trebuie să ştiţi că în chipul 
vostru natural actual, care se află în faza primei nașteri, puteţi, 
cu ajutorul celor zece forţe, să înlăturați toate imperfectiunile. 
Aceste zece forțe, aşa cum spune şi Hermes, sunt cele care 
dau naştere Sufletului. În Suflet, Viaţa şi Lumina sunt unite, 
iar apoi, din Spirit se naşte numărul unităţii. Așadar unitatea 
conține numărul zece, iar numărul zece conţine unitatea. 
Înţelegeţi ce înseamnă acest lucru? În termeni hermetici, 
numărul zece nu este nimic mai puţin decât Spiritul originar 
al vieţii, ce poate fi însufleţit, care va fi însuflețit în toţi aceia 
care, aflaţi în faza primei nașteri, i se deschid. 

Unu este simbolul universal al Spiritului; zero, sau 
cercul este Sufletul născut din substanţa primordială pură a 
Sofiei, reprezentat de cercul de pe covorul din templul nostru. 
Astfel, numărul zece poate reprezenta veşmântul auriu de 
nuntă, corpul Suflet ce vă îmbracă în starea lui de uniune cu 
Spiritul. Această stare de a fi și revărsarea de forţe ce emană 

dinspre ea va alunga definitiv toate viciile fundamentale. 

Atunci când Tat își dă seama, realizează toate acestea, 
jubilează: Tată, percep totul și întregul Tot și pe mine în Spirit- 
Suflet. În acea stare de a fi, chipul natural nu este disprețuit sau 
respins ca și cum ar fi lipsit de valoare, ci poate fi folosit pentru 
prima dată, ca instrument în slujba lui Dumnezeu şi a omului. 
Chipul natural, odată combinat cu chipul — Suflet, a devenit 
Fiul Tatălui, din nou un copil al lui Dumnezeu. Aceasta este 
renașterea. Şi dacă aţi înțeles cu adevărat acest lucru, nu vă veți 
mai face niciun concept tridimensional din ea. 

Așa că, acum, puteţi vedea cum începe Dumnezeu să 
influenţeze întreg sistemul naturii morții din voi şi cum îl 
poate aduce la renaştere, astfel ca temporalul să fie absorbit 
de veşnic. Chipul natural aparține lumii timpului, este supus 
timpului, dar chipul-Suflet este supus forţelor cereşti şi, de 
aceea, stă în eternitate. Astfel timpul se dizolvă în eternitate 
şi moartea este biruită prin manifestarea corpului-Sufiet. lar 
Sufletului renăscut i se pot adresa cuvintele: Nu știi tu oare că 
ai devenit un zeu, un fiu al Celui Unic? Numai unul ca acesta 
poate fi numit pe drept o ființă umană adevărată. 

Corpul exterior perceptibil, natural, diferă foarte mult 
de cel al naşterii divine, de cel esenţial, pentru că cel din urmă 
este nașterea nemuritorului. Suntem atât de privilegiați să fim 
capabili să descoperim toate acestea împreună, iar acum, că 
o ştim, ce ne mai poate reține? Nu vă surprinde că atât de des 
continuaţi să prețuiți lucrurile din natură mai presus de cele 
ale Spiritului? Cum este oare posibil să continuaţi să permiteţi 
să fiți ţinuţi pe loc în starea prezentă? Oare ce are moartea de 
oferit când Viaţa vă așteaptă? Dar poate că acum ați realizat, 
poate că acum v-aţi dat seama: universul naturii morţii nu este 
altceva decât granița călătoriei monadei prin nadir; este locul 
în care coborârea este oprită. În nadir trebuie să învăţaţi o 
lecție, marea lecţie a învierii în eternitate: împlinirea. Astfel 
natura morţii este pântecul eternității aşa cum o spune şi o 
aşază în înțeles profesorul olandez De Hartog. Dacă înţelegeţi 
sistemul zodiacal astfel, atunci nu mai este nevoie să îl vedeţi 

ca pe un univers de diavoli care încearcă să vă exploateze, 
căci voi înşivă faceţi diavoli, dacă nu înţelegeţi calea. Cele 
douăsprezece vicii sunt complicațiile ce apar atunci când 
persistaţi în a vă agăța de natura joasă de parcă aceasta ar 
fi destinația voastră, țelul vostru. Dacă veţi continua să vă 
agățați de prima naștere, nu veţi înțelege nimic dintr-a doua. 

În Discursul său secret, Hermes limpezeşte cu adevărat 
situația celor două naşteri,sau a naşterii duble. Iar Tat înțelege 
şi o experimentează din plin. De aceea cea de-a paisprezecea 
carte se sfârşeşte cu un Cânt Secret de Laudă. Pentru a încheia 
acest capitol, am vrea să vă cităm o mică parte din el: 


Toată natura cosmosului să asculte acest cântec de laudă. 


Deschide-te, o, Pământule! Apele raiului să-şi deschidă 
porțile de revărsare la auzul vocii mele. 


Nu foşniţi, voi, arborilor! Căci doresc să cânt laudă 
Domnului Creaţiei, Unicului şi Totului. 


Deschideţi-vă, voi, ceruri! Voi, vânturi, potoliți-vă pentru 
ca ciclul nemuritor al lui Dumnezeu să-mi accepte Cuvântul. 


Căci voi cânta laudă Lui ce a creat întregul Tot, şi a dat 
Pământului locul său și a fixat firmamentul; 


care a poruncit apei dulci să părăsească oceanul şi 
să se răspândească peste pământul locuit şi nelocuit, slujind 
supraviețuirii şi existenţei tuturor oamenilor; 


care a poruncit focului să apară pentru orice şi-ar dori 
zeii şi oamenii. 


Să-L lăudăm, dar pe El, care este mai presus de ceruri 
— Creatorul întregii naturi. El este ochiul Spiritului: Lui i se 
cuvine lauda tuturor puterilor. 

O voi puteri care vă aflaţi în mine: cântaţi laudă 
Unicului și Totului, cântaţi în armonie cu voința mea, o voi 
puteri care sunteți în mine. 


Gnoză, o sfântă cunoaștere de Dumnezeu, luminat 
de tine, mi se dă a cânta laudă luminii cunoaşterii și a mă 
bucura în bucuria Sufletului-Spirit. 


Acesta nu este un cântec superficial de laudă a naturii, 
genul pe care cineva l-ar cânta dacă ar vedea în natura morţii 
cel mai înalt ţel al său. Este un cântec de laudă ce se clădeşte 
în inima lui Hermes, care a transcens forțele naturii și căruia 
acum i se permite de către puterile cerești să întrevadă o 
frântură din intenţiile adevărate ale lui Dumnezeu. Toată 
viața, toate manifestările, care nu sunt rezultatul renașterii 
sunt finite. Dar orice viaţă ce se ridică din renaștere este etern 
intangibilă. 

Atâta vreme cât Școala Spirituală, cu al ei Corp septuplu 
este capabilă să îşi ridice Capul de Aur în intangibilitatea stării 
de Suflet viu, se va afla dincolo de orice rău. Eforturile celor 
care formează Comunitatea Capului de Aur şi Comunitatea 
Ecleziei sunt vitale pentru a menţine această stare. 

Dacă s-ar întâmpla ca acest Corp Viu să nu poată atinge 
renașterea totală, atunci cele douăsprezece vicii ar avea acces 
la el, și dacă chiar s-ar întâmpla una ca aceasta, atunci Corpul 
Viu al Şcolii noastre ar avea aceleaşi trăsături ca natura morții. 

Sperăm că veţi reţine acest lucru şi vă veţi hotărî 
cu fermitate să faceţi eforturile cele mai mari pentru a vă 
transcende naşterea în natură și pentru a atinge naşterea 
Sufletului, pentru ca şi voi, la rându-vă, să fiți numărați printre 
cei născuţi de două ori. 

XXIII 


A Cincisprezecea Carte 


Hermes Trismegistus către 
Asclepius în ceea ce priveşte 
Gândirea Corectă 


Hermes: Deoarece în absenţa ta, fiul meu Tat a dorit să 
cunoască natura universului și nu mi-a permis să amân 
această instruire — deoarece este fiul meu şi un ucenic tânăr 
care numai de curând a ajuns la cunoașterea lucrurilor — 
am fost obligat să zăbovesc pe aceste informaţii mai în 
detaliu pentru a-i face mai ușoară înţelegerea doctrinei. 


Dar pentru tine am selectat cele mai importante 
capitole ale discuţiei noastre și le-am adunat într-o 
manieră mai mistică, dată fiind vârsta noastră mai 
matură şi datorită cunoașterii pe care ai dobândit-o 
asupra naturii lucrurilor. 


Dacă toate lucrurile descoperite iau fiinţă, sau deja au 
luat fiinţă, şi dacă nu sunt astfel prin ele însele, dar 
prin altcineva și dacă toate lucrurile care au luat fiinţă 
sunt diferite şi nu se aseamănă și îşi datorează crearea 
altcuiva, atunci există cinva care este Creatorul lor. În 
acest caz, acesta nu a luat fiinţă el însuşi, dacă cineva 
acceptă că El a existat înainte ca toate să fie create. 
Aşa cum am spus mai înainte, ceea ce este creat ia 
ființă prin altă creatură. Aşadar, nu există nimic care 
să fi existat înainte de orice a luat ființă cu excepția 
Creatorului, care niciodată nu a luat fiinţă. 


El este de asemenea, cel mai puternic și unicul. El singur 
este cu adevărat înțelept în toate, căci nu a existat nimic 
înainte de El. El este primul în număr și rang cât și în 
mărime, şi, de asemenea, din cauza diferenţei dintre 
El şi toate creaturile și prin continuitatea creaţiei sale. 
Mai mult, toate creaturile sunt vizibile, dar El este 
invizibil. Astfel El creează continuu și în acest fel se 
face vizibil. 


Acela ar trebui să se gândească, să aibă respect şi să 
se socotească binecuvântat că a ajuns să-l cunoască 
pe Tatăl. Căci oare ce este mai slăvit şi mai glorios 
decât un Tată adevărat! Și iar, atunci , cine este El şi 
cum învăţăm să Îl cunoaştem? Este corect să Îl numim 
Dumnezeu? Sau să îi spunem Creator? Sau Tată? 
Sau poate toate trei? Dumnezeu datorită puterilor 
lui? Creator datorită activităților lui? Tată, datorită 
bunătăţii lui? Căci El este puternic în perspectiva 
diversității lucrurilor cărora le-a dat fiinţă; și El este 
activ, deoarece prin El totul este adus în existenţă. 


Așadar, lăsând la o parte vorbăria nesfârșită şi în van, 
ar trebui să facem distincţie între cele două: ceea ce 
este creat şi Creatorul. Între acestea nu există vreun 
mediator, nu există un al treilea. 


Să le deosebim pe acestea două în tot ceea ce înţelegi 
și în ceea ce ţi se spune şi, să fii convins că ele cuprind 
totul în ele. Să nu laşi nicio îndoială să pună stăpânire 
pe tine, nici în ceea ce privește lucrurile ce sunt 
deasupra, nici în cele de dedesubt; nici în cele divine, 
nici în ceea ce este schimbător, nici în cele ce privesc 
misterele. Tot ceea ce există poate fi rezumat, poate fi 
cuprins de acestea două: ceea ce este creat şi Creatorul 
şi este imposibil ca ele să fie separate. Creatorul nu 
poate exista fără creaţia lui. Fiecare dintre ele este 

exact ceea ce vrea să însemne și nimic altceva. De 
aceea una nu poate fi separată de cealaltă — chiar nici 
de ea însăşi. 


De vreme ce Creatorul este funcțiunea indivizibilă, simplă 
și singură, El trebuie, din necesitate să fie egal cu sine 
însuși, deoarece creaţia Creatorului este geneza unei stări 
de a fi. Deoarece tot ceea ce a fost creat nu poate exista 
ca și cum S-ar fi adus singur pe sine dinainte. O creaţie 
este născută în mod necesar de către cineva: fără Creator 
nimic nu ia fiinţă şi nimic nu există. Dacă Creatorul şi 
creația ar fi să fie separate, fiecare şi-ar pierde fiinţa, 
deoarece atunci ar fi jefuită de contrapartea sa. Aşadar, 
dacă cineva acceptă faptul că realitatea poate fi rezumată 
în cele două — Creator și creaţie — atunci acel cineva 
acceptă unitatea lor prin indispensabilitatea reciprocă: 
mai întâi este Principiul Dumnezeu Creator după care 
este creaţia, oricare ar fi ea. 


Nu te teme că distincția pe care am făcut-o ar putea 
diminua respectul simţit pentru Dumnezeu ori pentru 
splendoarea sa. Pentru El există numai o singură glorie, 
care este aceea de a da naştere tuturor creaturile. 
Aceasta, garantarea formei şi a vieţii — creaţia — este, 
cum ar veni, corpul lui Dumnezeu. Să nu crezi cumva 
despre Creator că a consacrat ceva rău sau urât. Aceste 
aspecte — răul şi urâtul — sunt inseparabil legate de 
creaţie, întocmai cum rugina de fier sau impuritățile 
de corp. Cu toate acestea, nu fierarul creează rugina şi 
nici părinţii nu sunt cei care generează contaminarea 
corpului, nici Dumnezeu nu este cel care a creat ceea ce 
este rău. Felul în care sunt folosite, coroziunea lucrurilor 
create este ceea ce aduce cu sine acest corolar al răului. 
Tocmai din acest motiv Dumnezeu a instituit variaţia 
pentru a purifica creaţia. 


10. 


II. 


12. 


Dacă un pictor poate înfățișa şi zeii şi cerurile, precum 
şi pământul şi mările şi oamenii şi animalele şi lucrurile 
neînsuflețite, nu ar putea oare și Dumnezeu o fi capabil 
să creeze toate acestea? Cât de nechibzuit şi ignorant 
să fii să crezi că nu? Cei care cred așa, experimentează 
cele mai anormale lucruri. În timp ce pretind că slăvesc 
pe Dumnezeu şi I se închină, ei refuză să ÎI recunoască 
drept Creator al tuturor lucrurilor. Astfel nu numai 
că dovedesc că nu Îl cunosc pe Dumnezeu, dar comit 
şi cea mai gravă blasfemie, imputându-l aroganță şi 
incompetență. Dacă Dumnezeu nu ar fi Creatorul 
tuturor lucrurilor, atunci ar fi ca şi cum El nu le-ar fi 
adus în fiinţă, sau că ar fi incapabil să o facă. 


Dumnezeu nu are decât un singur atribut, Binele. lar 
acest Bine absolut nu este nici arogant, nici incompetent. 
Da, acesta este Dumnezeu: Binele, atotputernicul 
care creează totul. Întreaga creaţie a luat fiinţă prin 
Dumnezeu; astfel prin El care este în întregime Bun și 
care are puterea de a aduce totul la fiinţă. 


Acum, dacă aţi vrea să aflați cum creează Dumnezeu și 
cum făpturile iau fiinţă, iată, atunci, această frumoasă 
comparaţie: gândiţi-vă la fermierul care sădeşte 
seminţele în pământ — aici grâu, acolo orz, iar dincolo 
un alt soi de grâu. Vedeţi cum sădeşte o vie aici şi un 
măr dincolo şi alți diferiți pomi în altă parte. La fel, 
Dumnezeu plantează nemurirea în ceruri, schimbarea 
pe Pământ şi viaţa şi mişcarea în Totul. Aceste aspecte 
ale activității lui nu sunt numeroase. Ele sunt puţine la 
număr şi uşor de socotit, căci sunt patru în total, în plus 
de Dumnezeu însuşi și creaţia. Acestea şase împreună 
alcătuiesc tot ceea ce există. 


181 


XXIV 


A treia natură 


Cea de-a cincisprezecea carte a lui Hermes, care este, 
de fapt, o scrisoare scrisă de el lui Asclepius, începe prin a-l 
menționa pe Tat. Tat este ucenicul luptător pe Cale, ce încă 
nu a transcens nașterea naturală şi astfel se află încă în natura 
morții, fiind în pericol constant de a fi amăgit de capriciosul, 
straniul şi sinistrul joc al contrariilor. El este plin de probleme 
şi de întrebări şi abia că trece vreun moment fără a nu cere 
ori o soluţie, ori un răspuns. Acest Tat, căutătorul pe care îl 
cunoaşteţi foarte bine, este protejat în mijlocul acestor mari 
pericole de lumina Gnozei. Adevăratul căutător, al cărui întreg 
mod de viaţă este concentrat pe parcurgerea Căii inițiatice, 
este mereu umbrit de Gnoză ca un rezultat natural al lucrărilor 
astralisului (revelate de stele n.t.). 

Aesclepius este însoţitorul lui Tat. El este ajutorul, 
vindecătorul, al cărui simbol este înfățișat prin cei doi șerpi 
încolăciţi în jurul unui toiag, simbolul puternic al lui Mercur. 
Ucenicul care perseverează în noul mod de vieţuire şi care nu 
părăseşte Calea, este însoțit de Sufletul viu. Această tovărăşie 
devine din ce în ce mai limpede, din ce în ce mai pozitivă, 
din ce în ce mai statornică până ce se formează o legătură 
trainică ce exercită o influenţă puternică asupra coloanei 
şarpelui de foc. Numai Sufletul viu, Sufletul unit cu Spiritul 
poate să vindece cu adevărat, poate să ajute şi să vă elibereze 
şi, atunci când o face, își va demonstra prezenţa prin toată 
ființa voastră. Oricine posedă acest toiag al lui Mercur este 
puternic şi va izbândi. Aceia care nu se află încă în posesia 
lui, sunt slabi, fiinţe muritoare rătăcind și împiedicându-se în 
întuneric. 

Primul verset al celei de-a cincisprezecea cărţi ne 
spune: 


Deoarece în absenţa ta, fiul meu Tat a dorit să cunoască 
natura universului şi nu mi-a permis Să amân această instruire 
— deoarece este fiul meu și un ucenic tânăr care numai de 
curând a ajuns la cunoașterea lucrurilor — am fost obligat să 
zăbovesc pe aceste informaţii mai în detaliu, pentru a-i face 
mai uşoară înţelegerea doctrinei. 


Aici ni se arată ucenicul în care Sufletul viu nu se 
manifestă încă. Şi Pistis Sofia, de asemenea, a fost cineva care, 
chiar după cântecele sale de căință, încă nu a primit răspuns 
de la eliberatorul ei. Totuşi, chiar şi în această singurătate, 
ucenicul adevărat nu este niciodată, cu adevărat, lăsat singur, 
deoarece Hermes, de Trei ori cel Mare, veghează asupra lui. 

Hermes este prototipul, reprezentantul sublim al 
omenirii eliberate, care își are sălaşul în celălalt tărâm. El 
este una cu Gnoza, el este Gnoza, absolut unul cu Dumnezeu. 
Mesajul celei de-a cincisprezecea cărți a lui Hermes este 
că atunci când Sufletul nu este capabil să vorbească sau nu 
este încă suficient de treaz, ucenicul serios care perseverează 
pe drumul inițiatic, pe Cale, este mereu ajutat de Gnoza 
universală, nu doar în ce priveşte sufletul lui ci şi în ce priveşte 
personalitatea, Tat, precum şi Asclepius. 

În cea de-a cincisprezecea carte a lui Hermes ni se 
arată adevărata natură a lucrurilor şi, de aceea, ea este atât de 
importantă. Dacă vreţi să înţelegeţi aceste lucruri, ar trebui 
să nu uitaţi că Sufletul și personalitatea sunt foarte diferite 
ca natură. Sufletul trebuie să fie deschis către personalitatea 
care se află în și formată din natura morții, iar personalitatea 
trebuie să aibă înclinaţie, să fie deschisă către Suflet, care 
este din natura vieţii. Problema centrală a alchimiei gnostice, 
marea problemă a gradelor interioare, este aceea că Sufletul şi 
personalitatea trebuie la început să se aplece unul către celălalt; 
apoi trebuie să se întâlnească; apoi trebuie să fuzioneze; apoi 

trebuie să aibă loc transfigurarea şi, în cele din urmă, însăşi 
eliberarea. 

Așadar, acest proces cvintuplu înseamnă că, la început, 
trebuie găsită şi construită o nouă bază comună, o bază de 
lucru în și cu două naturi ce nu își aparţin una alteia și care 
în mod absolut nu pot şi nu trebuie să meargă împreună, 
deoarece personalitatea trebuie să se contopească în natura- 
Suflet. Această nouă bază de lucru, mai ales în stadiile ei 
timpurii, constituie, de fapt, o a treia natură. Viaţa eliberatoare 
poate fi atinsă tocmai prin această natură, şi misiunea măreață 
dusă la împlinire. 

Fiecare ucenic are nevoie de informaţii privind această 
a treia natură. Pe de-o parte, avem natura vieţii, pe de cealaltă 
avem natura morții. În puterea naturii vieții ucenicul îşi începe 
drumul inițiatic şi se disociază, se rupe, de natura morţii. La 
mijloc se află această temporară a treia natură, care nu este 
nici una, nici cealaltă. La această a treia natură se face referire, 
în termeni practici, ca fiind „Calea” şi aduce cu sine o stare 
psihologică diferită. Iar ceea ce formează subiectul celei de-a 
cincisprezecea cărți este tocmai înțelepciunea privind toate 
acestea. 


Imaginaţi-vă că acum vă hotărâți să păşiți pe drumul 
inițiatic, sau, că acum ceva vreme, sau cu mult în urmă, 
v-aţi hotărât să o faceţi. Aceasta nu este o cale care automat 
conectează cele două extreme ale naturii morţii şi naturii 
vieţii, dar poate forma o legătură între ele. Apoi, din prima 
secundă, vă veţi forma o a treia natură. Calea nu este acolo; 
voi sunteți cei care trebuie să o construiți. Nu există nimic de 
genul o a treia natură oficială, explorată. Voi trebuie să aduceţi 
la viaţă această natură; voi înşivă trebuie să croiți drumul, 
Calea. Dacă cineva vă va spune: „Arată-mi Calea. Atunci mă 
voi hotărî dacă să o urmez!”, nu îi veţi putea răspunde, sau 
cel puţin, nu într-un mod direct, deoarece Calea voastră este 
propria voastră Cale, propria voastră a treia natură, şi nu puteți 
lua pe nimeni cu voi pe ea. Cea de-a treia natură începe acolo 

unde începeţi voi şi se manifestă acolo unde vă manifestaţi ca 
ucenic adevărat. 

Cu toate acestea, ceea ce este posibil şi, într-adevăr, de 
dorit, ceea ce, de fapt, ar putea fi aproape numit esențial, este 
că, în calitate de grup, lucrând împreună în abandonarea totală, 
iubirea frățească şi nonconfiict, puteţi forma colectiv o a treia 
natură — o arcă, un vas celest, sau un Corp Viu. Cu cât mai 
bine este construită această arcă, cu atât mai mult se ridică la 
ceea ce i se cere, cu atât mai bine se adaptează această a treia 
natură la Natura Vie şi atunci, implicit, mai rapid și mai bine se 
desfăşoară Calea. Astfel că în timp ce în teorie, fiecare ucenic 
îşi urmează Calea în mod autonom, chemându-şi a treia natură 
la ființă, în practică a merge împreună este de o importanță 
foarte mare şi este în acord cu legea divină. 

În multe sensuri, cea de-a treia natură este „Calea 
singuratică” şi „Calea periculoasă”, deoarece dacă egoul se 
afirmă încă puternic, atunci apar şi se dezvoltă anomaliile. 

Ştiţi porunca: „lubeşte pe Dumnezeu mai mult decât 
pe oricine”. Tocmai datorită acestei legi concentrarea voastră 
pe țelul divin vă deschide Calea. Dar legea continuă spunând: 
„lubeşte-ţi aproapele ca pe tine însuţi!”. Dacă ucenicia 
voastră este autentică, iar cea de-a treia natură a voastră se 
află în plin proces de manifestare, vă veţi umple nu doar de 
iubire pentru Dumnezeu, dar și pentru creaturile Lui. Dacă 
vă mişcaţi înainte şi în sus , iubirea care se află în voi vă va 
obliga să slujiți aproapelui vostru cu iubirea absolută. 

Apoi, unitatea de grup nu va mai fi o problemă. Modul de 
vieţuire al iubirii universale este cheia către ucenicia gnostică. 
Această iubire este și trebuie să înceapă cu: nonconfiictul. Dacă 
sunteți dispus să intraţi în această stare, atunci cea de-a treia 
natură vi se va deschide şi, pentru prima oară veţi fi cu adevărat 
în grup, în vasul celest, care este cea de-a treia natură a grupului. 
Apoi, atât pentru ucenic cât și pentru grup, cea de-a treia natură 
va deveni o realitate. Și veți fi capabili să îi experimentați 
prezența oriunde din momentul în care vă direcţionaţi atenția 
către Dumnezeu, adică către Gnoză, sau Shamballa. 

O dată ce am explicat aceste lucruri, putem să facem 
un pas mai departe pe calea înţelepciunii care este conectată 
cu toate acestea și întreba: Ce presupune o „natură”? Ea 
înseamnă un câmp de manifestare ale cărui valori şi forțe pot 
fi văzute, cunoscute, experimentate. Hermes spune: 

Ceea ce este creat ia ființă prin altă creatură. Aşadar 
nu există nimic care să fi existat înainte de orice a luat fiinţă 
cu excepția Creatorului, care niciodată nu a luat fiinţă. Este 
corect să Îl numim Dumnezeu? Sau să îi spunem Creator? Sau 
Tată? Sau poate toate trei? Dumnezeu datorită puterilor lui? 
Creator datorită activităților lui? Tată, datorită bunătăţii lui? 

Și Hermes continuă spunând: Așadar, lăsând la o parte 
vorbăria nesfăârşită şi în van, ar trebui să facem distincție 
între cele două: ceea ce este creat şi Creatorul. Între acestea 
nu există vreun mediator, nu există un al treilea. 


Amintiţi-vă că aici Hermes vorbeşte despre ucenicul 
aflat pe Cale, care se află ferm ancorat în cea de-a treia sa 
natură, concentrat pe unicul ţel, care este Dumnezeu. Numai 
în această a treia natură poate lua ființă puterea, bunătatea 
şi activitatea lui Dumnezeu. Aşadar el nu vorbeşte despre 
creaţiile răului, pentru că cele din urmă nu sunt create de către 
Dumnezeu, ci de către patimă. Hermes explică acest lucru în 
detaliu în cartea a cincisprezecea la care ne vom reîntoarce 
mai târziu. 

Să ne gândim acum la ce se întâmplă dacă, în calitate 
de persoană născută în natură, aparținând naturii morţii, vă 
hotărâți să vă faceţi un scop din atingerea câmpului originar 
de viaţă, Shamballa. Nu luaţi această decizie doar mental sau 
emoțional, ci o şi dovediţi prin adoptarea unei noi atitudini față 
de viaţă. Dacă faceți astfel, invocaţi puterea lui Dumnezeu, 
care este omniprezentă. Ca rezultat al acelei puteri, începe să 
se facă percepută în câmpul vostru astral o anumită activitate. 
Efectele acestui lucru sunt transferate din astral spre eteric, 
şi de la eteric la corpul material. Astfel, o manifestare, o 
creaţie ia viaţă în voi şi în jurul vostru. Această creaţie se 

află în întregime în bunătatea, iubirea şi înțelepciunea care 
este Dumnezeu. Și astfel este modalitatea prin care trinitatea 
divină devine o realitate, clar şi manifest. Invizibilul devine 
vizibil în şi prin creaţia Lui, prin creatura Lui, într-un mod 
care este în armonie cu starea de a fi a creaturii. 

De aceea manifestarea celei de-a treia naturi este mereu 
în schimbare, pentru că atunci când progresează, iar Asclepius 
şi Tat sunt reuniți încă o dată, sub umbra aripii hermetice, cea 
de-a treia natură se va manifesta pe sine într-un mod diferit. 
Deoarece Creatorul întotdeauna își însoţeşte creatura până ce 
este atins bunul sfârşit. 

XXV 


Unificarea lui Tat, Asclepius 
şi Hermes 


În capitolul anterior v-am oferit câteva informații 
asupra celor trei naturi. 

Cunoaşteţi natura morţii din experiență; natura vieții şi 
ea, la rându-i, vă este cunoscută, însă numai puţin, deoarece 
veţi fi prins ceva înţelegere din literatura noastră, din contactul 
cu Şcoala Spirituală şi, sperăm, de la lumina Gnozei care v-a 
atins. Între cele două, şi complet separat de ele, se află a treia 
natură, pe care ucenicul, candidatul, şi-o creează pentru sine, 
pășind pe Cale, urmând-o prin noua atitudine față de viaţă. 
Această natură este formată şi la nivelul grupului, de către grup, 
ca un vas celest, ca o arcă ce poate acţiona în slujba tuturor, cu 
scopul de a unifica total pe Tat, Asclepius şi Hermes. 

Propria voastră experienţă vă va spune că toate lucrurile 
create, până în cel mai mic detaliu, au luat ființă de la și prin 
Creator: 


Fără Creator nimic nu ia ființă şi nimic nu există. Dacă 
Creatorul şi creaţia ar fi să fie separate, fiecare și-ar pierde 
ființa, deoarece atunci ar fi jefuit de contrapartea sa. 


Hermes spune că, de fapt, nu există un lucru precum 
destinul automat, adică predestinare. Atunci când creatura 
se naşte din Creator, ea este liberă, are libertatea să-şi atingă 
scopul, libertatea de acţiune avându-și originea în cea mai 
mare putere a manifestării universale — Dumnezeu însuși. Și 
ca are libertatea, de asemenea, să se şi despartă de Creator, să 
se separe de Creator. 

De unde şi enunţul clasic rozacrucian: „Ex Deo 
nascimur — din Dumnezeu ne naştem”. Microcosmosul 
vostru este născut din Dumnezeu ca o monadă. Nucleul 
microcosmosului vostru este născut din Dumnezeu ca 
suflet. Chiar şi personalitatea voastră, oricât de mult este 
a Pământului, pământească şi împovărată cu o mulțime de 
rele, a luat ființă ca rezultat al posibilităţilor primite de la 
Dumnezeu, pentru a-şi împlini rolul de corp al ordinii de 
necesitate. Aşadar, chiar şi în adâncul adâncurilor Căderii, 
acea lege unică, legea genezei, este susţinută. În fundaţia 
cea mai adâncă a ființei voastre, voi sunteţi, şi rămâneți, 
născuţi din Dumnezeu. Existenţa voastră poate fi înconjurată 
din toate părțile de degenerare, întocmai precum zidurile 
unei închisori, dar încă rămân o realitate cuvintele: „Din 
Dumnezeu ne naștem”. 

Ce glorios! Pentru că fiecare elev poate porni să-şi 
aştearnă Calea în siguranţa absolută că „Tuturor celor care ÎI 
acceptă, El le dă puterea să devină copii ai lui Dumnezeu din 
nou”. Acel cuvânt „din nou”, din prologul Evangheliei după 
loan, înseamnă că cineva s-a eliberat pe sine dintre zidurile 
închisorii care, practic, îl ţin separat de Dumnezeu. Dacă, într-un 
mod nou, necondiţionat, față de viaţă, ţintiți către originea 
voastră pură, atunci, ca într-o fracțiune de secundă, legătura 
voastră cu Dumnezeu este restabilită: Dumnezeu, datorită 
puterii Sale, Creator, datorită activității Sale, Tată, datorită 
bunătăţii Sale. 

La voi vine o putere şi este împlinitoare. Ea are o 
activitate, ea dă naştere unui proces şi Unicului Bine. Puterea 
adversarului, activitatea naturii morții şi răul pe care le invocă 
în sistemul vostru — care este născut din Dumnezeu — nu 
pot fi comparate sub nicio formă cu facultatea divină triplă. 
Chiar şi aşa, trebuie să vă detaşaţi de răul triplu din voi şi 
puteţi face acest lucru intrând in Jesu morimur, „murind în 
lisus Domnul”, în endura. Scopul acestui proces este acela 
de a deveni liberi faţă de sânge, de a vă elibera de karma și 
de natura morţii. Puteţi fi victorios asupra voastră înşivă, fără 

nicio complicaţie, deoarece sunteți puternic peste măsură. Să 
nu credeţi despre Creator că a menit ceva rău sau urât. 

Cum se întâmplă atunci că răul, care ne joacă atâtea 
feste şi ne-a făcut să derapăm așa departe, ia ființă? Aceasta 
este o întrebare pe care mulți oameni și-o pun. lar răspunsul 
lui Hermes este: 


Aceste aspecte — răul şi urâtul — sunt inseparabil 
legate de creaţie, întocmai cum rugina este legată de fier sau 
impurităţile de corp. Cu toate acestea, nu fierarul creează 
rugina şi nici părinții nu sunt cei care generează contaminarea 
corpului, nici Dumnezeu nu este cel care a creat ceea ce este 
rău. Felul în care sunt folosite, coroziunea lucrurilor create, 
este ceea ce aduce cu sine acest corolar al răului. Tocmai 
din acest motiv Dumnezeu a instituit instabilitatea, pentru a 
purifica creaţia. 


Cum putem oare înţelege acest lucru? Cuvintele 
„impuritate” şi „patimă” se referă la emoţiile direct conectate 
cu inima şi în mod special cu timusul. Timusul, inima şi 
sternul formează o triunitate, timusul fiind un organ endocrin 
de o importanță excepțională. Printre hormonii pe care îi 
produce se află şi hormonul sexului. Aşadar bărbatul posedă 
două organe ale creaţiei, unul în cap şi celălalt în sanctuarul 
pelvian. În cap, organele principale vizate sunt glanda tiroidă, 
glanda pituitară şi laringele. În bazin se află glandele sexuale 
şi organele de reproducere. Amândouă aceste sisteme lucrează 
împreună și fiecare are sistemul său endocrin, dar amândouă 
sistemele endocrine se află sub controlul hormonului timus. 

Inima este centrul sistemului emoțional corporal. Prin 
stern, care acționează precum un sistem radar, se primesc 
impresii ale gândurilor, acţiunilor sau sentimentelor celorlalți 
şi tot ceea ce emană de la oameni şi lucruri este absorbit în 
inimă şi procesat acolo. Rezultatul stimulează producerea 
de hormoni în timus, iar natura şi calitatea acestor hormoni 
determină felul în care vor reacţiona cele două organe 

creatoare, cele din sanctuarul capului și cele din bazin. Reacţia 
este pasiunea, un impuls spre manifestare, trimis de aceste 
două sisteme de organe ce vă conduc spre o formă de acţiune, 
ce poate să-și aibă originea în cap, sau în organele creatoare 
mai joase, sau în amândouă. 

Acest lucru dă naștere tensiunilor în eterul nervos şi 
a unei pierderi de energie vitală, deoarece sângele și eterul 
nervos vor trebui, evident, aduse într-un echilibru cu această 
activitate hormonală şi cu rezultatele ei. Şi, o dată ce sângele 
vostru şi eterul nervos se vor afla într-o stare cât de cât corectă, 
efectele vor fi transmise către toate organele, inclusiv către 
sistemul triplu al inimii şi astfel secvenţa este închisă. 

Așadar, dacă sternul este acordat impresiilor sau 
emoțiilor particulare, acestea vor fi cu promptitudine 
asimilate şi procesate, iar hormonii corespunzători vor fi 
produşi, animând capul și inima, astfel că atunci, reacția 
este inevitabilă. Şi deci, ca fiinţă umană din această natură, 
sunteţi prinşi nu într-un curs circular singular, ci în mai multe. 
Sunteţi acordaţi la un număr vast de influențe, și, în momentul 
în care apare orice condiție atmosferică prielnică la care 
sunteţi susceptibili, sau în momentul în care cineva spune 
sau face ceva, ori ratează să spună ori să facă ceva, sau se 
comportă într-un anume mod, ce declanşează sistemul vostru 
emoțional, atunci acesta se porneşte. Hormonii sunt produși şi 
veţi reacționa, fie mental şi deci, implicit, astral, cu un cuvânt 
ce muşcă, sau printr-o acţiune maliţioasă sau o tensiune care 
se descarcă într-un fel sau altul. Şi, în afară de faptul că răniți 
pe alţii, vă veţi polua fiinţa din ce în ce mai mult, precum şi 
întregul vostru câmp de viaţă. 

Şi iată cum astfel, întreaga natură a răului și a morţii 
ia ființă. Patimile creaţiei, activităţile ce răsar în sanctuarul 
capului ca răspuns la imboldurile hormonale pot fi de 
nenumărate ori mai imorale, distructive, mortale şi diabolice, 
decât orice formă de indecență ce răsare din imboldurile 
hormonale ale sanctuarului pelvian. Așa că nu fiți atât de 
nesăbuiţi să vă gândiţi la creier ca la un organ înalt de creaţie. 

Este cel mai josnic, cel mai perfid organ la care vă puteţi 
gândi! 

Odată, le-am cerut tuturor elevilor să practice 
nonconflictul pentru o lună. De ce? Pentru a face capabil 
întregul grup şi toţi participanţii să pună capăt celei mai 
sordide şi neliniştitoare forme de imoralitate din natura morții: 
imoralitatea sanctuarului capului, generată și menținută de 
pasiune. Dacă trăiţi ca un animal, nu veţi schimba lumea 
niciodată, în niciun mod fundamental. Veţi rămâne doar un 
animal. Dar dacă degradaţi templul regesc, sanctuarul capului, 
cea mai înaltă cameră a turnului din Olimp, unde Nunta 
Alchimică a lui Christian Rozacruce trebuie să fie celebrată, 
transformând-o într-un sălaş diavolesc de unde vă scuipaţi 
blasfemiile, gândurile şi actele de critică, animozităţile, 
antipatiile şi tensiunile, precum fulgerele luminând în toate 
direcţiile, vă săltaţi pe umeri o vina nespusă, deoarece vă veţi 
ucide aproapele, cu rezultate mai cumplite decât o ucidere 
prin sex. 

Așa că nu aruncaţi vina existenţei patimii pe Domnul 
a toată Viaţa. Eliberaţi-vă din haina strâmtă a patimilor și a 
rezultatelor lor şi doborâți-vă adversarul autocreat cu arma 
nonconflictului. Și faceţi acest lucru la nivelul absolut, 
complet, astfel ca, pentru prima oară, sistemul triplu al inimii 
să devină total acordat la calitatea divină. 

În capitolul nostru următor, sperăm să vă explicăm ce 
vrea Hermes să spună cu acest lucru. 

XXVI 


Cele şase aspecte ale activității divine 


Dumnezeu nu are decât un singur atribut, Binele. lar 
acest Bine absolut nu este nici arogant, nici incompetent. Da, 
acesta este Dumnezeu: Binele, atotputernicul care creează 
totul. Întreaga creație a luat ființă prin Dumnezeu; astfel 
prin El care este în întregime Bun și care are puterea de a 
aduce totul la ființă. Acum, dacă ați vrea să aflați cum creează 
Dumnezeu şi cum făpturile iau ființă, iată, atunci, această 
frumoasă comparaţie: gândiți-vă la fermierul care sădeşte 
semințele în pământ — aici grâu, acolo orz, iar dincolo 
un alt soi de grâu. Vedeţi cum sădeşte o vie aici şi un măr 
dincolo şi alți diferiți pomi în altă parte. La fel, Dumnezeu 
plantează nemurirea în ceruri, schimbarea pe Pământ și viaţa 
și mişcarea în Totul. Aceste aspecte ale activității lui nu sunt 
numeroase. Ele sunt puţine la număr și ușor de socotit, căci 
sunt patru în total, în plus de Dumnezeu însuși și creația. 
Acestea şase împreună alcătuiesc tot ceea ce există. 


Atributul divin, numit, de asemenea, şi dorința divină, 
este unul singur: Binele. Este plinătatea radiaţiilor divine, în 
care Dumnezeu se face pe Sine cunoscut în atoată manifestarea, 
în oceanul fără capăt al substanţei primordiale. Aceasta este o 
activitate grandioasă. Numai încercați să vă imaginați pentru 
o clipă: puterea lui Dumnezeu, fiind manifestată în câmpul 
astral intercosmic. Tot ceea ce este nevoie pentru fiecare 
manifestare se află acolo, este prezent, sub formă de atomi, în 
acel câmp astral. Intercosmic, acest câmp este ținut pur de o 
puternică radiaţie neutră care o face printr-o vibraţie constantă 
de nivel foarte înalt. Niciunul dintre rezultatele patimilor nu 

poate pătrunde vreodată acel câmp, nici nu îl poate afecta în 
vreun fel. 

Puterea divină și ideea divină operează chiar în 
acest câmp. Într-o zonă a astralului, substanţa primordială, 
Domnul Vieţii îşi manifestă ideea privind lumea și omenirea. 
Acea idee nu poate fi decât bună; este Binele. Așadar şi în 
spaţiul intercosmic şi în spațiul astral planetar, spiritul divin 
catalizează manifestări specifice Unicului Bine. 

În câmpul nostru planetar, preocuparea centrală a 
Spiritului divin este omenirea născută în natură și rolul ei în 
manifestarea planetară. Mai mult, spiritul divin este cea mai 
puternică forţă în câmpul de existenţă al omenirii. Aşadar, în 
ciuda miriadelor de dificultăţi ale vieții, trebuie să fie uşor a 
se intra în conexiune cu această putere divină măreaţă. Unicul 
Bine este foarte aproape de voi. Singurul lucru pe care trebuie 
să îl faceţi este să activaţi legea potrivită în fiinţa voastră 
interioară, printr-un nou mod de abordare a vieţii. Rezultatele 
împlinirii acestei legi vor fi evidente în fiecare aspect al 
vieții voastre şi într-un mod foarte direct. Dar nu trebuie să 
vă imaginață că, în momentul în care Unicul Bine începe să 
lucreze în voi, totul va fi numai bucurie, pace şi fericire. Dacă, 
în calitate de ființă umană născută în natură, experimentați 
numai bucuria, pacea şi fericirea, cu siguranţă nu aţi fost atins 
de Unicul Bine. Cu siguranţă vă aduceți aminte de expresia: 
„Iubirea doare”? Există atât de multe în voi, nu-i aşa, ce trebuie 
arse, consumate? Astfel că elevul trebuie să fie pregătit să fie 
ars și purificat de focul iubirii divine. 

Să vedem cum creează Dumnezeu şi cum ceea ce 
este creat ia ființă: Dumnezeu sădește nemurirea în ceruri, 
schimbarea pe Pământ şi viaţa şi mişcarea în Totul. Întreaga 
Gnoză este revelată de aceste cuvinte. Pământul sfânt „„adevărat” 
este organizat de către divin astfel încât să demonstreze două 
aspecte: naşterea şi nemurirea. Adevărata renaştere, în care 
sufletul trebuie să ocupe un loc central, este caracterizată de 
o schimbare constantă. Aceasta este dialectica pură, originară. 
Această schimbare presupune că, de la naştere încolo, există o 


194 


creştere constantă, o evoluţie reală, în nemurire, fără de sfârşit. 
Şi astfel cineva progresează din putere în putere şi din glorie în 
glorie. În naşterea în natură, această naştere adevărată este un 
contrariu, este opusă; ea este blocată de pasiuni, de patimi şi 
de rezultatele lor. De aceea naşterea în natură este întotdeauna 
însoțită de boală și moarte, moartea dezintegrării şi a distrugerii. 
Astfel că ni se prezintă, în cartea a cincisprezecea a lui Hermes, 
sarcina măreaţă pe care toți trebuie să o învăţăm a o duce la 
împlinire: sarcina de a aduce schimbarea din nașterea în natură, 
la naşterea divină, cu mijloacele abandonului de sine și ale noii 
atitudini față de viață. 

Aceste aspecte ale activității Lui nu sunt numeroase. 
Ele sunt puţine la număr și uşor de socotit: Dumnezeu şi 
a fi născut din Dumnezeu. Apoi va exista schimbarea pe 
Pământ, iar moartea nu îşi va mai menţine teroarea. Aspectul 
ei distructiv va fi fost luat de la ea, deoarece fiecare schimbare 
se va desfăşura pe baza nemuririi. Aşadar să încheiem, încă o 
dată, în cuvintele Rozacrucii clasice: 

A fi născut din Dumnezeu, care înseamnă: a fi trezit 
la viață nouă. A muri în lisus, care însemnă: a şterge toată 
viaţa veche, din nașterea în natură şi intrarea în cea de-a treia 
natură, Calea, în noua naştere. Şi, ca rezultat, a fi renăscut 
prin Sfântul Spirit, care înseamnă: a fi renăscut în nemurirea 
absolută. 

XXVII 


A Șaisprezecea Carte 


Hermes către Ammon: Despre Suflet 


Hermes: Sufletul este o esenţă imaterială și, chiar dacă 
se află în corp, nu i se diminuează nimic din propria-i 
realitate. Fiinţa lui este prin natură în mişcare continuă. 
Se mişcă spontan prin activitatea gândurilor. El nu este 
mișcat în ceva, nici cu privire la ceva, nici pentru ceva, 
deoarece există dinainte ca forțele să intre în acțiune; 
iar ceea ce vine înainte nu are nevoie de ceea ce vine 
pe urmă. 


Expresia „în ceva” indică locul, timpul, creșterea 
naturală; „cu privire la” este aplicabilă la armonie, la 
formă, la chip; „pentru ceva ” se referă la corp. 


Spațiul, timpul și creșterea naturală există de dragul 
corpului. Acești termeni sunt conjugați, alăturați datorită 
unei legături originare, dacă, într-adevăr, este adevărat că 
un corp are nevoie de un loc (un corp nu poate lua existență 
fără un loc, fără un spaţiu); un corp este legat să treacă 
printr-o schimbare naturală (o astfel de schimbare este 
imposibilă fără timp și fără mișcarea naturală); şi, în cele 
din urmă niciun corp nu poate fi format fără o armonie. 


Astfel spaţiul, un loc, există pe baza unui corp. De vreme 
ce schimbările corpului au loc în spaţiu, împiedică 
faptul ca ființa care se schimbă să fie anihilată. Corpul 
trece dintr-o condiţie într-alta prin schimbare. Apoi, 


desigur, el este deposedat de condiţia anterioară, cu 
toate acestea, el rămâne un corp compozit. Și, o dată ce 
s-a transformat în altceva, atunci el posedă condiţia de 
cauză. Aşadar corpul rămâne un corp; numai condiția 
lui nu are durabilitate. Aşadar corpul se schimbă 
numai din perspectiva condiţiei. 


Locul și spaţiul sunt imateriale, așa cum este timpul și 
mișcarea naturală. 


Fiecare dintre ele, are particularitățile sale specifice. 
Proprietatea de loc este aceea de a conţine, proprietatea 
de timp este interval şi număr, proprietatea naturii 
este mișcarea; proprietatea armoniei este afinitatea; 
proprietatea corpului este schimbarea; proprietatea 
sufletului este contemplarea esenței lui adevărate. 


Ceea ce este mişcat este mişcat prin puterea mişcătoare 
a Totului. Natura Totului se împarte în două feluri 
de mișcare: una datorită propriei potenţe, cealaltă 
derivată din facultatea lui activă. Prima penetrează 
toată lumea și o menține din interior; cea de-a doua 
o face să se mărească și o cuprinde din afară. Aceste 
două mişcări întotdeauna acționează în toate. 


Natura Totului creează totul şi îi distribuie abilitatea 
de a creşte; pe de-o parte făcându-l să îşi sădească 
propriile seminţe, iar pe de cealaltă, prin formarea 
acestuia din materie, adică în mișcare. Prin această 
mișcare materia este încălzită şi se transformă în foc şi 
apă. Focul este plin de putere și forță; apa este pasivă. 
Focul, care este dușmanul apei, face ca jumătate din 
aceasta să se evapore. Astfel s-a format pământul, 
plutind pe ape. Prin evaporarea continuă a apei în 
jurul pământului el a eliberat vapori din cele trei — 
apă, pământ şi foc; astfel s-a născut aerul. 

Apoi, aceste elemente s-au amestecat după legea 
armoniei: căldura cu frigul, ariditatea cu umiditatea. 
Prin combinarea tuturor acestor elemente s-a născut 
o respiraţie vitală şi o sămânță ce corespundea cu 
respirația de viață cuprinzătoare. Acum, când această 
respirație-viață cade în matrice, ea nu rămâne inactivă 
în sămânță; ea schimbă sămânța care apoi creşte 
prin această schimbare şi capătă mărime. Luând 
dimensiuni, sămânța atrage ceva ce aduce a formă 
exterioară şi-şi face din ea o imagine. Această formă, 
la rându-i serveşte drept vehicul pentru chip. Astfel 
totul primeşte propria-i expresie. 


De vreme ce respirației vitale din matrice nu i se 
dăduse tipul de mişcare ce dă viaţă, ci numai tipul ce 
dă naştere unei forţe vitale de creştere, cea de pe urmă 
a generat o mişcare dătătoare de viaţă pentru a creşte 
armonios, pentru ca în ea să poată fi primită viața 
inteligentă — care este indivizibilă şi invariabilă şi nu 
îşi va părăsi starea de schimbare. 


El îndreaptă tot ceea ce se află în matrice spre viaţă; 
conform numerelor ghidează procesul nașterii şi face 
ca tot ceea ce se naște, să apară. Sufletul care este cel 
mai apropiat îl adoptă; nu după caracteristicile sale 
înnăscute, ci printr-un act de destin. Pentru că, prin 
natura sa, sufletul nu îşi doreşte însoţirea cu corpul. 


Numai din obedienţa faţă de destin sufletul transmite 
entității ce se naşte mișcarea gânditoare și substanța 
gânditoare propice vieții. Pentru că sufletul penetrează 
respirația de viaţă şi se mişcă în ea într-un fel generator 
de viaţă. 


Sufletul este o esenţă imaterială; dacă ar fi avut un 
corp nu ar fi fost capabil să se protejeze pe sine, pentru 

că fiecare corp are nevoie de o existență; are nevoie de 
viață care consistă din ordine. 


Tot ceea ce se naște este, de asemenea predispus 
schimbării, de vreme ce tot ceea ce se naşte, se naște 
cu o anumită mărime. De vreme ce se naşte şi creşte. 
Toate creşterile se schimbă în micşorări, descresc, 
apoi urmează eradicarea, distrugerea. 


Ceea ce se naște este viu și este legat de existența unui 
suflet pentru a participa la viaţa cu formă. Totuși, ceea 
ce, dintr-un motiv diferit, şi-a generat existenţa, a 
existat dinainte. 


Definesc existența a fi înzestrat cu rațiune și participarea 
la viața inteligentă; sufletul este cel care o furnizează 
pe cea din urmă. 


Ceea ce se naște este numită fiinţă vie datorită vieții, 
este numită inteligentă datorită abilității de a gândi, 
muritoare din cauza corpului. Aşadar sufletul este 
imaterial, deoarece își menţine puterea neîmpărtășită. 
Cum ar putea cineva să vorbească despre o fiinţă vie 
dacă nu ar exista ceva esenţial care să-i garanteze 
viața? Dar nici nu se poate vorbi despre vreo ființă 
inteligentă fără existența unei condiţii mentale, care 
împărtăşeşte viaţă către ce este rațional. 


Ca rezultat al compoziției corpului, gândirea nu 
aduce armonie tuturor oamenilor. Dacă compoziția 
conține prea multă căldură, creatura devine volatilă şi 
tensionată; dacă frigul este cel care domină, ea este 
înceată și greoaie. Natura este cea care ordonează 
compoziţia corpului de dragul armoniei. 

Există trei feluri de armonie: una a căldurii, una 
a frigului şi una a temperatului. Natura stabileşte 
ordinea în armonie cu influenţa stelară care guvernează 
conformaţia stelelor. lar sufletul ce are un corp, destinat 
lui de soartă, îl acceptă şi împărtășește viaţă acestei 
construcții a naturii. 


Astfel natura îşi acordează armonia corpului la 
dispoziția stelelor, ea uneşte elementele separate în 
acord cu armonia stelară, pentru a exista o înţelegere 
între toate. De fapt, scopul armoniei stelare este acela 
de a acorda totul după judecata destinului. 


Astfel, sufletul este o fiinţă perfectă în sine, care alege 
la început o viaţă în acord cu destinul și care atrage o 
formă plină de putere de viaţă și dorinţă. 


Forţa vitală serveşte drept material sufletului. Dacă 
această forţă vitală creează o stare de a fi în acord 
cu imaginația sufletului, atunci aceasta devine curaj 
şi nu dă ghes lașității. Dorinţa, de asemenea se oferă 
şi ea ca material. Dacă a creat o stare de armonie cu 
gândirea sufletului, atunci ea devine moderație şi nu 
cedează voluptăţii, pentru că raționalitatea sufletului 
completează ceea ce-i lipseşte dorinţei. 


Cu toate acestea, dacă forfa vitală şi dorința cooperează, 
dacă ele creează o stare de a fi armonioasă şi amândouă 
continuă să se supună raţionalităţii sufletului, atunci ele 
vor stabili orientarea corectă, de vreme ce stabilitatea 
astfel creată va sluji la înlăturarea oricărui surplus de 
forță vitală şi să restaureze orice deficiență a dorinţei. 


Ceea ce le ghidează ulterior este mentalitatea, care 
domină asupra propriei rațiuni de vreme ce ea îşi 
aparţine ca rezultat al propriei raționalităţi atente. 

Esenţa sufletului guvernează şi ghidează ca îndrumător 
suprem; rațiunea interioară îi serveşte drept consilier. 


Raționamentul atent al esenței sufletului este, astfel, 
acea cunoaștere a gândurilor, care furnizează o 
imagine a raționalului, iraționalului — celor goliți de 
rațiune, este o imagine care este obscură atunci când 
este comparată cu rațiunea, dar rațională totuși, atunci 
când este comparată cu iraționalitatea, întocmai ca un 
ecou comparat cu o voce şi întocmai ca lumina Lunii 
comparată cu lumina Soarelui. 


Forța vitală şi dorința sunt astfel aduse la armonie prin 
deliberarea raţională; ele se menţin una pe cealaltă 
în balanță şi atrag gândul raţional într-o mișcare 
circulară continuă. 


Fiecare suflet este nemuritor şi mereu în mișcare. 
Deoarece în Discursul General am spus că mișcarea 
provine fie de la energii, fie de la corpuri. 


Mai mult, am afirmat că sufletul porneşte de la o 
esență diferită de cea a materiei, de vreme ce sufletul 
este imaterial, întocmai cum este substanța de la care 
provine; tot ceea ce ia existenţă trebuie în mod necesar 
să se fi născut din altceva diferit. 


Toate fiinţele care se nasc şi mai apoi sunt supuse 
degradării, au două feluri de mișcare: aceea a sufletului 
prin care sunt mișcate şi aceea a corpului prin care sunt 
făcute să crească, să se diminueze și în cele din urmă 
să se descompună. Astfel definesc mișcarea corpurilor 
perisabile. 


Sufletul se află continuu în mişcare. Este mișcat 
neîncetat și transmite această mișcare altor lucruri. 

Privit astfel fiecare suflet este nemuritor şi mereu în 
mișcare, deoarece el este mișcat de activitatea fiinţei 
lui celei mai din interior. 


Există suflete divine, umane și iraționale. Sufletul divin 
este energia activă a corpului său divin, în care se 
mișcă, de aceea punându-l în mişcare. 


Când acest Suflet se eliberează pe sine de creaturile 
mortale intră în corpul divin, eliberat de orice nu 
împlinea rațiunea. Și, în acel corp este purtat de-a 
lungul Totului într-o mişcare fără de sfârșit. 


Sufletul omenesc posedă la rându-i ceva divin dar, 
în plus, el este legat de elementele iraţionalului: 
dorinţă şi forță vitală. Aceste aspecte sunt indubitabil 
nemuritoare, în măsura în care, ele însele sunt forţe 
active; dar ele sunt energii ale corpurilor muritoare. 
De aceea ele sunt înlăturate departe de părțile divine 
ale sufletului, care locuieşte corpul divin. 


Sufletele ființelor iraționale sunt compuse din forțe 
vitale deoarece ele sunt private de aspectul raţional al 
sufletului. 


Apoi, în cel de-al patrulea rând și ultimul, gândiţi-vă la 
sufletele lucrurilor inanimate care, deși există în afara 
corpului se mișcă în mecanismul lui. Astfel de suflete 
nu pot fi mutate într-un corp divin şi atunci ele mişcă 
lucrurile neînsuflețite la mâna a doua, să zicem așa. 


Apoi, sufletul este o fiinţă eternă şi inteligentă, având 
drept gând propria-i rațiune. Atunci când este unit cu un 
corp, el atrage după sine conceptul de armonie. Dar, o 
dată ce este eliberat de corpul fizic, el este independent 
şi liber şi aparține lumii divine. Sufletul controlează 

propria-i rațiune şi oferă celui ce ia viaţă o mişcare în 
acord cu gândurile sale, iar acea mişcare este ceea ce 
se numeşte viață. Pentru că este caracteristic sufletului 
să confere celorlalte ceva ce în mod esenţial îi aparține. 


Așadar, există două feluri de viaţă şi două feluri de 
mișcare. Una este mişcarea esenței sufletului, cealaltă 
este aceea a corpului natural. Cea din urmă este 
generală, prima este limitată la suflet. Cea a sufletului 
este autonomă, cealaltă este impusă. Deoarece tot ceea 
ce este mișcat, va fi mereu dominat de constrângerea 
celui care mișcă. Dar ceea ce mișcă sufletul este 
mișcarea care este inseparabil legată de iubirea, care 
ghidează sufletul spre realitatea divină. 


Sufletul este, într-adevăr, imaterial, de vreme ce nu face 
parte din corpul fizic. Dacă ar fi ca sufletul să aibă 
un corp, acela nu ar avea nici rațiune, nici gânduri, 
deoarece fiecare corp în sine nu are gînduri. Pe de altă 
parte, o creatură vie îşi datorează respirația vitală 
faptului că face parte din esenţa sufletului. 


Respirația vitală, sau spiritul, aparține corpului; 
rațiunea aparţine esenței sufletului. Rațiunea contemplă 
ceea ce este frumos; spiritul care observă cercetează 
aparențele cu simţurile. Spiritul este distribuit printre 
simţurile care, în calitate de componente ale spiritului 
consistă dintr-un spirit al văzului, un spirit al auzului, 
un spirit al mirosului, un spirit al gustului şi un spirit al 
simțţirii. Dacă acest spirit de viaţă sau respiraţie vitală 
a corpului a devenit un fel de minte, atunci el percepe 
lucrurile cu simţurile. Altfel el numai îşi imaginează 
lucruri. 


El aparține corpului și este expus la orice. Rațiunea, 
pe de altă parte, aparține părţii esenţiale a sufletului 

și judecă cu introspecția și înțelegerea. Cunoaşterea 
lucrurilor divine este conectată cu rațiunea; imaginația 
este conectată cu spiritul vital. Spiritul vital îşi 
primește energia de la lumea ce îl înconjoară; sufletul 
își primeşte energia de la sine însuşi. 


Aşadar avem: esenţa sufletului, rațiunea, gândurile și 
introspecţia sau inteligența. Imaginaţia şi percepția 
senzorială contribuie la introspecţie, raţiunea aparţine 
esenței sufletului, gândurile se formează prin rațiune 
și Sunt unite cu introspecţia. Acestea patru, care 
se întrepătrund, au devenit un singur chip, chipul 
sufletului. 


Imaginaţia şi percepția senzorială contribuie la 
introspecția sufletului. Totuşi, ele nu sunt consistente 
în această contribuţie şi expun excesul, ratarea sau 
variația. Separate de introspecţie ele se deteriorează, 
dar dacă se supun acestei facultăţi cu ascultare, atunci 
ele se acordează cu o rațiune mai înaltă prin științe. 


Avem puterea alegerii; suntem capabili să alegem fie 
ce este mai bun, sau, în ciuda noastră, ce este mai rău. 
Alegerea răului este apropiată naturii corporale. De 
aceea destinul domneşte asupra celui care îl alege sau 
a cărui alegere este. Esenţa cognitivă din noi, rațiunea 
mai înaltă, este autonomă și mereu identică cu sine; de 
aceea este independentă de destin. 


Dar dacă ființa cognitivă se întoarce cu spatele la 
Logos, care contemplă Totul şi care este primul după 
primul Dumnezeu, și el va fi legat cu planul pe care l-a 
ordonat natura pentru creaţie. Aşadar, o dată ce sufletul 
s-a legat pe sine de ceea ce este creat, el se leagă şi de 
destin, deşi nu participă la natura lucrurilor create. 


XXVIII 


Sufletul este 


Acum rămâne să discutăm cu voi cartea a şaisprezecea 
şi a șaptesprezecea carte a lui Hermes, intitulată cartea 
Adevărului, iar apoi ne vom fi completat sarcina, aceea de a 
furniza Gnozei tinere un comentariu modern asupra Gnozei 
lui Hermes Trismegistus, cu o nouă traducere a textului 
original, Corpus Hermeticum, care a fost descoperit undeva 
în secolul al XI-lea. 

Cea de-a şaisprezecea carte din Corpus Hermeticum 
se adresează lui Ammon. „Ammon” înseamnă copilul lui 
Dumnezeu, fiul lui Dumnezeu, creatura lui Dumnezeu. 
Numele nu se referă la o entitate particulară cum este Domnul 
lisus, ci la fiinţa umană, în general. 

Omul este creatura, creația lui Dumnezeu. Noi suntem 
copiii lui Dumnezeu, creaturi, născute ca rezultat al planului 
divin. În Doctrina Universală a Egiptului Antic există două 
figuri care apar adesea ca dualitate. Ele sunt numite Khnum şi 
Ammon. Amândouă erau portretizate cu capete de berbeci şi 
de aceea adesea confundate. Din dualitatea Khnum-Ammon, 
Khnum este numit modelatorul omului, în timp ce Ammon 
este procreatorul. Puteţi citi despre aceste lucruri, de exemplu, 
în lucrările doamnei Blavatsky, dar merită să aruncăm o 
privire îndeaproape aici. 

Există multe poveşti antice care ne spun despre lumea 
ou şi oamenii născuţi din lumea ou. Au fost făcute tot felul 
de speculaţii despre ce ar putea să însemne aceste poveşti, iar 
acest lucru a generat o confuzie perpetuă. Punctul nostru de 
vedere este că oul reprezintă microcosmosul, ființa aurică cu 
formă de ou. Tot ceea ce se leagă de Omul adevărat, tot ceea 

ce trebuie să fie manifestat în acord cu planul divin, trebuie 
să ia viaţă în microcosmos. Așadar noi suntem, și mereu vom 
fi, „oamenii născuţi din ou”, care înseamnă: cei care au venit 
din microcosmos. 

Așa că imaginarul antic egiptean rămâne încă valid şi 
nu şi-a pierdut nimic din adevărul și puterea sa. Fenomenul 
omului ca microcosmos poate fi considerat şi ne putem referi 
la el ca la prima creaţie. Toate abilitățile umane, toate pe 
care omul le va putea face într-o bună zi, trebuie să iasă din 
microcosmos. Creatorul acestei prime creaţii a fost numit 
Khnum, adică, cel vârstnic. Din acest vârstnic, care este 
microcosmosul, sau oul, trebuie să iasă omul adevărat, care 
este Ammon. Ammon a fost și este una cu Khnum şi, de 
aceea, numit Khnum-A mmon: vârstnicul care învăluie ce este 
ascuns, care va fi revelat prin Cel foarte Bătrân. lar oamenii 
numesc aceste imagini „păgâne”! Dar cât de universale şi 
adevărate sunt! 

De fapt, întregul Corpus Hermeticum este o filozofie, 
o revelaţie, o metodă de a-l elibera pe cel ascuns, pe Ammon 
din microcosmosul său şi o avertizare asupra a tot ceea ce 
îndepărtează de desfăşurarea acestui proces. 

Hermes este cel care a fost eliberat, cel de Trei ori Mare. 
El este microcosmosul, el este nemuritorul, Omul ascuns şi, 
în acelaşi timp el este cel manifestat, cel de Trei ori Mare. În 
cartea a şaisprezecea, Hermes se adresează lui Ammon, cel 
care stă închis în microcosmos, încercând să se manifeste, 
pentru că aceasta este obligat să facă. ŞI el vorbeşte către ceea 
ce este, încă, numai parţial trezit, așadar vă vorbeşte vouă 
despre suflet. De ce? Deoarece un principiu însufleţitor stă 
închis în microcosmos. lar când fiinţa suflet a fost reînviată din 
microcosmos, atunci, celălalt aspect, personalitatea, devenind 
una cu cele două şi cu sufletul şi cu microcosmosul, va putea, 
va fi capabilă să fie un De Trei ori Mare, întocmai ca Hermes. 

Marea problemă cu privire la acest proces este că 
principiul însufiețitor al Omului ascuns este absolut imaterial, 
în timp ce personalitatea trebuie să fie expresia materială a 

imaterialului. Dificultatea care reiese atât de puternic, este 
că această stare de conflict apare între principiul însufleţitor 
şi personalitate, deoarece personalitatea nu reacţionează 
automat la ceea ce dictează principiul suflet. Pentru a fi cu 
adevărat uman, personalitatea trebuie să aibă viaţa ei, propriul 
ei rol în unitatea triplă. Are nevoie de forța vitală proprie, de 
propriul ei stimul la manifestare, în acelaşi fel în care fiecare 
atom are o viaţă proprie. Marele secret al lui Ammon, Omul 
ascuns, este că toate aspectele lui ar trebui să conlucreze din 
propriul liber arbitru, în iubire şi înţelegere deplină. 

Cu toate acestea, voi şi predecesorii voştri din 
microcosmos aţi declanșat acest conflict. Ca rezultat, 
principiul suflet şi voi, ca personalitate, aţi fost îndepărtați. Ca 
ființă a materiei, aţi devenit foarte cristalizați. Aşa că, acum, 
realizând greşeala, ar trebui mai întâi să vă reîntoarceţi la 
punctul de plecare. Ar trebui să restabiliţi legătura dintre voi şi 
principiul suflet. O dată ce acest lucru a fost făcut, rezultatele 
greșşelii trebuie să se schimbe. Noi numim această schimbare 
„transfigurare”. Şi apoi puteţi să începeți procesul de aducere 
al Omului ascuns, retrezit, Ammon, în manifestare. 

Dacă este ca acestea să se întâmple corect, dacă vreţi 
să evitaţi să cădeți în greșelile anterioare, mai întâi trebuie 
să atingeţi o înțelegere şi o introspecţie clară. În al doilea 
rând, veţi avea nevoie să abordaţi un nou mod de viaţă şi 
să perseverați în el. Să considerăm că voi, elevi ai Gnozei 
tinere, sunteți activ implicaţi în acest proces de restabilire şi 
manifestare. Apoi veţi afla că cea de-a şaisprezecea carte din 
Corpus Hermeticum are a vă spune foarte multe, deoarece se 
dau indicaţii concrete care vă vor fi de mare folos. 


Hermes începe prin a afirma că sufletul este o ființă 
imaterială, chiar şi atunci când este prezent în personalitate, în 
corp. Natura esenţială a sufletului rămâne aceeaşi indiferent de 
circumstanţe. În acest sens, ea este neschimbătoare, în timp ce 
posedă şi o foarte puternică abilitate de a radia... astfel sufletul 
nu se dezvoltă; el este, pentru că există dinainte ca forțele să 

intre în acțiune. Când, de exemplu, sufletul începe să se agite 
în corp, nu este corect să spunem că el trebuie să se dezvolte 
şi să crească. Nu, el deja este. El exista, spune Hermes, înainte 
de orice altă creaţie. Dacă vă imaginati sufletul, personalitatea 
şi corpul venind împreună ca Omul ascuns, atunci trebuie să 
vedeți sufletul ca pe o facultate divină, deja perfectă. De aceea 
noi spunem: el este. 

Deci sufletul nu are, de fapt, nevoie de personalitate; 
într-un anume sens, el îşi trăieşte propria lui viaţă. 
Personalitatea, pe de altă parte, are foarte multă nevoie 
de suflet; are nevoie de puterea lui radiantă, dinamică, 
însuflețitoare şi ajutătoare pentru a intra în starea menită 
pentru el, starea care este ascunsă. 

De ce, atunci, se spune atât de des că sufletul îndură 
suferință? Deoarece este vorba despre suferința iubirii, care 
vrea să se dedice pe sine planului măreț. Şi, deși sufletul îşi 
trăieşte viaţa proprie, este parte din acel plan divin, ca într-o 
bună zi microcosmosul, sufletul şi personalitatea să se nască 
ca de Trei Ori Mare, ca Hermes. 

Şi ce folos, spre ce scop, ce sarcină ar putea să aibă 
personalitatea în unitatea triplă? Ei bine, în marele câmp de 
creaţie al atotmanifestării, personalitatea funcționează ca un 
instrument de acţiune. În miezul ei se află o sarcină concretă 
ce devine imediat vizibilă şi limpede. Şi mai există o sarcină 
încă ascunsă. Această sarcină se află în proces de desfăşurare 
din putere în putere, din desfăşurare în desfășurare, din glorie 
în glorie. Şi dacă această sarcină îşi atinge scopul, țelul, atunci 
personalitatea trebuie să stea armonios în nesfârşitul joc al 
contrariilor. Ea trebuie să se adapteze îndeaproape la fiecare 
schimbare, la fiecare fluctuaţie, pentru că numai astfel va 
putea să se facă manifestă în marea lucrare a lui Dumnezeu, 
mereu înnoită şi mereu în formă diferită. Personalitatea va 
putea, cu siguranță să reuşească în această întreprindere, 
datorită afinităţii sale înnăscute cu sufletul. 

XXIX 


Putere şi Mişcare 


Să privim mai adânc la cum se dezvoltă Omul ascuns, 
Ammon. În cea de-a şaisprezecea carte, Hermes explică cum, 
înainte ca Omul adevărat, perfect în suflet și corp, să poată 
ieși în plină glorie din microcosmos, trebuie să fie prezentă 
o creaţie în care creatura să se poată naște. Cu alte cuvinte: 
pentru ca microcosmosul să fie capabil să se manifeste pe sine, 
trebuie să existe un cosmos; cosmosul, la rându-i, are nevoie 
de un macrocosmos pentru a-l susține și forța ce dirijează din 
spatele macrocosmosului este cea la care Hermes se referă ca 
fiind „Natura” 

Natura, la rândul ei, se diferenţiază în două aspecte: 
putere şi mişcare. Primul aspect, puterea, este potențialul 
înnăscut de interpenetrare a întregii lumi și a o menţine 
dimpreună, laolaltă. Cel de-al doilea aspect, mişcarea, este 
o facultate activatoare, ce generează mărirea lumii, lărgirea 
ei şi o cuprinde din afară. Aceste două aspecte operează 
întotdeauna împreună în orice şi astfel ele împlinesc planul 
măreț. Deoarece, puterea înnăscută combinată cu efectul de 
lărgire al mişcării dă naștere unui proces alchimic. Puterea şi 
mişcarea, în combinaţie, generează căldură și prin căldură se 
naşte focul. 

Oceanul nemărginit de substanță primordială adesea 
este numit apă, el este referința pentru apa vie. Atunci când, 
prin putere şi mișcare a fost aprins focul, acest lucru a afectat 
apa, făcând să apară calcifierea şi materializarea în el. La un 
moment dat acestea s-au combinat formând pământul, ce 
plutea la suprafaţa apei. Astfel, prin putere şi mișcare apa, 
focul şi pământul au luat ființă. Apa, focul şi pământul apoi 

trebuie să atingă o stare de echilibru între ele şi, în acest 
proces, aerul a luat ființă. ŞI, în acea atmosferă se manifestă 
respiraţia de viaţă. 


De ce vorbeşte Hermes aici despre procesul de creaţie? 
Deoarece acest proces este repetat constant. Omul, ca ființă a 
acestei naturi, este mereu menţinut în mişcare. Tot ce este în 
jurul omului se află în mișcare şi, în același timp, o putere îl 
asaltează dinăuntru. 

Acum imaginaţi-vă cum ar fi ca acea putere ce vă 
asaltează dinăuntru, acea putere sufletească, să fie puterea 
Gnozei, iar factorul activator din viața voastră să fi fost 
acordat la noul mod de vieţuire. Apoi, modul vostru de viaţă, 
reacționând la şi cooperând cu acea putere lăuntrică va genera 
căldură; ar aprinde o văpaie foarte puternică şi astfel, prin 
transfigurare s-ar crea un nou sistem de vehicule, o altă stare 
de „a fi”. Aceasta, la rându-i, ar rezulta într-o nouă facultate 
radiantă, care ar răspândi atmosfera vieții noi, în care Spiritul 
ar descinde, ar cobori şi s-ar face cunoscut. Şi astfel, o nouă 
stare de a fi va fi fost realizată, împlinită, ca rezultat al unui 
proces alchimic de creaţie. 

Acest proces de generare şi regenerare, de concepere 
continuă și consumare are loc permanent în univers. Astfel tot 
ce se află în spaţiu timp ia fiinţă prin putere și mişcare. Totul 
se schimbă și ca rezultat al mișcării şi puterii, care mențin 
totul în mişcarea spre perfecţiune, până ce scopul final este 
atins. 

Atunci când Omul ascuns, Ammon, a fost readus la 
viață până într-o anumită măsură şi a primit Spiritul, el trăiește 
şi comunică cu ajutorul sufletului, care este factorul ce dă 
naştere puterii și mișcării, le generează. De aceea, versetul 15 
spune că ceea ce este însăși cauza existenţei, adică sufletul, 
deja exista dinainte. 


Aşadar, ar trebui să fie posibil pentru fiecare creaţie 
să atingă perfecțiunea fără nicio problemă. Cu toate acestea, 


210 


există o dificultate, ce se datorează faptului că sufletul nu 
poate şi nu vrea să se adapteze în niciun fel la creatură, 
deoarece sufletul este perfect şi neschimbător, în timp ce 
corpul personalităţii trebuie să se supună unui proces de 
schimbare constantă. 

Mai există şi o a doua dificultate şi anume că 
personalitatea trebuie să se dezvolte în armonie cu mişcarea și 
puterea înnăscută cosmosului în care microcosmosul există; 
natura umană mereu lucrează în acord cu starea pământească 
şi cu poziţia stelelor. Rezultatul este un conflict teribil între 
suflet şi personalitate, deoarece sufletul dă naştere unei puteri 
şi mişcări anumite, în timp ce cosmosul, la rându-i, dă naştere 
puterii şi mişcării. Acest conflict se va încheia atunci când 
se sfârşeşte naşterea naturală, aflată sub influenţa stelelor şi 
a cosmosului. Numai atunci va exista prietenie între suflet şi 
personalitate şi numai atunci Omul ascuns, Ammon, va învia 
din mormântul său. 

Sacrificiul sufletului este acum dezvăluit în lumina lui 
adevărată. Iniţial, sufletul se conectează cu o viață care se află, 
în întregime, în gheara destinului personalităţii şi mai atrage 
spre sine şi toată mânia și dorinţa existentă în natură. Astfel 
se dezvoltă un duel, pe care sufletul întotdeauna îl va câştiga, 
oricât de mult ar dura. 


Cele mai dăunătoare două atribute ale stării de născut 
în natură sunt instinctele şi dorinţele. Acestea sunt produsele 
stării de suflet, așa cum am explicat într-un capitol anterior, 
şi ale hormonului timusului, care este acordat la acea stare de 
suflet şi stimulează activitatea în sistemele capului şi pelvian, 
dar atunci când elevul se abandonează în totalitate sufletului, 
el ar trebui să asculte mereu sfatul acestuia, sau pe al Raţiunii, 
aşa cum o numeşte Hermes. Întotdeauna va exista armonie 
şi implicit: acţiune corectă. Orice exces de forță vitală va 
fi temperat de către suflet şi orice lipseşte dorințelor va fi 
furnizat de acesta. 

Instinctele şi dorințele sunt mijloacele prin care 

sistemul reacționează față de lucruri. Amândouă sunt reacţii 
ale voinţei. Cu toate acestea, ele nu trebuie să scape din 
controlul conştiinţei. Dacă nu deţineţi controlul, aceasta se 
întâmplă din cauza otrăvirii sângelui şi eterului vostru nervos, 
care instant reacționează la hormonul timusului eliberat 
în sânge ca rezultat al stării de suflet. Aşadar, dacă mintea 
şi emoţiile sunt acordate la suflet, calmul va intra în toată 
ființa voastră. Apoi, după cum spune şi Hermes, instinctele şi 
dorințele voastre vor fi stabilit orientarea corectă, de vreme 
ce stabilitatea astfel creată va sluji la înlăturarea excesului 
de forţă vitală și reînnoirea, înlocuirea deficienţelor dorinţei. 

Acest lucru demonstrează cât de mult aveți nevoie 
de îndrumarea şi cooperarea sufletului. lar faptul că sufletul 
ocupă microcosmosul, dimpreună cu voi, ar trebui să fie un 
imbold pentru a face tot ceea ce este nevoie şi a vă reţine de la 
a face orice v-ar putea împiedica să vă legaţi cu starea suflet 
cât de repede posibil. 

Sufletul este de la Dumnezeu. Dar nu puteți spune 
același lucru şi despre personalitatea voastră. În cel mai bun 
caz, puteţi spune că personalitatea voastră are ceva din divin 
deoarece, în fapt, toată materia vie este în cele din urmă, parte 
a creaţiei divine. Cu toate acestea, ea este legată de elementele 
iraționalului: dorinţa și forța vitală. 

Atâta timp cât natura morţii continuă să existe, 
instinctele şi dorinţele grosiere vor rămâne, deoarece ele sunt 
produsele şi atributele corpurilor muritoare. Instinctele şi 
dorinţele sunt contracurenţii sufletului. Căci, până la urmă, 
ce sunt instinctele şi dorințele? Există instincte ale voinţei şi 
instincte ale emoțiilor. 

Dar care este voința primordială a lui Ammon, Omul 
ascuns? Este aceea de a manifesta puterea divină; este aceea 
de a desfăşura planul măreț care se află în chiar miezul, 
în inima Omului ascuns. Şi care este dorința primordială 
a Omului ascuns? Este aceea de a ajunge din ce în ce mai 
aproape de realizarea marelui plan, de împlinirea cât mai 
rapidă a acestuia şi de a îmbrăţişa acea realitate. 

Așadar, insinctele şi dorinţele sunt mutilări, degenerări 
ale forțelor naturale originare, puterea şi mişcarea. Puterea 
şi mișcarea vor putea funcţiona din nou corect atunci când 
sunteţi uniţi cu sufletul în armonie. Atâta vreme cât nu 
sunteți, instinctul şi dorinţa, contra curenții puterii și mișcării, 
vor continua să vă domine. Apoi înfocatul exces de patimă 
şi dorinţă şi rezultatele lor în viaţa voastră vor păstra Omul 
ca zeu ascuns, încâlcit şi încarcerat de prostie şi ignoranță și 
separat de ființa divină. 

XXX 


Cheia care rezolvă toate problemele 


Dacă există un text hermetic care să transmită întreaga 
realitate a vieții manifestate, atunci acela este cartea a 
şaisprezecea. Ea arată atât de limpede cât de multe forțe 
lucrează în corpurile care se manifestă în natura morții. Dar 
din păcate, toate aceste forțe şi efectele lor iau naştere din 
corpul muritor şi, tocmai de aceea, ele sunt şi vor rămâne 
separate de orice geneză cu adevărat divină. 

În general vorbind, oamenii experimentează rezultatele 
unei vieţi fără Dumnezeu cu suferință profundă. Nenumăratele 
eforturi pe care le fac să scape acestui destin sunt disperate 
şi tragice. Majoritatea oamenilor de astăzi nu au cunoaşterea 
cheii ce i-ar face capabili să-şi rezolve toate problemele, deşi 
cheia se află în posesia lor. Deoarece, în momentul în care te 
laşi pe mâna sufletului, cursul vieții tale se va schimba, pentru 
că, atunci când sufletul intră într-un corp muritor, forțele lui 
activatoare au efectul de a repune corpul pe calea genezei 
adevărate. 

Fără puterea suflet, omul este aidoma unui animal 
irațional. Singurii lui îndrumători sunt instinctele și dorinţele: 
instinctele pe care nu le poate controla şi dorințele care îl 
conduc. Cu toate acestea, de îndată ce sufletul preia îndrumarea 
vieții lui, instinctul şi dorinţa se transformă, sunt convertite 
în putere şi mișcare, capabile de a aduce la suprafață Omul 
ascuns, Ammon, la viață, la naştere. Trebuie să învăţăm, așa 
cum spune Hermes în versetul 37 că sufletul este o ființă 
eternă şi inteligentă, având drept gând propria-i rațiune. 

Sufletul, prezent în microcosmos, este întotdeauna 
şi netăgăduit legat de Spirit, de Dumnezeu. Atunci când îşi 

părăseşte corpul natural el este liber şi independent şi aparţine 
lumii divine. Dar el menţine întotdeauna o legătură cu corpul 
său natural astfel ca, dacă apare introspecţia asupra fiinţei 
născute în natură şi ea se hotărăşte să îşi schimbe abordarea 
faţă de viaţă, va exista mereu posibilitatea ca uniunea 
sufletului cu corpul să fie împlinită. Dacă, în calitatea de 
ființă umană născută în natură, voi urmaţi calea noului mod 
de vieţuire, calea pe care bobocul de roză se poate deschide, 
atunci atributele sufletului vor putea să se manifeste ele însele 
deoarece, aşa cum o spune şi Hermes: Este o caracteristică 
a sufletului aceea de a oferi altora ceva din propria-i esenţă. 

Așadar există două forme de viață în microcosmos: 
viaţa sufletului și viața acestei naturi. Și nu este oare ciudat 
că viaţa înaltă şi nobilă a sufletului este înnăscută în toate 
microcosmosurile, în timp ce în aceleaşi microcosmosuri, 
este trăită o viaţă care nu se află deloc în armonie cu sufletul? 
Nu este tulburător să gândim că divinul şi cea mai nemeritorie 
formă de viaţă sunt incluse într-unul şi acelaşi microcosmos? 
Dar aşa se întâmplă cu majoritatea oamenilor și nu vă izbește 
enormitatea acestei situaţii? 

De asemenea Hermes se debarasează de mitul conform 
căruia sufletul ar putea fi bolnav sau ar putea fi cauza diverselor 
defecte ale omului, deoarece el spune în versetul 39: 


Sufletul este, într-adevăr, imaterial, de vreme ce nu face 
parte din corpul fizic. Dacă ar fi ca sufletul să aibă un corp, 
acela nu ar avea nici rațiune, nici gânduri, deoarece fiecare 
corp în sine nu are gînduri. 


Acest lucru nu înseamnă că sufletul nu are o rațiune 
mai înaltă. Rațiunea lui este, într-adevăr, înaltă, cu o facultate 
cognitivă adevărată la dispoziție. Dar, dimpotrivă, corpul 
este cel căruia îi lipseşte în totalitate rațiunea şi abilitatea 
cognitivă, după Hermes. 

Există probabil o mulțime de oameni care nu ar fi 
de acord cu Hermes în acest punct. Dar filozofia hermetică 

afirmă cu claritate că activitatea creierului fizic nu poate fi 
descrisă ca „raţiune”. Hermes spune că dacă ființa umană nu 
este umbrită de suflet, ea este lipsită de „raţiune”. Priviţi în 
jurul vostru şi veţi vedea adevărul acestei afirmaţii. Fie că 
vă gândiţi la indivizi ori societăţi, comportamentul omenesc 
clarifică spusele lui Hermes. Filozofia rozacruciană ne învață 
că ființa umană atinge raţiunea reală şi inteligenţa numai 
atunci când sufletul intră în sanctuarul capului. Numai atunci 
se naşte cu adevărat facultatea cognitivă. 

Să încheiem dar acest capitol gândindu-ne la adevărul 
profund al versetului 44 din cartea a şaisprezecea a lui Hermes: 


Avem puterea alegerii; suntem capabili să alegem fie ce 
este mai bun, sau, în ciuda noastră, ce este mai rău. Alegerea 
răului este apropiată naturii corporale. De aceea destinul 
domnește asupra celui care îl alege sau a cărui alegere este. 


Sufletul este la îndemână, este foarte aproape de voi; el 
se află în microcosmos. Voi sunteţi capabili de a-l uni cu acel 
sine mai înalt, şi adevărat, în ascultare şi supunere şi predarea 
de sine. Dacă nu... atunci viaţa voastră va fi guvernată de către 
destin și de natura morţii. Cu siguranţă, alegerea nu este una 
dificilă, nu? 

XXXI 
A Saptesprezecea Carte 


Hermes către Tat: Despre Adevăr 


Hermes: Este imposibil, o Tat, pentru o fiinţă omenească, 
o creatură imperfectă, să presupună că vorbeşte despre 
adevăr, de vreme ce este alcătuită din membre imperfecte 
şi, privitor la învelişul ei, el este alcătuit dintr-un 
ansamblu de corpuri străine. Dar ce este posibil şi corect 
a spune voi spune: şi anume că adevărul există numai în 
corpurile eterne, elementele care sunt şi adevărate: în 
foc, care este o dată foc și nimic altceva; în pământ, care 
o dată pământ, pământ este pentru totdeauna şi nimic 
altceva; în aer care o dată este aer și mereu rămâne aer 
şi nimic altceva; în apă, care o dată este apă şi mereu 
rămâne apă și nimic altceva. 


Corpurile noastre, pe de altă parte, sunt compuse din 
toate aceste elemente dimpreună; ele conţin foc, conțin 
şi pământ şi desigur apă şi aer; totuşi, ele nu sunt nici 
foc, nici pământ, nici apă, nici aer, nici nimic altceva 
care să fie adevărat. 


Dacă atunci, încă de la început, adevărul este străin 
constituţiei fizice, cum ar putea aceasta să exprime ori 
să contemple adevărul? Ea va putea înţelege adevărul 
numai prin vrerea lui Dumnezeu. 


Lucrurile acestui Pământ, o Tat, nu sunt adevărul, ci 
imitațiile lui; şi multe nici măcar atâta nu sunt, ci numai 

puține dintre ele. Restul sunt minciuni și greşeli, o Tat; 
iluzii făcute din fantome. Când, totuși, o astfel de iluzie 
primește un influx de deasupra, ea devine o imitație 
a adevărului. Fără această influență superioară ea 
rămâne o minciună, un neadevăr. La fel şi cu un portret 
care este imaginea unui corp: pictura nu este corpul pe 
care îl reprezintă. Are ochi, dar nu văd nimic, urechi, 
dar nu aude nimic. Tabloul înfăţişează și celelalte părți, 
dar totul este iluzie care păcăleşte vederea celui ce 
privește. Ei cred că văd adevărul în timp ce realitatea 
este o minciună. 


Dar atunci când cineva observă ceva ce nu este 
minciună, atunci acel cineva contemplă adevărul. 
Așadar dacă vedem sau înțelegem toate aceste lucruri 
aşa cum sunt ele în fapt, atunci vedem și înțelegem 
lucrurile adevărate. Dacă ele sunt diferite de ceea ce 
par, nici nu vom înțelege și nici nu vom cunoaște nimic 
din ceea ce este adevărat. 


Tat: Și atunci, Tată, există adevăr şi pe Pământ? 


Hermes: Greşeşti, fiul meu. Nu există cu siguranță 
adevăr pe Pământ. Dar s-ar putea întâmpla ca, nişte 
oameni să-şi formeze o vagă idee, o uşoară noțiune cu 
privire la adevăr. Ei sunt aceia cărora Dumnezeu le-a 
acordat puterea să-l vadă. 


Tat: Așadar nu există nimic adevărat pe Pământ? 


Hermes: Cred și spun că totul este o iluzie și o amăgire. 
Lucrurile pe care le cred şi le spun sunt adevărate. 


Tat: Dar nu ar trebui ca cineva să arate lucrurile 
despre care crede și susține că sunt adevărate? 


II. 

Hermes: Cum ar putea fi aşa ceva posibil? Cineva 
trebuie să creadă şi să susțină lucrurile aşa cum sunt 
ele: pe Pământ nimic nu este adevărat. Acesta este 
un adevăr, că aici, jos, nu există adevăr. Şi cum să fie 
posibil aşa ceva, fiul meu? Adevărul este splendoarea 
supremă, Binele absolut care nu este umbrit de 
materie, nici învelit ori cuprins de corp. Adevărul este 
Binele real, luminos, de nedisputat și negat, nobil și 
neschimbat. 


Dar priveşte, fiul meu, cum lucrurile care se află aici jos 
nu sunt capabile să primească acest Bine. Căci ele sunt 
pieritoare, supuse suferinței, solubile, schimbătoare, 
continuu schimbătoare, trecând de la o formă la alta. 
Cum ar putea aceste lucruri să fie adevărul de vreme 
ce ele în ele însele nu sunt adevărate? Tot ceea ce se 
schimbă este iluzie, deoarece nu rămâne în esenţa lui, 
ci trece din formă în formă și astfel apare mereu diferit 
tot timpul. 


Tat:Nici chiar omul însuși, Tată? 


Hermes: ca om el nu este, fiul meu. Adevărul constă 
numai din sine însuși şi rămâne ceea ce este. Dar o 
ființă umană este compusă din multiple elemente şi 
continuă să nu fie identică cu sine însăși. Dimpotrivă, 
el se transformă de la o vârstă la alta şi de la o formă 
la alta atâta timp cât sălăşluieşte în corp. Adesea, după 
un scurt interval de timp, părinţii nu îşi mai recunosc 
copiii, nici copiii nu îşi mai recunosc părinții. 


Poate fi o astfel de creatură, care se schimbă într-o aşa 
măsură până la a nu mai fi recunoscută, adevărată, 
Tat? Nu ar trebui să credem că, dimpotrivă, această 
succesiune de apariţii diferite să fie o iluzie? De aceea, 
înțelege că numai ceea ce este durabil și veşnic este 

adevărat. Fiinţa umană este tranzitorie — şi implicit, 
ea nu este adevărată. Ea este numai aparenţă, şi în 
consecinţă, iluzia spremă. 


Tat: Dar, Tată, nu sunt oare şi corpurile eterne 
neadevărate, de vreme ce şi ele variază? 


Hermes: nimic din ce este adus dinainte şi supus 
schimbării nu este adevărat, dar deoarece acele corpuri 
au fost create de primul Tată, s-ar putea ca substanța 
lor să fie adevărată. Cu toate acestea, există ceva 
falsitate şi în acele corpuri, deoarece sunt variabile, 
pentru că nimic nu este adevărat cu excepția a ceea ce 
rămâne identic cu sine însuși. 


Tat: Atunci ce anume putem numi adevăr, Tată? 


Hermes: Numai Soarele îl putem numi adevărat. 
În timp ce totul se schimbă, Soarele nu. Acesta este 
motivul pentru care Soarelui i se încredințează a da 
formă lucrurilor din lume, să guverneze asupra lor şi 
să creeze totul. Îl venerez și mă înclin adevărului lui; 
după Unicul şi Primul îl recunosc în el pe Demiurg, pe 
constructorul lumii. 


Tat: Și atunci care este adevărul primordial, Tată? 


Hermes: Singurul şi Unicul, o Tat — Cel care nu este 
făcut din materie şi nici nu există în corp; acela care nu 
are nici culoare nici formă, care nu se schimbă şi nici 
nu este schimbat, dar care numai şi întotdeauna Este. 


Cu toate acestea, ceea ce este iluzie este pieritor. 
Providența a ceea ce este adevărat ține tot ceea ce este 
pe Pământ învăluit în disoluţie și întotdeauna va face 
astfel, deoarece disoluția este condiţia a toată geneza. 


Tot ceea ce ia fiinţă se dizolvă pentru ca astfel creaturile 
să poată lua din nou viaţă, să se poată naște din nou. 
Trebuie ca din disoluție, viaţa să revină la existenţă și 
ceea ce se naște trebuie, la rându-i, să decadă pentru 
ca generarea de creaturi să nu înceteze. lată prima 
cauză activă a propagării creaturilor care, născute din 
disoluţie nu sunt altceva decăt iluzie; uneori se nasc 
aşa, alteori altfel. Este imposibil ca ele să se nască la 
fel. Cum ar putea atunci ca ceea ce este renăscut și 
neidentic cu sine să fie adevărat? 


Dacă cineva ar vrea să definească acest simulacru cu 
precizie, atunci ar trebui să privească ființa umană 
ca pe o imitație de persoană, un copil cu pretenţie de 
copilărie, o persoană tânără o imitație, un adult ca pe 
o pretenţie de bărbăţie, o barbă sură nu neapărat ca 
pe un om bătrân. Pentru că ființa umană nu este cu 
adevărat un om, un copil nu este cu adevărat un copil, 
un om tânăr nu este neapărat tânăr, o persoană matură 
nu este neapărat maturizată, iar o barbă sură nu este 
cu adevărat bătrân. De îndată ce lucrurile se schimbă, 
ele sunt înșelătoare şi pentru ceea ce au fost şi pentru 
cele ce au devenit. 


Totuşi, fiul meu, trebuie să înţelegi bine, chiar și 
activităţile iluzorii de aici de jos depind de ceea ce este 
sus, adică, de adevărul însuşi. Și, într-adevăr, de vreme 
ce așa stau lucrurile, eu definesc iluzia ca pe expresia 
adevărului. 

XXXII 


Adevărul întotdeauna învinge 


Adevărul — unicul şi absolutul adevăr — este problema 
centrală, esenţială a filozofiei hermetice. Credem, aşadar, că nu 
este un accident faptul că, dintre cărțile hermetice care ne-au 
fost lăaste, cea de pe urmă se numește „Cartea Adevărului”. 

Pentru a înțelege ceea ce Hermes vrea să spună prin 
adevăr, trebuie mai întâi să vă amintiţi că nu se referă la 
nicio convingere religioasă particulară, nici la vreun sistem 
filozofic, sau orice altă formă de manifestare. Deoarece 
forma nu poate fi adevărul, aşa cum ne explică și Hermes. 
Pentru Hermes, adevărul — atotcuprinzătorul adevăr — este 
însuși Dumnezeu, cel neschimbat. El este cel care cuprinde 
universul fenomenelor, guvernând întreaga creaţie cu Spiritul 
său Septuplu. De aceea, Doctrina Universală vorbeşte despre 
şapte adevăruri. Ele sunt cele șapte raze care emană de la 
Dumnezeu, de la Spirit. Astfel, în tot spaţiul fără margini 
al universului manifestării, nu poate exista adevăr absolut. 
Adevărul poate fi reflectat în lumea fenomenelor, dar aceste 
reflexii nu pot fi adevărul însuși. 


Adevărul este splendoarea supremă, Binele absolut 
care nu este umbrit de materie, nici învelit ori cuprins de 
corp. Adevărul este Binele real, luminos, de nedisputat şi 
negat, nobil și neschimbat. 


Tot ce se află în univers este în permanentă schimbare. 
Unele se duc, altele apar şi, atunci când se întâmplă acest 


lucru, schimbarea este inerentă. Aşadar a nu fi neschimbat, 

continua schimbare nu poate fi niciodată adevărată. De aceea 
Hermes spune că adevărul nu poate sălăşlui decât în corpuri 
veşnice, care întrupează adevărul în sensul lui absolut. 

Așadar există o distincţie fundamentală între adevărul 
absolut şi neadevăr. Prin neadevăr, nu ne referim, nu vrem să 
spunem fățărnicie sau distorsiune deliberată a raţiunii divine. 
Neadevărul, în sensul hermetic, include pe toţi şi pe toate 
cele ce sunt supuse schimbării, interacțiunii contrariilor şi 
procesului dezvoltării. 

Adevărul este absolut. Neadevărul este orice altceva ce 
se află în stadiu de dezvoltare, orice nu aparţine adevărului. 
Dacă ceva s-ar afla în proces de dezvoltare și l-am numi 
„adevărat”, atunci l-am împiedica să se dezvolte aşa cum ar 
trebui; l-am întârzia şi l-am obstrucționa, iar cristalizarea s-ar 
instala imediat. Atunci, ceea ce era fundamental neadevărat, 
ar deveni fals, de asemenea, pentru că atunci ar fi o minciună 
— fără Dumnezeu, nedivină. Dacă lucrurile se desfăşoară aşa 
cum ar trebui, ceea ce este neadevărat va fi mereu împins 
înainte de adevăr, până ce, în cele din urmă, va atinge starea 
de adevăr. De aceea adevărul se manifestă pe sine, astfel ca 
ceea ce este, încă neadevărat să fie capabil, gradat, să se ridice 
la adevăr. 

Aici stă toată consolarea, deoarece acest lucru înseamnă 
că adevărul nu poate fi niciodată omorât. Adevărul este o 
radiaţie septuplă care emană dinspre absolut. El trebuie să se 
manifeste pe sine pentru a ajuta desfăşurarea marelui scop al 
creaţiei şi pentru a-l aduce la bun sfârșit. Radiația adevărului 
nu poate fi distrusă niciodată. Oricine încearcă să se opună 
acestei legi atotcuprinzătoare nu face decât să-şi sape groapa. 
Este îndeajuns să priviți istoria să vedeţi că acest lucru este 
adevărat sau să priviți la cum se desfăşoară diversele procese 
ale vieţii. 

Deci cum capătă adevărul acces la lucruri şi ce metode 
folosește pentru a declanșa o reacție pozitivă? În primul rând, 
el menţine ce este neadevărat în continuă mișcare, constant 
supus procesului de schimbare. De aceea apar și dispar lucruri 

şi fenomene. De aceea există naştere şi există moarte şi 
creștere şi strălucire şi disipare. Dar această atingere de adevăr 
nu este suficientă. Este deajuns numai pentru a împiedica 
stagnarea într-o formă cristalizată care, din cauză că nu poate 
fi schimbată, ar deveni un „adevăr” cât se poate de nedorit. 
În acest sens, chiar și natura morţii poate fi considerată o 
binecuvântare intensă. 

Astfel, pentru a atinge acest scop, adevărul trebuie să 
aplice o a doua metodă, care este: a se face pe sine cunoscut. 
Poate face acest lucru, deoarece neadevărurile fundamentale 
sunt forme şi lucruri vii care, în consecinţă, au abilitatea de a 
reacţiona. Răspunzând în mod corect la sugestiile adevărului 
se împlineşte un proces al dezvoltării constant şi logic. 

Așadar acestea sunt cele două metode: 

1. a menţine ce este încă neadevărat în mişcare 


2. a face adevărul cunoscut. 


În combinaţie ele asigură desfăşurarea lină a tuturor 
celor incluse în planul divin. Cu toate acestea, mai există încă 
două fenomene ce trebuie luate în considerare. 

Primul este autoprezervarea, automenținerea, nevoia 
de autorealizare înnăscută în fiecare creatură. Dacă întreaga 
organizare a bisericii, a statului şi a societăţii ar fi acordată 
la influxul de adevăr, la adevărul aşa cum se face pe sine 
cunoscut, nu ar mai fi nicio problemă în ce priveşte acest 
imbold pentru autorealizare. Dimpotrivă! Deoarece, atunci, 
adevărul le-ar arăta fiecăruia cum să atingă țelul unic cu 
ajutorul imboldului instinctual înnăscut spre autorealizare. 

Cu toate acestea, în cel de-al doilea rând, există o 
stare „de război în ceruri”. Există forțe în câmpul planetar 
şi cel universal al căror scop este să potolească interacțiunea 
contrariilor, să o aducă la acalmie și sunt forțe care împiedică 
adevărul în a se face cunoscut. 

Cineva s-ar putea întreba care ar putea fi motivele 
posibile pentru a se opune adevărului aşa de categoric, când 

aceste eforturi sunt zadarnice şi, de fapt, numai sporesc 
suferința omenească. Cu toate acestea, această opoziţie este 
uşor de înțeles dacă vă adeceţi aminte că fiecare creatură 
poate fi victimizată foarte uşor, la nesfârşit de ceea ce numim 
„amăgire”. Amăgirea este produsul conştiinţei eu animale. 
Davă vi s-ar spune adevărul sau vi s-ar da o sugestie de la 
el, vă veți putea forma o imagine a lui. Dacă acea imagine 
este pură, fără cusur, lipsită de imperfecțiuni, ea va rămâne 
conectată la singurul adevăr și totul va fi bine. 

Cu toate acestea, adesea se întâmplă ca înţelegerea 
voastră asupra adevărului să fie incorectă sau numai parțială, 
astfel încât imaginea rezultată nu este una pură. Atunci ea 
va fi desprinsă complet de forțele adevărului şi, ca atare, va 
deveni o amăgire, o perturbare a conștiinței care trebuie să 
se epuizeze lucrând pentru ca voi să descoperiți rezultatele. 
Dacă aveţi o anume introspecţie ce este ancorată în voi astral 
şi electromagnetic, nimeni nu v-o poate lua; numai experiența 
va putea să vă înveţe. 

O altă problemă este că amăgirea, iluzia este foarte 
contagioasă; se răspândește ca o epidemie, deoarece este o 
influenţă astrală. Și, de vreme ce câmpul astral este câmpul 
vostru de viață, câmpul de respirare, cerul vostru, termenul 
de „război în ceruri” poate fi văzut ca un proces natural, 
inevitabil. De aceea Hermes spune în versetul 4: 


Când, totuşi, o astfel de iluzie primeşte un influx de 
deasupra, ea devine o imitație a adevărului. Fără această 
influență superioară ea rămâne o minciună, un neadevăr. 


Astfel, cu o amăgire aprinsă astral ca punct de plecare, 
puteţi otrăvi întregul vostru mediu şi-i puteţi corupe pe toţi 
cu el, obținând unanimităţi, trecând peste legi, şi forțându-i 
pe alţii să ia parte la iluzia voastră. Rezultatul unei astfel de 
nebunii formidabile nu poate fi decât o agravare a interacțiunii 
contrariilor, o desfășurare mai tragică a vieții. Această viață 
de iluzie poate, adesea, degenera într-o luptă disperată de a 

menţine un neadevăr cu orice preţ, or, pe de altă parte, ceva 
ce a fost prețuit ca adevăr înalt timp de secole să fie brusc 
abandonat peste noapte. Se pot aştepta toate acestea de la 
orice este fundamental, o minciună. 


Așadar există două posibilități: ceea ce este 
fundamental neadevărat se poate dezvolta până atinge starea 
de adevăr absolut; sau, prin amăgire, ceea ce este fundamental 
neadevărat să se transforme într-o minciună, o falsitate, 
conducând la o stare de cădere totală printr-o experiență 
amară. Dar şi aceasta, în cele din urmă, duce înapoi la starea 
de neadevăr fundamental. În mod clar, aceia dedicați celui 
de-al doilea curs de evenimente vor fi legaţi să poarte o aprigă 
vrăjmăşie celor dedicați primului curs. Acest lucru este cauzat 
de o reacție negativă la cea de-a şasea rază. Amăgirea este 
mereu puternic dedicată să se menţină pe sine; fanatismul este 
întotdeauna generat de o atare posesie astrală. 

Dar amintiţi-vă: adevărul nu poate fi niciodată omorât, 
deoarece este liber, independent de orice creatură şi creație. 
De-a lungul istoriei se poate vedea cum acest cult al amăgirii, 
a purtat război împotriva adevărului şi cum mereu a pierdut şi 
mereu va pierde. Din nou şi din nou, lumea şi omenirea sunt 
afectate de consecinţele amăgirii. Totuşi, nimic dintre acestea 
nu poate fi comparat cu gloria rezervată vouă dacă neutralizați 
amăgirea care vă ţine şi pe voi prizonieri, prin practicarea 
nonconflictului. 

XXXIII 


Hermes, cel de Trei Ori Mare 


Încă din zorii erei Ariene, au existat multe legende şi 
povestiri despre Hermes. Au ajuns la noi prin diverse surse 
şi locuri și sunt atât de multe încât, confruntaţi cu ele, ni se 
pare ca au existat mai mulți Hermesi. Dar atunci oamenii 
spun: „Este imposibil. Dacă Hermes Trismegistus a existat cu 
adevărat, nu poate exista mai mult de unul!”. 

Alt lucru care produce confuzie în legătură cu aceste 
povestiri este că uneori Hermes apare ca preot, alteori ca rege 
şi uneori numai ca om înţelept. Adesea el este identificat cu 
zeul egiptean Thoth, sau cu un conducător egiptean anume. 
Alte povestiri îl portretizează ca pe un rege al regiunilor 
îndepărtate de tărâmul Egiptului. Toate aceste confuzii dispar 
atunci când ne dăm seama că Hermes al antichităţii aparţinea 
unei clase de ființe sublime numite Fiii lui Dumnezeu, și 
aceste entități erau, în adevăr, fiii lui Dumnezeu în termenul 
absolut al cuvântului. 

Fiii lui Dumnezeu aparţin acelei rase universale a celor 
în care există starea de Suflet viu. Fiinţa Suflet dezvoltată 
sălăşluiește, se află într-o stare de uniune cu totul. O astfel de 
ființă a atins uniunea cu Dumnezeu și s-a unit cu toţi fraţii şi 
surorile ei. De aceea vorbim despre o singură rasă a Fiilor lui 
Dumnezeu. 

Doctrina universală ne învaţă că sunt şaisprezece rase 
prin care valul nostru de viață trebuie să treacă în pelerinajul 
lui. Prima dintre acestea s-a manifestat la sfârşitul erei 
Lemuriene, şi în această rasă ființele umane au devenit prima 
dată conștiente de existența lor. În timpul erei Atlantiene 
au existat șapte rase. Încă şase vor mai fi până la sfârşitul 

erei Ariene prezente. A șaisprezecea va fi o rasă a ființelor 
conştiente de Suflet, iar termenul rasă nu va mai putea fi 
aplicat la ceea ce vine după ea. Apoi, toate ființele vor fi parte 
din unicul Lanţ Universal al Fiilor lui Dumnezeu. Adesea 
ne referim la cele şaisprezece rase și ca, foarte potrivit, cele 
şaisprezece căi ale distrugerii, din cauza măsurii în care 
amăgirea poate vătăma omenirea în cursul ei prin nadir. 


Hermes aparține acelei clase de entități care, atingând 
finalul Căii lor, s-au alăturat mulţimii sublime a Fiilor lui 
Dumnezeu, mulțimea Celor de Trei ori Mari, mari în ce 
priveşte Spiritul, Sufletul și manifestarea. De aceea se poate 
vorbi despre mai mulţi Hermesi, deoarece dintr-un anume 
moment în istoria lumii, mulți fii ai lui Dumnezeu s-au 
preocupat de dezvoltarea omenirii. 

În timpurile în care valul de viață uman nu devenise 
încă pe deplin conștient de existența lui, Fiii lui Dumnezeu, 
sau Ierarhia lui Hermes, lucra pentru omenire. Mai târziu, 
a venit o vreme când au lucrat împreună cu omenirea, cât a 
permis dezvoltarea umană. Au venit să vorbească omenirii, 
să o îndrume, să stabilească un exemplu şi să le arate drumul. 
Astăzi ne aflăm într-o perioadă în care ierarhia lucrează prin 
omenire, deoarece scopul măreț este realizarea de sine; ceea 
ce este fundamental neadevărat trebuie ridicat la starea de 
adevăr. 

Astfel, manifestarea fiilor lui Dumnezeu pe Pământ, 
aşa cum o înregistrează istoria, nu se va mai repeta — aceasta 
dacă rasele aflate în manifestare nu se vor vătăma într-o așa 
măsură că nu se va mai putea lucra prin ei — deoarece, ca în 
povestea cu Sodoma şi Gomora, nu mai era niciun drept de 
găsit. 

Natura acestor emisari era incredibil de sublimă şi 
adesea ei au fondat culturi nobile, guvernate de regi preoți, 
în ţările unde ei s-au manifestat. Cunoscând acestea, putem 
înțelege confuzia şi lipsa de credinţă a acelora care abordează 
relicvele istoriei dintr-un punct de vedere strict intelectual, 

deoarece ei se află în strânsoarea amăgirii, minciuna 
primordială, şi atâta vreme cât ei vor rămâne în acea stare, 
adevărul nu va putea să strălucească asupra neadevărului lor 
fundamental. Totuşi, adevărul trebuie să fie făcut cunoscut; 
drumul spre adevăr trebuie menținut deschis. Și nu uitaţi 
niciodată: adevărul nu poate fi ucis, pentru că nu este din 
această lume. 

Totuşi, nimeni nu ar putea nega că, în zilele noastre, 
întâmpinăm o serie de dificultăți, numeroase chiar, pe Calea 
noastră. Egiptul Antic, de exemplu, a fost un punct focal 
foarte puternic pentru cultura spirituală autentică, dar atât de 
mulți oameni cred (greșit, desigur) că adevărul despre el poate 
fi reconstruit numai din descoperirile arheologice. Şi astfel 
avem rânduri întregi de egiptologi, împovăraţi cu doctorate 
şi profesorate îngropându-ne sub o avalanșă de texte care ne 
explică ideile şi concluziile lor perfect divergente, astfel încât 
ajungi să disperi că nu mai distingi capul de coadă, nu mai 
poţi pune nimic cap la cap. Intr-adevăr este lipsit de speranță 
să crezi că vei descoperi adevărul astfel. 

Așadar acum, haideţi să vedem ce s-a întâmplat 
cu adevărat. Am explicat cum imboldul înnăscut spre 
autorealizare poate degenera foarte uşor în autoprezervare, 
în automenţinere, din cauza înțelegerii greşite ce apare din 
conştiinţa deformată. Rezultatul este o încapsulare astrală, 
o poluare şi o distrugere şi, în cele din urmă, o nebunie. Şi 
această nebunie este adesea exprimată ca ostilitate şi furie 
spre adevăr. Adevărul nu poate face altfel decât să împingă 
omul de-a lungul drumului către scopul final. Dar fiinţa 
umană centrată pe ego îi rezistă. Cu biserica ei, cu preoția ei 
şi autorităţile care cunosc totul şi vor cunoaște curând şi mai 
mult, ea se gândește că deja a atins țelul. Ea deja crede că este 
un copil al lui Dumnezeu şi că acea biserică a lui Christos 
există cu multe autorități care sunt omnisciente. Poate că mai 
există câteva defecte minore, dar curând ele vor fi aplatizate! 
Așa este semnătura religiei organizate şi a ştiinţei. 

A fost o vreme când umanitatea era încă tânără, în 
comparaţie cu caracteristicile rasiale ale zilelor noastre şi 
în acea vreme, adevărul se făcea cunoscut într-o manieră 
complet diferită decât este acum posibil. Nu exista educație în 
şcoli, nu exista sistem educațional așa cum îl știm noi astăzi. 
Exista o limbă vorbită indigenă, dar nu exista încă nicio 
notație, niciun sistem grafic, care să poată facilita ca învățarea 
să fie încredințată memoriei și înțelegerii. Prin manifestarea 
şi influenţa Fiilor lui Dumnezeu, a apărut treptat un limbaj 
scris, ca mijloc de comunicare între oameni şi, mai ales, ca 
modalitate de a face adevărul cunoscut. De aceea Hermes este 
cunoscut și ca inventator al limbajului, al limbii. 

Astfel, în centrele culturale antice erau folosite multe 
mijloace de a-i conecta, pe cei care erau deja pregătiți, cu 
adevărul cel mare. Erau construite temple a căror structură 
întreagă trebuia să exprime sublimul divin. Erau înălțați pilaștri 
şi coloane, acoperite cu simboluri şi inscripţii ce transmiteau 
limbajul Fiilor lui Dumnezeu tuturor acelora care înțelegeau 
caracterele. Şi se produceau milioane de manuscrise cu 
ajutorul cărora se putea ajunge la mulți oameni. 

Amintiţi-vă că în acele vremuri nu existau tiparniţe, iar 
cultura nu era vast răspândită. Masele erau încă analfabete 
şi nu exista decât un mic grup al intelectualităţii, dintre care 
câțiva erau dedicați adevărului fundamental, în timp ce, 
alții, otrăviţi de amăgire și iluzie erau dedicați minciunii 
fundamentale, deoarece de îndată ce intelectul a început să 
funcţioneze, iluzia a devenit posibilă. 

Membrii primului grup au păşit pe drumul lor spre 
eliberare; au fost persecutați și trimişi la moarte de cel de-al 
doilea grup, dar niciodată nu au reacţionat militant, sau în orice 
altmodce arfi putut cauza ca legăturile astrale să ia ființă. Ei ştiau 
că, pentru aceia care slujesc şi urmează adevărul, toate lucrează 
spre bine. Totuşi, cel de-al doilea grup, în nebunia lui generată 
de amăgire şi iluzie a reuşit să împiedice lucrarea primului grup 
să se răspândească atât de puternic pe cât ar fi putut-o face. 
Şi, deoarece masele erau încă analfabete şi incapabile, deci, să 

înţeleagă cauza esenţială a conflictului — deoarece aparatul lor 
intelectual era încă în procesul de a deveni concret — cel de-al 
doilea grup s-a jucat cum a vrut. Au năvălit şi scărmănat prin 
fiecare templu, fiecare monument, fiecare construcție ridicată 
sub îndrumarea Fiilor lui Dumnezeu pentru a eradica, pe cât 
posibil, orice urmă de adevăr. Simbolurile și inscripțiile au fost 
şterse, mutilate şi a început marea vânătoare de manuscrise. 

Au fost trimise grupuri special antrenate în toate 
tărâmurile unde sălăşluia adevărul, sau unde prinsese rădăcină, 
sau era pe cale să prindă rădăcină, să identifice toate siturile 
importante și să pună mâna pe toate materialele considerate 
periculoase pentru cel de-al doilea grup şi să le şteargă de 
pe fața Pământului. Nenumărate manuscrise ce conţineau 
înțelepciunea directă de la Fiii lui Dumnezeu au fost vânate şi 
distruse. De aceea, faptul că au mai rămas pe ici pe colo fie şi 
câte o pagină, este un miracol. 

În zilele noastre, nivelul intelectual general este mult 
mai ridicat, iar conştiinţa discerne mult mai bine, așa că aceste 
metode de distrugere nu mai pot fi folosite. Dar mai există 
şi un alt mijloc de distrugere, chiar potrivit zilelor de astăzi: 
ori de câte ori se găseşte câte un manuscris antic şi valoros, 
acesta este tradus de un comitet ştiinţific exclusivist și adaugă 
la el tot felul de observaţii foarte pompoase care îl împing 
cu fermitate în apele stătute ale antichităţilor. Conţinutul este 
descris ca fiind frumos, sau plin de introspecţie tehnologică 
(sigur, nu după standardele moderne, nu la nivelul lor, dar, 
totuşi, destul de bune) şi se anunţă că se va elabora un studiu 
mai aprofundat. Astfel toată treaba este șuntată într-o nişă, 
sau, cel puţin, aşa sunt oamenii lăsaţi să creadă. 

Dar în ciuda a mii de ani de calomnie, trădare și 
persecuție, adevărul poate şi își va împlini sarcina. Vom vedea 
cum în următorul capitol. 

XXXIV 
Adevărul trăieşte 


Când Fraternitatea Universală a Fiilor lui Dumnezeu 
începe să lucreze în beneficiul oricărui val de viață, lucrarea ei 
nu este niciodată condusă la modul experimental şi nimic nu 
este lăsat la voia întâmplării. Lucrarea se bazează întotdeauna 
pe un plan care este pus în mişcare la momentul potrivit, 
în timp şi care întotdeauna va izbândi complet. Astfel că, 
atunci când în zorii erei Ariene, Fraternitatea lui Hermes, 
Fraternitatea Fiilor lui Dumnezeu şi-a început lucrarea de a 
face adevărul cunoscut omenirii și să faciliteze intrarea lui în 
inimile oamenilor, succesul era asigurat dinainte. 

Văzută pe termen lung, această lucrare are trei faze: în 
prima fază, Lanţul Universal lucrează pentru omenire; în cea 
de-a doua, el lucrează împreună cu omenirea; iar în cea de-a 
treia, lucrează prin omenire. 

În stadiile timpurii ale erei Ariene, când corpul rasial 
al omului abia era în stare să-și exprime vreo urmă de 
conştiinţă în sfera materială, Fiii lui Dumnezeu au fost aceia 
care au reglementat și îndrumat procesul de viaţă uman și 
au făct lucrarea pentru omenire. Aţi putea compara această 
lucrare cu ajutorul dat de spiritele de grup unor diverse specii 
de animale. Şi cine erau Fiii lui Dumnezeu? Ei bine, ei nu 
erau de origine pământească, ci aparțineau valurilor de viață 
anterioare celui al nostru, dar care încă aparţinea rasei unice 
de ființe universale, la care, și voi, sunteți chemați de către 
Dumnezeu. 

În cea de-a doua fază, conștiința omenirii tinere s-a 
dezvoltat suficient pentru ca ea să continue pe mai departe 
cursul ei prin nadir. Intelectul uman s-a maturizat suficient 
pentru ca adevărul ce stă la baza întregii existenţe să se facă, 

în cele din urmă, cunoscut. Şi din acel moment încolo, Fiii 
lui Dumnezeu au venit la omenire într-un mod direct. Un 
astfel de ajutor era necesar, deoarece cum ar fi putut ajunge 
omenirea la adevăr neajutată? Trebuia să fie făcut cunoscut 
omului de către aceia care îl trăiau din interior. 

Astfel a început era glorioasă descrisă în mituri şi 
legende. Ele povestesc despre sosirea miraculoasă a zeilor, 
care au apărut pe Pământ și se mișcau printre oameni 
întocmai ca regii şi preoţii autentici, câteodată numiţi Ordinul 
lui Melchisedec. Astfel, adevărul a venit şi a locuit printre 
oameni. Adevărul a venit să cheme ființele umane pe tîrâmul 
lor adevărat. 

Apoi a treia perioadă a luat viață: omenirea auzise 
despre adevăr şi l-a văzut luând formă în mulţi oameni. Marea 
descoperire se împlinise. Acum, ființele umane trebuiau să 
facă dovada că sunt capabile a atinge eliberarea independent, 
cu forțele proprii. De atunci încolo, adevărul trebuia făcut 
cunoscut prin omenirea însăşi. Regența preoțească se născuse. 
Fiii lui Dumnezeu s-au retras în domeniile lor, de unde 
asigurau orice ajutor şi îndrumare. Astfel Fiii lui Dumnezeu 
nu vor mai apărea din nou pe Pământ, aşa cum au apărut în 
trecut, deşi entități din sfera reflectătoare pot imita întoarcerea 
lor ca parte din Jocul cel Mare. 

Şi orice ar face ierarhia amăgirii și a minciunii, orice ar 
vrea să facă, victoria deja a fost câștigată. În fiecare perioadă 
succesivă, recolta numai ce trebuie culeasă de pe câmp. 

Așadar, prin capetele umane, prin inimile şi acţiunile 
umane şi voi puteți și veți fi atinși de adevăr. Tot ceea ce trebuie 
să faceţi este să vă pregătiți de contact! Ierarhia minciunilor 
face toate eforturile să vă deraieze trimițându-şi radiaţiile spre 
voi. Dar Ierarhia Adevărului îşi trimite şi ea radiaţiile şi îşi 
îndeplineşte lucrarea şi toţi aceia care se deschid la această 
plenitudine astrală, o vor primi cu siguranță. 

Şi amintiţi-vă că nu doar prin cuvântul vorbit și cel scris 
vine adevărul la voi. Nu, adevărul este un principiu astral, 
care, pentru timp foarte îndelungat, a fost concentrat şi făcut 

disponibil de către ființele umane pentru fiinţele umane. De-a 
lungul epocilor s-au acumulat atâtea dovezi să susțină acest 
lucru. Istoria povesteşte despre mulţi regi preoţi care au adus 
adevărul la noi în cuvânt, faptă şi putere. Moise, de exemplu, 
a fost unul dintre acești mesageri umani timpurii înregistrați 
de istorie. Şi amintiţi-vă că venea din Egipt. Și gândiţi-vă la 
toţi profeţii care au venit după el şi, mai ales, la Domnul Iisus, 
un Fiu al lui Dumnezeu născut din omenire. 

Timpul a estompat amintirea mesajelor aduse de ei, 
iar vrăjmaşul le-a alterat foarte mult. Dar, deşi acțiunile 
vrăjmașşului sunt abominabile și dau naștere la multă suferință, 
ele sunt zadarnice deoarece adevărul trăieşte. El este, în toată 
veșnicia. Heralzii lui niciodată nu vor întârzia să apară şi se 
vor aduna noi recolte în hambare. 

Înţelegeți acum de ce lucrarea de anvergură a lui 
Hermes Trismegistus se sfârşeşte cu Cartea Adevărului? 

Glosar 


Andrae, Johann Valentin 
Proeminent frate  rozacrucian 
din secolul al şaptelea, ale cărui 
lucrări includ şi Nunta alchimică 
a lui Christian Rozacruce. Această 
carte cuprinde descrierea completă 
a călătoriei candidatului pe calea 
transfigurării. 


Apocalipsa celor Patru Elemente 
Lumea manifestată în şi prin cele 
patru elemente, foc, apă, aer şi 
pământ. 


Archoni 
Stăpânitor al eonilor. A se vedea Eon. 


Artă, Regală 
A se vedea Ştiinţa universală. 


Atomul primordial 
A se vedea Roza inimii. 


Atomul Scânteie de Spirit 
A se vrdea Roza inimii. 


Authades 

Puterea cu cap de leu, voinţa 
nesfântă a personalităţii materiale, 
a egoului. (Termenul „Authades” 
este preluat din evanghelia gnostică 
Pistis Sophia de Valentinus.) 


Barca celestă 

Termen utilizat în Gnoza originară 
egipteană pentru a desemna un Corp 
Viu gnostic. Este Arca la care se face 
referire în Geneză. Este un Corp 
al forțelor eliberatoare, construit în 
cooperare cu Lanţul gnostic universal, 
în slujba recoltei ce trebuie adunată 
la sfârşitul zilei cosmice şi dusă, în 
siguranţă în noul câmp de viaţă. Este 
„(arcul Bunului Păstor” la care se face 
referire în Noul Testament. 


Camera de sus 

a. Sanctuarul capului. 

b. Capul de Aur al Corpului Viu 
gnostic. 


Capul de Aur 

Capul de Aur este cel de-al cincilea 
aspect al Corpului Viu al Tinerei 
Gnoze. El aparține Gradelor Interioare 
ale Şcolilor de Mistere, denumit şi 
Câmpul Învierii sau Noul Câmp de 
Viaţă, locaşul Spiritului Sfânt. 


Casa Sancti Spiritus 

Câmpul de înviere, noul câmp de 
viaţă. 

A se vedea Capul de Aur. 


Câmp astral, nou 
A se vedea Tărâm gnostic nou. 

Câmpul de respiraţie 

Câmpul de forță ce înconjoară 
proximitatea imediată a personalităţii, 
în interiorul căruia viaţa este posibilă. 
Acest câmp conectează personalitatea 
cu ființa aurică. Una dintre funcţiile 
lui este aceea de a atrage şi a respinge 
materii şi forțe pentru menţinerea 
personalității şi, ca atare, este una cu 
personalitatea. 


Cânteculdecăinţă, Răscumpărarea 
Termen ce derivă din evanghelia 
gnostică a Pistis Sofiei de Valentinus. 
Acela care începe să împlinească 
cerinţele unei căi eliberatoare, cântă 
cântecul de căinţă al Pistis Sofiei. 


Celălalt 

Un termen care se referă la omul 
adevărat şi nemuritor, care este 
de la Dumnezeu şi creat „perfect 
întocmai cum Tatăl este perfect”. 
Renaşterea acestui unic născut Fiu, 
fiinţa Christos în noi, este scopul 
unic, adevărat al prezenţei noastre în 
câmpul de existenţă dialectic. Astfel 
el este de asemenea scopul tuturor 
rozacrucienilor gnostici adevăraţi. 


Centre de conferinţă 
Şcoala Spirituală modernă benficiază 
de un număr de centre de conferință 


unde sute de elevi de diverse 
naționalități se întâlnesc pentru 
conferințele dedicate doctrinei 


eliberării şi numeroaselor ei aspecte, 
precum şi pentru aplicarea acestei 
doctrine. 


Christos, atomul 
A se vedea Roza inimii. 

Christos, interiorul 
A se vedea Celălalt. 


Contranatură 

Câmpul nostru dialectic de viaţă. O 
existență în care omenirea căzută, 
adică cei separați de Dumnezeu, de 
Spirit, se complac în voinţă proprie. 
Această viaţă, care este separată de 
Ordinea Cosmică divină a cauzat 
dezvoltarea răutăţii ce caracterizează 
toate aspectele existenţei noastre 
şi împotriva căreia noi încercăm să 
luptăm cu aceeaşi voinţă proprie. Cu 
toate acestea, din cauza naturii sale, 
această desfăşurare de nesfinţenie 
şi astfel contranatură, nu poate fi 
distrusă decât prin ceea ce Biblia 
numeşte „împăcarea cu Dumnezeu”; 
sau, altfel spus, prin restaurarea 
legăturii cu Spiritul, pe calea 
transmutării şi a transfigurării; prin 
întoarcerea voluntară la supunerea 
faţă de Ordinea Cosmică Universală. 


Corp, Viu 
A se vedea Barca celestă. 


Cosmocratori 

Şapte ființe naturale puternice, 
denumite şi „zei”, care sunt strâns 
legate de originile creaţiei. Ei mențin 
legile cosmice fundamentale şi 
sferele lor de activitate. Împreună, 
ei formează Spiritul Septuplu al 
Umanității. (A se vedea cartea I al lui 
Pimandru, partea I.) 


Covor 

„A sta pe covor’ - o referință 
masonică privind atitudinea interioară 
a elevului, care în onestitate, 
devoțiune şi perseverență întreprinde 
să împlinească Gnoza universală 
cvintuplă în sine. 


C.R.C. 

Abrevierea tradiţională a numelui 
Christian  Rozacruce; referire la 
prototipul persoanei care a realizat 
întoarcerea la stadiul uman adevărat, 
nemuritor prin calea transfigurării. 
Această potecă septuplă este descrisă 
sub forma celor şapte zile ale creaţiei 
în cartea Nunta Alchimică a lui 
Christian Rozacruce, care conţine 
o explicaţie a textului lui Johann 
Valentin Andreae. 


De aur, floarea minunată 
Naşterea luminii divine în 
sanctuarul capului, spațiul deschis 
aflat în spatele osului frontal, prin 
care candidatul dobândeşte noua 
conştiinţă în noul câmp de viață. 
Cele şapte cavități cerebrale arată 
întocmai ca o roză cu şapte petale, 
toate pline cu prana vieții, cu 
Lumina Gnozei. 


Dialectică 

Câmpul nostru actual de viață, 
în care totul se manifestă în 
perechi antinomice, opuse conectate 
inseparabil: ziua şi noaptea, lumina 
şi întunericul, bucuria şi tristeţea, 
tinereţea şi bătrâneţea, binele şi răul, 
viaţa şi moartea; ele se urmează 
una pe cealaltă şi se aduc pe rând 
în existenţă. Prin operarea acestei 
legi fundamentale, tot ce există în 
câmpul nostru de viaţă este supus 
alterării continue şi disoluţiei, 
deci supus ridicării, strălucirii şi 
dispariţiei. Prin operarea acestei 
legi, câmpul nostru de viaţă este 
un teritoriu al finitudinii, durerii, 
suferinţei, distrugerii, bolii şi al 
morţii. Văzută dintr-o perspectivă 
mai înaltă, legea dialecticii este 


de asemenea legea graţiei divine 
care, prin frângerea şi reînnoirea 
continuă previne cristalizarea 
ultimativă a omului (şi astfel 
ineluctabila cădere). 

Printr-o continuă distrugere şi reînnoire 
îi permite omului încontinuu o nouă 
posibilitate de manifestare. Prin 
aceasta, omul primeşte posibilitatea 
de a-şi recunoaşte scopul vieţii şi 
de a păşi pe calea de întoarcere prin 
transfigurare (renaşterea din apă şi 
din spirit). 


Demiurgul 

Fiinţă Spirit care provine de la 
Dumnezeu Tatăl. Demiurgul este 
creatorul Lumii din substanța 
primordială, care însă, nu a fost 
creată de el ci de Dumnezeu Tatăl. 
Cuvântul este una cu el, cu Lumea- 
Suflet, cu fiul Tatălui, fiind de 
asemenea numit şi Arhitectul 
universal. 


Demoni 

În sens strict literal acest cuvânt 
înseamnă „forță naturală”. Când 
omul se leagă pe sine în supunere 
voluntară față de aceste forţe în 
împlinirea voinţei Tatălui, ei se 
vor manifesta ca ajutoare puternice 
pentru aceia care merg pe calea spre 
divinitate. Dar ei pot fi percepuți şi 
experimentați ca forțe ostile ale 
unui Demon răzbunător, ca forţele 
destinului. Atunci, ei corespund 
karmei care determină destinul 
uman pe trista cale a experienţei. 
Eonii naturali, care au fost chemaţi 
în fiinţă de viaţa naturală şi oarbă a 
oamenilor căzuţi, sunt şi ei priviţi 
ca demoni. În acest caz într-un sens 
nefavorabil. Foarte apropiate de 

aceştia sunt şi forțele astrale create 
de mentalitatea omului, numite de 
asemenea demoni. 


Doctrina Universală 

Nu este o „doctrină” în adevăratul 
sens al cuvântului şi nu poate fi 
găsită în cărți. În esenţa ei cea mai 


profundă, Doctrina Universală 
este realitatea vie a lui Dumnezeu, 
din care conştiinţa  înnobilată, 


conştiinţa hermetică ori pimandrică, 
învaţă să citească şi să înţeleagă 
Atotînţelepciunea creatorului. 


Endura 

Calea demolării eului, a ultimei 
morţi, prin abandonarea de sine a 
eului Celuilalt, omului nemuritor, 
Christosului din noi. Calea lui loan 
este „cea care îndreaptă calea pentru 
Domnul lui”. Este vorba despre 
a pune în practică următoarele 
cuvinte: „Acela — Celălaltul ceresc 
— trebuie să crească şi eu trebuie 
să mă diminuez, trebuie să pier 
pentru ca Cerescul Celălalt să 
trăiască în mine”. Calea Endurei 
este modalitatea care a existat de-a 
lungul timpurilor şi prin care omul 
căzut accede cu ajutorul focului 
purificator al unei inversări totale 
a vieţii, la fiinţa lui adevărată, 
nemuritoare şi se întoarce la Tatăl. 
Cărarea omului prin dialectică este o 
viaţă a muririi. Endura este o moarte 
voluntară pentru a putea să trăim: 
„Acela care este gata să-şi piardă 
viaţa pentru mine, şi-o va afla!” 


Entităţi scânteie de viaţă 

Entităţi născute în mod natural 
lipsite de roza inimii, atomul 
scânteie de spirit. Aceste persoane 

sunt în totalitate orientate către 
existența în sfera materială a 
Pământului. Se simt în totalitate 
acasă aici şi le lipseşte orice viaţă 
interioară. Acestea sunt, de fapt, 
nu oameni, ci numai fenomene 
naturale, lipsite de predispoziția 
unui contact spiritual. Un mod de 
viață, în mod persistent deviind 
de la Dumnezeu, în mod inevitabil 
generează entități scânteie de viață, 
care vin şi pleacă fără a lăsa în urmă 
vreun efect pozitiv. Omenirea din 
zilele noastre este alcătuită din sute 
de milioane de astfel de entităţi. 


Eoni 

a. Formaţiuni monstroase de forţe 
naturale nesfinte care, de-a lungul 
veacurilor, au fost aduse în existenţă 
de viaţa omenirii căzute şi a căror 
gândire, voinţă şi dorinţă sunt 
complet întoarse de la Dumnezeu. 
Eonii sunt împărţiţi în douăsprezece 
grupuri principale. În calitate de 
creaţii ale omenirii şi aflându-se 
dincolo de controlul ei, aceştia o 
ţin încarcerată în strânsoarea lor şi 
formează puterile irezistibile ale 
automenţinerii şi care o forţează 
să continue în manierele nesfinte 
şi  autoformatoare, generând 
continuitatea legăturii omului cu 
roata dialecticii. 

b. Cuvântul „eoni? se mai referă 
şi la grupul ierarhic ce guvernează 
ordinea timpului şi a spaţiului, 
numită şi ierarhia dialectică sau 
„prinţul acestei lumi”. Acesta este 
un grup de entităţi care se ridică din 
omenirea căzută. Ei posedă cea mai 
mare putere metafizică şi s-au făcut 
una cu eonii naturii menţionaţi la 
punctul a. De la această supremație 


luciferică a lumii dialectice căzute, 
grupul îşi foloseşte eronat toate 
puterile naturii şi ale omenirii 
şi-o  îmboldeşte să-şi continue 
activităţile nesfinte spre propriile 
scopuri malefice. Cu preţul unei 
teribile suferințe pentru omenire, 
aceste entităţi s-au eliberat din roata 
dialecticii, o libertate care cere 
automenţinerea şi pe care aceştia 
o pot păstra numai menţinând o 
suferinţă din ce în ce mai mare 
asupra lumii (a se vedea, în legătură 
cu acest aspect, Venirea omului 
nou, partea I, cap X şi Demascarea, 
de J. Van Rijckenborgh, Rozekruis 
Press, Haarlem, Olanda). Aici ar 
trebui menţionat că toată gândirea, 
voinţa şi dorința omului căzut, 
chiar şi acele numite activităţi bune, 
cheamă eoni în existență: forțele 
naturale nesfinte care domină omul 
şi îl ţin încarcerat în natura morţii. 
Forţele naturale ale  divinului, 
pământul cosmos septuplu există 
împreună cu aceste activităţi 
nesfinte şi împotriva naturii, dar 
sunt percepute de omenire ca 
fiind ostile, pe măsură ce aceasta 
continuă să tulbure şi să încalce 
legile naturale ale pământului 
cosmos prin activitatea ei decăzută. 
(vezi Venirea Omului nou) 


Fiinţa aurică 

Lipika (fiinţa aurică sau firmamentul) 
reprezintă întregul sistem al forţelor 
şi valorilor în care este încastrată 
karma omului. Ființa noastră 
muritoare, pământească este numai 
o proiecție a acestui firmament, 
care îi determină posibilitățile, 
limitările şi caracterul. 
Transmutarea personalității trebuie 


să fie precedată de o schimbare 
a lipicii, a luminilor ei. Această 
transformare este posibilă prin 
sacrificiul eului, prin demolarea 
eului sau abandonarea de sine. 
Rezultatul va fi învierea omului 
adevărat, în care spiritul, sufletul şi 
corpul formează din nou, o unitate 
armonioasă, nepieritoare. 


Fixarea Rozei de Cruce 

O fază pe calea elevului în care 
acesta face ca personalitatea materială 
să „moară zi de zi”, îndrumat de o 
introspectivă limpede şi o jinduire 
adevărată spre mântuire, pentru ca 
adevăratul  om-dumnezeu, omul 
pimandric, să fie capabil să se 
ridice. 


Floarea minunată de Aur 

Naşterea luminii divine în 
sanctuarul capului, în spațiul 
deschis din spatele osului frontal. 
Cele şapte cavități cerebrale, ce 
arată întocmai ca o roză cu şapte 
petale, sunt umplute cu prana 
vieţii, cu lumina Gnozei, şi astfel 
candidatul poate să vadă, noul 
câmp de viaţă, cu o conştiinţă nouă. 


Fraternitatea Universală 

Ierarhia divină a Împărăției 
Neschimbate, eterne. Formează 
corpul universal al Domnului şi 
este cunoscută şi sub multe alte 
nume, precum: Biserica Invizibilă 
a lui Christos, Lanţul Gnostic 
Universal, Ierarhia Christos şi 
Gnoza. În activitatea ei, în numele 
omenirii căzute, apare, printre 
altele, ca Triunitatea Luminii, ca 
Fraternitatea din Shambala, Şcoala 
Misterelor a Hierofanților christici 

şi de asemenea ia formă în tânăra 
Fraternitate Gnostică. 


Gnoză 
a. Respirația lui Dumnezeu; 
Dumnezeu, Cuvântul, Logosul, 


sursa tuturor lucrurilor, care se 
manifestă pe Sine în Spirit şi de 
asemenea ca Spirit, iubire, lumină, 
putere şi înțelepciune. 

b. Fraternitatea Universală ca 
purtătoare şi manifestare a câmpului 
de radiație al lui Christos. 

c. Cunoaşterea vie care este de la şi 
cu Dumnezeu. Această cunoaştere 
devine partea acelora care, prin 
renaşterea sufletului, au intrat în 
naşterea de lumină a lui Dumnezeu, 
deci în starea de conştiinţă pimandrică, 
prin renaşterea sufletului. 


Gnoza originară a lui Hermes 
Acest termen se referă la faptul că 
toată activitatea reală gnostică din 
perioada actuală a omenirii emană 
de la fântâna originară a Gnozei 
egiptene; că toată lucrarea gnostică 
mântuitoare este înrădăcinată în 
cunoaşterea originară; că izbăvirea 
omului este posibilă numai prin 
învierea omului Mercur sau 
hermetic, a adevăratului Om divin, 
care trăieşte dintr-o conştiinţă 
iluminată în Dumnezeu. Pentru 
aceasta, evanghelia după Matei 
mărturiseşte în cuvintele: „Din 
Egipt Mi-am chemat Fiul”. 


Gnoza, universală cvintuplă 

Un termen care însumează cele 
cinci faze ale dezvoltării prin 
intermediul căreia, calea unică spre 
Viață se manifestă pe sine în elev 
ca: 1. introspectivă eliberatoare; 2. 

tânjirea după mântuire; 3. predarea 
de sine; 4. o nouă atitudine de viață 
şi 5. învierea în noul câmp de viață. 


Lanţul, Gnostic Universal 
A se vedea Fraternitatea Universală. 


Lectorium Rosicrucianum, şcoala 
în care se manifestă forțele de 
Lumină ale Gnozei. 


Lipika 
A se vedea Fiinţa aurică. 


Microcosmos 

Omul ca minutus mundus, o lume în 
miniatură, un sistem de viaţă sferic 
în care se poate distinge, dinspre 
centru spre exterior, personalitatea, 
câmpul de manifestare, fiinţa aurică 
şi câmpul magnetic al Spiritului 
septuplu. Omul adevărat este 
un microcosmos. Ceea ce este 
cunoscut în lume ca „om” este 
numai personalitatea avariată, 
prejudiciată a unui microcosmos 
degenerat. Conştiinţa actuală este 
numai o conştiință-personalitate 
sau o personalitate-conştiinţă, care 
este conştientă numai de câmpul de 
existenţă căreia îi aparţine. 


Natura morţii 

Viaţa, viaţa adevărată, înseamnă 
viața eternă. Dar în prezent, câmpul 
actual de existenţă este guvernat 
de legea continuei schimbări şi a 
demolării continue. Din primul 
moment, tot ce ia ființă este pe 
drumul decăderii şi al distrugerii. 
Aşadar tot ceea ce noi numim viaţă” 
este, de fapt, numai o existenţă 
aparentă, falsă şi parte dintr-o iluzie 
imensă, dintr-o amăgire. De aceea 


este o nebunie să te agăţi de ea, 
aşa cum aproape întreaga omenire 
o face. Suferinţa demolării, pe care 
atât de profund o experimentăm, 
este menită să ne facă să ne dăm 
seama cât de repede posibil, că 
natura Vieţii, câmpul originar de 
viață adamică, pe care Biblia îl 
numeşte Împărăţia Cerurilor, este 
câmpul de viaţă destinat omului şi 
nu lumea dialectică, natura morţii. O 
dorinţă total neîmplinită, de fericire 
permanentă, de pace durabilă, 
de dragoste constantă, precum şi 
foamea de viaţă veşnică, rămân 
în interior. Ele provin, din nucleul 
Vieţii originare, adormit în fiecare 
dintre noi, din principiul originar 
al omului veritabil şi nemuritor. 
Mulțumită acestui atom originar 
sau atom christic, prin Împărăţia 
ascunsă, Împărăția lăuntrică şi 
prin întoarcerea fundamentală 
către Gnoză, Omul adevărat, cel 
nemuritor va învia. Se va putea 
întoarce la Natura Vieţii, la Casa 
Tatălui. 


Om al naturii 
Fiinţă omenească născută din natură 
şi supusă legii ordinii dialectice. 


Personalitatea ordinii de necesitate 
Ca rezultat al imensei drame 
cosmice care este cunoscută drept 
„Căderea”, o parte din valul de viaţă 
umană s-a încurcat în plasa naturii 
neraţionale, lipsite de minte şi s-a 
identificat cu ea, deoarece nu a fost 
capabilă să se menţină în câmpul de 
viaţă uman originar prin pierderea 
legăturii cu Spiritul. Pentru a 
permite omenirii căzute să se 
elibereze din închisoarea amăgirii, 


aceasta a fost izolată într-o parte 
închisă a Cosmosului Septuplu şi 
supusă legii dialectice, legii naşterii 
şi a morţii continue astfel încât prin 
experienţa repetată a suferinţei şi a 
sfârşitului să poată deveni conştientă 
de originile ei înalte şi de Filiaţia 
pierdută. Atunci va fi posibil ca 
ea să rupă lanţurile cărnii şi ale 
sângelui astfel ca, în consecință, 
legătura cu Tatăl, cu Spiritul să 
poată fi restaurată şi astfel asigurată 
întoarcerea la conştiinţa pimandrică. 
La originea sa înaltă şi la nemurire. 
Atunci îşi va sfărâma lanţurile 
materiei, penele din „carne şi 
sânge”. Prin restabilirea legăturii cu 
Tatăl, Spiritul s-ar putea reîntoarce 
în tărâmul de origine al omenirii. 
De aceea în filozofia Rozacrucii, 
domeniul nostru de viaţă este numit 
„ordinea de necesitate” stabilită de 
Dumnezeu. Corpul în care omul 
se manifestă este numit corp al 
ordinii de necesitate. Elevul este 
învăţat, cu ajutorul indispensabil 
al luminii Gnozei, să înlocuiască 
acest corp al ordinii de necesitate 
cu un vehicul mai înalt, nemuritor. 
Acest proces de transfigurare este 
renaşterea evanghelică din apă şi 
Spirit, este transmutarea totală a 
ceea ce este nesfânt şi muritor în 
ce este sfânt şi nemuritor prin apa 
originară, substanţa originară pură, 
prin puterea legăturii reînnoite cu 
Spiritul. 


Pistis-Sofia 

a. O evanghelie Gnostică din secolul 
al II-lea, atribuită lui Valentinus. 
Această evanghelie s-a păstrat 
intactă şi descrie fiecare detaliu al 
căii eliberatoare în Christos, calea 

transmutării şi a transfigurării, cu o 
puritate impresionantă. 

b. O referinţă la ucenicul, elevul 
autentic care perseverează până ce 
atinge împlinirea. 


Pimandru 

Spiritul  însufleţitor care se 
manifestă pe sine sufletului-om 
renăscut. Această manifestare se 
întâmplă dublu: în primul rând 
ca radiaţie a nucleului septuplu 
al microcosmosului care intră în 
sanctuarul capului şi, în al doilea 
rând, când sanctificarea (făcută 
posibilă prin sacrificiul sufletului 
muritor) este completată, întregită 
prin învierea omului celest, fiinţa 
interioară Christos, din mormântul 
naturii. Această dezvoltare este 
christocentrică: după crucificarea 
sa, Christos coboară în centrul 
Pământului pentru a se ridica din 
mormântul lui după ce şi-a dus la 
capăt lucrarea de mântuire. 


Religie, Fundamentală 
A se vedea Ştiinţa universală. 


Roata naşterii şi a morţii 
Procesul repetitiv al naşterii, al vieţii 
şi al morţii unei personalităţi, urmat 
de reanimarea  microcosmosului 
printr-o nouă personalitate, în 
armonie cu legea dialecticii. 


Roza inimii 

Un termen mistic pentru atomul 
Scânteie de Spirit (numit şi atomul 
Christos sau atomul primordial), 
care fizic coincide cu vârful 
ventriculului drept, centrul matematic 
al microcosmosului. Este o rămăşiţă 
rudimentară a vieții originare, 

divine. Roza inimii (sau sămânţa 
de aur a lui lisus, sau minunata 
bijuterie din lotus) este embrionul 
unui nou microcosmos, sămânța 
divină, care este păstrată în omul 
căzut ca promisiune a graţiei până în 
momentul în care îşi aduce aminte de 
originea sa şi este umplut de jinduirea 
după Casa Tatălui. Acest lucru creează 
posibilitatea ca lumina Gnozei să 
trezească din ațipire bobocul rozei. 
Atunci, dacă ucenicul reacţionează 
pozitiv şi rămâne stăruitor, procesul 
de regenerare, intenţionat de planul 
divin de mântuire, poate începe. 


Salniter 

Nume dat de Jacob Boemme 
materiei acestei lumi, plină de pete 
şi de păcate; numită şi atmosferă 
damnată sau natura umană coruptă. 


Sanctuarul inimii 
A se vedea Sanctuarul Capului. 


Sanctuarul Inimii şi sanctuarul 
capului 

Capul şi inima omului sunt menite 
să slujească drept locuri consacrate 
de lucru pentru activitatea lui 
Dumnezeu în aceia care şi-au 
restaurat legătura cu Spiritul sau 
Pimandru. După o purificare 
structurală şi fundamentală pe 
calea endurei, capul şi inima sunt 
gata să împlinească acest destin 
sublim. Astfel devin o unitate 
glorioasă încă o dată, un sanctuar 
adevărat în slujba lui Dumnezeu 
şi a intervenţiei Lui în omenire şi 
lume. Dacă elevul devine conştient 
de destinul său, această trezire, 
conştientizare va acţiona ca impuls 
continuu şi îndemn pentru ca el 


să-şi purifice gândurile, voinţa, 
sentimentele şi acţiunile a tot ceea 
ce ar putea să-i obstrucţioneze 
împlinirea vocației. 


Sistemul Şarpelui de foc 

Sistemul  cerebro-spinal, tronul 
sufletului foc sau al conştiinţei foc, 
localizat în coloana spinală. 


Sfera reflectătoare 

Ordinea naturii dialectice are două 
jumătăţi: o sferă materială şi una 
reflectătoare. Sfera materială este 
regiunea în care trăim de-a lungul 
vieţii noastre. Sfera reflectătoare 
este regiunea în care, printre alte 
lucruri, are loc procesul dintre 
moartea vechii personalităţi şi 
însuflețirea celei noi. Această sferă 
îmbrăţişează sferele iadului şi ale 
purgatoriului (sfera  purificării) 
şi ceea ce în religia naturală şi 
ocultism este greşit numit „raiul”, 
sau viaţa veşnică. Aceste sfere 
cereşti şi existenţa în ele este tot aşa 
de supusă sfârşitului şi aspectului 
tranzitoriu ca şi existența în 
sfera materială. Sfera reflectătoare 
este, printre alte lucruri, un sălaş 
temporar al morţilor, care nu 
implică faptul că persoana decedată 
va fi şi ridicată la noua viaţă. Nu 
există supraviețuirea personalității 
cvadruple; numai esenţa cea mai 
profundăa conştiinţei, străluminarea 
spirituală, sau scânteia dialectică, 
este temporar reacceptată în fiinţa 
aurică şi formează baza pentru 
conştiinţa unei noi personalităţi, 
care este dezvoltată de ființa aurică 
în cooperare cu forţele active care 
lucrează în mamă. 


Spiritul Septuplu, Sfântul 

Cel de-al treilea aspect al 
Principiului Dumnezeu triplu. 
Iubirea atotcuprinzătoare a Tatălui 
este explicată de Fiul, care merge 
la omenirea căzută, ca o radiaţie 
septuplă, pentru a salva ceea ce 
s-a pierdut. Sub îndrumarea şi cu 
ajutorul puterii septuple universale, 
care se manifestă pe sine în 
Fraternitatea Universală, poate fi 
împlinit procesul de transfigurare. 
În timpul acestui proces, Sfântul 
Spirit Septuplu vine să locuiască 
din nou, în candidat. 


Suflet-Spirit 

a. Calea endurei — calea uceniciei 
unei Şcoli Spirituale gnostice — are 
ca scop trezirea sufletului adevărat, 
nemuritor din starea lui latentă. De 
îndată ce acest suflet se ridică din 
somnul lui de moarte, legătura cu 
Spiritul Universal, cu Dumnezeu, 
este restaurată. Această legătură 
restaurată dintre spirit şi suflet, dintre 
om şi Dumnezeu, este demonstrată 
prin învierea glorioasă a Celuilalt, 
prin întoarcerea fiului rătăcitor, a 
omului adevărat, la Casa Tatălui. 
Sufletul căruia i se asigură această 
legătură, această unificare cu ceea 
ce este denumit în Gnoza Egipteană, 
Pimandru, este Sufletul-Spirit. Este 
uniunea lui Osiris cu Isis (sufletul- 
spirit), a lui Christos cu lisus, a 
Tatălui cu Fiul, este nunta alchimică 
a lui Christian Rozacruce, nunta 
mirelui celest cu mireasa-i celestă. 

b. Sanctuarul inimii omului 
dialectic, golit şi purificat de orice 
activitate şi influenţă dialectică, 
pentru a vibra în armonie şi la 
unison cu roza, cu atomul scânteie 

de spirit, este de asemenea denumit 
Sufletul- Spirit. El indică sufletul 
pur renăscut, contopit cu radiaţiile 
spiritului; unitatea rozei, centrul 
microcosmosului şi radiațiile 
Spiritului Septuplu. Pimandru, 
spiritul, este revelat de şi vorbeşte 
prin Sufletul-Spirit. 


Şcoala Spirituală 

Ca Şcoala de Mistere a hierofanţilor 
lui Christos, ea reprezintă un şantier 
al Fraternităţii universale, ce are 
misiunea de a aduce căutătorilor 
de Lumină cunoştinţele şi forţele 
necesare pentru a se orienta pe calea 
transfigurării şi pentru a dezvolta o 
activitate autoeliberatoare. De la 
cădere, iubirea lui Dumnezeu a dat 
oamenilor un lanţ neîntrerupt de 
şcoli spirituale. 

A se vedea fraternitatea universală. 


Ştiinţa, Universală 

Ştiinţa universală, religia 
fundamentală şi artele regale sunt 
câmpurile de lucru ale Fraternităţii 
Rozacrucii, ale Fraternităţii Catarilor 
şi ale Fraternităţii Sfântului Graal. 
Împreună ele formează Triunitatea 
de Lumină, care a luat formă în 
tânăra  Fraternitate gnostică şi 
înaintează prin Focul şarpelui. 


Şarpelui, Focul 
Sufletul sau focul conştiinţei, situat 
în coloana spinală. 


Tărâm, gnostic nou 

Câmpul astral gnostic, format din 
substanţa astrală pură a începutului, 
construit de tânăra Fraternitate 
gnostică în cooperare cu Lanţul 
Gnostic Universal, din care se 

formează cea mai recent apărută 
legătură. Prin activitatea lui în cele 
două lumi (în câmpul celui de-al 
şaselea domeniu cosmic precum 
şi în câmpul nostru de existenţă 
— cel de-al şaptelea domeniu 
cosmic) pentru durata perioadei 
de recoltare, el îi face capabili pe 
aceia ce caută eliberarea, să intre 
în câmpul de înviere prin Corpul 
Viu al tinerei Gnoze. Corpul Viu 
formează puntea temporară între 
cele două domenii cosmice. Noul 
regat gnostic revigorează toate 
puterile de care ucenicul are nevoie 
pentru a trece aceast „pod spre 
viaţă”. 


Unitatea de grup 

Adevărata unitate a tuturor acelora 
luaţi în Corpul Viu al Fraternităţii 
gnostice tinere. Această unitate, 
esenţializată de către natura Şcolii 
Spirituale, nu este o manifestare de 
solidaritate exterioară, ci o unitate 
direcţionată în interior a creşterii 
unei noi vieţi sufleteşti în Gnoză, 
demonstrându-se într-o nouă 
atitudine față de viață care se află 
în armonie cu spiritul Fericirilor din 
Cuvântarea de pe Munte. 


GNOZA ORIGINARĂ EGIPTEANĂ vol.4 


Care este scopul procesului renașterii? Cu siguranță este acela de a 
aduce sinele tău într-o stare în care întreaga ta ființă este capabilă 
să întâlnească şi să-L primească pe Dumnezeu, Spiritul însuşi; 
numai atunci devii o ființă umană adevărată. 


În volumul 4 din Gnoza egipteană și Apelul ei în eternul prezent, 
Jan van Rijckenborgh (1896 — 1968) completează seria 
explicaţiilor la Corpus Hermeticum al lui Hermes Trismegistus. 
Aceste comentarii au fost prezentate sub formă de discuţii cu 
elevii Școlii Internaționale a Rozacrucii de Aur în Olanda, în 
perioada anilor 1950. Scopul lui Jan van Rijckenborgh a fost de a 
oferi căutătorilor moderni o nouă şi accesibilă interpretare a 
străvechiului mesaj de eliberare al lui Hermes, combinată cu 
explicaţii ale textului care revelează cu claritate puternicele 
implicaţii practice. Rezultatul este un minunat set de instrucțiuni 
clare pentru căutătorii care se luptă să se elibereze de iluziile 
egoului, şi să-și trăiască viaţa așa cum este menit să fie trăită. 


În acest volum sunt explicate cărţile de la 13 la 17 din Corpus 
Hermeticum. Ele se ocupă în principal de procesul renașterii 
sufletului și modul în care, prin intermediul acestui proces, 
conştiinţa divină poate fi atinsă. Van Rijckenborgh explică cu 
exactitate ce trebuie să facem dacă dorim să cooperăm în acest 
proces, şi înlătură orice îndoială, asigurându-ne că adevărata 
conştiinţă divină este pe deplin posibil de realizat şi nicidecum un 
ideal de neatins. 


În mijlocul haosului mereu în creştere şi al confuziei timpurilor 
noastre, avem nevoie disperată de un astfel de mesaj, şi a fost 
speranţa arzătoare a autorului că acest mesaj va ajunge la cât mai 
mulți oameni în întreaga lume. 

